
TISAK KARLA ALBRECHTA, 

;u H| edju hrvatskim piscima, koji su obradjivali liepu 
knjigu u crno doba absolutizma, iztiče se ime 
pokojnoga pjesnika Mirka Bogovića. Svojim 
pjesmama, pripoviestima i dramama umio je Mirko Bogović 
u svoje vrieme ugrijati mnogu mladu hrvatsku dušu, a 
nema sumnje, da će ovaj žar njegove poezije osjećati i 
sadašnji čitatelji. 

Kako su pokojnikova djela gotovo sva razpačana, 
odlučila je »Matica Hrvatska« uz privolu prevriedne 
pjesnikove gospodje udove, da u tri svezka objelodani 
pjesnička djela Mirka Bogovića, te u ovom prvom svezku 
iznosi njegove dvie tragedije. »Matica Hrvatska« u tom 
se ne drži kronologije, nego počinje sa dramama naprosto 
poradi toga, jer želi, da u svojem beletrističnom viencu 
ove godine podade vriednim članovima i koji domaći 
cviet sa polja dramatične umjetnosti. 

Pokojnik je za života pomišljao sam na novo izdanje 
svojih tragedija, pa je izpravio jezik prema dojakošnjem 
napredku naše knjige i preudesio neke prizore prema 
izkustvu, koje je stekao, pošto su se tragedije prikazale 
na pozornici. Urednik ovoga izdanja g. Milivoj Šrepel 
promienio je u tekstu po potrebi neke sitnice u pravo¬ 
pisu i u oblicima. 

Opis pokojnikova života i ocjena njegova pjesnič¬ 
koga rada izaći će u trećem svezku. 

U Zagrebu 14. listopada 1893. 


M. H. 




MATIJA GUBEC, KRALJ SELJAČKI. 


TRAGEDIJA U PET ČINA. 




L I C A. 


glavni vojvode vojske 
plemićke. 


Tahi FRANJO, knez, kralj, savjetnik, meštar konjušnika i vrhovni 
kapetan kanižkih konjanika, vlastnik Stubice i Susjeda. 
KEGLEVIĆ MATIJA, knez, 

AlapiĆ Gaspar, knez, 

Zrinjski GJURO, knez, 

PLOVDIN VLADISLAV, bogat plemić i 
nećak Tahov, 

GUBEC Matija, seljak i glava cieloga seljačkog ustanka. 
Gregorić Ilija, 

Pasanec Andrija, 

Pozebec Nikola, 

Lepoić Vinko, 

Gozetić Gregur, 


seljaci i glavni vodje vojske seljačke. 


MARKO, sliep starac, tast Gubčev. 

JELENA, iz plemena Zrinjskoga, supruga Tahova. 
STANA, kći Gubčeva i zaručnica Gregorićeva. 
DORA, supruga Pozebčeva. 

MARA, kći Pozebčeva i zaručnica Pasančeva. 
ŠKANJEC VID, špan Tahov. 


Tamničar. 

Pisar Keglevićev. 

Tri Gradjanina Zagrebačka. 


Plemići, seljaci, vojska jedne i druge strane. 


Ćin biva na Stubici i u obližnjoj okolici od početka god. 1572. do 
god. 1573., samo u petom činu posljednja četiri prizora bivaju u 
Zagrebu god. 1573. 





ČIN PRVI. 

PRIZOR PRVI. 

'.Stubička goxa. GUBEC sa sjekirom na ramenih i STANA — stupe 

iz šume. 

STANA. Kad se jutros s doma podigosmo, 

Uprav svanu i ogranu sunce, 

A sada je jurve oskočilo 
Dost’ visoko, a mi ipak nismo 
Još na mjestu, kako mi se čini. 

A nuder mi kaži, hoćemo li 
Skoro doći k onoj krčevini, 

Gdje si nakan usjeć vitu jelu, 

Kojano će biti greda našoj 
Novoj klieti? 

GUBEC. . Još se strpi malo, 

Skoro ćemo tamo doći. (Smiešeći se. 

Gle, gle, 

Zar si valjda jur šuštala dovle? 

STANA. Ti se šališ; ta znaš, dragi otče, 

Da su u mene hitre mlade noge, 

Te bih se ja natjecala s vilom, 

A kamo li dovle da sustanem . . . 

Ali mene — da ti pravo kažem — 

Nije nikad tako još visoko 
Do sad bilo u toj tavnoj gori, 

. * Gdje mi sve je pusto, nepoznato, 

Te bih sama lako zalutala, 



Ne znajući ovih gorskih staza 
Kao dolje niže, gdje sam mnokrat 
Stado pasla kao pastirica, 

I jagode u kozule brala, 

Baš kd sada što ih ubrat želim, 

Jesu I* sbilja tako liepe i dobre, 

Ko što čujem. 

GUBEC. Ne znam, ima 1* igdje 

Ljepših, nego baš u krčevini, 

Kud idemo. . . Ta upravo zato 
Zvao sam te, da me pratiš. 


STANA. Hvala, 

Dragi otče, a ja ću nabrati 
Dva kozula, i to uprav liepih, 

Te odnieti jedan u Stubicu 
Milostivoj i dobroj kneginji, 

Drugi pako podati ću milom 

Djedu svomu, koj’ ih rado jede. (Opazivši cvieće, 

što oko grma bujno cvate — rađostno.) 

Ala liepih planinskih ružica, 

I ljubici! (Pristupi k cvieću.) 

Ah kako miriše! 

Molim, dragi otče, čekaj malo, 

Dok uberem nešto cvieća toga, 

Da sastavim liepu kitu s njega. (Gubec stane, te 
podboči na sjekiru, dočim Stana oko* njega cvieće bere. — Čuje 
se podalje lovački rog, Stana se prene — strašivo.) 

A što je to bilo? 


GUBEC. Što bi bilo, 

Rog lovački. (Dosjetiv se nečemu.) 

Zbilja, sad se sjećam, 
Da knez Tahi sa svojimi gosti, 
Štono su mu došli u pohode, 

Uprav danas lov u gori lovi. 

STANA (opet bere cvieće). 

Da, da, dragi otče, tako jeste, 

Sad se sjećam... Ta zato je moro 

I Ilija, kanoti kmet knežev, 

S ostalimi poći k ovoj hajci, 

Da zvier goni... A šta misliš, otče, 

Hoće T opet lovci ubit medu, 

Ko što lani, gdje baš tri ubiše? 

GUBEC. Može biti, jer ih u toj gori 
Ima. 

STANA. Medvjed zvier je goropadna. 

GUBEC (uzdišuć duboko — ozbiljno). 

Ima, diete, još goropadnijih 
Na tom svietu zvieri. (Nešto se duboko zamisli, 
ali pošto opet, i to na blizu, začuje rog, prene se kao iza sna, te 
Stani — što je k njemu priskočila — ozbiljno.) 

Hajdmo sada. (Obojejur hoće 
da podju dalje, ali se u taj par na blizu začuje silno neko šuškanje, 
zatim nedaleko od njih puče puška, na što se pojavi strašna lomnjava 
granja, te odmah zatim strašiv uzklik:) 

«Jao, za Boga! U pomoć!... U pomoć!...» 

GUBEC. Netko U pomoć viče. (Stani, govoreć joj hitro:) 

Tu ostani, 

Dok se vratim; a ja idem brzo, 

Da pomognem, ako je moguće, 

Nevoljniku. (Ode brzo onamo, odakle se čuo glas, 
dočim Stana zaostaje.) 

STANA (glasnije). Čekat ĆU te ovdje. 

(Gubca u šumi nestane.) 

PRIZOR DRUGI. 

STANA sdma, gledajući nježno onamo, gdje joj u šumi ne¬ 
stade otca. 

Mili Bože, ala ti je dobar, 

Svakom’ odmah i rado priskoči 
U nevolji, a kad je pomogo 
Komu krepko, tada mu ozbiljna 
Lice zasja zrakom od radosti, 

Ah, dobar je, da ive moxe \ve\\v... 



Ali evo sasvim zaboravih 
Na to cvieće, od kojeg ću savit 
Liepu kitu, te njom jošte danas 
Darovati dragog mog Iliju, 

Kad se vrati s hajke, te u večer 
Po navadi svojoj k nam navrati 
Na razgovor s otcem, s djedom sliepim, 

Pa i sa mnom, što je najvažnije. (Stanka — nježno 
i vatreno.) 

Ala ti ga silno, silno ljubim! 

Sve mi srce igra, kad na njega 
Tek pomislim, kamo 1’ kad ga vidim. 

Ali i jest vriedan, da ga ljubim, 

Prost je seljak, Bog i duša, ali 
Srce mu je plemenito, hrabro, 

Te ga većma resi u surini, 

Nego da se srcem prem himbenim 
U gospodske haljine odieva. (Ozbiljnije.) 

I moj otac, dapače i djedo, 

Koj’ izkusi mnoga zla na svietu, 

Te poznaje ljude — oba štuju 
Mog* Iliju, što će mnogo reći, 

Pa baš zato milo im bijaše, 

Kada mi je došo onomadne 
U snuboke, te me izprosio. (Smiešeći se, šaljivo.) 
Eto sve se na tom svietu mienja: 

Sad sam evo pod partom djevojka, 

Za dva tjedna pako, ako Bog da — (stidljivo 
i nježno) 

Bit ću mlada jur pod pečom snaša... (Radostno.) 
To će biti liepo, a tim ljepše, 

Što se moja drugarica Mara 
Sa Pasancem, zaručnikom svojim, 

U dan isti vjenča, kadno i ja. (Opazi na lievoj 
strani iza grmlja cvieće.) 

Ala liepog smilja eno ondje, 

Pa i njega hoću da uberem 
U kiticu, dok se otac vrati. (Odtrči onamo, gdje 
opazi cvieće.) 

PRIZOR TREĆI. 

GUBEC podupirući TAHA dolazi; — njih sliedi PLOVDIN, a njega 
ŠKANJEC, sa šeširom u ruci. 

PLOVDIN (Tahu). A kako ste, je li bolje? 

TAHl. Jeste. 

Malko hoću još da odpočinem, 

Dok se sasvim opet oporavim, 

Zatim pako nastavit se ima 

Lov do kraja. (Sjedne na odsječak stiene.) 

PLOVDIN. Kako se, ujače, 

Sve to sbilo? 

TAHI. Bogme, zlo se poče, 

AP za čudo ipak dobro svrši. 

Slušaj, kako ’e bilo: Nedaleko 
Baš odavle stajo sam na dobrom 
I poznatom od starine mjestu, 

Kud prolaze rado potjerane 
Hajkom zvieri... Za dugo ne bilo, 

AP eto ti staroga medvjeda 
Iz ležaja valjda svog dignuta, 

Gdjeno dodje uprav proti meni, 

Ja nišanih, ali — vrag bi znao! — 

Da li mi se ruka iznevjeri, 

Ili oko — dosta, puška puče, 

Medvjed pako, samo lako ranjen, 

Ali biesan, ne znajuć za šalu, 

Skoči k meni, te me obuhvati, 

A sigurno bi me ugnjavio bio, 

Da nij’ u čas dobar i na glas moj 
Priskočio taj odvažni seljak, (pokaže na Gubca) •. 
Te sjekirom ubio biesnog medu. 

PLOVDIN. Ja i špan vaš čuli smo s daleka, 

Kako u pomoć glasno poviknuste, 

Te smo k vama odmah pohitili, 

Ali u to već vas ovaj spasi. 

TAHI. Tako jeste, da nij’ njega bilo, 

Vaša pomoć bila bi prekasno 
Došla. (Gubcu.) 

Zbilja, kaži, odakle si, 

Kako li se zoveš? 

GUBEC. Ja sam s bliza. 

Ovkraj izpod gore, gdje ponosno 
Mlad se hrastik širi, tu mi j* kuća, 

Ime mi je pako Matjaš Gubec. 

TAHI (skoči i plane). Ti si Gubec? 

ŠKANJEC (stupiv malko napried). On je glavom, kneže. 

TAHI (Gubcu — umjerenije). Sreća te je tvoja sad naniela, 

Što si meni evo spasio život, 

Jer drugčije — 

GUBEC (hladnokrvno i umjereno). Šta bi bilo, kneže? 

TAHI (gnjevno). Šta bi bilo? — pitaš — a zar misliš, 

Da ja ne znam, kakova si ptica? (Stanka.) 

Ti si, znam ja, čovjek pogibeljan. (Gnjevno i 
poru gljivo.) 

Nuder kaži, zar se ti ne sjećaš 
Prošlog ljeta, gdje kmetovi moji 
Iz Stubice i izpod Susjeda 
Proti meni jadni ustadoše, 

Odreknuv se poslušnosti svoje 
Prama meni? 

GUBEC. Ja se dobro sjećam. 

TAHI (porugljivo). Nuder kaži, nije 1* tu i tvoga 
Masla bilo? 

GUBEC* Nije, gospodine. 

TAHI (gnjevno). Lažeš, mužu! 

GUBEC (za čas plane uvriedjen, ali se umiri odmah, ponosito). 

Gospodine kneže, 

v Ja, da znate, nikada ne lažem. 

TAHI. A zar misliš, da ja nisam čuo, 

Kako k tebi skoro svi seljaci 

Okolice ove sveđj dolaze, 

Da ih mudrim savjetuješ svjetom. 

GUBEC. Istina je, kadšto koji dodje, 

Ne znajući u nevolji, što će, 

Te me pita, a ja mu tad kažem 

To, što mislim, da bi dobro bilo. (Svečano.) 

Ali, tako meni Bog pomogo! 

Ja kmetova vaših ni najmanje 
Poticao nisam, da ustanu 
Proti vama, dapače sam mnoge 
Svjetovao, da se prodju bune, 

Jer sam napried znao, da će biti 
Iza toga još gore po kmete 
Nego I’ prije. 

TA HI. To si pogodio, 

Jer im sada bogme nije bolje, 

A biti će, tvrda vjera! od sad 
Sve to gore. Kmetu treba uzde 
Popritegnut, da miruje posve, 

Tako valja! 

GUBEC. Ej, ne valja tako, 

Već ako vam štogod do tog stalo, 

Da miruje sirotinja kmetska, 

To vi njojzi bud’te milostivi, 

A ne do sad ko što ste joj bili 
Strog gospodar bez milosti svake. 

TAHI (sa gnjevnom porugom). Gle ti njega! a kako ti smiješ 
Meni u brk takve sborit rieči? 

GUBEC (mimo). Zašto ne bih istine kazivo, 

Gospodine kneže? — Rieč je stara: 

Pravo ori, a dobro govori, 

Pa se ne boj ni u gori vuka. 

TAHI (razdražen — gnjevno). Šuti, kmete ! 

GUBEC (svedj mirno). Gospodine kneže, 

Pomislite, da ja vaš kmet nisam. 

TAHI. Svejedno je, bio čij mu drago, 

Pazi samo, da te luda glava 
Ne prevari . . . (Umjerenije.) 

Za sada ti praštam 
Drzovitost, kojom me uvriedi — 

Idi ! — (Mahne Gubcu rukom za znak, da odlazi, na 
što se Gubec jur krene, da ide, ali se Tahi u taj par nešto predomisli, 
te izvadiv kesu, poviče:) 

Stani! — evo ti, da znadeš, 

Kada život spasi knezu Tahu. (Baci pred Gubca 
kesu s novci.) 

GUBEC (ne hoteći kese dići — ponosito). 

Aja, kneže, nisam ja rad toga, 

Već rad Boga, štono ga u pomoć 
Prie sazvaste, vama priskočio, 

I to ne ko prosti seljak knezu, 

Već ko čovjek čovjeku u nuždi. (Taha te rieči 
očevidno smute; Gubec se medjutim obazire, a zatim glasno zovne:) 
Oj Stanice, diete moje, gdje si? 


PRIZOR ČETVRTI. 

Prijašnji i STANA stupivši napried iza grma. 

STANA. Evo mene, dragi otče, evo ! (Poleti k otcu, te ga 
uzme za ruku.) 

PLOVDIN (upre oči u Stanu — zatim poluglasno i strastno). 

Mili Bože, čuda nevidjena! 

Tako meni vjere i poštenja, 

To je pravi uzor ljepotice. (Pristupi bliže k Stani, 
dočim Stana jur hoće da podje s otcem — umiljato:) 

Stani, dušo, jošte malo. 

GUBEC (stane s kćerkom — ozbiljno Plovđinu). 

Što je? 

PLOVDIN (ne hajući za rieč Gubčevu primakne se sasvim k Stani 
— strastno). 

Stani malko, da te nešto pitam. (Hoće da primi 
Stanu za ruku, ali mu ona ruku odmiče.) 

Odakle ti ta preliepa kita? 

Daj ju meni! 

STANA (dočim se otcu privija — odvažno Piovdinu). 

Ne dam, gospodine. (Rukom poka- 
zuje na cvieće, što cvate oko grma.) 

Tu imade još više tog cvieća, 

Pa si ga vi sami uberite. (Gubec opet hoće da 
ode sa Stanom.) 

PLOVDIN (stane Gubcu i Stani smjelo na put — zatim ponešto 
razdražen Stani). 

Niti s mjesta, dok mi god ne podaš 
Ove kite! . ., Podaj mi ju! 

STANA (sa srčbom kroz plač). Ne dam. 

PLOVDIN (sve većma razdražen). 

Silom dakle hoću da ju Otmem. (Iznenada obu¬ 
hvativši Stanu, trgne joj iz ruke kitu.) 

GUBEC (zamahne strašno sjekirom iznad Plovdina — gromovitim 

glasom). 

Id’ odatle! — Ne vriedjaj mi diete, 

Ako ne ćeš, da te udari guja. (Piovdin skoči sav 
smućen na stranu, a ostali su svi tronuti — zatim Stani ozbiljnim, 
nu blagim glasom:) 

Hajdmo, Stano, tu nam mjesta nema. (Ode sa 
Stanom, s kojom ga skoro i nestane u šumi.) 


PRIZOR PETI. 

Prijašnji bez GUBCA i STANE. 

•TAHI (razabrav se najprije — srdito). 

Što to bješe! — Je 1* moguće, da se 
To dogodi pred mojim očima? 

ŠKANJEC (smireno). Bože, to je nešto nečuveno, 

Drzovitost takvu još ne vidjeh. 

PLOVDIN (od srama i gnjeva pomaman — sam sa sobom). 

Takvo ruglo dogodi se meni! ? 

TAHI (gnjevno). Hajdmo odmah za njim u potjeru! (Skoči 
napried i već hoće da podje u potjeru za Gubcem, ali se u isti čas 
nešto predomisli i stane.) 

Ali ne, ne; stan’te; zaludu je: 

Podaleko već nam odmakoše, 

A seljaka goneći po šumi 

Ni vrag stigo ne bi, kamo 1* čovjek. . . 

Znam, kroz gusto grmlje jur izmače, 

Baš ko gušter ii* jedovna zmija ... 

Zašto da si posve pokvarimo 
Tu zabavu lovnu i onako 
Ogorčenu tim prizorom vražjim? (Grozeći se 
pešću prama onoj strani, kud je Gubec pošao.) 

Ali čekaj, skote, ostat ćeš mi 
Na rovašu, te ćeš skoro platit 
Ovaj dug svoj ; platit ćeš ga skuplje, 

Nego P što ga uprav danas plaća 
Mnogi izmedj mojijeh kmetova, 

Kojima sam poslao pandure 
Na pljenitbu radi gospodskoga 
Danka, što je ostao na dugu. (Sa zlorađim po- 
smjehom.) 

Tako s njimi postupati treba, 

A nipošto drugč’je; samo tako 
Moći je tim vražjim vrtoglavcem 
Na put stati, da miruju posve 
I da svoga starijega znadu. (Piovdinu, koji je sve 
do sad zamišljen sa strane stajao — umjereno.) 

Ej, nećače, što si umuknuo, 

Kakve su te misli spopanule? (Piovdin se trgne 
iz razmišljanja.) 

Sram te bilo, a zar je moguće 
Da t’ je mogla prosta ta seljanka 
Za koj’ časak pomutiti mozag? 

PLOVDIN (poluglasno — sam sa sobom). 

Istina je, ali — prosti Bože! 

Tako mi je, ko da me očara. 

TAHI (razumjev — što mu Piovdin reče — prijazno). 

Id’ ne luduj, već se daj dozovi 
Jur pameti. — Ako V ti je zbilja 
Do djevojke ove štogod stalo, 

A to Škanjcu nekoliko rieči 
Ti prišaptni, a on će jur znati 
Što.i kako. (Škanjcu — šaljivo.) 

Je P, obješenjače! 

ŠKANJEC (s lukavim posmjehom). 

Nastojat ću, milostivi kneže, 

Ako ’e vaša to gospodska volja. (Otajstveno.) 
Ta djevojka pripast će onako 
Pod vlast vašu za koju nedjelju, 

Čim se uda za Gregorić Iliu, \ 

Kmeta uprav vašega gospodstva. 

TAHI (radostno, nu zlobno). Je 1* moguće! — A nije li ovdj 
Medj’ pogonjci taj Ilija danas? 

ŠKANJEC. Jeste. 

TAHI. Dobro, — eto odmah sgode, 

Da ponešto barem mi odlane, 

A druge će isto tako redom 
Skoro morat doći, te će dobro 
Za svog vieka pamtiti taj Gubec, 

Kad je kneza uvriedio Taha. (Piovđinu.) 

U ostalom, budući jur prestar, 

Što se trici i ženjskinja tiče, 

Zato tebi, dragi moj nećače, 

Glede Stane, kmetice buduće, 

Posve izručam vlasteosko svoje 
I starinsko po zakonu pravo.. . (čuje se rog 
lovački.) 

TAHI. Jur nas zovu prijatelji naši. (Piovđinu, koji je za 
toga rukom domahnuo Škanjca, te se počeo s njime potiho nešto 
razgovarati.) 

Ne ćeš li sad sa mnom? 

PLOVDIN. Oprostite, 

Ja ću ostat, jer moram sa Škanjcem, 

Da prozborim do dvie do tri rieči. 

TAHI (grozeći se od šale Piovđinu). 

Kako vidim, tebi je predugo 
Do svatbenog roka te djevojke 
Pričekati.... Dobro, ja ne marim, 

I ne branim, pače mi je milo, 

Ako i ti Gubcu tom što prije 
Ljudski vratiš žao za sramotu... 

A ja idem sada k našim drugom. (Odgovori 

rogom na prijašnji zvuk lovaca — odlazeć obazre se na Plovdina, 
koji se opet sa Škanjcem stao razgovarati — sam sa sobom.) 
Sretne dobe vatrene mladosti! 

Uprav takav bijah nekoč i ja! (Nestane ga u šumi.) 

I 

PRIZOR ŠESTI. 

Prijašnji bez TAHA. 

?LOVDIN (podaje Škanjcu novaca). 

Evo tebi tri dukata zlatna, (škanjec primiv ce¬ 
kine, pokloni se duboko.) 

Idi sada, pa ko što ti rekoh, 

Sve potanko razaberi, štogod 
Znati valja, prije nego li se 
To odluči, kako ću na skoro 
Postić svrhu, za kojom sad težim. 

ŠKANJEC. Milostivi gospodine, ja ću 
Nastojati vjerno oko toga, 

Ako bude ikako moguće, 

Da vam se što prije srce vaše 
Nadovolji. (Skrovno:) 

Hvala Bogu, znadem 
Iz izkustva davna, kako treba 
Tu zvier lovit, kako li pitomit. 

Ta većkrat sam u prijašnja ljeta 
Mnoge plahe golubice selske 
Za svog kneza ščepao bez truda. (Lukavo smie- 
šeći se.) 

Ne zovem se’bez razloga Škanjec. 

PLOVDIN. Nastoj dakle, da na novo sada 
Svom imenu odgovoriš činom. 

ŠKANJEC. To i hoću, premda nešto slutim, 

Da će biti malo teži poso 
Neg’ obično, tako mi poštenja! 

PLOVDIN. Čim je poso teži, tim slavniji, 

Kad se tako svrši, kako treba; 

A znaj i to, da te hoću zatim 
Nadariti baš gospodski za to. 



ŠKANJEC. Ja ne sumnjam o tom ni najmanje, 
Ali ipak — (zateže nešto). 

plovdin (nestrpljivo). Što je? — Zašt* zatežeš? 

ŠKANJEC. Bit će, znam ja, nešto malo mučno, 
Jer ne samo što će biti težko 
I pretežko prevariti otca, 

I njezina sliepog djeda, te im 
Bez odpora i krvave glave 
Izpred nosa ugrabiti diete, 

Što ga ljube — odkako joj umrie 
Mati njena — više no svoj život, 

A i paze ko najveće blago, 

Već će mučno biti i rad toga, 

Što kneginja uprav tu djevojku 
Rado ima — 

PLOVDIN (zakrči rieč Škanjcu). Odkuda ju tetka 
Moja znade? 

ŠKANJEC. Lani na proštenju 

Vidjela je kneginja djevojku, 

Pa pošto se s njome razgovori 
I upozna, pozva ju, da većkrat 
K njojzi u grad u Stubicu dodje, 

A djevojka zbilja dolazila 
Od to doba većkrat, kad kod kuće 
Starog kneza ne bi, donoseći 
Zaštitnici svojoj ii* jagoda, 

Ili gorskog cvieća, ili slični 
Prosti darak, na što ju kneginja 
U zamjenu darivala liepo, 

I sve većma zaljubila. (Stanka). 

Evo 

Sada znate, što je i kako je... 
Naopako, da kneginja sazna 
0 namjeri našoj štogod. — Vama, 
Bog i duša, to škodilo ne bi, 

Ali meni — 


Bogović: Pjesnička djela I. 

PLOVDIN. Toga se ti ne boj; 

Rieč kneževa — kao što si čuo — 

Dovoljno će štitit mene i tebe... 

Dost* je rieči, časa ne počasi, 

Veće idi, sve izpitaj dobro, 

Pa osnovu valjanu izumij, 

Zatim dodji, pošto lov taj mine, 

U grad dolje, da mi tajno javiš, 

Što si dobra izmislio. 

škanjec. Idem, 

Milostivi gospodine, odmah, 

Da se sbude gospodska vam volja. (Pokloniv se 
smjerno — ode.) 


PRIZOR SEDMI. 

Prijašnji bez ŠKANJCA. 

PLOVDIN (sam sa sobom). 

Ne znam, što je, al takove strasti 
Osjećao nisam još nikada 
Za svog vieka i odkako znadem, 

Što su strasti, što li ženske glave... 

Eto čuda i čudna slučaja! 

Došao sam tu k ujaku svomu, 

Da lov lovim i zvieri da strieljam, 

A umjesto toga mene žarka 
Striela sgodi s očiju te krasne 
Djevojčice i potakne moje 
Sve požude tako baš žestoko, 

Da jur živim uzbuknuše plamom, 

Koj* se prije utaložit ne će, 

Dok ne bude posve — posve moja... (Stanka 
— oduševljeno.) 

Kada sam ju opazio danas, 

U nju mi se oči zanijele, 

Za očima srce poletjelo, 

A ja sam se u čas prvi tako 
Zabunio, ko straši vi dječak, 

Kada mu se u zelenoj gori 
Iznenada ukazuje vila. (Opet stanka — sve strast- 
nije.) 

_Stogod zemlje hrvatske imade, 

B3o u kom dvoru gospodskome, 

-'-" U’ u prostoj kolibi seljačkoj, 

Ljepotice takve jošte nigdje 
V Ja _ne vidjeh ... Ima dosta liepih, 

Bog i duša, što ih širom zemlje 
Jur poznadem, ali ta seljanka 
U odjeći prostoj sve ostale, 

Ma se one svilom i kadifom 
Odievale, nadmašuje tako 
Ko danica danu predhodnica 
Sve ostale na nebesih zviezde ... 

Ala Bože, čudno ti je liepa! 

Vidio sam, kad joj oteh prije 
Ovu kitu silom, gdje od srčbe 
Biser-suza iz oka joj sunu, 

Te se trgnu niz rumeno lišće 
I zasipa u prebiela njedra, 

Pa gle i suze nakitile dievu. (Motri ugrabljenu 
Stani kitu — zatim opet sve to strastnije.) 

Mila kito, ti si meni zalog, 

Da će biti — čija si ti bila — 

Skoro moja, bilo što mu drago. (Kitu k prsima 
pritiskuje.) 

Tako ću te k srcu svom priviti. (Cjeliva kitu.) 
Tako usta tva medna cjelivat, 

Uživat ću rajsku tvu ljepotu, 

Makar da te štiti Bog ii* djavo. (Ode.) 

PRIZOR OSMI. 

Dvorište pred kućom seljačkom. — Danu je oko podne. 
DORA i MARA stupe iz kuće na dvorište. 

MARA (kroz plač). Kuku lele. a što ćemo sada, 

Mila majko? 

DORA (isto tako kroz plač). Što ti ja znam, ćerko. 

MARA. Malo bješe, što imasmo prije, 

A sada smo po gotovu bogci. 

DORA (klekne, pa u vis ruke diže). 

Ti se smiluj, Bože milostivi, 

Nam sirotam ni krivim ni dužnim. 


PRIZOR DEVETI. 

Prijašnje, PASANEC i GOZETIĆ žurno dolaze sa još nekoliko se 
ljaka kroz prielaz u dvorište. 

GOZETIĆ (hitro govoreć). I vas dakle plieniše panduri 
Tahijevi, ko ostale mnoge 
Siromahe u našemu selu, 

Kad plačete? 

DORA. I nas, kume Grga. 

Odtjeraše dva nam dobra vola, 

I dvie krave, to sve naše blago, 

Za dukata dva, što knezu jošte 
Dugujemo od prošle godine. 

PASANEC (gnjevno). Slutio sam. da će tako biti. (Mari umi 

ljato.) 

Utješi se, nemoj plakat, Mare! 

GOZETIĆ (Dori). Gdje je muž vaš? 

DORA (opet još gore nego prije udari u plač — jecajući). 

- Jao, ne pitajte! 

Jerbo to je baš najljuća rana, 

Što ju nama jadnim zadadoše. 

GOZETIĆ. Što je s njime? govorite, kumo. 

DORA. Kad nam prije dodjoše panduri 

Čopor marve tjerajuć pred sobom, 

Što kod drugih jurve iztjeraše, 

Moj se Niko jadu dosjetio, 

Pa je zato pred njih izšetao, 

Te smireno,-liepo ih molio, * 

Da mu sada ne odvedu marve 
Pod ovrhu za ta dva dukata, 

Štono će ih platit do Petrova, 

Kada kosa udari u sieno. 

A1 zaludu njima govorio, 

Zaludu ih Bogom zaklinjao, 

Oni kao vuci upadoše 
U pojatu, da odgone marvu. 

Na što Niko — ta vi ga svi znate, 

Kakav jeste, kada se uzžesti — 

Ni pet, ni šest, sa onom dvojicom, 

Što u staji biše, o tle lupi, 

Ali na to odmah priskočilo 
Ostalijeh do sedam pandura, 

Pa na Niku složno navališe, 

Nadvladaše jadnog nevoljnika, 

I svezavši ruke mu ponakrst, 

S marvom biedna u grad odtjeraše. 

PASANEC (razdraženo). Aj prokleti bezdušnici! 

GOZETIĆ. U njih 

Nema duše, baš ko što je nema 
Ni u onog, koj’ nam ih svedj šalje 
Na vrat, da nas u njegovo ime 
Pliene i globe. 

PASANEC. Dobro biti ne će 

I ne može, kada se na novo, 

Pa još gore nego prije s nami 
Sad postupa. (Odvažno i strastno). 

Zato, braćo moja, 

Hajd na noge odmah sada složno, 

Da se smjesta njima osvetimo, 

Hajd u selo najprie! — Što je mužko, 

Svaki uzmi baltu ii* sjekiru, 

Mlat ii’ kolac, bat, srp ili kosu, 

Pa tad u grad, da spasimo Niku, 

I da marvu naših prijatelja 
Odagnamo i svakomu svoje 
Povratimo. — Hoćemo li tako? (Seljaci, vidi se, 
da pristaju uz Pasanca, koji već hoće da s njimi krene put sela, kad 
li se na prielazu ukaže Gubec.) 

GOZETlć. Hvala Bogu, eno ide Gubec, 

On u nuždi nas će svjetovati. 

PASANEC (sa ostalimi seljani nehotice postoji — poluglasno). 

Ja se bojim, on će opet htjeti 
Umiriti, što se mirit ne da, 

Van osvetom u taj čas pravednom. 

GOZETlć (Pasancu). Nemoj tako, moj Andrija, on je 
Mudar čovjek, ali uz to ipak, 

Kad uztreba, krepak i odvažan, 

Da ne može bolje. — Znam ga dobro: 

Njemu ravna medj seljaci nema 
U Hrvatskoj. 

SELJACI (priznajući, što je Gozetić rekao). 

Istina je živa. 

PRIZOR DESETI. 

Prijašnji i GUBEC. 

GUBEC. Hvaljen Isus! 

SELJACI. Na sve vieke hvaljen! 

GOZETlć (Gubcu). Znaš li, Mate, što se dogodilo? 

GUBEC (žalostno). Znam potanko. (Pristupi k Dori i Mari, te 
im za znak tiha nu duboka saučešća ganut poda i stisne ruku; 
ostalim seljakom:) 

Sve sam čuo putem. 

GOZETlć. A što misliš, da sad činit valja? 

GUBEC. U grad treba ići — 

PASANEC (zakrči Gubcu rieč — radostno). Tako valja, 

To sam i ja reko prije, treba 
Cielo selo da se listom digne, 

Pa tad silom u grad. 

GUBEC (ozbiljno Pasancu). To ne valja. 

Već tu treba do dva ili do tri 
Bolja muža iz ovoga sela — (Gozetiću.) 

Ti na primjer, Lepoić ii* još koji — 

Koji biste kneza zamolili, 

Da pričeka još nekoje vrieme 
S dugom kmete, da im marvu vrati, 

A Pozebca, kao hranitelja 
Obitelji, da iz uze pusti. 

PASANEC. Ako li to ništa ne pomogne? 

GUBEC (ozbiljnim — naročitim izgovorom). 

To ćemo tad opet štogod drugo 
Smislit, ali najprie to kušajmo. 

GOZET1Ć. Pravo imaš — (u srneći) 

AF tko će nas vodit, 

I govorit, kako valja, s knezom? (Gubcu prijazno.) 
Ne bi T, Mate, ti to htio? 

GUBEC. Hoću, 

Drage volje, premda ja kmet nisam 
Knežev, ali ništa zato... Nas dva — 

Ja i knez vaš poznamo se jurve... 

Pokušat ću sreću, ne bi 1* Bog do, 

Da obranim kako stvar pravednu. 


PRIZOR JEDANAESTI. 

Prijašnji i LEPOIĆ, koji naglo dolazi s lieve strane. 

LEPOIĆ. Jeste P čuli, ljudi, što se sbilo? 

GOZETIĆ. Zar je opet novo zlo kakovo 

Izim toga, što nas je jur snašlo? 

LEPOIĆ. Tako jeste. — Ja sam prije proso, 

Da prigledam, kako mi na polju 
Žito stoji, kako li kukuruz. 

A1 kad tamo, imam šta vidjeti: 

Znate, tamo s desna kraj potoka, 

Gdje su moje i mojih susjeda 
Oranice, i gdje toli liepo 
Još u jutro bujno žito stalo, 

Vidjeh sada polja poharana, 

Oboreno i satrto klasje. 

GOZETIĆ. Jao, uprav ondje mi je jedno 
Rodno polje. 

JEDAN izmedju seljaka. I moje je ondje. 

DRUGI izmedju seljaka. 

Naopako, baš i moje. 

GUBEC. Što ćeš, 

Ondje je i moje polje s hajdom, 

A1 još za to očajat nemojmo! 

Još stoluje stari Bog nad nami. (Lepoiću) 
A zar ne znaš, kako se dogodi 
T& nesreća? 

GOZETIĆ. Danas barem nije 

Bilo silne plohe niti tuče. 

LEPOIĆ. Pitao sam pastira, što tamo 

Na pašniku bližnjem stado pase, 

A on reče: da je tu knez Tahi 
S cielom svojom družbom prie dva sata 
Zvier goneći prošo i sve šatro... 

Satrli ga i odnieli vrazi! 

GOZETIĆ (žalostno). 

Skapat nam je najposlie od gladi. 

PASANEC (žestoko). 

Šta čekamo? Hajde dakle i mi, 

Da gonimo zvieri plemenite, 

* Štono svoga traga ostaviše 
Na poljanah kmetskih. 

GUBEC (stane na put Pasancu, koji je opet htio da ide). 

Stani, momče! 

Nek ostane za sad još onako 
Ko što rekoh, ko što odlučismo 
Malo prije. 

^PASANEC (ostane — ponešto nezadovoljan). 

Dobro, nek ostane, 

Al’ sve mislim: tako nije dobro, 

Već drugčije trebalo bi krenut. 

PRIZOR DVANAESTI. 

Prijašnji i STANA, što dotrči s desne strane. 

STANA (sva bez duše vije se otcu oko vrata). 

Otče, otče! za miloga Boga! 

GUBEC (ogrli kćer — ljubko). 

Što je, Stano, što si tako blieda 
I bez duše dotrčala amo? 

STANA. To je strašno, što sam sad vidjela, 

Te mi srce para. — Jao meni! 

GUBEC. Osviesti se, pa govori, što je. 

STANA. Ti znaš, da sam dolje u grad pošla, 

Da kneginji jagode odnesem 
Prije, nego li se u grad vrati 
Knez s ostalom gospodom iz lova, 

A1 jur putem spopade me neki 

Strah ii* slutnja — ne znam sama, što bi — 

Te sam stala nedaleko grada, 

Gustom šumom zaklonjena za čas, 

Dok se posve razabrala nisam; 

Pa to bi m& sreća: jer gospoda, 

Bivši danas u lovu sa knezom. 

Vraćahu se uprav s njime u grad 
Uz grohotan smieh i zvuk rogova, 

A ja u grm još bolje se skučim, 

Te povirim kroz granje i lišće 
Na tu družbu — (plaho i kroz plač:) 

Ali, jao, što vidjeh! 

Vidjeh, gtče, milog mog Iliju 
Gologlava, bosa i krvava 
0 korlatu, kako ga lugari 
I sapeta lisičinom vode. (Svi seljaci od srčbe j 
groze uzkliknu. Gubec se namrgodi, a Stana nastavi.) 

A ja bacih kozul s jagodami 
U grm, te bjež’ trkimice k tebi. 

GUBEC (plane — žestoko). 

Trista jada, to je nečuveno! — 

LEPOIĆ. Grozno jeste, što jur od rvaš rataA 

GUBEC (osviesti se, i kao da se dosjeti nečemu — ozbiljno). 

Sad tim većma moram s vami u grad, 

Gdje se radi i o mojem zetu 
Budućemu. 

PASANEC (stupi pred Gubca — odlučno). 

Hoćete li jošte 

Poć* onamo samo vas trojica? 

Ne bi I* bolje bilo, da vas evo 
Svi pratimo? — Znate li rieč staru: 

Dgt jft rlnhsA- vj-Prna psa povesti, 

Kad se ide na pohode k vuku. 

GUBEC (zamisli se'nešto, pa čim se kao predomislio — odvažno 

Pasancu). 

Već ti rekoh, uztrpi se jošte, 

Ako 1* drugog već ne bude sredstva, 

Istom tada skrajnje preostaje. (GozetićuiLepoiću;) 
Hajd’mo sada nas tri u grad knezu. (Odlaze.) 

PASANEC (zaostaje s ostalimi seljaci malko, zatim se zamisli — 
sam sa sobom). 

Gubca štujem, baš ko otca svoga, 

A1 ga ipak, kud puklo da puklo! 

Sad slušati ne ću, već ću, radit 
Nešto malo i na svoju ruku, 

A on će mi to oprostit jurve, 

Kad uvidi, da morade biti. (Seljakom vatreno.) 
A vi hajde sa mnom sad u selo, 

Da dignemo braću . . . Tad za njimi! 

Jer sve mi se ipak tako čini, 

Ko da bez nas dobro biti ne će. (Ode sa osta¬ 
limi seljaci Mara i Stana strastno se ogrle, dočim Dora ruke sklopivši 
prama nebu pogleda.) 





ČIN DRUGI. 

PRIZOR PRVI. 

Palača u gradu Stubici. TAHI, KEGLEVIĆ, ALAPIĆ i PLOVDIN, 
došavši iz lova, sjede oko stola, te su upravo dojeli. 

KEGLEVIĆ (uze punu čašu u ruku). 

Prijatelji, još jednu zdravicu, 

Jednu jošte, ali puno vriednu! — (Nazdravi Tahu.) 
Vriednog kneza, našeg domaćina, 

Koj’ nas tako gostoljubno primi 
I gospodskim razveseli lovom, 

Da na mnoga ljeta Bog poživi! (Trkne čašom 
o čašu Tahovu.) 

OSTALI (trknuvši isto tako čašami o čašu Tahovu). 

Živio nam mnogo još godina! (Piju.) 

TAHI (odzdravi gostom svojim). 

Hvala, mili moji prijatelji! 

Vjerujte mi, još bih koje ljeto, 

Akoprem sam ostario jurve, 

Poživio zdravo i veselo, 

Ali neki moji nepriatelji, 

A i kmeti, ti skotovi vražji, 

Ne dadu mi, da u miru živim, 

Već mi ljute zadavaju jade, 

Te ću s toga prije reda skapat. 

KEGLEVIĆ. Šta ti mogu i jedni i drugi? 

ALAPIĆ. Ništa, bogme, to je dokazano. . . (Tahu:) 

Ta znaš i sam: prije pet godina, 

Kad se Stjepan Grdak ko komorski 

Upravitelj pritužio kralju, 

Da ga svedjer ljuto napastuješ 
U posjedu one polovine 
Dobra Susjed i Stubice doljne, 

Što pripade kraljevskoj komori — 

Pa napokon — što je izradio 
Proti tebi skupa sa knezovi 
Konjskim Matom i Gregorijancem, 

Kojino se njemu pridružiše 
Tužeći te neprestano kralju? 

TAHI. Bog i duša, nisu mi baš ništa 

Svi zajedno nauditi mogli. (Smiešeći se *- po- 
rugljivo.) 

Evo sad još na smieh mi se daje, 

Kad pomislim, kako tu dodjoše 
Baš kraljeva dva povjerenika, 

Filipović a i Druškovečki, 

Te stadoše strogo iztraživat 
Saslušavši preko pet stotina 
Kojekakvih svjedoka prot’ meni. 

KEGLEVIĆ. Posljedice te parnice tvoje 

Bjehu dobre za te, jer si steko 
Tim i onu polu tih dobara, 

Radi kojih tužba se povede, 

I što ti ju kralj u najam dade, 

Dočim Konjski sa Gregorijancem 
Pred kraljevski sud u Požun zvani, 

I rad toga ukoreni biše, 

Što se prije digli proti tebi. 

TAHI (smiešeći se — ponešto porugljivo). 

Novcem, braćo, što tim svietom kreće, 

Zatim krepkom voljom i uplivom 
Prijatelja možnih sve se može 
Stići na tom svietu, bilo ono 
U ostalom pravo ili krivo. . . . (Stanka.) 

Nu kad se već sada rieč povela 
0 tih stvarih, mukom mimoići 
To ne mogu, da se meni ipak 
Nepriatelji, osobito pako 

Gregorianec s Konjskim skoro zatiem 
Osvetiše nešto, dočim lani — 

Što za cielo znadem — uprav oni 
Kmete moje podbočiše tajno,. 

Da se dignu proti meni. 

ALAPlć. Kaži, 

Dragi brate, da li je imao 
Taj ustanak tvojijeh kmetova 
Posljedica kakvih do sad? 

TAHi. Za me 

Ni najmanjih, al za moje kmete, 

Bogme, ima tim gorih sve do sad, 

Jer ako ih baš ni prije nisam 
Svedj gladio, a to ih sad šibam, 

Mogu reći, trostrukijem bičem: 

KEGLEVIĆ. Ne znam, brate., da li je to dobro. 

TAHI. Dobro jeste, jerbo k svrsi vodi . . . 

Baš u ovo doba to opazih: 

Da čim strože s njimi ja postupah, 

Tim sve većma njima glave klonu 
I rogovi, što su ih prije digli. 

KEGLEVIĆ. Ne bi T vatra pod pepelom bila, 

Što ju vjetar, kad odkuda dune, 

Lako opet uzpiriti može? 

TA'ftl (smiešeći se glasno). 

Što uzpiri vjetar s koje strane, 

To utiša s druge dažd batina . . . (Ođvažno.) 
Ne bojim se ni malo kmetova, 

Koji leže u tavnosti ljutoj 
Ko živine, što je Bog stvorio 
Po planinah a i po dubravah, 

Da grm brste i travu da pasu . . . 

Oni mogu, istina je, kadkad 
Iz obiesti, ili puke lasti 
Poskočiti ko jogunast junac, 

Kad osjeća sudjeni mu jaram, 

Al ga bičem tad ošini živo, 

Pa će njega sve mušice proći. (Stanka.) 
Vjerujte mi, mila moja braćo, 

Strogost samo, a nipošto blagost, 

K svrsi vodi kod tijeh pogana, 

Kojim vrazi mirovat ne dadu, 

Kad ih čovjek ne drži u zaptu. 

Ja za šalu ne znam, gdje se tiče 
Neposlušna kmeta moga, to ste 
Mogli vidjet danas, i vidjeste, 

Kako s onim lopovom postupah, 

Što me odmah poslušati ne htje. 

ALAPIĆ. Zbilja, to je vražji tvrdoglavac. 

TAHI. Smekšat će se jur i njemu glava, 

Nemaj brige — pa je pravo tako; 

Zašto nije htio da me sluša, 

I da lovi umjesto kopova 
Hitru onu liju, što ju bješe 
Nastrielio moj ljubezni nećak. 

plovdin. Ala sam ga i ja zato živo 
Ošinuo kundakom po glavi. 

TAHI. Pravo mu je. (Plovdinu — smiešeći se) 

Time si mu valjda 
Htio izbit s tupe glave miso 
0 ženitbi. — Je li, Vladislave? (Piovdi» se zlo* 
rado nasmjehne.) 

Gle, baš sgodna prilika je sada, 

Te ja mogu odmah tu pred vama 
Sud izreći tomu i još jednom 
Kmetu, što se danas kod pljenitbe 
Opriječi mojijem pandurom. (Vikne:) 

Čujete li, sluge! (Sluge upanu.) 

Da mi odmah 

Dovedete ona dva zločinca, 

Što su danas amo dopraćeni. (Sluge brzo odu.) 
Vidjet ćete, kako ja sud krojim 
Kmetom, pa se u me ugledajte. 

PRIZOR DRUGI. 

Prijašnji, GREGORIĆ i POZEBEC u negvah i praćeni oci pandura 

unidju. 

TAHI (zlorado smiešeći se). 

Evo tu su! — Da vidimo sada, 

Jeda li je ohladnjela štogod 
U njih krvca, štono im prekipje 
Iznenada danas prije podne. (Pozebcu:) 

Ti si star’ji, tebe dakle najprie 
Pitat valja . . . (Osieče se na Pozebca.) 

Kaži, vražji skote, 

Kako si se smio suprotivit 
Silovitom rukom mojim ljudem? 

POZEBEC (smireno). Gospodine kneže, ja zaista 
Toga ne bih učinio bio, 

Da mi nije muka dotužila, 

Gledajući, kako mi stadoše 
Tjerat moje baš jedino blago, * 

Što me hrani, a stranom i tegleć 
Sa mnom radi — ponajviše za vas. 

TAHI. Zašto nisi platio dobrovoljno 
Dug svoj? 

POZEBEC. Bože, odakle ću jadan 

Platit odmah, i to dva dukata, 

Kad u kući ni dva groša nemam, 

Da si kupim soli ... Ta vi znate, 

Gospodine kneže, da su sada 
Uzastopce loša ljeta bila, 

Gdje nam uprav u toj okolici 
GrAd i suša ljetinu uništi, 

Te sad mnogi bolji kmet od mene 
Nema čime dug svoj da namiri, 

Kamo li ja, koji sam nesrećom 
Jedan izmedj najsiromašnijih . . . 

Smilujte se dakle, gospodine, 

Pričekajte s dugom do Petrova, 

Vratite mi marvu, mene pako 

Opet kući pustite slobodno 
Da se vratim . . . Što će mi sirota 
Žena i diete bez svog hranitelja? 

TAHI (strogo). Što im drago! — AP ti platit moraš, 

Što si dužan, s oka ili s boka. 

POZEBEC. Pomislite, gospodine kneže, 

Sirotinja da je selu težka, 

Kamo P teža kući, u kojoj je, 

A najteža da je, kad pritisne 
Porodicu cielu, te se mora 
Od nemila tući do nedraga, 

I od mnogo peći kruha jesti. 

TAHI. Zalud sboriš, ti ćeš u tavnici 

Sjedit, dokle mi se god ne svidi, 

Da te pustim; tvoje pako blago 
Pridržat ću do stubičkog sajma, 

A prodati zatim; tako bit će 
Dug tvoj plaćen i ujedno globa 
Rad nasilja tebi naložena . . . (Porugijivo smie- 
šeći se.) 

Evo t’ suda! 

POZEBEC (gnjevno pogleda Taha — zatim poluglasno). 

Proklet bio s njime! 

TAHI (ne razabrav, ali ipak sluteć, što je Pozebec mogao reći, 
skoči k njemu — gnjevno i strastno). 

Što si reko? 

POZEBEC (hladnokrvno). Ništa nisam reko, 

Što bi moglo biti po vas krivo. 

TAHI (pandurom). 

Vodite ga u tavnicu sada. (Panduri odvedu Po- 
zebca, koji na pragu palače još malo stane, te oglec(av se, Taha 
očima ošine, a zatim ode.) 


PRIZOR TREĆI. 

Prijašnji bez POZEBCA. 

TAHI (Gregoriću —■? zlobno). 

Stupi napried, orjatsko koljeno, 

Pa mi kaži: zašto nisi htio 
Lovit danas lisicu u lovu? 

GREGORIĆ (prkosno). 

Zato, kneže, jerbo pseto nisam. 

TAHI (plane). 

A da što si drugo nego pseto, 

Još dapače gori si no ikoj’ 

Od poboljih mojijeh kopova, 

Što mi love i ulove vuka, 

Kamo I* ne bi lije. 

GREGORIĆ (pogleda Taha — odvažno). Vjerujte mi, 

I ja b’ vuka volio loviti, 

Kada bi se u čas dobar s njime 
Udesio. 

TAHI (zakrči rieč Gregoriću — gnjevno). 

Šuti, kukavico! (Porugijivo.) 

Znam ja, što bi tebi draže bilo, 

Da čim prije uloviti možeš 
Ćerku onog zloglasnoga muža 
Mate Gubca! 

PLOVDIN (porugijivo). Stanu, je li, momče? 

GREGORIĆ (uzdršće od jada i srčbe — sam sa sobom). 

Bože, kako to jur saznadoše . . . (Odvažno — 
sam sa sobom.) 

AP svejedno, sad ne hasni tajit, 

Štogod rečem, znam, zlu ne utečem. (Glasno i 
odvažno.) 

Ja ne tajim, da je Stana moja 
Zaručnica. 

PLOVDIN (porugijivo). Preliepa je za te! 

GREGORIĆ (krepko). 

Svejedno je, al će zato ipak 
Mojom ženom biti. 

TAHI (plane — gnjevno). Ne će, kmete, 

Ako ja to ne ĆU da dopustim. (Gregorić se trže 
od biede, a ostala se gospoda smiju.) 

Bogović: Pjesnička djela I. ^ 

GREGORIĆ (razdražen — glasno i prkosno). 

ja vas za to ni pitati ne ću. 

PLOVDIN (začudi se drzovitosti Gregorićevoj, pa će mu srdito). 
Šta si reko? . . . Jesi 1’ s uma siso?! 

TAHI (uzplamti i priskoči Gregoriću). 

Ej prokleti robe, pa ti hoćeš 
Da prkosiš svomu gospodaru ? (Hoće da Gregorića 
pešću udari, ali se predomisli, i zatim gnjevno nastavi.) 

Nosi mi se odmah izpred oč’ju, 

Da se moja ruka ne okalja, 

Ili da te kao gadna crva 

Tu na mjestu odmah ne pogazim. (Pandurom.) 

Sakujte ga najprie u verige 

Baš najteže, što ih god imade, 

A zatim ga odvedite liepo 
U najdublju tavnicu tog grada, 

Znate: što je tamo izpod desnog 
Tornja OVOg grada. (Gregoriću sa zlobnim po- 
smjehom.) 

Ondje ti je 
Dubok obrov uprav do koljena, 

A zelena šaša do pojasa, 

Po tebi se hoće džilitati 
Družba gadnih guja i guštera, 

Dok ne prodje pol godine dana. (Porugljivo.) 
Moć’ ćeš ondje mislit i razmišljat 
0 ženitbi sa djevojkom Stanom. 

PLOVDIN (pristupi Gregoriću, te mu prišaptne — zlobno). 

Ne boj mi se, momče, ja ti hoću 
Tješit dotle Stanu, tvrda vjera! 

I ljubiti — tebi na sramotu. 

GREGORIĆ (trže se opet i škrine zubima — gnjevno). 

Ala ti me u srce ujede! (Glasno, čim s panduri 
hoće da ode.) 

Ja ne žalim uze nit se strašim, 

^ Podniet hoću i to, ako Bog da, 

A1 će doći, za cielo se nadam, 

I pred moja vrata sunce skoro. (Ode polagano.) 

TAHI (viče za Gregorićem). 

Temu se ti nimalo ne nadaj, 
Jer pred vrati od tavnice tvoje 
Sunce nikad još sijalo nije. 


PRIZOR ČETVRTI. 

Prijašnji bez GREGORIĆA. 

KEGLEVIĆ (Tahu). 

Ne znam pravo, al* se meni čini, 

Kano da se čvrsto jur uvrieži 
Baš opasni duh u tvojih kmeta. 

ALAPIĆ. I ja sudim po tom, štono sada 
Čuh i vidjeh, da čist poso nije, 

Jer premda si sad još 6troži s njimi 
Nego P prije, a to oni bogme 
Svejednako još pitomi nisu, 

Ko što si nas uvjeravd prije. 

TAHI (odlučno). 

Od Boga vam božju vjeru dajem, 

Da će skoro biti, što još nije, 

Tada ćete vidjeti plodove 
I odobrit moje postupanje. 

PRIZOR PETI. 

Prijašnji. — JELENA, kojoj se, čim unidje, svi nazočni, izim Taha, 
duboko poklone. 

JELENA (pošto se i ona svoj nazočnoj gospodi pokloni). 
Oprostite, čestita gospodo, 

Što dolazim i što možda smetam, 

Ako ste u važnoj rieči bili. 

KEGLEVIĆ. Ne smetate, gospo milostiva, 

Ni najmanje. 

TAHI (porugljivo). Ja bih opet rek6, 

Da ponešto smetaš, jerbo uprav 



36 


Sad o važnih govorismo stvarih, 

Što se tiču našijeh kmetova. 

JELENA. Dakle dobru baš udesih sgodu, 

Jer o istoj stvari i ja hoću 
Da prosborim s tobom do dvie rieči, 

I ujedno da te nešto molim. 

TAHI. Ti već znadeš, da mi nije milo, 

Kad se pačaš u taj pos6, ali 
Neka bude! — Reci dakle, što ćeš. 

JELENA. Ja sam čula, da si malo prije 
Opet dao dva uboga kmeta 
Utamničit. . . Je li to istina? 

TAHI (odlučnim glasom). 

Tako jeste. (Sam sa sobom.) 

Znao sam unapried, 

Da će to bit, ili takva štogod. (Glasno i strogo.) 

Ako li si možda zato došla 

Moliti me, da ih opet pustim 

Na slobodu, a to ti unapried 

Tu svečano pred gospodom kažem, 

Da uzalud rieči svoje trošiš. 

JELENA (mirno i ganuto). 

Istina je, ja sam zato došla, 

Da te molim za te siromahe, 

Koji valjda tol’ko nisu krivi, 

Da ih tako strogo kazniš. 

TAHI (plane — strogo). Ja sam 

Vlastan o tom suditi jedino, 

Drugi nitko. 

PLOVDIN. Pravo je, ujače. 

Tako valja. 

JELENA (obazre se na Plovdina — s dostojanstvom). 

Ja sam amo došla, 

Da supruga, a ne da nećaka 
Pitam.. (Opet Tahu, koji je pošao k prozoru, te gleda 
napolje — umiljatom rieči.) 



S toga molim iznovice : 

Da uznike jadne veledušno 
Iz tavnice pusti, da se vrate 
Opet svaki k svojoj obitelji, 

Svojoj ženi, kćeri ii — 

PLOVDIN (zakrči kneginji rieč). Ljubovci — 

JELENA (Plovdinu — veoma strogo). 

Zaručnici — još bi bolje bilo, 

Da rečete ... A odakle znate 
Vi jur o tom, jedan da od ovih 
Baš uznika zaručnicu ima? 

PLOVDIN (nešto porugljivo). 

Znadem, pače još ju i poznajem. 

JELENA (uplaši se jako — sama sa sobom). 

Naopako! — morati ću tomu 

Na put Stati. (Tahu — umiljatim glasom.) 

Dakle moje molbe 
Podnipošto ne ćeš* da uslišiš? 

TAHI (prkosno). Ne ću, bogme, pa zato će ostat 
Kao što sam sudio i reko; 

Jer što jednom ja odsudim komu, 

To ga zapast mora svakojako. 

JELENA. Pazi, da se s toga ne pokaješ. 

TAHI (strogo). Što će reći ove kobne rieči? 

JELENA. Ništa drugo, van to, da se kmeti 
I onako do skrajnjeg očaja 
Dotjerani nemilom strogošću 
Lako mamom pomamiti mogu. 

TAHI. Ne bojim se toga, ja ću njima 
Jur u glavu maglu utjerati, 

Dok se opet pameti dozovu. 

JELENA. Ako samo ne bude prekasno. 

TAHI (porugljivo). 

Prodji me se s takovimi riečmi, 

Djeci možeš tiem zadati straha, 

A1 ne meni — meni podnipošto . . . (Odvažno.) 
Ja ću ostat svom načelu vjeran, 

Pa od njega odstupiti ne ću 

Niti tebi, nit* ikom za volju. (Opet porugljivo.) 

Ali zašto da se žestim odviš, 

Ta znat mi je trebalo od prije, 

Da su tvoja načela odavna 
Sasvim ista sa onimi uviek, 

Što ih glede tih seljaka goji 

Stari i mili znanac tvoj — knez Konjski. 

JELENA (s dostojanstvom i ponosom). 

Ja ne tajim, da sam uviek rado 
Pristajala uz sve, što je dobro, 

Što je dično, plemenito, liepo, 

Al’ sam isto tako zazirala 
Od sramotnih ili grdnih čina. (Poklonivši se go¬ 
spodi — ode polagano.)' 

PRIZOR ŠESTI. 

Prijašnji bez JELENE. 

KEGLEVIČ (Tahu). 

Kneginju si, brate, uvriedio 
Očevidno, što si kneza Konjskog 
S nekim ruglom spomenuo njojzi, 

I to ovdje baš pred nami. 

TAHI (slegne rameni). Neka! — (Stanka.) 

A zar nije istina, što njojzi 
Rekoh, nije li knez Konjski znanac 
Njezin jur od mladih ljeta? — Pače 
Pogriešio ne bih, kad bih rekd, 

Da joj bješe i ljubovnik. 

ALAPIĆ. Ne bi 

U istinu pogriešio bio, 

Jer to znamo, al* mi znamo i to, 

Da njih dvoje, ljubeći se s riedkom 
I primjera dostojnom ljubavlju, 

Zaručeni biše, kad li — (zateže nešto...) 



TAHI (zakrči mu rieč). Mene 

Vrag obsjeni, te sam, vidjevši ju, 

Odlučio, da mi ženom bude, 

Zatim pako radio sam odmah, 

Da nuzljubu svomu, koga živa 
Baš ne trpjeh nikad, u njezinih 
Roditelja izkuham poparu, 

Što mi skorom i za rukom podje, 

Na što ona tad pod moraš, plačuć, 

Ali ipak ženom mojom posta. 

KEGLEVlć. Znam za stalno, da uzroka nemaš 
Kajati se s toga, jer takove 
Plemenite gospodje i dobre, 

Vjerne zvanju svom u svakom smislu, 
Možebiti u čitavoj našoj 
Domovini nema. 

ALAPlć. Istina je, 

Svi se u tom slažu. 

TAHI. Možebiti, 

Ali ja se zato ipak mnokrat 
Kajem s toga; jer odkad ju ženom 
Svojom zovem, ja ne vidjeh nikad 
U nje vedra ii* rumena lica, 

Već uvieke bliedo, neveselo, 

Oči tavne, mnokrat zaplakane, 

Kojeno me — kad pogleda u me — 
Višeputa nehotice žežu, 

Rekao bi, da me mučeć težkim 
Griehom kore sgriešenim prot’ njojzi. (Gnj 
najprije, nu zatim žalostno.) 

Ali sve to neka bi još bilo, 

Sve to bih joj oprostio jošte, 

Da je samo u ova sva ljeta 
Našeg braka rodila mi sina; 

AP tako će sa mnom, bez poroda, 
Izčeznuti u Hrvatskoj skoro 
Možno staro pleme kneza Taha. 

PRIZOR SEDMI. 

Prijašnji i ZRINJSKI. 

SVI (čim Zrinjski u sobu stupi). 

Dobro doš6! 

ZRINJSKI. Bolje naš6, braćo! (Rukuje se re- 

dom ša nazočnimi.) 

TAHI (Zrinjskomu — prijazno). 

Oj, šurjače, odakle ti k nama? 

Donosiš li dobrih nam glasova? 

ZRINJSKI. Zle ti nosim, svače. (Tahi i ostali se uznemire.) 

PLOVD1N. Naopako! 

TAHI (razabravši se najprije — ozbiljno). 

A kaži nam, što je? 

ZRINJSKI. . Iz Zagreba 

Sad dolazim, upravo od bana 
I biskupa Jure Draškovića, 

Koj* mi kaza, da iz Beča glasi 
Nepovoljni stigoše za tebe. 

TAHI. Trista jada! kakovi to glasi? 

Da čujemo. 

ZRINJSKI. Stjepan Gregorjanec, 

Suprug mlade Marte Heningove, 

Zatim konjski, Kerečen, Zabočki, 

A i Sekel iz Krapine grada, 

Svi se kralju Maksimilijanu 
Potužiše: da porad tlačenja 
I nepravdi tvojih svikolici 
Kmeti uprav ove okolice 
Mnogo trpe, pa da se svedj bune, 

A kralj na to odredio odmah, 

Da se ona sva komorska pola 
U Stubici doljnoj i Susjedu, 

Štono si ju držao u najmu 
Sve do sada, tebi opet ima 
Oduzeti. 



TAHI (plane — žestoko, đočim se ostali čudom čude). 

Tako li je?! — (Grozno se smije.) 

Da, da, (gnjevno) 
To je ruglo, da većega nema, 

Al’ svejedno, bilo što mu drago, 

Mene sve to ipak krenut ne će 
S moga puta. Ala lud bih bio, 

Kad bih dao dobrovoljno iz ruku, 

Što sam stek.6 i što posjedujem . . . 

Neka dodje, tko od mene ište 
Tu komorsku polu . . . Nek mi dodje ! 

ZRINJSKI. Ta doći će, nemaj brige za to, 

Odredjeni jur povjerenici 
Za taj pos6 za koj’ dan ovamo. 

TAHI (sa zlobnim posmjehom). 

Ala ću ih divno dočekati! 

ZRINJSKI Oni nose, kao što sam čuo, 

Sobom pisma, gdje kralj selskim sudcem 
Okolice ove piše: neka 
Svojski rade, da se puk umiri. 

TAHI (gnjevno). 

Tu ne treba ničijega svjeta; 

Ako 1* bi se zbilja svi kmetovi 
Tu naoko pobunili opet, 

A to ću ih ja sam pritjerati 
Na to, da se opeta umire, 

Ne treba mi miritelja tudjih, 

Makar da ih šalje tko mu drago. 

ALAPIĆ. Pravo imaš! 

PLOVDIN. Dašto, posve pravo. 

TAHI (porugljivo). 

Evo sada vidjeti možete, 

Braćo moja, što u Niemca važi 
Vjernost tolkrat dokazana sjajno . . . 

Ja do sada trojici kraljeva 
Vjerno služih, dapače u boju 

Prot dušmanom krv prolievah za njih, 

Pa gle, kako ti me nagradjuje 
Taj posljednji, da ga Bog ubije! 

PRIZOR OSMI. 

Prijašnji i ŠKANJEC, koji smireno u sobu stupi. 

PLOVDIN (opaziv Škanjca, priskoči k njemu). 

Kaži odmah, ima li novina 
Povoljnijeh ? 

ŠKANJEC (potiho Plovdinu). Za vas, bogme, ima. (Glasnije.) 
Ali ne znam, hoće Y našem knezu 
Milostivom posve bit povoljno, 

Što mu kazat imam. 

TAHI (čuvši rieči Škanjčeve, osieče se zlovoljno na njega). 

Što to opet 
Ovaj gavran hoće da zagrakće? 

ŠKANJEC. Ja sam bio malo prie u selu 

Onkraj gore — (škiljeć na Plovdina) 
u nekakvom poslu 
Milostivog evo gospodina, 

Al’ mi bješe upravo za čudo, 

Što zavratom vidjeh. 

TAHI. Kakvo čudo? 

ŠKANJEC. Vrve kmeti po Stubici doljnoj, 

Tere zuje kao sršenovi, 

Kad im tkogod dirne u osinjak. 

KEGLEVIĆ. Koj’ je uzrok tomu? 

ŠKANJEC. To ja ne znam, 

A onamo nisam smio poći, 

Da ih pitam, jer bi me za cielo 
Toljagami, što ih vidjeh u njih, 

Do zla boga izmlatili bili, 

Kao vjernog slugu gospodskoga. 

KEGLEVIĆ (Tahu — potiho). 

Ala brate, ne bi li se slutnja 

Moja pa i gospođje kneginje 
Glede kmeta jur obistinila? 

TAHI (glasno). 

Prodj’ se, brate, i takovih misli! 

To će biti u istinu posve 
Drugi uzrok, nego li da kmeti 
Ustat sada misle proti meni, 

Gdje sam im ja tako čvrsto uzde 
Popritegd jurve, da se nikud, 

Pasje vjere, s mjesta mač’ ne mogu . . . 

A svi osim toga znadu dobro, 

Što ih čeka, ako bi se digli. 

To se valjda tom gursuzu samo 
Pričinilo, kada se je putem 
Pijan valjda vraćao iz krčme. 

ŠKANJEC. Nisam, bogme, gospodine kneže, 

Danas jošte okusio vina, 

Presjelo mi, što sam ga god pio! 

TAHI. Šuti veće, pa mi ne dosadjuj 

Pustom ovom babjom pripoviedkom. (Stane se 
zatim sa ostalom gospodom na tiho razgovarati.) 

PLOVDIN (stupiv napried sa Škanjcem). 

Sad i meni hitro kaži, što je 
Sa djevojkom? 

ŠKANJEC (skrovno). Ona će za cielo 

Doći u ruke vaše, gospodine. 

PLOVDIN. A kada će? 

ŠKANJEC. Skoro; čim tu opet 

Bude lova. 

PLOVDIN. Reci, kako ? 

ŠKANJEC. Liepo! 

Slušajte me, gospodine, samo: 

U zavratu susreo sam prije 
Slugu naše gospođje kneginje, 

Što ga posla sa porukom Stani: 

Da ovamo dodje za sigurno, 

Čim gospoda opet u lov podju; 

A Stana će, znam, za stalno doći 
Još ovaj put, akoprem joj otac — 
Kao što mi rekoše u selu — 
Zabranio u grad ići amo . . . 

A mi ćemo pričekat djevojku, 

Kad se bude vraćala iz grada, 

U gustome lugu onkraj gore, 

Pa tad silom, ne bude li htjela 
Dobrim poći, hoćemo ju odvest 
U samotnu kliet obližnjeg tamo 
Vinograda gospodskoga, gdjeno 
Vas s djevojkom nitko živ na svietu 
Nanjušiti ne će. 


PLOVDIN. Evo tebi 

Za te viesti i za trud tvoj. (Poda Škanjcu novaca.) 


ŠKANJEC. Hvala, 

Gospodine. 

PLOVDIN. A za koj’ dan valjda, 

Znam, da ćemo opet lov loviti; 

Da si gotov tad na pos6. 

ŠKANJEC. Bit ću. 

TAHI (Plovdinu — šaljivo). 

Oj, nećače, šta si zaključio 
S tim svodnikom vražjim . . . Hoće 1* biti 
Skoro tvoja plaha kći Gubčeva, 

Radi kojeg sada tekar žalim, 

Što ga silom nisam pridržao, 

Da ga kaznim za njegove rieči 
Drzovite? ... AV on će mi doći! — (Na ove 
posljednje rieči Tahove otvore se širom vrata palače i Gubec se 

ukaže.) 


PRIZOR DEVETI. 

Prijašnji. — GUBEC sa GOZETIĆEM i LEPOIĆEM stupi u sobu, 
poklonivši se smireno gospodi. 

TAHI (strastno i gnjevno uzklikne). 

Ha, evo ga! . . . (Sam sa sobom.) 

Baš mi dobro dodje, 

Nije mogo doći u bolje doba. (Osieče se 
Gubca — strogo.) 

Šta ćeš ti tu u mojemu gradu? 

GUBEC. Oprostite, gospodine kneže, 

Ja baš nisam došo zloradice, 

Već smireno sa ova dva druga — 

Kmeta vaša — da vas nešto molim. 

TAHI (porugljivo). 

Ti si valjda došo, da me moliš 
Za Pozebca i za Gregorića, 

Što sad čame u tavnici, je li? 

GUBEC. Jeste. 

TAHI (oholo). Kaži, što je tebi stalo 

Do kmetova mojih? — Tko je tebi 
Vlast podao, da ih tu zastupaš? 

GUBEC. Mene vaši kmeti izabraše, 

Da vas molim za dvojicu onu 
Nesretnika. 

TAHI (zakrči Gubcu rieč). Šuti, pa znaj i to: 

Sve da sam ih oprostio uze, 

A to bi ih, vjeruj meni, sada 
U tavnicu bacio na novo, 

Uprav s toga, što si ti mi došo, 

Da me moliš za nje. 

GUBEC. Žao mi je, 

Kad je tako, — ali, gospodine, 

Kažite mi, čim vas ja uvriedih, 

Što ste tako gorki prama meni? 

Ta baš danas — (zateže.) 

TAHI (upada mu u rieč). Spasi meni život* 

Je li? — to je, što si htio reći. 

GUBEC. Bog i duša, to mi nikad ne bi 
Na um palo bilo, da me vaša 
Gordost na to nije pritjerala. 

TAHI (ponosito). 

Dužnost svakog seljanina jeste: 


na. 



Izvrći se za gospođu svigdje 
Pogibelji, ako li uztreba, 

Za njih ginut ... Ali ja sam ipak 
Take htio za tvoj čin nadarit 
Baš gospodski . . . Zašto nisi uz’o? 

GUBEC rJk dai Bože, da sam zato j izlo 
Pla ću, kakvu. Ali ako ipak 
^ToPšto svrših sa pomoćju božjom, 
I najmanju cienu za vas ima, 

A to molim, da me voljno sada 
Poslušate, buduć da prijašnju 
Molbu moju glede nesretnika 
Uapšenih saslušat ne ćete; 

Rado bih vam nekoliko rieči 
Kazivao. 

ZRINJSKI (Tahu). Budi mu na volju. 

KEGLEVIĆ. Da čujemo, što će ti kazivat. 

TAHI (Gubcu — oholo). 

Ja inače ne bih s tobom više 
Htio rieči da uzalud tratim, 
x41’ za volju mojih prijatelja 
Neka bude, hoću da te slušam. 

AF ti kažem: pazi, što govoriš. 

GUBEC. Istinu ću kazat, ništa drugo, 

Samo molim, da me sve do kraja 
Saslušate voljno. 

TAHI (priezirno). Ded’ govori! 

GUBEC. Ta vi znate, da vam i ne kažem, 
Da su čudne postale prilike 
Od nekoga doba ... I kmet misli, 
Te razmišlja, kako ga je Višnji 
Baš ko i vas stvorio na kip svoj, 
Pa on zato sve teže podnosi 
Težki zulum, što ga podižete, 
Zatim što mu gazite poštenje, 

Što različne biede iznosite, 



Navaljujuć globe na kmetove, 

Tim grjehotu pred Bogom čineći. (Stranom Tahu, 
a stranom i ostaloj gospodi.) 

AP ovako nemojte, gospodo, 

Već budite kmetu svojem dobri, 

Ne iznos’te globa ni poreza, 

I toliko drugih raznih bieda, 

Ne tjerajte osvete na kmete, 

Ne dirajte u njihove žene, 

Ni u čemu u njino poštenje, 

Ne gazite njihovih svetinja, 

Nemojte ih kd zvier razgoniti 
Po lugovih, da od vas zaziru, 

Nego paz’te kmete ko sinove, 

A oni će vama biti vjerni, 

Rado će vas slušat, kad budete 
Kao ljudi s njima postupali, 

A ne kao njihovi krvnici . . . (Svečano.) 
Slušajte me, dok prekasno nije, 

Pa će vama dugo bit gospodstvo, 

Ako P mene to ne poslušate. 

Bit će, bogme, po vas naopako . . . 

TAHI (gnjevno). 

Po te bit će odmah naopako, 

Ako samo još riečcu izustiš. 

PLOVDIN (Tahu). 

Dajte i njemu u tavnici mjesta, 

Da se danas sutra sjećo bude, 

Kad je svojom drzovitom riečju 
Zastupao ovdje pred gospodom 
Vriednu svoju braću poderanu, (čuje se neka 
graja u gradu.) 

GUBEC (sluteći, što bi toj graji mogao biti uzrok — nastavi odvažno). 
Čuvajte se sirotinje kmetske, 

Što se rado njojzi viek rugate, 

Čuvajte se, ja vam evo kažem, 

Bosonoge ljute golotinje, 

Štono ju vi na zlo nametnuste, 

A i proti sebi jur dovoljno 

Na'vrkaste, da već glave diže 
Svud naoko od nekoga doba, 

Čuvajte se! — ako bolji njojzi 
Ne budete po sad nego Y do sad, 

Ustati će pogaženi kmeti, 

Ustati će ko iz zemlje trava, 

Da vam vrate šilo za ognjilo. 

TAHI (planuv srčbom vikne Škanjcu). 

Drž’ ga, Špane ! (Škanjec priskoči i hoće da se lati 
Gubca, al’ Gubec ga u isti čas tako silno turi od sebe, da se Ška¬ 
njec na tlo sruši. Ostala gospoda videći to, skoče bliže Gubcu, a 
Tahi gnjevno i iza glasa poviče:) 

Ej panduri, gdje ste? 

Sakujte mi tog bundžiju kletog! — (U isti čas, 
kad Tahi ove rieči izusti, nahrupi Pasanec na otvorena širom vrata 
sa mnogobrojnimi seljaci u palaču.) 


PRIZOR DESETI. 

Prijašnji i PASANEC sa seljaci, što su oboružani toljagami i sje- 

kirami. 

PASANEC (čuvši posljednje rieči Tahove — porugljivo). 

Ej polako, gospodine kneže, 

Evo nas tu umjesto pandura, 

Štono leže dolje u dvorištu 
Povezani redom kd snopovi. 

TAHI (prene se sa ostalom gospodom — Pasancu). 

A što će to reći? 

PASANEC (svedj porugljivo). To Će reći, 

Da smo svi mi, što dodjosmo amo, 

Baš slutili, da će biti posla 
Za nas ovdje; pa glć, tako j* zbilja. 

PLOVDIN (poviče glasno). 

Ustali ste dakle silovito 
Proti svojem knezu milostivom. 

PASANEC (porugljivo). 

Prodj’ se toga! — kako milostivom ? (Kaže prstom 
na Taha.) 

♦ 


U ovoga nema od milosti 
Niti traga; to je ljuti krvnik 
Svojih kmeta. 

TAHI (u najvećoj srčbi trgne sablju i skoči proti Pasancu, da" ga 
njom osine). 

Umah šuti, pseto ! (Svi seljaci kao 
biesni skoče, toljagami i sjekirami mašući napried.) 

PASANEC (zamahne toljagom strahovito iznad glave Tahove, na 
što se Tahi za korak odmakne). 

Ti sad šuti, vražji vukodlače, 

Ako ne ćeš da te skupa s ti mi, 

Što ih tu kod tebe zatekosmo, (uzev toljagu u 
lievu ruku — pokazuje Tahu golu pestnicu) 

Te ne smrve gole ruke naše, 

Bez našijeh bata i sjekira. 

GUBEC (mahne Pasancu i seljakom, da se umire — zatim Tahu i 
ostaloj gospodi veoma ozbiljno). 

Vidite li, oj gospodo, sada, 

Što su prosti i tlačeni ljudi, 

Kad se dignu u očaju svojem? . . . 

Sad vidite! (Sam sa sobom.) 

A I’ će biti sada, 

Ja se bojim, možda jur prekasno. (Stanka — iz 
početka ozbiljno, zatim pak sve većma vatreno.) 

Puk priliči čistomu potoku, 

Što iz gorskog vrela proiztječe, 

I u kom se liepo svedj zrcali 
Bieli danak s svojim žarkim suncem, 

Vedra noćca s zviezdam’ i s mjesecom, 

Pa on tiho teče i potječe, 

Žuboreći, preskakujuć lako 
Kamenčiće sve dalje i dalje, 

Pa još putem cvieće i travice, 

Razne ptice, zvieri grabežljive 
I pitome, žednoga putnika, 

I hajduka gorskog — svakog poji, 

Svakom daje, da se njim okriepi; 

Ali kad se ljuta bura digne, 

Sasuv crni strjelonosni oblak 
Na potočić, bijuć ga vjetrovi, 

Bogović: Pjesnička djela I. \ 

I pljuskajuć kišom neprestano, 

Lupajući kamenjem iz gori: 

Tada potok bujica postane, 

Plaha, silna, sve to veća i veća, 

Koja bjesni, te se sva uzpjeni, 

A iz svoje tiesne plitke struge 
Na bregove šumom poustane, 

Odnoseći jele od planine. (Stanka — umirenije 
gospodi.) 

Evo, to je živa slika puka; 

Kamo sreća, da ste na to prije 
Pomislili, toga ne bi bilo. 

PASANEC (porugljivo). 

Kakovo su sjeme posijali, 

Takav evo njima plod sad niče. 

GUBEC (Tahu — mirno i učtivo). 

Sad još jedno: napolje nam dajte 
Braću našu, uznike nedužne. 

PASANEC (upada Gubcu u rieč). 

Ne treba ga već moliti za to, 

Već su prosti, mi ih izvukosmo 
Iz tavnice — tu SU obojica. (Pozebec i Gregorić, 
što su do sad bili zaklonjeni, stupe iz hrpe seljaka na vidjelo.) 

GREGORIĆ (čim pred Taha odvažno stupi — prkosno). 

Evo mene! . . . Vidite li, kneže, 

Da je ipak prije reda sunce 
Jur svanulo pred mojimi vrati. 

POZEBEC (isto tako, kao i Gregorić, stupi pred laha — prkosno). 
Vidite li?. . . I meni je ruka 
Do klobuka došla . . . Prost sam evo 
Vam uz prkos, gospodine kneže; 

Marvu pako moju i ostalih 
Tjerat ćemo opet svaki k sebi, 

A vas zato ne ćemo ni pitat. 

TAHI (skrine zubima — mrmljajuć izpred sebe gnjevno). 

Ha, prokleta pseta . . . Dobro, dobro! 

LEPOIĆ (stojeći najbliže đo kneza Taha i razumjevši njegove rieči 
— Tahu glasno). 

Kad nas rado psima viek krstite, 

To vi sada vidjeti možete, 

Da nij’ dobro budit psa, kad spava, 

Jer vas ujest može ljuto pseto. 

GOZET1Ć (Tahu — porugljivo). 

Vi se silom nama viek groziste . . . 

Evo sile! — Tko je sada jači ? 

GUBEC (ozbiljno). 

Pravo nije, kad se sila silom 
Uzbijati mora nemilice, 

Pravo nije, ali — lieka nije. 

GOZETIĆ. Baš je pravo tako, mili brate, 

Klinom treba da se klin izbije. 

PASANEC (porugljivo Tahu i ostaloj gospodi). 

Evo sada i sami vidite, 

Da nam vaše kule i gradovi 
Ne smetaju ništa, kad uljezti 
Baš hoćemo, da vas potražimo. 

GREGORIC (seljakom — o gospodi). 

Što se koče u tijeh gradovih, 

Kojeno su načinili kmeti 
Svojim znojem, svojimi žuljevi 
Krvavimi, oko njih radeći 
I gradeć ih mnogo godin’ dana? 

POZEBEC. Ali kmeti mogu, kad uzhtiju, 

Tč gradove i kule gospodske 
Isto tako za dan oboriti, 

I gospodu zakopat pod njima. 

GREGORIĆ. To će i biti — doć’ će vrag po svoje. 

POZEBEC. Neka dodje, čim prije tim bolje, 

Nam ne treba tijeh tlačitelja, 

Što nemaju ni vjere ni duše, 

Već nam samo vele: daj, pa šuti, 

Te se muči, kako te Bog uči! 

LEPOlć. Dosta nam je njihovog gospodstva, 

Dosta ga je, ostalo im pusto! 

PASANEC (strastno). 

Dolje dakle s njimi, sad je sgoda! 

POZEBEC. Dolje s njimi! nek ne misle jadni, 

Da je seljak, prem siromah, šala. 

GREGORIĆ. Jur do nokta nam je dogorjelo, 

Od njih više živjet ne možemo, 

Dolje dakle s njimi! 

SVI SELJACI (razdraženi prijašnjimi riečmi, skoče i viču strašno): 

Dolje! Dolje! 

TAHI (razabravši se najprije — trgne sablju — gospodi odvažno)^ 
Prijatelji, zar ste oniemjeli 
S čuda, jer od straha, znam, da niste? 
Osviest’mo se! (Gospoda trgnu sablje.) 

KEGLEVIĆ (odvažno). Hajde, braćo, složno! 

Kad su željni ogledat se s nami. 

ALAPIĆ (seljakom — odlučnim glasom). 

Hajde na nas, ako vas je volja, 

Mi ćemo vas ljudski dočekati. 

ZRINJSKI (krepkim glasom). 

Neka barem znadu, da mi nismo 
Kukavice, što predamo od njih. 

PLOVDIN (poviče seljakom — grozeć im se sabljom). 

A prije će mnoga pući šuplja 
Kmetska tikva, nego li ikoji 
Od nas sabljom mahati prestane. 

PASANEC (poviče seljakom). 

Udri dakle naši! ... Za dva hipa 
Bit im ne će ni traga ni glasa! (Zamahne 
toljagom, na što svi seljaci s njime navale na gospodu, koja ih do¬ 
čekaju na sablje.) 

GUBEC (što je do sad mirno stajao, stupi u taj hip medju razjarene 
kmete i gospodu — krepko rek bi zapoviedajući najprije seljakom). 
Stante, braćo! (isto tako i gospodi.) 

A vi ne ludujte ! (Pokazuje go- 
spodi množtvo seljaka prstom.) 

Pogledajte samo oko sebe, 

Pomislite, da će na jednoga 
Od vas namah dvaest navaliti, 

Uzalud vam dakle hrabrost vaša, 

.Tu vam ništa koristiti ne će, 

Još dapače ubitačna vama 
A i braći vašoj u svoj zemlji 
Biti hoće . . . Predomislite se! — (čim vidi, da 
se gospoda zbilja kao predomišljaju, nastavi sve to krepčije.) 
Vjerujte mi, sad drugčije nije, 

■ Znat vam valja, da je puk razdražen 
I potaknut strašću na osvetu, 

U bjesnilu svome nalik vatri, 

Što ne pazi na mjeru ni zakon... 

Ded na primjer: uzmi bagljić slame, 

Mahni njime preko vatre žive, 

Time ne ćeš vatru ugasiti, 

Nego jače uzpiriti samo, 

Tako da će njen bukteći plamen, 

Sukljajući sve dalje i dalje, 

Popaliti, što mu na put stane, 

Te se uzvit nebu pod oblake, 

Gdje ga sila ljudska više ne će 
Ugasiti ii* ustavit moći . . . (Umjerenije.) 

Zato čujte, što vam sada kažem. (Tahu.) 
Navlastito vama, gospodine . . . (Stanka — svi 
šute, na što Gubec, odvažno motreć seljake, krepko nastavi prama 

gospodi.) 

Što je bilo, od Boga vam prosto, 

Ali po sad, ako opet bude 
I najmanji povod tužbi kmetu, 

Nit smo bili, nit što govorili . . . (Svečano i 
vatreno.) 

Ja ću braću svoju tad svetiti 
I odužit duga gospodskoga, 

Te osvjetlat vječnoj pravdi lice, 

A vi ćete — bilo prie ii* poslie — 

Ko nemili tlačitelji kmeta, 

Redom ginut, propast, ako Bog da! 

Gradovi će vaši opustjeti, 

Iz ognjišta pronić će vam trava, 

Dvorane vam spopast paučina, 

Prozore svud bršljan propletati, 

A kupina zastrti zidine, 

Dok ih zatim ne razvali vrieme, 

Razvaljene s zemljom ne poravni. 

Kud ste godier drumom prolazili,, 

I kopitom konjskim zadirali, 

Tud će bujna proniknuti drača, 

Drumovi će poželjet gospode, 

A gospode nigdje biti ne će . . . (Ozbiljno.) 

To pamtite! — (Seljakom — krepko i odlučno.) 

A vi sa mnom, braćo! 
Kazasmo im, što smo god mislili, 

Dokazasmo: da smo i mi ljudi, 

Koji znamo krepko branit svoje; 

Braću svoju izbavismo uze, 

A drugoga nama zasad nema 
Posla ovdje . . . Hajd’mo dakle kući! (Pošto go¬ 
spodu redom ozbiljno pogleda, a seljakom rukom mahne, ode po¬ 
sljednji za njima s osobitom pristalošću i dostojanstvom.) 

TAHI (čim seljaci odu, zagrozi se pešću — u najvećem bjesnilu). 
Tako Boga nikad ne vidio, 

To će meni krvavo platiti! 





CIN TREĆI. 


PRIZOR PRVI. 

Gusta šuma. S lieva strmo sljeme gorsko. Večernje doba. 
upravo zalazi. — PASANEC i MARA dolaze stazom, što 

Stubicu. 

PASANEC. Čuj, Marice, da ti pravo kažem, 

Meni nije pravo ni povoljno, 

Što umjesto Stane ti sad ideš 
U Stubicu, u to vražje gniezdo; 

Slutim nešto: dobro biti ne će. 

MARA. Oj Andrija, nemoj djetinjiti! 

Ta znaš i sam, da gospode nema 
Sad u gradu; svi su u lov pošli, 

Pa će istom sutra vratiti se. 

A što idem ja umjesto Stane, 

Toga nemoj da mi u zlo primiš. 

Jer me ona zamolila za to, 

A ja rado idem njoj za ljubav ; 

Ta koliko puta ona meni 
A i mojim roditeljem dobra 
Učinila prošaste godine, 

Gdje bijaše rdjava ljetina, 

Toga nikad zaboravit ne ću! . . . 

Pa bih zato za nju i što teže 
Poduzela i svršila rado, 

Kamo I* ne bih: da sad u grad idem. 

PASANEC. A1 mi kaži, ja te liepo molim, 

Zar to uprav danas biti mora? 


Sunce 
vodi u 

MARA. Tako jeste, jerbo je kneginja 
Stani danas opet poručila, 

Da k njoj u grad dodje svakojako, 
Buduć da joj kazat ima nešto 
Vrlo silno. Stana bi doduše 
Sama rado pošla bila, ali 
Onomad joj otac to zabrani, 

A baš jutros i on nekud ode, 

Te ga nije mogla zamoliti, 

Da ju pusti u grad, a bez znanja 
Njegovoga ona ne bi pošla 
Podnipošto. 

PASANEC. Idi, kad je tako, 

Samo nemoj dugo zatrajati. 

MARA. Vratit ću se, pošto budem čula, 

Što će Stani kneginja poručit. 

PASANEC. Ja ću poći dotle tu na lievo, 
Možebiti da ću se sastati 
S otcem tvojim, koj’ će se takodjer 
Tu vraćati iz livade svoje, 

Kud je pošo — kako mi je kazo — 
Da nakosi nešto malo trave. 

MARA. Da, da, zbilja i on će se vraćat 
Ovim putem, pa ćemo zajedno 
S njime tada opet kući poći. 

PASANEC. Bit će tako, samo gledaj, da se 
Skoro vratiš. 


MARA. Za pol sata bit ću, 

Ja se ufam, opet ovdje. 

PASANEC. Dobro, — 

Čekat ću te s otcem tvojim . . . S Bogom! 
(Razstaju se. Mara ode putem prama gradu, a Pasanec krene stazom 

na lievo.) 

PRIZOR DRUGI. 

PLOVDIN i ŠKANJEC skoro zatim dolaze, pošto Pasanec i Mara 

odoše. 

ŠKANJEC. To bijaše ona, ja ne sumnjam, 

Te se ovdje — uprav na tom mjestu — (pokazuje 

prstom ono mjesto, gdje se je prije Mara s Pasancem razstala) 

S otcem ili s dragim razstajala 
Malo prije . . . Vidjesmo ih ovdje 
S ove Stiene. (Obazire se na strmi brieg, odkud je 
malo prije došao sa Plovdinom.) 

Zatim muž tu ode 
Nekud u lug, a ona tim putem 
Uprav u grad. 

PLOVDIN. Bit će, ko što veliš, 

Akoprem ih dobro ne razabrah, 

Buduć da me zalazeći sunce 
Zasjenilo. 

ŠKANJEC. Ona je bez sumnje. (Smiešeći se zlobno.) 

Sad nam više ptica uteć ne će! 

PLOVDIN. Samo ako drugim kojim putem 
Možd’ ne krene kući. 

ŠKANJEC. To ne može, 

Jer taj samo put u selo vodi . . . 

Što se toga tiče, strah me nije, 

Da za rukom otmica ne podje, 

Al* se s druge strane nešto bojim, 

Ne bi T vrag joj u hip odluči vi 
Otca ili dragog pozvo u pomoć, 

Jer bi tada vražjeg posla bilo. 

PLOVDIN (porugljivo). 

Sram te bilo, strašivico jedna, 

Kad se bojiš takovih junaka 
Bosonogih. 

ŠKANJEC (porugljivo, nu poluglasno). 

Vidio sam ipak, 

Gdje takovi bosonogi momci 
Utjeraše u strah bolje od mene. 

PLOVDIN. A što mrmljaš, zar se svedj još bojiš? (Skine 
s ramena pušku, te ju podaje Škanjcu.) 

Evo dakle na utjehu tebi 
Puške moje, pa ako bi zbilja 
Od potrebe bilo, a ti pucaj 
Bez obzira; ja ću pak djevojku 
Ugrabljenu odnieti do onkraj 
Ove gore, gdje nas jur čekaju 
Dobri naši konji osedlani, 

Koji će nas letom lastavice 
Za čas dovest do gospodske klieti. 

ŠKANJEC (ogleda oganj na puški). 

Dobro dakle, a ja evo vami 

U zamjenu ključ od znane klieti 

Sad predajem. (Predaje Plovdinu ključ — smiešeć se.) 

Želeć vam unapried, 

Da tu noćcu sprovedete liepo 
Sa djevojkom. 

PLOVDIN (nestrpljivo se obazire). 

Što to može biti, 

Da je nema, a mrak se jur hvata? 

ŠKANJEC (opaziv djevojku s daleka — brzo i potiho). 

Evo vam je . . . Ali sad stanite 
Tu na stranu s puta, da vas kako 
Ne opazi prije reda. (Stupe za obližnji grm.) 

PLOVDIN (zakrčiv Škanjcu rieč). Šuti! 


PRIZOR TREĆI. 

Prijašnji — MARA. 

MARA (dolazi, te stane malko). 

Što je, Bog zna, uzrok, da mog otca 
Sa dragijem jošte ovdje nema, 

Premda je već više no pol ure 
Jurve prošlo, odkako se s njime 
Tu razstadoh? (Uzdiše.) 

Pričekat ću malko. (Ogleda se — 
strašivo nastavlja.) 

Nešto sad i mene strah spopada 
U toj pustoj šumi, gdje se stere 
Sve to više sada noć i tmina, 

A noć nikom baš prijazna nije. 

PLOVDIN (skoči napried — strastno i hitro). 

Bit će tebi u mom naručaju! (U isti mah čvrsto 
obuhvati i digne Maru, te krene s njom žurno stazom uz brdo.) 

MARA (s prva sva oniemi, te se ukoči od straha, zatim očajnim 

glasom). 

Jao meni! . . . 

PLOVDIN (strastno Mari). Šuti, ni rieč više! 

ŠKANJEC (sliedeć žurno Plovdina — Mari pakostno). 

IP ćemo ti usta razkrečiti. (Piovdinu.) 

Sada pako, što moguće brže, 

Uzbrdice ... Ali samo paz’te, 

Da se vama ne omakne noga 
Penjući se tom stazicom uzkom 
Ća do vrha, — propali bi tada 
Sa djevojkom zajedno u jazu, 

Što s provale strašno tu zijeva, (čuju se iza 
prizora Pasanec i Pozebec u razgovoru.) 

Hajd’mo žurno napried, ljudi idu . . . 

MARA (spozna po glasu otca i dragoga — poviče). 

Pomozite! . . . Evo oteše me! 

PRIZOR ČETVRTI. 

Prijašnji. — POZEBEC i PASANEC čuvši uzklik Marin, dotrče na 

pozorište. 

POZEBEC (plaho i strastno). 

Bože! . . . gdje si, ćerko? 

MARA (odzivlje se s naporom — glasno). Ovdje, otče ! 
PLOVDIN (strastno i gnjevno). 

Šuti odmah ! (Zatisne joj silovito klečom usta). 

PASANEC (opaziv otmičare, što se već popeše blizu vrha gore, te 
pokazav ih Pozebcu prstom — strastno i gnjevno). 

Eno ih već blizu 


Vrha tamo! 

POZEBEC (skoči napried — strastno). 

Hajci’ za njimi brzo! 

PASANEC (glasno i gnjevno). 

Stid* ćemo ih, ako Bog da . . . Hajd’mo! (Po¬ 
zebec i Pasanec otisnu se žurno stazom za otmičari.) 

PLOVDIN (čuvši, što seljaci rekoše, pospješi zajedno sa Škanjcem 
korake, dočim Maru čvršće obuhvati — porugljivo niz brdo vičuć). 
Zaludu je vikat za sokolom, 

Kada se jur dig6 s golubicom 
U visine, stić’ ga ne ćeš više! 

PASANEC (strastno). 

Stići ću te, makar se uzvio 
S njome istom nebu pod oblake. 

PLOVDIN (porugljivo i glasno Pasancu). 

Iz oblaka, znaj, da treska striela. (škanjcu.) 
Pucaj sada, al nišani dobro! 

ŠKANJEC (skidajući pušku s ramena, stane). 

Hoću odmah, u koliko tmina 
To ne brani. (Nišani i odapne.) 

PLOVDIN (čim puška puče, grohotom se nasmije — porugljivo). 

Evo ti kalauza! 

PASANEC (ranjen u lievu ruku posrne, nu Pozebec ga uzdrži — 

u srčbi). 

Proklet bio! . . . Pogodi me jadna . . . 

Šuštati ću . . . Oblieva me krvca . . . 

Al’ ne marim, barem sad upoznah 
Po pištanju škanjca i jastrieba, 

Što će mi još oba doc na domet. 

POZEBEC (žalostno). 

Ali što će dotle moje diete? 

PASANEC (trže se i zaječi — gnjevno). 

Daj mi, Bože, krila, da poletim! 

POZEBEC (dosjetiv se nečemu — hitro govoreć). 

Hajdmo, goru tu da obidjemo; 

Znam ja drugu skrovnu stazu dolom, 

Pa ćemo im stati na put onkraj 

Na ravnici, kud će morat opet 

Sići s gore . . . Ajd, ako možeš, sa mnom! 

PASANEC (sakupi svu snagu, i pošto si maramom za silu zavije 
ranu — odvažno). 

Hoću, hoću, pa zato i mogu ! 

Samo brzo, brzo! ... Ne daj, Bože, 

Da prekasno stignemo onamo. (Silaze brzo sa 
ono malo puta, što su se jur bili popeli uz goru, te odu zajedno 
na desnu stranu u šumu.) 


PRIZOR PETI. 

Seljačka kuća Gubčeva. Rano je jutro. — MARKO i STANA stupe 
iz dvorišta u sobu. 

STANA. Zora sviće i danak se javlja, 

Pa još nema Mare niti otca. 

MARKO (sjedne na klupu). 

Mara bit će došla jur iz grada 
Jučer, al’ će biti još kod kuće 
Silnim kakvim zabavljena poslom, 

Kad do sada još ne dodje amo, 

Da ti javi, što ti je kneginja 
Poručila ... A tvoj otac doć’ će 
Isto tako skoro, nemaj brige. 

STANA. Meni nije kazo, kud je pošo, 

A da li je tebi, dragi djede ? 

MARKO. Kazo mi je, da će u Konjščinu 
Knezu Konjskom poći. 

STANA. Toga kneza, 

Ko što čujem, osobito štuju 
Svi njegovi kmeti, nije 1* tako? 

MARKO. Tako jeste, al’ on i jest vriedan, 

Da ga štuju, on i Gregorjanec, 

Pa još dva tri, osim te dvojice, 

Jerbo s kmetom ljudski postupaju, 

A ne tako, ko što taj knez Tahi, 

Koji vražjim uprav krenu tragom. (Zamisli se 
malko, zatim nastavi.) 

Mili Bože, čudna su vremena 
Sad nastala, al ni u čem nisu 

Bolja, nego 1’ što bijahu nekoć! (žalostno.) 

Ja sad evo jur devedeseto 
Ljeto gonim, mnogo toga pamtim 
Iz mladosti svoje, gdje je ipak 
Nešto malo bolje bilo kmetu. 

STANA (smiešeći se). 

Nešto malo, to baš nije mnogo. 

marko. Dosta, diete, onom, koj* je malim 
Zadovoljan. (Stanka.) 

Bilo ti je tada 

Više dobre gospode medj’ nama 
Nego sada . . . Mnoge sam u glavu 
Baš poznavć, ko na primjer kneza 
Frankopana, slavnog nekoć bana — (uzdiše) 
Bog mu dao duši lako! 

STANA. To je 

Onaj, je li, mili djede, o kom 
Sviet i sada tol’ko pripovieda? 

marko. E dakako ... Još se živo sjećam 
Kako dodje s čitavom povorkom 
Pratilaca, sve sjajnom gospodom, 

U grad Susjed, da pohodi svoga 
Pobratima, pokojnoga Ivu 
Taha, otca ovog kmetskog vraga . . . (Uzdišuć 
duboko, nastavi.) 

Mnogu čašu popih rujna vina 
Tad na zdravlje bana sa drugari, 

Što ih sada sve jur zemlja krije 
Skupa s onim, komu tad napismo. 

STANA. To je bilo već odavna. 

marko. Da, da, 

Bit će tomu do petdeset ljeta, 

Davno je to, diete moje, davno . . . 

Tad sam jošte čil i čvrst muž bio, 

A ne starac sliep i slab ko sada . .. (Krepčije.) 
A1 mi sad još srce u grudima 
Silno igra, kad pomislim na to, 

Kako se tad na rieč Frankopana 
Sve podiglo: prosti puk i plemstvo, 
Pa kako nas zatim predvodio 
Proti Niemcem. 


STANA. Zar ste i vi, djede, 

Tada pošli s banom? 

marko (ponosito). Jesam, bogme . . . 

Bio sam ti s njime kod Ludbrega, 

I pred gradom Varaždinom, gdje je 
Poginuo slavno . . . (Uzdiše — zatim prisluškuje, 
te čuje, gdje dolazi netko.) 

Ded’ pogledaj, 

Sad dolazi netko . . . Čini mi se, 

Da ti ’e otac. 

STANA (pogleda na prozor — radostno). 

Pogodiste, on je. (Odtrči k vra¬ 
tima, što ih upravo u onaj čas otvori Gubec.) 


PRIZOR ŠESTI. 

Prijašnji i GUBEC. 

GUBEC (čim ogrli ćerku i tastu ruku poda, odloži torbu i štap). 
Evo mene. A jeste li zdravo? 

STANA. Jesmo, hvala Bogu. 

MARKO. Već se Stana 

Pobojala, da se nije tebi 
Dogodilo štogod. 

GUBEC (gladeći Stani lice — ljubežljivo). 

Ludo diete, 

Šta bi mi se dogoditi moglo? . . . 

Razbojnika u nas — a u mene 
Novca nema . . . Savjest mi je čista, 

Hvala Bogu, — koga da se plašim? (Stanka — 
sjedne na klupu pokraj Marka.) 

Ja sam noćas pošo iz Konjščine, 

Kad su prvi pietli zapjevali, 

A zasjali kosci nad Oštrcom, 

Te sam liepo, praćen mjesečinom, 

I po hladu hodao sve do sad. • 

STANA. Da si jučer uzjahao svoga 
Ridja, još bi prije bio došo. 

GUBEC. Ja ga nisam umoriti htio 

Bez potrebe, jerbo mi ga danas . 

Za pluženje treba, a ja idem 
Uviek rado pješke, ko što znadeš. •• 

MARKO. A nuder mi kaži, dragi Mate, 

Jesi 1’ bio s Konjskim, jesi 1* s njime 
Govorio ? 

GUBEC. Ja sam bio s njime, 

I sa knezom Gregorjancem jučer, 

Pa mi oni medju ostalijem 
Važnim viestmi i to kazivahu, 

Da se hoće u Zagrebu skoro 
Sakupiti gospoda na sabor. * 

MARKO. A znadeš li, što je tomu uzrok? 

GUBEC. Kmetovi su opet uzrok tomu, 

Jer gospoda vide, da razdražen 
Puk ne mari za kraljevska pisma, 

Što stigoše na seoske sudce, 

Pače istih da povjerenika 
Slušat ne će, što ih kralj tu posla, 

Da umire kmete, pa će zato 
U saboru viećati ukupno, 

Kako da se tomu melem nadje . . . 

Ali ja sve mislim, tu sad više 
Lieka nema, preduboko se je 
U stoljetne rane tlačenika 
Uvriežio jurve otrov mržnje. 

MARKO« Gdje je mržnja, tu obično skoro 
I krv teče. 

GUBEC. Ja se bojim, da će 

Tako biti, premda svud nastojim 
Ublažavat, kol’ko mogu, burne 

Razđražene ćuti, aT ne mogu 
Na sve strane dospjet, a čuo sam, 

Da se kmeti i po drugih stranah 
Domovine naše silno miču, 

Ne hoteći slušati gospode, 

Već radeći sve po svojoj glavi. 

PRIZOR SEDMI. 

Prijašnji i GREGORIĆ, koji u sobu stupi. 

STANA (priskoči veselo Gregoriću, te mu poda ruku). 

Moj Ilija, da si zdravo! 

GUBEC i MARKO. Zdravo! 

GREGORIĆ. Rado bih vam nazvo dobro jutro, 

A1 o dobru sad govora nema. 

GUBEC. Što .je, kaži, da od Boga nadješ? 

GREGORIĆ. Vi ne znate, kako vidim, što je, 

Jer inače pitali me ne bi; 

Znajte : da su Tahovi panduri 
Na njegovu zapovied na novo 
Uhvatili do petnaest kmetova, 

Da ih bace u tavnice grada 
Stubičkoga . . . Medju ostalimi 
Gozetić je i Lepoić. 

GUBEC (žestoko). Zbilja? 

GREGORIĆ. Jest, Boga mi ... Ja ih vidjeh glavom, 
Kako su ih odveli panduri 
Svezanijeh ruku naopako. 

GUBEC (gnjevno). 

A zar ne će mirovati jednom 
Taj zulumćar kleti? (Odvažno.) 

Dobro dakle, 

Neka znade, da mi je rieč sveta, 

Baš k6 vjera, kojom sam se Bogu 
Zavjerio onomad. 

Bogović: Pjesnička djela I. 5 

GREGORIĆ. B Tako treba. 

.° j e P reve ć, nij’ ni s kruhom dobro. 
Ti si bio onomadne s njimi 
Veledušan odviš. Prevelika 
Tv§, dobrota na novo ih samo 
Oslobodi, a znati si mog6: 

Tko se godier ovcom čini, da ga 
Na posljedku vuk proždrieti radi. 

GUBEC. Pravo imaš, ta mogo sam znati 
I pomislit, da se pas i mačka, 

A kmet tlačen sa vlastelom gordim 
Ne pomire do sudnjega dana. 

GREGORIĆ. Nepravdu su oni posijali, 

Vražda niče, mi ćemo sad žeti, 

A ufam se, da će biti žetva 
Od posjeva bolja svakojako. 

PRIZOR OSMI. 

Prijašnji i DORA, sva zaplakana, unidje. 

DORA (čim je unišla u sobu, ogleda se — zatim kroz plač). 
Oprostite, tu sam došla sada, 

Nemajući sama mira doma, 

Da vas pitam, oj susjedi moji, 

Nije 1’ kod vas možda moj Nikola 
S ćerkom Marom? — Ali kako vidim, 
Tu ih nema . . . 

STANA (strašivo). Šta, za milog Boga! 

Zar ih nema jur kod kuće? 

DORA (kroz plač). Nema, 

Žalibože . . . Nema ih od jučer. 

Što je godier duga noćca bila, 

Dok u jutro iztekla danica, 

I dok zatim osvanulo sunce, 

Svedj ih čekah jednako oboje 
Bdijuć tere gorke roneć suze, 

Ali jadna do sad ne izčekah. 

GREGORIĆ. Ne bi li tu lopovština opet 

Kakva bila od te vražje strane, 

Odkuda nas sve od pamtivieka 
Pa do danas bez prestanka uviek 
Jadi samo i sramote biju? 

GUBEC (čuje mukli žamor i hod svjetine, ustane, te pogledavši na 
prozor — klikne). 

Milostivi Bože, šta to vidim? (Dori — ganuto.) 
Tužna majko, sad se razaberi, 

Pa se uzdaj u višnjega Boga 
I njegovu milost svemoguću. (Otvori prozor, te 
poviče napolje:) 

Amo s njome, tu joj je i majka! . . . (Ostali u 
sobi tronuti izgledaju, što će biti.) 


PRIZOR DEVETI. 

Prijašnji. — POZEBEC i PASANEC donose na spletenih od granja 
nosilih polumrtvu MARU. — Silni narod muče ih sliedi. 

POZEBEC (muklo i očajno Dori). 

Evo t’, majko, u jadu kukala, 

Jedinice tvoje ! (Odloži sa Pasancem nosila s Marom.) 
DORA (u skrajnjem očaju zaječi i uzklikne): 

Ćerko moja! (Sruši se na koljena 
uz nosila, te objema rukama zastirući lice — gorko plače.) 

STANA (plačući pristupi k Mari). 

Posestrimo mila, čuješ li me? . . . 

MARA (slabim glasom). 

Čujem . . . ali . . . molim ... ne plačite ! (Poda 
rukom znak Stani, na što se Stana sasvim k njoj sagne.) 
Slušaj, Stano, čuvaj se Plovdina . . . 

Ja ti kažem ... a v i kneginja ti . . . 

Poručuje isto . . . Čuvaj ga se! 

GUBEC (razabravši se najprije — Pozebcu i Pasancu). 

Što se sbilo s njome? . . . Govorite. 

POZEBEC (pogleda najprije Maru, zatim Pasanca, koji se blied i 
niem sav ukočio, te kao mahnit oči izbuljio). 

Ja ne mogu s težka jada redom 
Sve kazati, kako bješe, jer mi 

Rieč zapinje u grlu od plača, 

Od nemila jada i od srčbe . . . 

Znajte dakle: Plovdin — Bog ga kleo! 

Jučer silom ugrabi mi ćerku, 

Te ju pusti danas — (muklo) 

Nesretnicu . . . 

(Strašna stanka.) 

Ona zatim u očaju skoči 
U provalu s briega, gdje ti nas dva (pokazuji 
na Pasanca svedj još od jada ukočena) 

Tražeći ju cielu noć zaludu, 

Nagazismo istom jutros na nju, 

Te sirotu donesosmo amo 
Polumrtvu . . . 

SVI (sgrozivši se od te viesti — muklo). 

To je grozno! . . . Strašno L 

GUBEC (žestoko i gorko). 

U zvieri bi srce prepuknulo, 

A kamo li ne bi u čovjeka, 

Takva čujuć a i gledajući! 

STANA (kroz plač). 

Jao, Mare, mo’š li oprostiti, 

Što umjesto mene žrtvom posta? 

MARA (utješivo i blago — Stani). 

Šuti . . . šuti! ... ta ti kriva nisi! — 

DORA (svejednako plačući — Mari). 

Oj nesretno milo diete moje, 

A kaži mi, majčine ti hrane! 

Jesu li ti rane od viđanja? 

MARA (obrće glavom za znak, da joj lieka nema). 

GUBEC (poluglasno — kao sam sa sobom). 

Vjerujem ti i osjećam živo, 

Takve rane od prebola nisu, 

Već od smrti gorke i nemile . . . 

DORA (opipava uda kćeri — strašivo). 

Jao diete! . . . kaži: osjećaš li, 

Da ti je što bolje? 

MARA (slabim glasom, nu sa blagim posmjehom). 

Bit će skoro. 

PRIZOR DESETI. 

Prijašnji. — JELENA stupi u sobu sa dvoraninom, koji pod pazuhom 
nosi malu škrinjicu. 

JELENA (prijazno, nu žalostnim glasom). 

Božja pomoć, ljudi! 

GUBEC. Bog pomogo, 

Milostiva gospo! ... A što može 
Biti uzrok tomu, što kneginja 
I supruga možnog kneza Taha 
Sjajne svoje dvorove ostavlja, 

Te ovamo dodje u seljačku 
Prostu kuću, gdje se ročit poče 
Gorka tuga s jadom? 

JELENA (blagim glasom). Prijatelju ! 

Isti dakle udes nas sukobi, 

Jad i tuga, oba crna druga, 

Znaj, i mene sad da odtjeraše 
Iz dvorova, k6 što veliš, sjajnih, 

Da me prate amo — pa tad dalje . . . (Uzdiše 
duboko, zatim ganuto nastavi.) 

Sve znam, što se, na žalost, dogodi 
Od jučernjeg dana sve potanko . . . 

Znadem, što se sbilo noćas s ovom 
Svetom žrtvom paklenijeh strasti . . . (Poka¬ 
zuje Maru.) 

Znam nadalje, što se sbilo danas 
S nekojimi kmetovi na novo, 

Što ih kruta zloba utavniči . . . 

Sve to znadem, a slutim, još gore 
Da će doći iza toga, gdje ja 
Od koristi ne ću moći biti. 

STANA (brižljivo). 

A zar ćete, milostiva gospo, 

Ostaviti mene i još mnoge 
Druge, što vas toli ljube i štuju? 

JELENA (ganuto i ljubko). 

Moram, diete, inače ti nije. 

STANA. Tko će biti po sad majkom, tko li 
Zaštitnicom težko stradaj ućih? 

JELENA (svečano). 

Onaj, Stano, koj’ vladajuć svietom 
Na vidjelo sva iznosi djela, 

Te zla kazni, nagradjuje dobra 
Prije ili poslie . . . Onaj, koj* je 
Blagi otac slabog crva i mrava, 

A kamo li umnoga čovjeka, 

Najbližega stvora svom priestolu: 

Bog svemožni bit će štit najjači 
Pravednikd, a i nevoljnika. (Stanka.) 

A ja idem sad odavle uprav 
U manastir zagrebački, ondje 
Medju duvnam’ svete Klare hoću 
Da u miru život svoj dovršim, 

Što Bog dao, da bi skoro bilo ! 

Ali prije htjedoh, još jedanput 
Da te vidim i da se oprostim 
S tobom . . . (Ganuto.) 

S Bogom ostaj, Stano moja, 

Dok ti skoro stigne glas od mene. (Ogrli Stanu.) 

STANA (udari opet u plač — jecajući). 

S Bogom, gospo milostiva! (Poljubi kneginju u 
ruku.) 

JELENA (pristupivši Mari — veoma ganuto). A ti, 

Vjerna dušo, što ću da ti rečem 
Do: uzdaj se u višnjega Boga. (Poljubi Maru u 
čelo — ostalim seljakom.) 

A vam želim, da vas Bog oprosti 
Jada vaših i nevolja ljutih. (Mahne svomu dvora- 
ninu, koji pristupi, te joj poda škrinjicu, a ona ju predaje Gubcu. 
— Potiho Gubcu.) 

To razdieli medju nesretnike, 

Kako misliš i za bolje nadješ. (Mahnuv rukom 
svima prijazno — ode sa dvoraninom svojim.) 

PRIZOR JEDANAESTI. 

Prijašnji bez JELENE. 

GUBEC (metne na stranu škrinjicu i gleda na vrata, kud kneginja 
ode — ozbiljno). 

Naopako po zlosretnog Taha, 

Zadnja mu se luč u trnu time, 

Što mu krenu taj angjeo ledja. 

STANA (motreći Maru — strašivo). 

Jao mene! gle’te, kako bliedi! 

DORA (uzdršće, te očajno klikne). 

Pomozite, ako Boga znate! 

Izdahnut će ov čas diete moje! (Svi pristupe 
bliže. U Mare vidi se, da zadnje svoje sile sakuplja i da težko 

uzdiše.) 

MARA (pogleda redom sve, koji okolo stoje, zatim sve slabijim 

glasom.) 

Majko . . . Otče . . . Stano . . . Moj Andrija, 
Gdje si ? (Pasanec se trgne iz dosadašnjega svog 
mrtvila, te skoči k Mari, koja ga milo pogleda.), 

Evo, umriet mi je! . . . (šapćući.) 

S^Bogom! 

(Izdahne, dočim ostali stranom tiho mole, a stranom plaču.) 

GUBEC (svečano). 

Bog joj dao u raju naselje! 

POZEBEC (gorko). 

Oj nesrećo, da te Bog ubije! 

Svagda si se tovarila na me 

Redom do sad . . . Sve sam kako tako 

Podnesao, aT zašto mi uze 

Smrt jedinu sad utjehu moju ? (Proplače.) 

GUBEC (utješivo Pozebcu). 

Stani, brate, nije drugačije, 

Ne plač’ ćerke, jere ona ti je 
Jur u božjih ruku angjeo čisti, 

Prost od sviju ljaga zemaljskijeh; 

Sačuvana od budućih vaja . . . 

Lako njojzi! ... Ali tebi zato 
Ipak jedna utjeha ostaje . . . (Sve to krepčijim 
glasom.) 

Osviesti se, pa zajedno s nami 
Proti našim tlačiteljem ustaj! . . . 

Sad je vrieme! — A osvetu takvu 
Bog na nebu odobriti mora, 

Jer on trpjet ne će i ne može, 

Da nadalje cvileć ostanemo 
Pod pretežkim jarmom hudog robstva 
I pod žigom stostruke sramote. (Svi seljaci, čuvši 
ove rieči, trgnu se iz puste žalosti, što ih je obrvala.) 

PASANEC (trgnuv se iz opetovanoga mrtvila — uzdiše duboko i 
tad progovori krepko). 

Teda negda! ... To sam sve do sada 
Izgledao, pa to izgledajuć 
Oniemio gotovo od jada 
I čemera, što mi srce para, 

I sav mozag jur mutiti poče. (Gubcu.) 

Ti mi opet poda ovim slovom 
Osviest duši, a jeziku rieči. (Poda Gubcu odvažno 
ruku.) 

Evo mene, tvoj sam! 

POZEBEC. I ja tako! 

gregorić. I ja! 

OSTALI SELJACI. I mi, evo, svikolici! 

POZEBEC. Ti nas vodi, kuda tebi drago! . . . (Odvažno.) 
Mriet mi danas, ili mrieti sutra, 

Svejedno je meni sada, samo 
Pod sramotom ovom da ne živem, 

Dok se vražjom krvlju ne omastim 
Tog Plovdina — jad ga moj ubio! 

PASANEC (Pozebcu). 

Ako bi se tebi on izmakd, 

Ne Će meni! (Pristupi k mrtvoj Mari, te dignuv 
iznad nje tri prsta u vis — osobito svečano.) 

Čuj me, mučenice! 

Kunem ti se evo živim Bogom, 

Da te hoću okajati skoro! 

Bog je čuo, Mare, i zapisd ... (Muklo, te kobnim 
glasom.) 

Ljubav umrie, ali iz pepela 
Žarka sada ustaje osveta . . . 

GUBEC (primiv Pasanca za ruku — prijazno i utješno). 

Pusti mrtvu, ne uznemiruj je 
U pokoju prietnjami i kletvom. 

Što bit ima, to će bit onako, 

A sad hajdmo u selo najprije, 

Pa tad u grad, da spasimo jadnu 
Braću našu iz gospodskih pandža, 

Zatim pako — što Bog dalje dade! 

GREGORIĆ (žestoko). 

Mišica je zapregla od snage, 

Srce igra od osvete silne. (Gubcu i ostalim se¬ 
ljakom.) 

Hajd u selo, pa tad na Stubicu, 

Da od vraga izkopamo traga. 

PASANEC (zakrčiv Gregoriću rieč — muklo). 

I od jada, što mi srcem vlada, 

Dok se sveta izpuni osveta. (Skoči k mrtvoj Mari, 
te ju poljubi, tad krene za drugimi, koji su već pošli. — Dora i 
Stana nad Marom se sagnu, a starac Marko širi ruke za seljaci, 
kao da ih blagosivlja.) 




ČIN ČETVRTI. 


PRIZOR PRVI. 

Večernje doba. — Polje stubičko. Straga se vide razvaline grada 
Stubičkoga, što ih okružuju pojedine hrpe seljaka oko naložene 

vatre ponamještenih. — GOZETIĆ i LEPOIĆ stupe napried. 

LEPOić. Evo, brate, novoga dokaza, 

Da je svaka za vremena sila: 

Jutros jošte bjesmo u tavnici, 

Sad smo prosti ko ptice u zraku. 

GOZETIĆ. Tako jeste ... A tko bi to bio 
Reko jutros, da će grad Stubički 
Bit večeras razvalina pusta? 

LEPOIĆ. Može sila, kada dobro stegne, 

Učiniti, da sušina plače, 

A kamo li da ne sdrobi sgrade, 

Makar ona baš gospodska bila. 

GOZETIĆ. Da, gospodska — al ju puk sagradi, 

Pa je pravo, da ju i razgradi. 

LEPOić, Istina je opet, što sviet veli, 

Zlo stečeno da po vragu ide. 

GOZETIĆ. Dašto, brate, pa je pravo tako . . . (Porugljivo.) 
Toj gospodi, čini mi se, da je 
Zavrtjelo pod kapami nešto, 

Kad su stali s nami sve to gore 
Postupati, tjerajući nas silom 
Na osvetu. 

LEPOIĆ. A1 svi opet nisu 

Kao ovi . . . Ima medju njimi 
I poboljih, akoprem su riedki. 


GOZETIĆ. Riedki, bogme, kao biele vrane. 


PRIZOR DRUGI. 


’rijašnji i GREGORIĆ, koji čim k njima pristupi, zlovoljno izpred 
sebe baci sjekiru. 

jOZETIĆ (Gregoriću). 

A što ti je, te si tako ljutit? 

GREGORIĆ. Kako ne bi ljutio se čovjek, 

Od ljutine pače siso s uma, 

Kad ne svrši posla, već na polak . . . 

Što nam hasni, što to kleto gniezdo 
Razorismo, kad nam prije reda 
Izmakoše jedovite zmije, 

Osobito Tahi i s njim Plovdin, 

Što se vrgd sasvim na ujaka. 


LEPOIĆ. Taha će to ipak ljuto zapeć’, 

Što mu grad taj posve razorismo. 

GREGORIĆ. Id* ne luduj, on će marit za to 
Uprav kao pas za petu nogu, 

Ta on ima još drugih gradova 
I pustoga blaga ležećega 
Dosta. 

GOZETIĆ. Ima brate, znam ja, ali 

Skup je odviš, pa će borme žalit, 

Da mu se je i to dogodilo. 

GREGORIĆ. To je malo, što se do sad sbilo, 
Zato ne bi ni pijan zaigrd, 

To nij’ sasvim ništa prama onom. 
Što bit ima, i što biti hoće 
U buduće — skoro — ako Bog da! 

Ja se toga držim: da se vazda 
Ljudski dočne, što se jednom počne. 

LEPOlć. Pravo imaš, a gdje je Pasanec 

Sa Pozebcem ? . . . Gdje li naš spasitelj 
Mate Gubec? 

( REGORIĆ. Gubca vidjeh ondje 

Baš za gradom, gdje se razgovara 
Sa dvorskijem kneza Konjskog, bit će 
Nešto važno, mislim; a Pasanec 
Sa Pozebcem ode — uzev sobom 
Dobru četu kmeta — svi jašući, 

Ne bi I* stigli kletog Taha s družbom. (Zlobno 
se smiešeći.) 

Ali bi mi odlanulo, Bože, 

Da ih stignu! 

GOZETIĆ. Bilo bi, doduše, 

Po gospodu zlo i naopako, 

Ako bi ih zbilja još dostigla 
Ta dvojica. 

GREGORIĆ (gnjevno). Pravo bi im bilo, 

Barem bi se odužili smjesta 
Duga SVOga. (Pogleda na lievo, te opazi Pozebca i 
Pasanca, gdje dojezdiše sa četom svojom.) 

AP eno ih uprav, 

Gdje sjašuju umorene konje. 

LEPOlć Evo k nama jur dolaze oba. 

PRIZOR TREĆI. 

Prijašnji. — POZEBEC i PASANEC zaprašeni od silne potjere pri¬ 
stupe k prijašnjim. 

PASANEC (Lepoiću i Gozetiću). 

Ima li vam u čuturi vina? . . . 

Dajte amo, pogiboh od žedje! 

LEPOIĆ. Evo, brate, napij ga se! (Poda Pasancu čuturu 
s vinom — Pasanec pije.) 

Znam ja, 

Teže j’ umriet s žedje, nego 1* s mača. 



GREGORIĆ (Pasancu i Pozebcu). 

A Boga vam, kažite, gospoda 
Gdje su ? 

PASANEC (oBieče se na Gregorića). 

Gdje su, pitaš? — do vraga 

POZEBEC. Što moguće bolje potjerasmo 
Hitre konje, da ih dostignemo, 

A1 moguće nij* bilo nipošto 
Opazit ih, kamo li dostići. 

PASANEC. Da sam ih ja samo opazio, 

Makar kako na daleko bilo, 

Tvrda vjera! stigo bi ih bio! 

POZEBEC. A1 ovako — vrag bi ih sam znao, 

Kud odoše bez svakoga traga. 

LEPOIĆ. Morali su drugim putem poći 

U grad Zagreb, nego li kroz Susjed. 

GOZETIĆ. Ja bih reko, da su prejezdili 

Goru našu, te put Medvedgrada 
Udarili. 

LEPOIĆ. Tako će i biti. 

GREGORIĆ. Ništa zato, Tahi će nam doći 
Još u ruke skupa s ostalimi. 

PASANEC. Hoće, bogme, tom’ se i ja nadam . . . 
Gora s gorom sastat se ne može, 

Ali čovjek može sa čovjekom, 

Koga niti čeka niti traži, 

A kamo li kad ga željno čeka 
Ili traži, ko kakovo blago 
Izgubljeno. (Sa groznim posmjehom.) 

Pa zato, Plovdine! 

Imam i ja tvrdu uzdanicu, 

Da ti moje ne ćeš minut ruke. 

POZEBEC. E da Bog d si, kudgodier hodio, 

Da ga svuda i moj jad susreo! . . . 
Ako 1* pije gdjegod rujno vino, 

Na grdne mu rane izlazilo, 

Ako P opet ljubi gdje djevojku, 

Šarena ga poljubila guja, 

Zašt’ mi s njega od nevolje umrie 
Mila ćerka, sve moje uzdanje. (Otare dlanom 
suzne oči.) 

GREGORIČ. Ne boj mi se, platit će on za to, 

Kao što će i Tahi platiti, 

I ostali, što su godier krivi. 

LEPOIĆ. I pravo je, jer takovih kletih 
Krvopija nit je bilo ikad, 

Nit će biti, koliko je godier 
Širom ovog svieta. 

GOZETIĆ (gnjevno). Zašto nama 

Šve otimlju, što nam je Bog dao? 

LEPOIĆ. Zaludu nam naša zemlja rodi, 

Kad njihova ruka snope broji. 

GOZETIĆ. Zalud svakom, što je komu drago, 

Sve nam grabe: žene, djecu, blago, 

A nikad se kleti ne zasite. 

LEPOIĆ. A zatim se ipak čudom čude, 

Kad zacvili seljak od nevolje. 

GOZETIĆ. I vuk vije, kad ga rdja bije, 

Kamo P ne bi čovjek u nevolji, 

Zaplakao iP usto na noge. 

GREGORIĆ. I mi treba da budemo vuci 

Po sad, a ne — ko što im bijasmo — 

0 korlatu pseta krotka do sad. 

PRIZOR ČETVRTI. 

Prijašnji i GUBEC, koji došav s desne strane stupi medju njih. 

GUBEC. Drago mi je, što vas baš u skupu 
Tu zadesih, braćo, jer vam imam 
Kazat svašta . . . (Pozebcu i Pasancu.) 

Vas dva, kako vidim, 

Vratiste se praznih ruku opet 
Iz potjere? (Pozebec i Pasanec šuteći obore glave.) 
A1 nemajte brige, 

Doć će skoro i na vaš mlin voda. (Stanka — 
ozbiljno.) 

Sada pako, čujte, što ću vama 
Kazivati, pa kad ste me čuli, 

Kažite mi redom, što mislite. 

OSTALI. Čujmo! . . . Čujmo! 

GUBEC. Stigoše mi uprav 

Malo prije pouzdani glasi, 

Da će sutra na saboru ustat 
Proti Tahu i njegovim drugom 
Neki izmedj naših velikaša, 

Da ih tuže, pa zato bih rado, 

Da ih i mi tu podupiremo 
Proti onim — 

PASANEC. Može sve to biti, 

Al* najposlie ipak vrana vrani 
Ne će oči da izkopa. 

POZEBEC. Da, da! 

A mi znamo, što rekoše stari: 

Kad se godier gospoda zavade, 

Svagda seljak kečku podat mora 
Na posljedku, bilo u ostalom 
Što mu drago. 

GREGORIĆ. Nas nij’ za to briga, 

Što se medju sobom ta gospoda 
Zavadiše, nam potrebno nije 
Prst metati medju tudja vrata, 

Već mi treba da idemo svojim 
Putem napried, a oni nek svojim. 

PASANEC (porugljivo). 

Ta ružno je gospodske haljine 
Sa surinom vidjeti zajedno. 

LEPOIĆ. Bit će bolje, ako zasebice 

Mi radimo postić ono, što je 
Pravo, a i naše od starine. 

GREGORIĆ. Nam ne treba gospodske pomoći 
Ni u čemu, mi ćemo znat sami 
Sud krojiti i pravice stare 
Opet steći, što su nam ih silom 
II* prievarom gospoda otela. 

POZEBEC (Gregoriću). 

Pravo veliš, nam ne treba dara 
Iz gospodskih ruku, dok su u nas 
Zdrave naše te žuljave ruke. 

PASANEC. Od tudjega, bilo zlo ii* dobro, 

To mi znamo, svagda tuga bije. 

GREGORIĆ. Nam ne treba ničije pomoći, 

Niti čijeg zagovora . . . 

GUBEC (što ih je do sad mirno saslušao redom — ozbiljno 

krepko). 

Dobro, 

Kad je tako! — A ja sam unapried 
Znao, da će to bit’ mnienje vaše, 

Pa sam zato poručio tako 
Onom, koj* mi svog glasnika posla. 

POZEBEC (primi Gubca za ruku — prijazno). 

A zar, Mate, ti ne misliš tako? 

GUBEC. Većom stranom i ja tako mislim, 

Pa baš zato, videći, da natrag 
Već ne vodi put naš, nego napried, 
Odlučujem poći napried sada 
I uztrajat vjerno, postojano 
Na tom putu s vami sve do kraja. 

PASANEC (Gubcu). 

Ti nas vodi i nadalje, Mate, 

Mi ćemo te vazda poslušati. 

POZEBEC (Gubcu). 

Zbunjene su pčele bez matice, 

Ti nas vodi, matica nam budi. 

GOZETIĆ. Oko tebe rojit će se rado 

Vjerne pčele: kmeti, braća naša. 

GREGORIČ. Nikad nam se bolji ne rodio! 

Molimo te, ko iz dogovora, 

Usliši nas, i budi nam vodja! 

OSTALI (pristupajući Gubcu, pružaju mu ruku — srdačno). 

Molimo te, budi nama vodja! 

GUBEC (poda im ruku redom — ganuto). 

Hoću, braćo, kad želite tako! (Zatim digne tri 
prsta u vis — svečano.) 

A dajem vam božju vjeru tvrdu, 

Da vas nikad ostaviti ne ću, 

Dokle mi je na ramenu glava. 

LEPOIĆ (kao najstariji izmedju ostalih stupiv pred Gubca — skine 
šešir i takodjer podigne ruku na prisegu — svečano). 

I mi sada ko prvenci kmeta 
Ostalljeh, i u ime njino 
Od Boga ti evo božju vjeru 
Zalažemo: da ćemo te vjerno 
Vazda slušat ko svog starijega! 

OSTALI (izim Gubca sliede primjer Lepoićev). 

To hoćemo, tako nama vazda 
I na uri smrti naše višnji 
Bog pomogo! 

GUBEC (rukuje se opetovano sa drugovi — prijazno). 

Tako valja, braćo! 

Sada znamo, što je i kako je. 

Medju sobom vjeru uhvatismo, 

Ja se ufam: izdat se ne ćemo, 

Već raditi, što mognemo radit, 

Da skinemo svaku biedu s kmeta, 

I da stare stečemo pravice. 

PASANEC (žestoko i svečano). 

Nek sve muke padnu na onoga, 

Tko nas izda! 

POZEBEC. Izdalo ga ljeto ! 

Bijelo mu ne rodilo žito, 

Bogović: Pjesnička djela I. 6 


{ 

Stara njega ne vidjela majka, 

Nit se setra mila njim zaklela ! (čuje se neka 
graja straga, gdje su hrpe seljačke.) 

PASANEC. Što to može biti? 

GUBEC (Gozetiću). Idi, gledaj, 

Pa nam skoro dodji kazat, što je. (Gozetić ode.) 


PRIZOR PETI. 

Prijašnji bez GOZETIĆA. 

GUBEC (Lepoiću). 

A jesi li, ko što sam ti reko, 

Tvrde straže stavio naoko 
Te poljane, gdje se nalazimo, 

Da ne bude odkuda zasjeda? 

LEPOIĆ. Svud sam straže tako namjestio, 

Ko Što si mi reko. (Čuje se opet iza prizora krika 
i vika.) 

GUBEC (Gregoriću). A jesi li 

Razdielio medju braćom našom 
Puške, sablje, ostalo oružje, 

Štono danas, prilikom juriša 
Na grad ovaj, otesmo pandurom? 

GREGORIĆ. Jesam, skupa sa onim oružjem, 

Što j* u gradskoj oružani bilo. (Na novo se čuje 
silna vika iza prizora.) 

LEPOIĆ. Eto, već se po treći put čuje 

Silna buka tamo straga . . . Bog zna, 

Što je uzrok tomu? 

GUBEC. Čuti ćemo, 

Čim se vrati Gozetić ovamo . . . 

AF ja mislim, da ta buka znači 
Nešto dobro, jer iz obće graje 
Radostni se svak čas uzklik čuje. 

PRIZOR ŠESTI. 

Prijašnji i GOZETIĆ, koji se vraća žurno. 

GOZETIĆ (veselo — radostnim glasom). 

Čujte, braćo! (Gubcu.) 

I ti, vojevodo! 

Vesele vam evo glase nosim: 

Tri velike hrpe — sami kmeti 
Iz obližnjih zagorskijeh mjesta, 

Čuvši jurve, što se ovdje sbilo, 

Sad dolaze redom, da se s nami 
Tu sjedine pod vojvodstvom Gubca 
Prot’ gospodi, svojim tlačiteljem. 

GREGORIĆ (radostnim glasom). 

Tako valja, tako! 

POZEBEC (zlobno se smiešeći). Nikad bolje! 

Žito zrije, žetva nij’ daleko! 

PASANEC (strastno). 

Da sad stanu svi kraljevi svieta 
Miriti nas sa gospodom kletom, 

Pomirit nas ne će, dok se godier 
Naš i njihov udes ne odluči. 

GUBEC. To će biti, drugačije nije! (Gozetiću.) 

Kaži, Grga, koliko ih dodje 
Od prilike? 

GOZETIĆ. Bit će ih ukupno 

Do četiri hiljade. 

GUBEC. Upravo 

Pet hiljada dakle sa onimi, 

Što su s nami došli. (Sam sa sobom.) 

Za početak 

Broj, doduše, dosta znatan, te će 
Sve to većma, ufam se, porasti. (Opet Gozetiću 
— glasno.) 

A jesu li svi oboružani? 

GOZETIĆ. Kako koji, a svi po seljački. 

GUBEC. Dobro i to, dok ne bude bolje, 

A u ruci pravednika prosti 
Mlat seljački više može, nego 
Demeskinja sablja u zlotvora. (Stanka.) 

Lud bi bio, tko bi pomislio 
Na to sada: kako da utiša 
IP ustavi puk taj uzbunjeni, 

Jer bi zalud bilo, baš ko što je 
Zalud htjeti ustaviti silnu 
Potočinu, kojano se lomi 
Provalami, a kamo li htjeti 
Tjerati ju, da uz brdo opet 
Natrag teče, odkuda poteče. (Vatreno.) 

Silno, žurno, bez prestanka napried 
K cilju svomu, k slobodnomu moru — 

To je težnja plahe potočine, 

Pa to mora da i naša bude, 

Ako nam je do slobode stalo! (Sve većma va¬ 
treno i oduševljeno.) 

Tko prost hoće da od jarma bude, 

Taj ga u čas sgodni, kao munja 
S vedra neba, smetnut, skršit mora, 

Jer se drugč’je sgodan čas izmakne, 

A on ti se opet u zlu nadje . . . 

Zato, braćo, čujte, što vam kažem : 

I nam sada radit treba žurno 
I odvažno, pa će biti dobro. (Stanka — zatim 
odvažno.) 

Vaš sam vodja, vi me izabraste, 

Slušajte me i stojte na umu, 

Pa što komu rečem, nek nastoji, 

Da mi točno svrši. (Pasancu.) 

Sutra dakle, 

Čim jutarnja danica izteče, 

Posavinu ti ćeš poć’ u ravnu, 

Ondje nastoj, da se isto tako 
Kao ovdje kmetovi podignu 
Prot’ gospodi; a to će ti lako 
Poć’ za rukom, budući da znamo. 

Da su kmeti tam’ nezadovoljni. 

Jesi li me dobro razumio? 

PASANEC. Jesam dobro. 

GUBEC (Gregoriću). Ti ćeš U Štajersku. (Pozebcu.) 

A ti opet imaš poć’ u Kranjsku, 

Gdje imade svuda dost’ kmetova, 

Dakle svuda dost’ nezadovoljnih, 

Koji će vas prihvatiti rado, 

Kad začuju, da ste njima došli 
Objaviti zoru boljeg doba . . . 

Na što će se dozvati i oni 
Jur pameti, te zajedno s nami 
Radit 0 tom, da se oslobode. (Gregoriću i Po¬ 
zebcu.) 

Još im kaž’te: ako ustat misle, 

Da ustanu odmah, zatim pako 
Da se s nama sjedinit nastoje 
Na ravnome polju varaždinskom 
II’ optujskom, ali to čim prije . . . 

Jeste li me razumjeli? 

GREGORIĆ i POZEBEC. Jesmo. 

GUBEC. Vratite se skoro, ja ću dotle 
Utaboren pričekat vas ovdje 
S našom braćom. (Pouzdano.) 

Ja ne sumnjam više, 

Da će dotle iz cielog ostalog 
Nam Zagorja i iz drugih strana 
Domovine naše stić’ još više 
Kmetskih četa... Tada ćemo složno 
Udariti na dušmane redom. 

LEPOlć. Ako 1’ oni na nas udre prije? 

GUBEC (odvažilo). 

To ćemo ih dočekati hrabro. (Gregoriću, Pasancu 
i Pozebcu.) 

A sad hajte spavat, već je kasno 
Doba noći. Počinite malko, 

Prije nego 1* svaki svojim putem 

Krene. (Čuje se žamor od onuda, gdje su čete kmetske.) 

GREGORIĆ. Naša braća ne spavaju, 

Veće bdiju, i mi ćemo s njimi 
Bdit zajedno. 

GOZETIĆ (Gubcu — prijazno). 

Čuj, vojvodo Mate, % 

Ne bi 1’ dao braći ono vino, 

Što ga danas iz podruma grada 
Razorenog u sudovih silnih 
Izvukosmo ? 

PASANEC (gnjevno). Ta to vino jeste 

I onako baš na kmetskih lozah 
I u kmetskih vinogradih raslo, 

A i kmetskim krvavijem znojem 
Obdjelano . . . 

POZEBEC. Daj ga dakle opet 

Onom, čije jeste po pravici, 

Da se malko tužan razveseli. 

LEPOlO. Da razbije tamu na svom čelu, 

I od srca brigu da odbije. 

GREGORIĆ. Svatko ima kakvu takvu brigu, 

Netko plače izgubljeno blago, 

Netko ljubu, ćercu ii* brajena, 

Svak se svojom tugom razgovara. (Gubcu.) 

Daj to vino, da nas tuga prodje 
Za čas barem, dok skoro ne dodje 
Bolje doba. 

GUBEC (zamisli se malko, zatim prijazno). 

Neka, uzmite ga, 

I razdiel’te medju braću tako, 

Kako ’e pravo . . . Mene pako ovdje 
Ostavite sad na samu, da se 
Razaberem malko, da izmislim, 

Što i kako nam unapried treba 
Radit, da se prikučimo k cilju. (Ostali izim 
Gubca odu.) 

PRIZOR SEDMI. 

GUBEC sam. 

GUBEC (sam sa sobom). 

Evo hore! djelo se začinje, 

Bog dao, sretno za rukom mi pošlo ! (Stanka — 
zamisli se, zatim nastavi.) 

Zrno pušci kad poleti s cievi 
Žviždeć, kano žarka uz grom munja, 

Striela s luka kada se odapne, 

Te zrak sieče smrtonosnim krili, 

Tko ih može u hitrome letu 
Obustavit? — Nitko živ na svietu! 

Nitko, dokle cilj svoj ne postignu... 

Ako 1* ipak taj svoj cilj promaše, 

Što se kadkad i najboljem strielcu 
Dogoditi može? — Neka! — Ipak 
Svrsi stranom barem zadovolji 
Zrno i striela, težeći za ciljem, 

Ako ga baš i ne postigoše . . . (Opet stanka — 
svečano.) 

Evo i mene, kako težim napried, 

Ne može me ništa obustavit, 

Ništa više na mojemu putu! . . . 

Hoću dakle, a i moram poći 
K svetom cilju — ne bih li ga stigo! — 

A ti silni, sveznajući Bože, 

Pred kojim se ništa kriti ne da, 

Vidiš kano kroz prozračno staklo 
Srce moje, vidiš dušu moju, 

Migni vječnim okom sunčanijem, 

A upravljaj desnicom svom možnom, 

Pa će stići i ilovo zrno 
Cilj svoj veli, te će zadušbina 
Mila biti i tebi i svietu. (Čuje se, kako kmeti 
straga veselo kliču.) 

Evo braće, kako se vesele! 

E pravo je . . . Život naš je kratak 
I onako, te se u njem hitro 
Sreća svuda i nesreća dieli, 

Baš ko noćca od bijela dana . . . 

Pravo jeste, neka se vesele, 

Mnogomu će možebiti skoro 
Iznad groba zakukati sinja 
Kukavica, te će iza njega 
Ostat plačuć vjerna žena i ljuba, 

Mila seka, ćerka ili stara 

Samohrana majka . . . (Oduševljeno i odlučno.) 

Ništa zato! 

Žrtva mora biti, kad se hoće 
Što veliko postić, a ima li 
Štogod veće na ovome svietu, 

Do slobode svakomu čovjeku 
Prirodjene i od Boga date? 

Za tu svrhu proliti ne žalim 
Ni ja zadnje kaplje krvi . . . (čuje se, gdje netko 
žurno dolazi — glasno.) 

Tko je, 

Te dolazi tako žurno k meni? 


PRIZOR OSMI. 

Prijašnji — STANA. 

STANA (odzivljući se otcu, stupi pred njega). 

Ja sam, dragi otče! 

GUBEC. Ti si, Stano? 

A što ti je, te sad noću k meni 
Tu dolaziš? — Zašto mirno sada 
U postelji kod kuće ne spavaš? 

STANA. Ah oprosti, dragi otče, ali 

Ja ne mogu spavat podnipošto, 

Jer me strašan uzdrmao sanak, 

Koj’ se uprav tebe tiče. 

GUBEC. Mene ? 

Kakav to san? Nuder mi ga kaži. 

STANA (ozbiljno). 

Ja sam snila, da sam te vidjela 
S gorskom vilom najprie, gdje se s tobom 

Pobratila, i gdje ti je mašću 
Baš vilinskom namazala čelo; 

Na što vile nesta kano magle . . . 

A ti poče zatim sve to većma 
U vis rasti, tako da t’ se tjeme 
Doticalo istijeh oblaka, 

U početku, Bog i duša, vedrih, 

Ali skoro sasvim potavnjelih, 

Te s oko tebe razkriliše 

Kao crna krila gavranova . . . (Strašivo.) 

Tad opazih, kako ti na glavi * 

Za čas zasja strahovita kruna, 

S koje ti je potavnjelo lice, 

Na što svuda mukli grom zaori, 

Sva se zemlja strese iz temelja, 

Tebe hipom nesta, tmina nasta, 

A u tmini začuh, gdje zaplače 
Posestrima tvoja s gore vila. . , (Gubec se nešto 
duboko zamisli.) 

Tad se prenuh plačuć iz sna težka, 

Te ne mogav više usnut, skočih 
Iz postelje, obukoh se hitro, 

I pohrlih k tebi, da mi odlane. (Gubec uzdahne 
duboko.) 

Nije 1’, dragi otče, to san strašan, 

Da svakomu, komu ga kazuješ, 

Kosa u vis od straha poraste? 

jUBEC (razabravši se — prijazno). 

Idi, Stano, ne govori toga! 

To se tebi samo čini tako, 

Tko će sanku štogod vjerovati? (Pogledavprama 
nebu — svečano.) 

San je laža, a Bog je istina! ... (Opetprijazno 
Stani.) 

A ti si se valjda glavom ružno 
Naslonila, ii’ si možebiti 
Pomislila nešto ružno, te se 
S toga takav sanak na te sbio. (Pouzdano.) 
Da, da, to će biti, ništa drugo. 

STANA (uzdišući). 

I ja želim, da ne bude drugo, (čuje se žamor 
mnogobrojnih seljaka, koji dolaze u razgovoru.) 

PRIZOR DEVETI. 

Prijašnji i mnogobrojni seljaci, njima na čelu: POZEBEC, PASANEC, 
GREGORIC, GOZETIC i LEPOIĆ — svi svečano dolaze, te se oko 
Gubca poredaju. 

JEDNI SELJACI (mašući šeširi kliču): 

Da Bog živi seljačkoga kralja 
Matu Gubca! 

DRUGI SELJACI (isto tako kliču): 

A na mnoga ljeta! 

GUBEC (prenuv se u prvi mah — sam sa sobom). 

Što to čujem? 

STANA (poluglasno i strašivo — sama sa sobom). 

San mi se jur vršit 

Započinje. 

GUBEC (razabrav se — seljakom ozbiljno). 

Šta to znači, braćo? 

Jeste 1* s uma sišli, ili ste se 
Možda od vis ponapili vina? 

PASANEC (ponosito). 

Nije, bogme, da znaš, niti jedno 
Niti drugo, već iz dogovora 
Triezna sviju ukupno seljaka 
Tebe kraljem našim izabrasmo, 

A ti čast tu primit moraš. 

GUBEC (ponešto razdražen). Moram? 

Tko to veli? 

SVI SELJACI (jednoglasno kliču:) 

Da, da! Moraš, moraš! 

GUBEC (ozbiljno i odvažno). 

Ja ne moram ništa, ako ne ću 
Dragovoljno, to treba da znate! (Na ove rieči 
nastaje sve to veći nemir i žubor medju seljaci. Gubec se nešto 
kao predomišlja) 

Puštajte me barem tili časak, 

Da si zrelo stvar promislim prije. 

PASANEC. Ti promisli, pa nam kaži tada, 

Ali kralj naš svakako bit moraš. 

POZEBEC. To svakako moraš, hoćeš, ne ćeš! 

OSTALI SELJACI (kličući): 

Moraš, moraš! hoćeš ili ne ćeš! 

GUBEC (iza kratka razmišljanja — sam sa sobom). 

Eto što ću s njimi, kad su uprav 
Kao djeca u vrućici silnoj, 

Što te ne će slušati do vieka, 

Te uzimat liek im spasonosni, 

Ako njima igračku ne podaš . . . 

Dobro dakle, svrhe radi hoću 
Na izliku primit čast kraljevsku; 

Tim ću u njih barem to postići, 

Da me sliepo svaki slušat hoće, 

Dok ih s noći tavne ne izvedem 
Na dan bieli, dok od biedna roba 
Ne načinim čovjeka slobodna . . . 

A tad opet moć’ ću tu kraljevsku 
Čast sa ledja seljačkijeh stresti. 

POZEBEC (tužnim glasom). 

Što razmišljaš tako dugo, Mate? 

A zar ne ćeš, da unapried budeš 
Braći svojoj, što si ih do sada 
Viek štitio, liepo svjetovao, 

Ne ćeš dakle, da im sada budeš 
Otcem, majkom, riečju: kraljem? 

GUBEC (poda Pozebcu ruku — ganuto). Hoću! 

JEDNI SELJACI. 

Tako valja! 

DRUGI SELJACI. To je rieč pametna! 

GUBEC (ozbiljno). 

Vi me kraljem svojim izabraste, 

Ali sad me i slušati treba, 

Kao što se kralj slušati mora! . . . 

JEDNI SELJACI. 

E naravno! 

DRUGI SELJACI. Nije drugačije! 

GUBEC (Pasancu, Pozebcu i Gregoriću — ozbiljno). 

Znate li vi, što sam vama jučer 
Reko? 

PASANEC, POZEBEC i GREGORIĆ (u jedan glas). 

Znamo! 

GUBEC. Evo zora sviće, 

Hajde dakle na put! 

PASANEC. Gotovi smo 

Odmah poći. 

GREGORIĆ. Mi idemo rado. 

POZEBEC. Svikud rado, kud nam godier rečeš. (Odu sva 
trojica.) 

GUBEC (ostalim seljakom — prijazno). 

A vi hajde, svak na svoje mjesto, 

Počinite, pjevajte ii’ pijte, 

Riečju, čin’te, što vam godier drago, 

Dok vas budem zvao na kakav poso. (Sam 
sa sobom.) 

A toga će valjda skoro biti. 

JEDNI SELJACI. 

Pravo ima. 

DRUGI SELJACI. Baš govori mudro. 

SVI (kličući): Bog nam živi kralja Matijaša! (Dok svi kličući 
odlaze — sunce za gorom svane.) 


f®S- 



PETI. 


CIN 

PRIZOR PRVI. 

Polje Stubičko. Na lievoj strani tabor gospodski. Rano je jutro 
KEGLEVIĆ i ALAPIĆ izšetaju iz glavnoga šatora. 

KEGLEVIĆ. Eto vraga, tko bi bio lani 
To slutio, da će kmeti tako 
Za godinu dana osiliti, 

Da će biti od potrebe s njimi 
Na bojnome polju silnom vojskom 
Ogledat se? 

ALAPIĆ. Pravo imaš, brate, 

Ali to se ipak slutit moglo, 

Da će plodom zlim urodit Taha 
Pretjerana strogost. Nije dobro 
Nikad, kad se tjera mak na konac. 

KEGLEVIĆ. Nije, bogme, to na novo sada 

Svatko vidjet može, tko sliep nije . . . 

Kad tinjaju pod pepelom iskre, 

Ne valja ih nikad punim dahom 
Razpirivat, već ih puštat treba 
Ondje, gdje su, dok god ne utrnu 
Same. 

iLAPIĆ (malko porugljivo). 

Da, da, ali što sad hasni 
Mudrolija, kad joj vrieme nije, 

Imali smo kad mudro vat prije. 

$EGLEVIC. Nemoj tako, ta znaš, da od strane 
Hrvatskijeh staleža, redova 

Sve do sada bjehu pokušana 
Sva moguća sredstva, da se utiša 
Buna kmetska, ali sve zaludu . . . 

Ti znaš dobro, da se lani dvaput 
Radi toga sakupio sabor, 

Prvi bješe baš mjeseca svibnja, 

Gdje dva slasmo u Beč poklisara, 

Keglevića Simu i Berzeja, 

Na što opet kralj povjerenike, 

Isto tako ko prviput, zalud 
Amo posla, da umiri kmete . . . 

Skoro zatim iz drugog sabora, 

Kolovoza što bješe mjeseca, 

Kotarskoga sudca stubičkoga 
I susjedskog: Mikulića naime 
I Raškaja Matu izaslasmo, 

Da umire kmete, zatim da ih 
Pritjeraju siloip, da poprave 
Oštećenu naletom Turaka 
Ivanićku tvrdju, al je i to 
Zalud bilo, pobunjeni kmeti 
Ne htjedoše više poslušati 
Ni spahija ni sudaca svojih, 

Već na putu bune ostadoše, 

Napredujuć svakdan sve to većma, 

Razastiruć kobna svoja krila 
Širom ciele zemlje naše, pače . 

Preko medja hrvatskijeh jurve. (Stanka — zatim 
gorko.) 

Nevolja je, dragi pobratime, 

Da bi čovjek izišo iz sviesti, 

Kad pomisli, što za kratko vrieme 
Počiniše pomamni kmetovi. 

Ta ti znadeš i sam kako najprie 
Grad Stubički, zatim Susjed, Okić, 

Kerestinec, Cesargrad i dvore 
Punekove stranom razoriše, 

Oplieniše, poravniše zemljom, 

Stranom pako ognjem popališe, 

Grom ih s vedra opalio neba. 



ALAPić. Znadem sve to, i ne treba s nova, 

Da izbrajaš jade i sramote, 

Što nas peku gore neg’ ikoja 
Druga rana peći može, a to 
Ponajviše s toga, što smo tomu 
Sami krivi. 

CEGLEVIĆ. Što si reko, brate, 

Mi smo krivi? — Kako bi to bilo? 

ALAPIĆ. Mi ii* braća naša, svejedno je! 

A zar nisu naši velikaši 

Vječnom svojom svadjom povod dali, 

Da se do sad oklievalo svedjer, 

Te se nije udarilo odmah 
Na buntovne kmete krepko, složno, 
Dok još 'vako ojačali nisu, 

Već tako se ko godina gladna 
Stvar ta vukla i svedj odgadjala 
Do zadnjega sabora državnog, 

Što bijaše ljetos prie tri tjedna, 

Gdje gospoda na iskrene rieči 
Draškovića bana pristadoše, 

Te se jadu svomu dosjetiše, 

I vlastitom silom oprieti se 
Buni kmetskoj odlučiše krepko. 

fCEGLEVIĆ. Istina je, žalibože, živa. 

ALAPIĆ. Bilo ’e, bogme, skrajnje vrieme jurve 
Uzdati se u se, osobito 
Odkako se uvjerismo posve, 

Da nam carski u krajini bližnjoj 
Generali Auersperg i Hallek 
S toga nuždne pomoći ne šalju, 

Što im^na sve silne prošnje naše 
Nikakova zapovied iz Beča 
U tu svrhu ne stiže od cara. 

KEGLEVIĆ. Ništa zato, kad pogibelj prieti 
Domovini, bilo to iz vana 
IP iznutra, hrvatsko je plemstvo 
Tomu viklo jurve od starine, 



Da se uzda u vlastitu snagu 
1 moć svoju vazda, ne u tudju . . . 

Tako nekoć slavni predji naši 
Učiniše, tiem se proslaviše, 

Tako do sad i mi učinismo, 

Odbijajuć Turke naletnike, 

Tako treba i sad da činimo, 

Gdje s kmetovi boj dieliti treba, 

Pa će sreća nam junačka dati, 

Da ćemo sad opet pobiediti. 

ALAPIĆ. Morat ćemo, jer je to sramota 

Strašna za nas, što do sada kmeti 
Pobunjeni, na očigled svietu, 

A uz prkos nama uradiše ... 

To je ljaga na čistome grbu 
Plemićkome, što ju drugč’je nije 
Oprat moći, van bundžija krvlju. 

KEGLEVIĆ. To će biti, ufam se, još danas, 

Samo treba još da pričekamo 
Zrinjskog Gjuru s odjelom njegovim, 

I Plovdina s njegovim, pa ćemo 
Udariti odmah na seljački 
Tabor, što je ondje s desne strane 
Na tom polju, (porugijivo) 

gdjeno sad stoluje 
Kralj Matijaš Gubec medj seljaci, 

Što se ludo oko njega kreću 
Ko svjetina oko pijanoga, (čuju se zvuci bojne 
trublje.) 

ALAPIĆ. Prijatelja bit će koj’ od naših, 

Što sad s četom tu dolazi svojom. 

PRIZOR DRUGI. 

Prijašnji — ZRINJSKI. 

ZRINJSKI. Zdravo, braćo, evo mene s četom 

Mojom ovdje! (Rukuje se sa Keglevićem i Alapićem.) 

•CEGLEVIĆ. Baš nam dobro došo! 

ALAPIĆ (Zrinjskomu). 

Nuder kaži, nosiš li nam dobrih 
Viesti ? 

ZRINJSKI. Dosta dobrih. 

KEGLEVIĆ. Kaži nam ih. 

ZRINJSKI. U kratko ću: — Ja sam svojom četom 
Baš prekjučer blizu Kerestinca 
Nagazio na buntovni čopor 
Pod vojvodstvom zloglasnog Pasanca. 

Ja k6 munja odmah na nj navalih. 

Te potukoh srećno te seljake, 

Što li od njih u bitci ne pade, 

To se vrag zna kuda razbježalo. 

KEGLEVIĆ (Zrinjskomu — radostno). 

Tako valja, vidi se, u tebi 
Da krv teče slavnih Zrinovića. 

ZRINJSKI. A1 očito ipak priznat moram, 

Da i mojih ljudi dosta pade, 

Jer se kmeti, videć primjer svoga 
Biesnog vodje, junački branjahu, 

Dok najposlie, kao manje vješti 
Boju, mojoj sili podlegoše. (čuju se na novo zvuci 
bojne trublje.) 

PRIZOR TREĆI. 

Prijašnji — PLOVDIN. 

KEGLEVIĆ. Zdravo! jesi 1* svojom četom došo? 

PLOVDIN. Jesam, brate, i to s izabranom . . . 

Vodim uprav četiri stotine 
Konjaniki, izkusnih vojnika. 

KEGLEVIĆ (radostno). 

Tijem bolje, takovih nam treba. 

PLOVDIN, A niste li ništa iz susjedne 
Kranjske čuli i Štajerske? 

ALAPIĆ. Nismo. 

Bogović: Pjesnička djela I. 


1 

PLOVDIN. Viest vam dakle važnu javit mogu, 

Da su naime dva čopora kmeta 
Buntovnijeh, štono baš u Kranjsku 
I Štajersku onomadne silno 
Provališe, uništena sada. 

KEGLEVIĆ (veselo klikne). 

Je T moguće? 

ALAPIĆ. Kako se to sbilo? 

PLOVDIN. Prvi čopor, baš od dvie hiljade, 

Pod vojvodstvom seljaka Pozebca 
Sretno prodre do Koštaj no viče, 

A1 tu bude od baruna Turna, 

Iza kratke nu žestoke borbe, 

Svladan, razbit, i potjeran silno 
Preko Krškog kraj Save, gdje mnogi 
Kmet bježeći zaglavi u rieci. 

Drugi čopor brojeć tri hiljade, 

Što ga bješe predvodio seljak 
Nam poznati Gregorić Ilija, 

Bude ondje blizu svetog Petra 
Kod Kunšperga, a od Šrotenbacha 
U žestokoj bitci sretno svladan. 

Što od jednog i drugog čopora 
Kmetskog izpod sablje tad uteče, 

To se opet sbježa, ja bih rek6, 

U te naše strane, da se opet 
Tu sakupi s nova pod zakriljem 
Vražjeg Gubca, uprav ko pilići 
Pod kreljuti kvočke. (Gnjevno.) 

A1 se ufam, 

Sad se hoće u nje zaletjeti 
Sokolovi, ptice plemenite, 

Čapkam sgrabit kvočku i piliće, 

Te iztriebit paklenu tu živad. 

KEGLEVIĆ (Plovdinu).. 

Medju njimi ipak i pietlova 
Ljutih ima, što bi lako mogli 
Slomit krilo gdjekojem sokolu. 

PLOVDIN. Kuda ciljaš, znadem, al ti kažem, 

Da bi meni uprav milo bilo, 

Kad bih se ja ili s Gubcem samim, 

Ili pako s onim, kako vele, 

Toli biesnim sastao Pasancem. 

ALAPIC. Da, biesna je ovo pasja vjera, 

Ta o njemu uprav kažu, da je 
Buntovnika od sviju najgori, 

Što se tiče osvete na plemstvo. (Piovdinu.) 

Ja ne sumnjam, dragi Vladislave, 

0 hrabrosti tvojoj ni najmanje, 

Al ti ipak velim, da bi živa 
Okršaja bilo, da se s njime 
Ti sastaneš u današnjoj bitci, 

Jer znam, tebi da napose radi 
Baš o glavi, želeć osvetiti 
Maru svoju, što si mu ju ’nomad 
Obljubio, u smrt natjerao. 

PLOVDIN. Briga mene za njegove prietnje! 

U ostalom štogodier učinih, 

Ja zaista nimalo ne žalim, 

Jer plien, bogme, bješe liep svakako 
I dostojan, da se silom otme, 

Al ja žalim, i žalit ću uviek, 

Što mi se je nesretnim slučajem 

Tom prilikom ljepši plien izmako . . . (Vatreno.) 

Mara bješe liepa, al još ljepša, 

Mnogo ljepša jeste krasna Stana, 

Baš ko ruža što je mnogo ljepša 
Od ljubice ... Ali ništa zato, 

Što se meni onajput izmaknu, 

Doć’ će vrieme skoro, gdje će mene 
Morat zapast i taj plien gospodski. 

fCEGLEVIĆ (Piovdinu). 

Pust’mo, brate, to na stranu sada, 

Gdje nam se je razgovarat treba 
0 važnijih stvarih. 



iFlovdinu). Kaži još te, 

Nisi I* ništa čuo o našemu 
Pobratimu, a ujaku tvome? 

\;u:yk\ Kako mu je? 

[ ovimn. Bogme, naopako, 

Ta vi znate sami, kako njega 
Uzdrmaše lanjski dogadjaji, 

Kad mu kmeti naletom uzeše 
Grad Stubicu, a zatiem i Susjed... 

Ulozi ga, ko ljutica guja, 

Tad spopadnu, te od ono doba 
U Zagrebu boluje jednako, 

A nij’ nade, da će se pridići 
Od bolesti, budući mu svakdan 
Sve to gore . . . Mislim, da će težko 
Još koj’ danak proživjeti moći . . . 

Da nij’ toga, vjerujte mi, braćo, 

On bi sada tu medj nami bio, 

Te bi našu vojsku predvodio, 

Samo da se bundžijam osveti, 

Što ih sad u najvećoj boli 
Neprestano ruži i proklinje. 

ALAPIĆ. A kneginja ? 

)VDIN (sažimajuć ramenima — porugljivo). 

Ne znam, gdje je sada. 

iNJSKI (što je do sad sa strane stajao i sve slušao, stupi pred 
Plovdina — krepko). 

Ja znam, ako ti to zbilja ne znaš 

Ili ne ćeš, da znaš . . . (izvadi i pokazuje list.) 

U toj knjizi 

Evo javlja nesretna mi sestra, 

Da se iz svog tihog utočišta — 

Kamo bješe radi surovosti 
Svog supruga, ko što sami znate, 

Pribjegnula lani — sada opet 
Povratila k bolestnomu mužu, 

Da ga barem u bolesti težkoj 
Ne ostavi sama. 



KEGLEVIĆ. 


To je alem 


Izmedj žena. 

ALAPIC. Jest, Boga mi, uzor. 

ZRINJSKI. Ja svedj mislim, da moj šurjak Tahi 
Take žene zaslužio nije . . . 

Nu sad valjda, gdje mu se primiče 
Čas odsudan, znat će ju ocienit. 

KEGLEVIĆ. Ako I’ umre, ipak će još jednu 
Prije smrti imati utjehu, 

Da će naime, za cielo se nadam, 

Bit osvećen od nas jošte danas. 

PLOVDIN (Kegleviću). 

Što čekamo? — A zašto na kmetske 
Pasje vjere ne udrimo odmah? 

KEGLEVIĆ (ozbiljno — Plovdinu). 

Uztrpi se jošte malo. Treba 
Da pričekam uhodu svojega, 

Štono sam ga pošlo, da razpita 
Još ponešto, i s daleka tabor 
Da obidje kmetski, ne bi 1* štogod 
Sazno, što bi nama od koristi 
Biti moglo? 

PLOVDIN. Tko je ta uhoda ? 

KEGLEVIĆ (ponešto porugljivo). 

Znaš ga dobro, špan je Tahov: Škanjec. 

PLOVDIN. Taj je valjan za onakav poso, 

Gdjegod treba štogod nanjušiti, 

Samo mi se čini, da je strašiv. 

ALAPIĆ. To su većom stranom sve uhode, 

Ili slične bagre ljudi, ali 
Ipak idu, kud ih čovjek šalje, 

Samo da tim novca steći mogu. 

PRIZOR ČETVRTI. 


Prijašnji. — ŠKANJEC, koji smjerno pred gospodu stupi. 

KEGLEVIĆ (Škanjcu). 

Kaži brzo, što si prokopao? 

Jesi I’ vojsku uhodio kmetsku? 

Koliko ih ima? — A jesu li 
Spremili na boj s nama? 

ŠKANJEC. Bez zamjere, 

Gospodine kneže, težko jeste 
U jedanput na sve odgovorit, 

A1 ću kazat sve, što znadem, redom, 
Akoprem to šala nije bila 
Kradomice sve to izpipati . . . 

Ala Bože, da su me ščepali, 

Živa bi me zasigurno bili 
Oderali. 


PLOVDIN (porugljivo). Ne bi škoda bila. 


ŠKANJEC (takodjer porugljivo). 

Hvala liepa, dragi gospodine, 

A1 kažite, ako Boga znate, 

Tko bi tada s vami u buduće 
Otimao liepe selske vile? (Piovdin ponešto osrar 
moćen gleda na drugu stranu.) 

KEGLEVIĆ (Škanjcu — strogo). 

Šuti o tom, pa mi odgovori 
Na ono, što te pitah prije. 


ŠKANJEC (smireno). 


Da, da, 

Hoću . . . Znajte dakle, da su kmeti 
S desna ondje na kraju tog polja 
Širokoga sad utaboreni. 


KEGLEVIĆ (osieče se na Škanjca). 
To već znamo. 


ŠKANJEC (lukavo se smiešeći). Dobro, al ja ne znam, 
Da li znate, kneže milostivi, 

Da ih ima do dvadeset hiljad. 

ALAPIć. Što do vraga? 

KEGLEVlć. Toliko ih ima? 

ŠKANJEC. Da, toliko, ako ne još više. 

PLOVDIN. Nemoj grede činiti od dlake, 

Tebi se je valjda to u strahu 
Prividjelo ... To ne može biti. 

ŠKANJEC. Ako meni to ne vjerujete, 

A vi hajde na onaj brežuljak — (pokaže na 
desno, gdje se vidi mali brežuljak) 

Odkuda je svu poljanu širom 
Pregledati moći, pa kroz durbin 
Pogledajte, vidjet ćete tada, 

Da li lažem. 

KEGLEVlć. Može biti, može, 

Ako čovjek i to na um uzme, 

Da im pomoć sa svih strana stiže, 

Osobito odkako jur znadu, 

Da se vojska naša na njih sprema. 

ŠKANJEC. K tomu treba da još i to znate, 

Da se ostanci razbijenih četa: 

Posavačke, Štajerske i Kranjske 
I njihove vodje — sva trojica — 

Pod šatori kmetskim jur nalaze. 

PLOVDIN. Ja sam rek6, da će tako biti. 

KEGLEVlć (Škanjcu). 

Imade li još što, da mi javiš? 

ŠKANJEC. Imam, bogme, i to je važnije 
No ostalo, što sam jur javio, 

A to jeste, da su buntovnici 
Sbor sborili jučer, proglasivši: 

Da će od sad bit slobodni posve, 

Nezavisni od svoje vlastele, 

Kojoj više nikad plaćat ne će 
Desetine, a ni devetine, 

Ili drugog kakvog godier danka. 





Zatim bude i to zaključeno: 

Da se mjera svud veća uvede, 

Da se zemlje i imutak svuda 
Medju kmete jednako razdiele . . . 

Tako vele, moći će jedino 
Stare svoje opet steć* pravice. (Sva gospoda 
planu od srčbe.) 

[ć. Tako li je? 

X Gle, gle, ništa više? 

IĆ. Što se htilo, to se babi snilo . .. . 

Te pravice seljačke bi bile 
Na taj način najveće krivice 
Za nas... Aja, kume, iz te melje 
Kruha biti ne će za nas živih. 

[N. Ne će, bogme, dok je još jednoga 
U Hrvatskoj pravoga plemića. 

IĆ. Ala su se grdno jur smutili, 

Rep i glava gdje im je, ne znadu 
Od obiesti puke. 

IĆ. Vidite li, 

Da je sam vrag — kmetski taj kralj Gubec, 
0 kom neki tvrdiše, da jeste 
Čovjek pošten ... To Boga mi nije, 

Kad u prava naša dirat smije. 

Kl. Trebalo je svakom odprie znati, 

Da je zalud u pauna perje, 

Kad se njime ponosit ne umie, 

I u gori pitomost u vuka, 

Kad mu nitko vjerovati ne će. 

IN. Sviet će nam se rugati očito, 

Svatko nama pljuvati na obraz 
S punim pravom, ako im se ljudski, 

I to s mjesta baš ne osvetimo. (Strastno.) 
Hajdmo na njih! 

:: (krepko — Plovdinu). Stani jošte malo, 

Prije omjeri, pa onda poskoči! 

Tko posrne, mudrovat mu brane. 

I meni je, vjeruj, drzovitost 
Tijeh kmeta tako dodijala 
Ko i tebi, al tu treba ipak — 

Prije neg* se boj zametne ljuti, 

Koj’ će, znam ja, vrlo žestok biti, 

I rod mnogi u crno zaviti 
S obje strane — treba dakle prije 
Skrajnje sredstvo jošte pokušati, 

Ne bi li se ipak cilj postigd 
Bez prolića krvi prem tolike. (Gospoda ostala 
uznemire se nešto.) 

PLOVDIN (porugljivo i žestoko — Kegleviću). 

Kakvo sredstvo još predlagat možeš, 

Gdje se radi sad o časti našoj? 

KEGLEVIĆ (skoči prama Plovdinu — veoma krepko i strogo). 

Ne predlažem, veće zapoviedam! (Plovdinu isto 
tako kao i ostaloj dvojici gospode.) 

Vaš sam vodja! — Staleži me naši 
I redovi izabraše složno, 

Isti pako ban naš potvrdi me, 

Poslušati dakle mene treba, 

Jer i ja znam, što mi činit valja, 

Bez uvrede časti vaše i svoje! , . . (Umjereno 
— Škanjcu.) 

A jesu li što oboružani 
Buntovnici ? 

ŠKANJEC. Baš najbolje nisu, 

Al su željni pobiti se s vami. 

K tomu ima u njih do trideset 
Lubarada dugačkijeh, zatim 
I topova nekol’ko na kolih. 

KEGLEVIĆ (gospodi). 

Čujete li, što taj pripovieda? 

ALAPIĆ. Vrag odnio tog prokletog Gubca! 

Zadat će nam dakle dosta posla, 

Pa još slutim, posla krvavoga. 

KEGLEVIĆ. Zato dakle treba prije boja 

Jošte jedno pokušati sredstvo, (škanjcu.) 

Ti ćeš ići sad u tabor k Gubcu — 

ŠKANJEC (uplašen, zakrči Kegleviću rieć). 

Što rekoste, gospodine kneže, 

Ja da idem k Gubcu? — Volio bih 
Vrelo gvoždje dohvatiti zubmi, 

Neg’ da činim, ko što mi velite. 

KEGLEVIĆ (strogo). 

Morati ćeš, ja ti zapoviedam! 

ŠKANJEC (uplašen). 

Za pet rana božjih, ta to znači 
Tamo nosit glavu baš u torbi. 

KEGLEVIĆ (turi mu punu kesu novaca u torbu). 

Nosit ćeš ju lašnje, kad u torbi 
Puna kesa dukata zazveči. 

ŠKANJEC (ponešto umiren). 

Dobro, dobro, gospodine kneže, 

Ali zašto nikom od gospode 
Ne velite, da tamo ide? 

KEGLEVIĆ. Zato, 

Jerbo to bi izpod dostojanstva 
Gospodskoga bilo — razumieš li? . . . 

Ti ćeš dakle poć’ k6 glasonoša 
Moj onamo, a ja ću ti dati 
Za sigurnost pod oružjem pratnju. (Smiešeći se.) 
Hoćeš li ju? 

ŠKANJEC. Hoću, e dakako! 

To se vašem pristoji glasniku . . . 

A što ću reć’ Gubcu, kada dodjem? 

KEGLEVIĆ (izvadi izpod haljine list, te ga poda Škanjcu). 

Tu mu predaj knjigu, pa mu reci: 

Da si dobro skupa sa drugovi 
Na um uzme, što mu knjiga piše. 

ŠKANJEC (počeše se po glavi, te smućen, ogledajuć list, govori). 
A1 ja ne znam, da li će baš Gubec 

I njegovi znat čitati ljudi . . . 

A ja isto tako čitat ne znam. (Gospoda se smiju.) 

KEGLEVIĆ (porugljivo Škanjcu). 

Pravo imaš, vjerojatno jeste, 

Da kralj Matjaš čitati ne umie, 

Ja ću dakle kazat svom pisaru, 

Da te prati ... Idi dakle odmah, 

Pa si pamti, što će odlučiti, 

Što li opet poručiti kmeti. (Gospodi.) 

A mi ćemo sada pregledati 
Vojsku svoju, da bude na mahu, 

Kad uzteba navalit na kmete, 

Kojih ima, Bog i duša, više, 

Mnogo više, nego li nas brojem, 

A1 nipošto srcem junačkijem 
I vještinom bojnom, # s kojom ćemo, 

Ja se ufam, pobiediti danas. (Ode s ostalom go¬ 
spodom.) 

ŠKANJEC (zaostaje malko — zatim polagano odlazeći — sam sa 

sobom). 

Ić* ću i ja, premda mi je tako, 

Ko da će me sad groznica spopast. . . (Obrće 
. glavom.) 

Čudni su to ljudi, ta gospoda, 

Svi na jedno uprav brdo tkani, 

Sve na tudja samo ledja rado 
Viek tovare . . . (Obazire se.) 

Pravo vele ljudi, 

Da nij’ dobro s njimi trešnje jesti, 

Jer nam često bacaju koštice 
Baš u lice, ko sad evo meni . . . 

A1 ne marim, u mene su barem 
Te koštice pozlatili liepo . . . (Izvadi kesu iz 
torbe, ogleda ju, te zatim opet turi u torbu.) 

Za seljake pako, premda jesam 
I ja rodjen seljak, baš ne marim, 

Osobito odkako sam vidjeh, 

Kako veće ribe manje jedu, 

Što Bog tako valjda jur odredi, 

A ja ga lje pitat ne ću: zašto? (Ode.) 



PRIZOR PETI. 


>I«f Na desnoj strani tabor seljački. Sunce upravo grane. 

GREGORIĆ, PASANEC, POZEBEC, LEPOIĆ i GOZETIĆ 
stupe napried. — Vojska stoji straga poredana. 

Sunce granu, a čas se primiče 
Odlučivi, jer kretanje vojske 
U taboru gospodskome znači, 

Da su ondje na boj isto tako 

Jur gotovi, kao i mi ovdje. (Gregoriću) 

Jesi li još štogod opazio 
Izvanredna prije, kad si straže 
Povukao natrag? 

^RVGORIĆ. Nisam ništa. 

Do jedino kletog špana Škanjca, 

Štono sam ga zatekd sa jednom 
Našom stražom baš u razgovoru. 

TASANEC. A zašto ga nisi uhitio 
Ko uhodu? 

GREGORIĆ. Uzmako je hitro 

Ko lisica, vidjev me s daleka. 

‘OZEBEC (grozeći se pešću — žestoko). 

Ala da v mi dodje taj u ruke 
Vražji Škanjec, volio bih nego 
Da ulovim utvu zlatokrilu, 

IP da stečem Bog zna kakvo blago. 

GUBEC. Ne će, vjeruj, ni on ubjegnuti 
Svomu sudu. 

,EPOić (Pozebcu). Svaki uzao dodje 

Na svoj češalj, doć’ će i taj, brate . . . (Opazi 
prvi Škanjca, gdje dolazi s pratnjom.) 

AP što vidim! — Gle’te, braćo, eno, 

Gdje upravo k nama sad dolazi. 

GOZETIĆ. Jest, Boga mi! 

GREGORić. Da, da, Škanjec glavom. 

POZEBEC (žestoko). 

Dolje s njime! 

PASANEC (biesno). Na komade sada 

Kleto ovo posiecimo pseto! 

GUBEC (krepko). 

Stan’te, ljudi, i mirujte posve, 

Ta vidite, da od protivnika 
Kao glasnik dolazi ovamo. 


PRIZOR ŠESTI. 

Prijašnji. — ŠKANJPX sa pratnjom. 

ŠKANJEC (pristupajuć k seljakom, ogleda se strašivo — zatim Gubcu). 
Ja dolazim, to treba da znate, 

Kao glasnik milostivog kneza 
I vojvode Keglevića amo, 

To donoseć pismo vam od njega. (Podaje Gubcu 
list Keglevićev.) 

GUBEC. A zar nije knez Keglević mog6 

Nac pod knjigu boljeg knjigonošu? 

ŠKANJEC (ponešto uvriedjen). 

A što meni fali? 

GREGOR1Ć (porugljivo). Ništa drugo 

Do konopac oko vrata. 

PASANEC (zlobno). Vjeruj, 

Još bi šteta za konopac bila, 

I za granu, gdjeno bi visio, 

Jer sigurno bi se osušila, 

Noseć tako otrovnu jabuku. 

POZEBEC (srdito). 

Kolcem dakle ubiti ga treba 
IP toljagom kao psa biesnoga. 

ŠKANJEC (sam sa sobom). 

Ovi bi me počastili liepo, 

Da tu niesam došo kao glasnik. 



(Škanjcu — umjereno). 

Zašto nije knez tvoj poručio, 

Što je htio? ... Ta mogo je znati, 

I za cielo znao je, da mi nismo 
Vješti čitat knjige, premda drugč’je 
I mi znamo dobro razlučiti 
Crno od biela, pravo od neprava. 

JEC. Ne znam, zašto knez to ne učini, 

Ali — 

iC (zakrčiv Škanjcu rieč — gnjevno). 

Knez je valjda time htio, 

Da se nama ruga. . . Nije 1* tako? 

(dostojanstveno). 

Ako je to zbilja knez hotio, 

A to sebe samog tim obruži. 

Takav rug je nedostojan, podal! 

JEC. Htjedoh jurve reći — al mi onaj (pokazuje 
na Pasanca) 

Rieč zakrči prije — da knez posla 
Svog pisara amo u tu svrhu, 

Da pročita pismo. (Pisar stupi napried.) 

(podav pisaru list). Čitaj dakle, 

Što nam javlja knjiga. 

£Oji. Čujmo ! Čujmo! 

NEC. Zašto da se čita? — To ne treba! 

Svaki od nas, što nas ima ovdje, 

Premda čitat i pisat ne znamo, 

Ipak tol’ko soli ima u glavi, 

Da unapried može znat ii’ slutit, 

Što nam piše knjiga, čim pomisli, 

Od koga je, od koje li strane. 

DBEC. Pravo imaš, nesudjeni zete, 

Ne treba nam slušati, što piše. 

(strogo — Pozebcu). 

A ja hoću, da se list taj čita! 

Treba da se posve uvjerimo 

I da znamo, što sad tek gatamo... 

Čujmo dakle, što nam piše. (Pisaru.) 

Čitaj! 

PISAR (čita glasno): 

«U našega bana Draškovića 
Te staleža i redova ime 
Vama, kmetom našim nepokornim, 

Javit imam, da — pošto budete 
Razumjeli, što vam knjiga piše — 

Sve oružje svoje odložite, 

A nadalje da se izručite 
Bezuvjetno milosti gospode 
I njihovim naredbam unapried . . . 

Ako 1* tako vi ne učinite, 

Naopako po vas i po vaše! 

Promislite dakle, što vam kažem, 

Dok prekasno nije — i to prije 
Nego li se boj zametne ljuti 
Na tom polju, gdje će past’ krvave 
Kocke vaše nesreće sigurno. 

To vam piše i na znanje daje, 

Da se znate po tomu ravnati, 

Knez Keglević Mato, vojevoda.* (Svi seljački 
vodje — izim Gubca — strašno se uzbune.) 

GUBEC. Jeste T čuli, braćo ? 

LEPOIĆ. Čuli jesmo 

I spoznali odmah glas gospode, 

Ko glas vuka ii* vrana gavrana 
Po grakanju i po zavijanju. 

GOZETIĆ (Škanjcu). 

A jesu li tva gospoda ondje 
Poludjela, ili pako misle, 

Da smo nore baš kušali gljive, 

Pa da ćemo zubi, a i nokti 
Prionuti i pristati na to, 

Što nam pišu? (Prkosno.) 

Boga mi, ne ćemo! 



112 


GREGORIĆ. Nas se takve rieči ne primaju, 

Bile one sladke ili gorke, 

Bile crno na bielu črčkane 
IT slovljene, to nam je svejedno, 

Te je za nas baš k6 glas u vjetar! 

POZEBEC. Na led tanak nas navesti ne će 
Ta gospoda, makar kako mudra, 

Znamo i mi, gdje vrag kašu melje. 

PASANEC. Ni prietnjami uplašit nas ne će 
IP utjerat u rog kozji više, 

Jer pravednu svoju stvar branimo. 

U ostalom pako mislimo si: 

Što pas laje. to ti vjetar nosi. 

&KANJEC (Gubcu i njegovim vodjam). 

A što ćete gospodi poručit? 

GUBEC. Reci njima: da ćemo mi sami 
Ov čas doći, da odgovorimo. 

POZEBEC. Puškom, sabljom, kolcem i 1* sjekirom, 

Kako bude koji od nas mogo, 

A1 će svaki ipak odgovorit 
Dobro. 

GUBEC (Škanjcu). Idi, pa im tako reci. (Škanjecs pratnjom ode.) 
PRIZOR SEDMI. 

Prijašnji bez ŠKANJCA. 

GUBEC. Sad nikakva više za nas nema 
Puta natrag, niti nam ga treba, 

Već nam samo napried k cilju našem 
Krčit valja stazu krvlju svojom. (Odvažno i 
krepko.) 

Zato ništa, što su do sad naše 
Tri pomanje čete pobijene 
U bitkama . . . Nas tu ima više, 

Te ćemo se radi tih poraza 
Osvetiti ... Bit će nam u pomoć 

Bog pravedni prot’ nepravednikom, 

Izmedj kojih glavnog — ko što čujem — 
Kneza naime Taha, na smrt bolna, 

Jur se možnim svojim prstom taknu 
Očevidno. 

GREGORIĆ. Doć’ će isto tako, 

Ja ne sumnjam, red još i na druge. 

POZEBEC. Hoće, bogme, inače bi moro 
Svisnut čovjek. 

PASANEC (gorko). II’ bi moro sumnjat 

0 božijoj pravdi. 

GUBEC (ozbiljno, nu blago — Pasancu). 

Nemoj tako! 

Bog što čini, vazda dobro čini, 

Makar kako. (Čuju se u taj par s daleka bojne 
trublje gospodske vojske. — Gubec nastavi krepko.) 

Čujete li trublje, 

Kojimi se dušman oglašuje? — 

Mučno mu je čekat ii* dočekat, 

Treba barem da ga susretnemo 
Na pol puta . . . (Ozbiljno.) 

A1 još prije boja 

Čujte, što vam kazati imadem. (Veoma ozbiljno, 
svečano i glasno, da ga svi mogu čuti.) 

Pomislite, braćo i drugovi! 

Što će od nas biti, što 1* od vaše 
Malodobne djece, ako sada 
U tom boju gospoda pobiede, 

Vjerujte mi, one muke nema, 

Ni tereta na ovome svietu, * 

Što' se vama nametnuti ne će, 

Valja dakle nama pobiediti, 

Ili pako junački umrieti. (Uzneseno.) 

Sada treba oružjem u ruci 
Sloboštinu i pravice stare 
Opet steći i osvojit sasvim, 

II na novo past’ u staro robstvo... 

Evo to je, što svakoga čeka, 

Bogović: Pjesnička djela I. % 



Tu drugoga sad izbora nema, 

Izaber’te, što je vama drago. 

;\NKC (krepko i žestoko). 

Tu izbora nema do jedino: 

Boriti se, svladat, ili pasti. 

jgi glasovi. 

Da, da, drugog tu izbora nema. 

GUBEC. Još vam kažem, pomislite i to. 

Da nas ima na hiljade više 
Nego onih, što su proti nama, 

Deset naših na jednoga od njih 
Brojit možeš. Ne bojte se dakle, 

Već udrite složno ... A napokon: 

Ako ima medju nami tkogod, 

Koj’ ne misli kakono mi drugi, 

I koj* sada s nama pregnut ne će, 

Da se bije i krvcu prolieva, 

Ja ga molim — još prekasno nije — 

Te ga kumim Bogom velikijem, 

Neka ide, odkuda je došo, 

Da ostale ne plaši družine. (Nitko se u vojsci 
ne miče.) 

Svi šutite? — Nitko se ne miče, 

Da ostavi braću ?... Svi ste dakle 
Jedne misli, svi na boj gotovi? 

(uzneseno). 

Jesmo, jesmo, samo nas ti vodi! 

5ANEC (strastno). 

Proklet bio svaki izdajica, 

A od vieka do božjega suda! 

DGI GLASOVI. 

Tako bilo, proklet bio vazda. 

3EC (krepko). 

Postavite dakle, četovodje, 

Čete svoje... Barjake razvijte!... 

Rožničari, rogom znak podajte! . . . (Mahnuv 
uzdovanom podaje znak — zatim poviče uzhićeno i krepko.) 

Hajd sad sa mnom složno na dušmana, 

Za slobodu i pravice naše! 

SVI (uz bojnu glasbu viču): 

Hajde u boj za pravice stare! 

PRIZOR OSMI. 

ŠKANJEC sam. 

Stubičko polje. — Čuje se, gdje boj podalje iza prizora bjesni. 

ŠKANJEC (polagano dolazeći s puškom — s4m sa sobom — strašivo). 
Evo mene, kao psa u čunu, 

Ne znam, što ću. — Svud se uznihala 
Oko mene bitka, kao vali 
Bijući se o grebenih silnih . . . 

Kamo sreća, da sam u istinu 
Škanjec sada, ja bih poletio 
Tamo u goru glavom bez obzira; 

A1 ovako ne mogu nikamo 
Sad pobjeći niti se sakriti, 

Jer sam uprav usred toga polja 
Prokletoga, gdje ni grma nema, 

Da tu čovjek za nevolju čučne 
Ko zec, kada silno daždi i grmi 
I kad Striele pucaju naoko. (Uzdiše, pa nastavi.) 
Jadan Vide, jada ne vidio, 

Ni dočeko! — A što će sad biti? 

Ja se bojim, bit će sijaseta, 

Osobito kad pomislim, kako 
U snu opet vidjeh ko vješticu 
Babu Katu, pokojnu mi ženu — 

Bog joj dao duši, gdje je, toplo 
Za sve muke, kojimi je nekoč 
Mučila me za života svoga, 

A i sada mučit ne prestaje — 

Mislio sam, da ću moći u miru 
Živjet bez nje, ali kako vidim, 

Ne dadu joj mirovati vrazi 
Baš ni ondje, zašto svak čas dodje; 

Te se u snu meni ukazuje, 



to svagda na zlo neko sluti, 

A to zlo se sada u istinu 
Može lako sbiti s koje strane, 

Ođkud mu se nadam i ne nadam. (Predomisli 
se nešto.) 

A sad ne ću više tu da stojim, 

Ovamo se jur borci primiču, 

Idem, ne bi Y meni sreća dala, 

Da se ipak sretno u metežu 
Gdje provučem. (Opaziv Pozebca, gdje upravo proti 
njemu ide, sav protrne — strašivo.) 

Jao! — Eto vraga! (Odmiče.) 


PRIZOR DEVETI. 

Prijašnji i POZEBEC. 
pOZEBEC (odtisnuv se za Škanjcem — poviče). 

Stani, rdjo! sad mi uteć ne ćeš. 

>KANJEC (postoji — strašivo, nu ipak prkosno)* 

Čuvaj der se, jerbo i u meni 
Sad već srce poče uzigravat 
Od junačke želje i radosti. 

pOZEBEC (gnjevno i porugljivo). 

Da vidimo, nije 1* možda od straha? (Navalina. 
Škanjca.) 

ŠKANJEC (opet nagne bježati, ali dosjetiv se pušcfsvojoj, stane — 
skine ju hitro s ramena, nategne i naperi na Pozebca — zlobno.) 

Na, Pozebče, pozeblo ti srce 
Od te puške! (Odapne pušku na Pozebca, ali ga 
ne pogodi.) 

POZEBEC. Zlo ti sastavila. (Škanjec baci pušku, 

te na novo hoće da bježi, ali Pozebec u taj mah priskoči.) 

Evo tebi, pseto, što te ide ! (Lupi Škanjca tolja¬ 
gom po glavi. — Škanjec se mrtav na zemlju svali, a Pozebec ode 
opet na bojište.) 

PRIZOR DESETI. 

KEGLEVIĆ i ALAPIČ dolaze sabljami nasrćući na GUBCA, koji se 
težkim buzdovanom brani. 

KEGLEVIĆ. Predaj nam se! . . . Evo vidiš, dva smo 
Proti tebi. 

GUBEC. Tim slavnije za me! 

A predat se ne ću, dok uzmogu 
Mahat rukom. 

ALAPIĆ. Evo tebi dakle! 

To je, da znaš, od gospodske ruke. (Zamahne, 
te hoće da posieče Gubca.) 

GUBEC (odbiv Alapiću udarac — ošine ga buzdovanom). 

A to tebi opet od seljačke 
U zamjenu! 

ALAPIĆ (pošto mu desna ruka sa sabljom klone — Kegleviću). 

Ha, ranjen sam težko . . . 

Šuštati ću! 

KEGLEVIĆ. Nemoj, brate, drz se! 

Pa za naša bij se stara prava. 

GUBEC (poviče glasno). 

A1 su naša ipak još starija . . . 

A ja ću se biti u to ime! (Navali žestoko na oba 
protivnika, te ih odtisne natrag za prizor.) 

PRIZOR JEDANAESTI. 

Pošto je GUBEC KEGLEVIĆA i ALAPIĆA silnom navalom svojom 
odtisnuo, stupi gotovo u isti čas s desna PASANEC, a s lieva 
PLOVDIN na pozorište. — Čim se opaze, uzdršću od silna gnjeva, 
te se očima strieljaju. Obojici su sablje u rukama. 

PASANEC (gnjevno). 

Ne ovamo, vojvodo Plovdine, 

Jer ti ovdje utjecišta nema! 

PLOVDIN (gordo i zlobno). 

Ako nema ondje utjecišta, 

Tu još manje ima povratišta! 

PASANEC (koraci prama Plovdinu). 
Da vidimo! 


PLOVDIN. Vidjet ćeš i ćutjet, 

Primakni se samo bliže! 


PASANEC (zaleti se na Plovdina). 


Tu sam! 


PLOVDIN (dočeka Pasanca sabljom). 

Dobro došo! (Biju se.) 

PASANEC. Bolje našo, vražji 

Otmičaru! 


PLOVDIN (u bjesnilu). 

Jezik ću ti sabljom 
Izčupati, te već ne ćeš moći 
U buduće lajat ni ujesti. 

PASANEC (grozno se smiešeći). 

Samo tebe još ujesti moram, 

Tad ne marim, makar danas umro. 

PLOVDIN. Pomoz’, vraže! (Zamahnuv strašno, udari na Pasanca.) 

PASANEC (odbiv sretno udarac — muklo). 

A ti meni, Mare! (Udari i posieče 
Plovdina — zatim uzdahne duboko.) 

Tako valja! sada mi odlanu, 

Buduć da sam dug taj odvalio, 

Sad na novo rado u boj idem. (Ode — zatim 
pomalo nestaje graje bojne.) 


PRIZOR DVANAESTI. 

Brežuljak blizu kude Gubčeve, odkud se vidi jedna strana polja 
Stubičkoga. Dan je poslije podne. — MARKO i STANA penju se na 
vrh brežuljka. 

STANA. Bog zna, djede dragi, da V se ovaj 
Boj svršio toli strahoviti? 

MARKO (prisluškuje). 

Čini mi se, da je svršen veće, 

Jer se ondje s one strane polja, 

Kam* se bojni žamor prie povuko, 

Sad ne čuje vika ni pucnjava. 

STANA. A1 kako se svrši? 

MARKO. To Bog znade, 

A1 će i nas valjda skoro glasi 
0 svršetku dopast . . . (žestoko.) 

Ja ne mogu, 

Bog i duša, uhvatiti rala, 

Niti orat ni kopati više, 

Jer sam prestar, ali zato ipak, 

Kad pomislim, da se tu radilo 
0 sudbini ubogih seljaka, 

-Zaigra mi srce od osvete, 

Te bih mogo evo tom toljagom, 

Jošte starac, mlatit po kukolju 
Tom gospodskom, što seljačku čistu 
Nam otrova bjelicu šenicu. 

PRIZOR TRINAESTI. 

Prijašnji i GREGORIĆ, koji dolazi blied i krvav. 

STANA (opaziv Gregorića — poviče). 

Evo moga zaručnika! 

MARKO. Zdravo, 

Gregoriću! 

STANA (opazivši, da je Gregorić ranjen — strašivo). 

A1 za Boga milog, 

Ti si ranjen! 

GREGORIĆ. Nisam, Stane, jako, 

Nije vriedno, da me pitaš za to. 

Ali premda rane žestočije 
Bit ne može na ovome svietu, 

Nego striela, kad srce probije, 

To ni ona nije tako jaka, 

Da razbije srce u junaka, 

Ni ostala ikakova muka, 

Kao što je takova nesreća. 

STANA (strašivo). 

Što, za Boga! — A gdje je moj otac? (Gregorić 
šuti, te obori glavu.) 

MARKO. Gdje je zet moj, govori, Ilija, 

Gdje ostala braća i drugovi? 

Što je s bojem? 

GREGORIĆ (muklo). Zlo je! — Sve propade! 

(Marko i Stana prenu se, Gregorić nastavi.) 

Valjda čuste, kako se započe 
Boj žestoki danas prije podne? 

MARKO Da, da, čusmo, al’ ti nam ostalo 
Sve sad kaži po istini, što je. 

GREGORIĆ. Kazat ću vam, premda mi na novo 

Bol zadaje opetujuć jade. (Duboko uzdiše, tad 
nastavi.) 

Znat vam valja, da takovu boju 
Pametara nema nit će biti 
U Hrvatskoj, dok god bude svieta! — 

Kad se dakle na širokom polju 
Naša vojska s plemićkom srazila, 

Zemlja se je s temelja potresla 
Od udara silna s obje strane. 

Sinu polje od oružja svietla, 

Jeknu bližnja naokolo gora 
Od tutnjave topa i pušaka, 

Što grmljahu strašno na sve strane, 

Dočim sablje, nož i kose svuda 
Odsievajuć prolievahu krvcu, 

Što poteče na junačke rane, 

Kan’ da kiša iz oblaka pane. 

Stade vika, vriska i lomljava, 

Strašna cika i jauk ranjenika 
Svud naoko poljem širokijem, 

Zatim se je od puščanog praha 
Iznad naše i plemićke vojske — 

Sabijene u pretiesno klupko — 

Uhvatio sve to gušći oblak, 

Iz kojega padat ne prestade 
Silna krupa od olova težka, 

Dočim isto tako bez prestanka 
Sa svih strana zablista oružje, 



Baš ko munje kada uz grom sievnu, 
Treskajući iz oblaka crnih. 

Da je komu mirno gledat bilo 
Boj taj strašni, on bi bio reko, 

Da to nije bojak, već dan sudnji . . . 
Četir sata žestokoga boja 
Nemilo se krvca prolievala 
Po mejdanu i oko mejdana, 

Ma kad bilo danu oko podne, 

Tada nama, dotle dobitnikom, 
Iznenada obrne neruka, 

Te plemićka nas pobiedi vojska. 

MARKO. Naopako! — Kako se to sbilo? 

GREGORIĆ. U žestini borbe ne vidjesmo. 

Da se čete plemićke, uzmičuć 
Svedj pred nama, jednom ustaviše, 

Te sakupiv zadnje svoje sile, 
Jednokupno, biesno i očajno 
Na nas s naših baš obaju krila 
Konjaničtvom, a pješačtvom svojim 
Uprav sriedom ko grom iznenada 
Siloviti juriš učiniše, 

Naše čete odmah uzdrmaše, 

A zatim ih, provaljujuć biesno, 

Jur sa više strana oboriše, 

Oborene u bieg natjeraše, 

Razgoneći nemilo bjegunce 
Svuda poljem, siekuć ih nemilo, 

I mećući. pod kopita konjem. 

Što li mahom tad ne pogubiše 
Ta gospoda, zarobiše odmah, 

Mnoge zatim smjesta povješaše 
Po drvetih kraj drumova naših, 

Druge opet, povezav im ruke, 

I tukuć ih sabljom ili pernim 
Buzdovanom, gone sad uz slavlje 
Pored konja svojih u grad Zagreb. 

STANA (motreći Gregorića — sumnjivo). 

Čuj Ilija, već te jednom pitah, 

Zašto ne ćeš da mi odgovoriš: 

Gdje je sad moj otac? 

GREGORIĆ (odvrativ lice od Stane). Ne pitaj me. 

STANA (primivši Gregorića za ruku — svečano i strastno). 
Odgovori, tako tebi Boga, 

I ljubavi naše vjerne, gdje je? 

GREGORIĆ. Zarobljen je skupa sa Pasancem, 

Te ih sada jur u Zagreb prate, 

Gdje će njima odmah sud krojiti, 

Te već sutra, kao što mi prije 
Župnik reče — (zateže — zatim slabačkim glasom) 
oba pogubiti. 

STANA (sva protrne — jecajući). 

Jao, mili jedini moj otče! (Gorko proplače.) 

MARKO (tare si dlanom sliepe oči — ganuto). 

_ S Mato m Gubcem propasti će nade 

^Svih kmetova za dugo vremena . . . (Nežto se 

" - duboko zamisli.) 

GREGORIĆ (dosjetiv se nečemu). 

Stano moja, hoćeš li jedanput 
Da još vidiš otca? 

STANA. Što me pitaš? 

Ta to možeš znati ii* slutiti, 

Da ga vidit želim svakojako. 

MARKO. I ja bih se s njime rado sasto 

Još jedanput . . . Vidjet ga ne mogu 
Sbog sljepoće svoje, premda ti ga 
Oči duha moga dobro vide 
U sjajnosti sveta mučenika, 

Što podnosi muke za stvar svetu. 

GREGORIĆ. Kad ga dakle vidjeti želite, 

A vi hajte odmah do Zagreba 
Sa mnom sada. Ondje je tavničar 
Županijski rodjak meni bližnji 

Po materi, pošten čovjek drugč’je, 

Pa nas hoće pustit svakojako 
Kradomice za koj’ čas k uzniku. 

STANA. Hajdmo dakle k milom otcu. 

MARKO i GREGORIĆ. Hajdmo! (Odu.) 

PRIZOR ČETRNAESTI. 

Tavnica županijska. Večernje doba. Ulaze u tavnicu GUBEC u negvah 
i TAVNIČAR. 

TAVNIĆAR. Evo tu smo, ali žao mi je, 

Što ne mogu da ti dadem bolji 
Stan do ovaj. 

GUBEC. Ništa zato, brate, 

Posljednji je stanak moj na svietu, 

Pa svejedno, ili prenoćio 
U tavnici ovoj, ili pako 
U palači sjajnoj . . . 

TAVNIČAR. Istina je, 

A1 mi kaži, ne bi 1* barem htio 
Popit koju čašu dobra vina, 

I založit uz to malo hljeba? (Izvadi izpod haljine 
bocu s vinom i hljeb, te hoće da stavi na stol.) 

GUBEC (odbije prijazno rukom tavničaru). 

Hvala, brate, nisam baš ni malo 
Žedan ili gladan . . . Proć* će meni 
I bez toga hitro ova noćca. 

TAVNIČAR (sakriv opet pod haljinu bocu i hljeb, krene da ide — ganuto). 
Bila t’ laka dakle! 

GUBEC. Tako tebi! (Tavničar ode za- 

ključav vrata na tavnici.) 

PRIZOR PETNAESTI. 

Prijašnji bez TAVNIČARA. 

GUBEC (gledajuć na vrata, kud je tavničar otišao — sam sa sobom). 
Tavničar je, Bog i duša, ali 
Zato ipak čovjek dobra srca . . . 



Gle, a zašto da se tomu čudim? . . . 

U bademka ima isto tako 
Tvrda kora, ali jezgra sladka. (Ogledaše u tavnici, 
uzdiše duboko — zatim nastavi.) 

Tii sam dakle, a odtud ne vodi 
Put van k smrti, što mi ju osudom 
Priobćenom prije dosudiše . . . (Pouzdano.) 

E pa dobro, kad drugčije nije! 

Te ja moram svakako da umrem 
Kao krivac pred zakonom ljudskim . . . 

Da, pred ljudskim, ali ne pred božjim, 

On zna, što sam htio, pred njim nisam 
Za sigurno krivac . . . Nij* moguće! . . . (Gorko.) 
Ali ne znam — i meni se čini 
Ko da ni Bog ne obrće glave, 

Ko da mu je to najmanja mis6, 

Što se radi sa nesretnim pukom, 

Kad nepravdu ne će da satare. (Predomisliv se 
— strpljivo.) 

Ali kud sam opet zabrazdio? 

Što Y sam reko, u nevolji jadan? 

Znat mi treba, da je nam umrlim 
Razpitati težko djela božja, 

U koga je trenut, što viek u nas, 

A viekovi, što trenutci oka; 

Drugčije se u njega računa, 

Neg’ na zemlji što mi računamo, 

Zato mislim, da će ipak nekoč 
Bolje doba i za kmete doći, 

Bog će dati, premda ne znam kada, 

Ali sada — još ne bješe vrieme . . . (Sjedne 
na klupu.) 

Utješen sam neobično sada, 

I pripravan ovaj čas umrieti, 

Da je meni samo još jedanput 
Prije smrti sastat se moguće 
S tastom Markom i s premilom svojom 
Ćerkom Stanom. (Nasloni glavu na ruku.) 

Zbilja čudnovato, 

Kako ipak njezin san se vrši . . . 



125 


To zaista san bi čudan ... Ali 
Čim govorim o snu, evo mi se 
Sve po malo na oči namiče, 

Taj tješitelj trudnih i nevoljnih. (Zaspi. — Odmah 
zatim stane umiljato i tihano svirati nevidiva glasba. Iz gibanja 
Gubčevih vidi se, da sniva nešto. Tad se ukaže iza njega genij u 
Marinoj slici, te Gubcu iznad glave drži lovor vienac, na što on 
u snu progovara.) 

Hvala tebi, blagi stvoru rajski, 

Na ljubavi, jer vruće mi čelo 
Baš ugodno hladi taj tvoj vienac . . . (Genij 
malo po malo izčezava.) 

Kud odmičeš? . . . Stani jošte malko, 

Stani, da te nešto pitam . . . (Sveđj u snu — 
žalostno.) 

Ode ! . . . (Glasba 

sve po malo prestaje svirati, dočim se Gubec iz sna budi — pro- 
budiv se napokon, tare si oči.) 

Mili Bože, a šta je to bilo 
Sa mnom sada? . . . Gdje sam ? (Ogledav se — 
žalostno.) 

U tavnici. 

(U taj par čuje se, gdje netko otvara vrata na tavnici.) 


PRIZOR ŠESTNAESTI. 

Prijašnji — STANA vodeći MARKA, zatim GREGORIĆ i TAVNIČAR. 

STANA (opaziv otca, poleti k njemu, te mu se savija oko vrata — 
jecajući i u najvećem očajanju). 

Moj ljubezni otče! 

GUBEC (veoma ganuto). Stano moja! 

MARKO (poda Gubcu ruku — drhtavim glasom). 

Zdravo, Mate! 

GUBEC. Zdravo, mili taste! 

Hvala Bogu, zadnja moja želja 
Izpuni se — 

MARKO. Da, s pomoću one 

Tam’ dvojice. (Pokazuje na Gregorića i tavničara, 
što sve do sad ostadoše kod vrati) 

GUBEC (pristupi k Gregoriću i tavničaru, te se rukuje s njima — 

srdačno). 

Hvala vama, hvala, 

Što posljednje čaše mog života 
Osladiste, izpuniv mi želju. 

STANA (kroz plač — žestoko). 

Jao mene, ti da mi sad umreš? 

Ne, ne, otče! 

GUBEC. Umiri se, Stano, 

Te mi budi postojana ćerka, 

Kao što si do sad uviek bila, 

Pa pomisli, da je svaki čovjek 
Za to rodjen, da jedanput umre. 

STANA (svedj još plačući). 

Jeste, ali tako, prije reda. 

GUBEC. Što ćeš? Red taj došo je na mene 
Uprav sada, a mogo je doći 
Isto tako prije ili poslie. 

Svi smo ljudi u božijoj ruci . . . 

A1 to pust’mo sada, gdje nam treba 
Prosboriti nekoliko rieči, 

Što se tiču budućnosti tvoje 

I tvog djeda — kad ne bude mene. (Gregoriću.) 

Hodi amo, ti si uviek bio 

Pošten, znam ja, pa ćeš i nadalje 

Biti . . . (Gregorić pristupi k Gubcu.) 

Čuj me: za te i za ove (pokazuje 
na Marka i Stanu) 

U našemu kraju sad obstanka 
Više nema poradi progonstva 
I osvete težke i pretežke, 

Što vas čeka od gospodske strane, 

Bjež’te dakle skupa, a čim prije 
U Konjščinu k možnom knezu Konjskom, 
Prijatelju, zaštitniku kmeta 
Poznatomu, ondje ćete naći 
Utočište bar za neko vrieme . . . 

Hoćete li tako? 

GREGORić. Tako ćemo, 

Ko što nama veliš. 

MARKO. Tvoja volja 

Nam je sveta kao umirućeg. 

GUBEC (Gregoriću i Stani umiljato). 

A vas dvoje pristupite bliže, 

Da vas — kao vjerna u buduće, 

Ako Bog d£, druga: muža i ženu — 
Blagoslovim sada . . . (Gregorić i Stana kleknu tro¬ 
nuti pred Gubca, koji im metne ruke na glave, pogledav u vis — 
veoma ganuto). 

Tako, djeco! 

A sad hajte, nemojte još većma 
Oteščati sebi a i meni 
Taj razstanak. (Gregoriću i Stani, kad ustanu.) 
Hajte, djeco, hajte! 

STANA (savije se plačući još jedanput otcu oko vrata). 

S Bogom, otče! 

GUBEC (ogrli strastno još jedanput Stanu, zatim Marka i Gregorića). 

S Bogom, hajte sada! (Stana, 
Marko i Gregorić odu.) 


PRIZOR SEDAMNAESTI. 

Prijašnji bez MARKA, STANE i GREGORIĆA. 

GUBEC (pošto mu rodbina ode, zastre si objema rukama lice, zatim 
kao nadvladav bol — tavničaru umiljato). 

Oj, Boga ti, dobri moj čovječe, 

Ded mi kaži, gdje je moj nesretni 
Drug Pasanec? 

TAVNIČAR. On je tu do tebe 

U tavnici bližnjoj. (Čuje se, kako zvono zvoni.) 

GUBEC. Čuj zvuk zvona 

Sa zvonika crkve svetog Marka . . . 

Što to zvone? 

TAVNIČAR. Pitah malo prije. 

Pa mi zvonar trkimice reče, 

Na umoru da je sad knez Tahi. 

GUBEC (prene se nehotice). 

Tahi! . . . Sada? . . . Bože, to je čudno I 

Eto dakle, po trećiput ćemo 

Sastati se nas dva, ali sada 

Drugdje... Ondje... a ne više ovdje. (Zora sviće.) 

Gle, jur sviće zora kroz rešetke, 

Meni sužnju javljajuć takodjer 
U tavnici tavnoj novi danak. (Pogledav u vis — 
veoma ozbiljno.) 

Da, da, novi danak! — (Čuje se pred vratima 
tavnice štropot oružanih.) 

TAVNIČAR. Evo straže, 

Gdje dolazi . . . Jesi P gotov poći? 

GUBEC (postojano). 

Jesam, brate, hajd u ime božje! (Vrata se otvore, 
straža se ukaže, na što najprije Gubec, a zatim tavničar odu.) 

PRIZOR OSAMNAESTI. 

Markov trfc u Zagrebu. — Malo po malo sgrne se tu šuteći sila 
svjetine. Medju ostalimi TRI GRADJANINA zagrebačka. Zatim dolaze 
MARKO, STANA i GREGORIĆ, te se namjeste blizu gradjana neda¬ 
leko od ugla županijske kuće naprama Markovoj crkvi. 

GREGORIĆ (Stani). 

Sila svieta sa sviju je strana 
Tu nalegla, ne ćemo moć’ proći 
Podnipošto s djedom. 

MARKO. Ostavite 

Mene ovdje, djeco, a vi hajte. 

Za me sliepa starca kako tako! (Gregoriću.) 

A1 da tebe tudier prepoznadu, 

Naopako! 

GREGORIĆ (upada Marku u rieč — odvažno). 

Bilo što mu drago, 

Ja ću ipak s tobom ostat ovdje. 

STANA (Marku). 

I ja, djede, jerbo vidjet moram 
Još jedanput milog roditelja, 

Makar sunca više ne vidjela. (Kroz tihan plač.) 
Jao tužne mene sirotice! 

lGORIĆ (Stani, koja stane sve to jače plakati). 

Umiri se i ne plači, dušo. (Marku.) 

Čuj svjetinu, kako se žamoreć 
Uzkoleba evo iznenada. 

MARKO. Znak je, sinko, da dolaze naši. 

EDINI GLASOVI. 

Idu! idu iz županijske uze. (U taj par začuje se 
ace sa tornja na Dvercih, te ujedno žalobna, mukla glasba, koja 
traje sve do kraja ovoga i devetnaestoga prizora.) 

iGORIĆ. Idu, djede! bit će umah ovdje . . . 

A1 ja ne ću gledat moć onamo! 

IKO (gorko). 

Vidiš, sinko, da je i sljepoća, 

Težka inače bieda i nevolja, 

Dobra kadšto, ja ju evo sada 
Blagosivljam. 

ii GRADJANIN (popev se na uglovnjak županijske kuće, nad¬ 
visujući druge). 

Eno Mate Gubca, 

Ide, borme, kano kralj na priestol. 

JGI GRADJANIN. 

Pusto bilo takovo priestolje, 

Što no tamo siromaha čeka (pokazujući onamo, 
gdje se na trgu pred crkvom iza prizora nalazi priestol). 

ići GRADJANIN. 

Pravo imaš! . . 

/I GRADJANIN (svedj sa svoga stanovišta). 

Strašno li se žari 

Gvozden-kruna, kojom će ga vjenčat, 

Ali Gubec kao da ne haje 
Za sve muke, štono će ga snaći. 

StKO (gradjanom — glasno i odvažno). 

Čista savjest svim se mukam smije! . . . 

/I GRADJANIN (opet svojim drugovom). 

Gle Pasanca, i on ti je kršan, 

Baš od oka momak, jer se vidi, 

Da od smrti ni on sad ne preda. 

Bogović: Pjesnička djela I. 


9 

DRUGI GRADJANIN. 

Junaci su, bogme, obojica. 

TREĆI GRADJANIN. 

Ha, evo ih, gdje dolaze sada! 

PRIZOR DEVETNAESTI. 

Pod stražom dolazi u negvah GUBEC, a pred njim nosi klieštmi 
krvnik razbieljenu krunu. Za Gubcem ide PASANEC takodjer u negvah. 
Zvonce zvoni i glasba svira kao u predjašnjem prizoru. 

MARKO (potiho drhtavim glasom — Gregoriću). 

Jesu V već tu? 

GREGORIČ (muklo). Tu SU! (Sam sa sobom — očajno). 

Vječni Bože! 

STANA (trgnuvši se iz dosadašnjega prividnog mrtvila ugleda otca, 
te vrisne na glas). 

Otče ! . . . Jao ! . . . (Hoće silom da se protura do 
Gubca, ali ju Marko pridržava, na što ona sustane, te se iznemogla 
ovije djedu o vrat jecajući i krijući suzno lice na grudima Markovim.) 

GUBEC (popostane nehotice s cielom pratnjom na glas Stanin, te 
pogledav na onu stranu, od kud je čuo glas — poluglasno i žalostno). 

Glas djeteta moga, 

Baš mi srce para, te sad moram, 

Da izkapim gorku čašu s nova. (Pogleda prema 
nebu i sftiireno sklopi ruke.) 

Bože, neka bude volja tvoja! (ide sa pratnjom 
svojom mirno dalje.) 

GREGORIĆ (u taj par skoči kao pomaman — strastveno). 

Toga mirno gledati ne mogu, 

Krvna magla na oči mi pada, 

Ali što ću, goloruk sam evo. (Opazi u Marka slje¬ 
pačku batinu i poviče.) 

Daj mi, djede, tvoju giogovaču. (Trgne Marku štap.) 
Tu naroda ima i seljaka 
S bližnjeg evo, a i s našeg kraja,. 

Daj, da riknem i u pomoć viknem, 

Pa da složno na njih udarimo, 

Ne bi P Bog i dobra sreća dala, 

Da spasimo još u horu Gubca! (Marko, obližnji 
gradjani i seljaci mire Gregorića) 

PRVI GRADJANIN. 

Nesretniče, jesi 1* siso s uma, 

Valjda si se nanosio glave, 

Te se njome ludo sada titraš? 

DRUGI GRADJANIN. 

Zar ne vidiš svuda jake straže 
I plemićke vojske naokolo? 

TREĆI GRADJANIN 

Nije P dosta krvi naše teklo 
Sve do sada, pa će i sad teći, 

Zar još hoćeš krvcu da prolievaš 
I ogriešiš bez potrebe dušu? (Prema Marku.) 
Nije P, starce, tako? 

MARKO (gradjaninu). Baš vam hvala, 

Vi imate pravo. 

GREGORIĆ (gorko — porugljivo). 

Dašto, dašto! 

A ja imam krivo, — to je naša 
Od starine jur sudbina kmetska. (Vraća Marku 
batinu.) 

Evo tebi tvoje glogovače! 

PRVI GRADJANIN (svojim drugovom — pokazujući na Marka, Stanu 
i Gregorića). 

Bog i duša, baš mi ih je žao ! 

DRUGI GRADJANIN. 

Bit će rod to Matijaša Gubca. 

TREĆI GRADJANIN. 

Nema sumnje. 

PRVI GRADJANIN (opet sa svoga stanovišta). 

Gle, gle, što tam’ biva! 

Sad Pasanec kleknu — krvnik pako 
Zamahuje mačem! 

VIŠE GLASOVA (sprieda). Bože! . . . Strašno! . . . 

PRVI GRADJANIN (tronutim glasom). 

Minulo je! . . . Već Pasanca nema! (javlja se 
silan žamor u svjetini.) 

Sad je red na Gubcu . . . Sad se jadan 

♦ 



Na priestolje pope . . . Krvnik k njemu 
Pristupljuje, da ga krunom vjenča . . . 

Gubec rukom maše . . . Čini mi se, 

Hoće prije još da nešto reče. 

GUBEC (iza prizora). 

Još me čujte, kmeti nevoljnici, 

Bog će dati, te će bolje biti 
Kada tada . . . Strpite se donle! . . . (Nastaje 
obći mukli žamor.) 

MARKO (iznemogne — slabačkim glasom). 

Drž’ me, sinko, noge mi malakšu, 

A u staroj glavi mozag vrije . . . (Gregorić ga 
podupire.) 

Zašto sliepac sada i gluh nisam, 

Da mi samo toga čuti nije! 

GREGORIĆ (drhtavim glasom). 

I meni se vije ljuta zmija 
Oko srca, mislim, da će pući 
Od te boli. 

VIŠE GLASOVA (sa više strana —• glasno). 

Strašno! . . . Nečuveno . . . 
Grozno! ... To su krvnici prokleti! . . . 

PRVI GRADJANIN (ganuto). 

Jur izdahnu, hvala Bogu, jadan 
Taj mučenik. 

DRUGI GRADJANIN (tronuto). Pokojna mu duša! 

TREĆI GRADJANIN (duboko uzdiše — glasno). 

I u zemlji našoj vječna pamet! ... 

PRVI GRADJANIN (žalostno). 

Sada kmetom sva propade nada, 

Jer se njima — pošto taj poginu — 

Kralj Matijaš više rodit ne će, 

Da im bude, što je ovaj bio! . . . 

MARKO (oporaviv se, te kao nadahnut proročanskim duhom — glasno 

_L®y. e š. no )* .— 

Vjerujte mTf vfekovi će proći, 

A1 će opet kralj Matijaš doci! 



STJEPAN, 

POSLJEDNJI KRALJ BOSANSKI. 

TRAGEDIJA U PET ČINA. 




LICA. 


TOMO KrisTIĆ-OSTOJIĆ, kralj bosanski. 

STJEPAN, naravni sin njegov, po smrti Tominoj kralj bosanski. 
RADIVOJ, mladji brat kralja Tome, ban od Jajca. 

KOSAČIĆ STJEPAN, herceg sv. Save. 

VLADIMIROVIĆ RADE, knez i vrhovni sudija. 

TOMANOVIĆ Momčilo, ban Osorski. 

GREBLJANOVIĆ Vuk, vojvoda od Lievna. 

KUBRETIĆ PAVO, vojvoda Zvornički. 

KOVAČIĆ PETAR, vojvoda Povnožki. 

VUKIĆ VLADISLAV, vojvoda Raški. 

VESELIĆ VUKSA, vojvoda Novski. 

Stanig STJEPAN, vojvoda Primorski. 

BRANKOVIĆ MARKOMIR, vojvoda Podvinjski. 

RADAK TOMO, vojvoda bosanski i zapovjednik Bobovca grada. 
GOJAK SAVO, plemić bosanski. 

MEHMED II., turski car. 

OMER-PAŠA. vezir tesalinski. 

MUHAMED-PAŠA, vezir europejski. 

MUFTI, hodža carski. 

ALI-BEG, poslanik turskoga cara. 

KATARINA, supruga kralja Tome, kći hercega sv. Save. 

ŠlSMAN, I 

Katica, ( d J' eca kral J' ičina - 

VOJAĆA, mati Stjepanova i priložnica kralja Tome. 

MARIJA, supruga Stjepanova i kći Laže Brankovića, srbskoga 
gospodara. 

VLATKO, starac, sluga Radivoja bana. 

Dvorani; zatim bosanski i turski vojnici 


Čin biva na raznih mjestih u Bosni počevši od god. 1460. pa do 

god. 1463. 




ČIN PRVI. 


PRIZOR PRVI. 

Visoka i strma Red-planina. S lieva i desna proteže se niz goru 
gusta borova i javorova šuma. U sredini je pala cesta, koja nizbrdice 
vodi u Sutisku i grad Bobovac. — Zora puca. — GOJAK i KU- 
BRETIĆ stupe iz šume na cestu. 

GOJAK. Istina je živa, što ti kažem, 

Vjeruj meni. 

KUBRETIĆ. Prodj’ se jogunluka! 

Nisam došo, da se meni rugaš, 

Već gospodski lov da lovim s tobom. 

GOJAK. Ja na svietu boljeg lova ne znam 
Do ovoga, što me sada čeka, 

Gdje mi slučaj evo iznenada 
Dade, carski uprav lov da lovim. 

KUBRETIĆ. Mili Bože, da li je moguće! 

Mehmed drugi, silni vladar Turske, 

U mantiji prostog kaludjera 
Moabitskog, kao hodočastnik . . . 

To bi bilo čudo nevidjeno! 

GOJAK. Bilo što mu drago, al je tako. 

KUBRETIĆ. Nuder dakle još jedanput kaži 
Obširnije, što i kako bješe, 

Da se barem ponešto priuče 
Uši moje ovoj pustoj bajci. 

GOJAK. Da 1* je pusta bajka ii* istina, 

To ćeš valjda za koj’ časak vidjet, 

KUBRETIĆ. 

GOJAK. 


KUBRETIĆ. 

GOJAK. 


Ako 1’ tada vjerovati ne ćeš, 

Ubijen si topuzom o glavu. 

Dobro, dobro, a ti pripovjedi. 

Jučer bješe, u večernje doba, 

Mrak se gusti jur hvatati stade, 

A u gori ja sam zabasao, 

Ne znajući stazi ni bogaza, 

Kad li eno, onkraj gore spazim 
Luč s daleka, zatim kolibicu, 

Brže bolje ja onamo krenem, 
Sjašim konja svoga u oboru, 
Prikučiv se kolibici bliže, 

Pa već hoću da na prozor kucam, 
Ulaz moleć, kad li eto vidim, 

Gdje tri sjede uz luč kaludjera 
I potiho nešto sbore, uz to 
Najstariji tobož u tom družtvu, 
Misleć valjda, nitko da ne vidi, 
Skine siedu sa svog lica bradu... 
Ja se prenuh, vidjev Mehmed-cara, 
Ko što tebe sada ovdje vidim, 

Tri koraka jedva izpred sebe. 

Na što brzo natrag se povukoh, 
Svog uzjaših konja, te ne pazeć 
Noćcu tavnu, dodjoh u obližnje 
Dvore svoje, ne znam ni sam kako. ' 
Umoran sam bio, brate, ali 
Ipak zato spavat nisam mogo, 

Već sve prije dobro smislih, kako 
Da uhodu Mehmeda za stalno 
Ščepam danas. 

Ali, pobratime, 

Da te nisu oči prevarile! 

Poznaš li ti cara dobro? 

Ne dvoj, 

Vidio sam ga dvaput, a to bješe: 
Na Dunaju kod predaje grada 
Smedereva najprie, zatim opet 

Kod predaje tvrdje Ćiotine, 

A njegovo lice svatko pamti, 

Tko jedanput samo njega vidi. 

KUBRETIĆ. Možebiti, aP ja ipak sumnjam. 

Naopako, da se osramotiš 

Pred Tomašem kraljem i pred svietom, 

Loveć mjesto cara kaludjera. 

GOJAK. Ti se ne boj za to. Tu će proći 
Svakojako. Moji su jur momci 
U zasjedi blizu, te čekaju 
Na znamenje. — Uteć’ mi ne može .. ’. (Obazre 
se, i pošto zbilja opazi tri kaludjera na cesti, ali još podaleko, 
prene se radostno — zatim živahno.) 

Gle! . . . Eno ih, gdje dolaze glavom! 

KUBRETIĆ (čim opazi kaludjere, nadje se u čudu). 

Jest, Boga mi, uprav tri na broju, 

A mi sada šta i kako ćemo? 

GOJAK. Ja sam jurve pomislio na to. (Uzme Kubretića 
za ruku.) 

Hajdmo dakle, dok nas ne opaze, 

U to gusto grmlje. 

KUBRETIĆ (trgne ruku). 

Sta! — U grmlje, 

Ko pustaije, da se sakrijemo? 

Zašto da ih tu ne dočekamo 
Prosto, k6 što nama se pristoji? 

GOJAK (uze ga opet za ruku, te ga povede prama grmu). 

Hodi samo — evo kazat ću ti 
Zašto. — Vidiš li to gorsko vrelo? 

Ja ne dvojim, tu će oni stati 
I hladjane napiti se vode, 

Pa tu ćemo valjda saznat nešto 
0 namjeri tog njihovog puta. 

KUBRETIĆ (čim s Gojakom podje). 

Pravo imaš — evala ti pamet! (Sakrije se u 
grmlje borovo.) 



PRIZOR DRUGI. 


Vidjeti je, kako sve bliže dolaze TRI KALUDJERA cestom. Jedan 
izmedju njih je starac siede brade, a druga dva su mladja. 

DRUGI KALUDJER (pošto opazi vrelo — radostno). 

Hvala Bogu, evo hladne vode! — 

Danas uprav rano uranismo. (Staromu kaludjeru 
smireno.) 

Ne bi li tu, čestit gospodaru, 

Počinuli malko ? 

STARI KALUDJER. Sram te bilo! 

Zar si susto? — Ej dina mi moga! 

U tebe su noge nevaljane. (Okrene se prama 
trećemu kaludjeru.) 

A kol’ko još ima do Bobovca? 

TREĆI KALUDJER. 

Ima jošte dva debela sata. 

STARI KALUDJER. 

E ne marim . . . (Drugomu kaludjeru.) 

Nek bude na tvoju. 

Možemo tu malko odpočinut. (Sjedne na obližnji 
jedan panj. — Zatim mu drugi kaludjer u drvenoj kupi ponizno 
ponudi vode, što ju nagrabi prije iz vrela. — Stari kaludjer 

pije.) 

Baš je, kako valja, hladna voda. (Sad i ona dva 
kaludjera redom piju, dočim se stari kaludjer obazire.) 

Ova divljač, što nas okružava 
Evo ovdje, baš mi se dopada. (Nešto se zamisli, 
zatim nastavi.) 

Da, da, još si divlja, oj ponosna, 

Kako vele, Bosno! — Pravo vele, 

Jer imadeš zlata i junaka, 

A to dvoje uviek mnogo vriedi... 

E da Bog da, skoro moja bila! 

Ja ću te jur, divlja Bosno, tada 
Ukrotiti i pripitomiti. 

TREĆI KALUDJER. 

Bog bi dao, al je težak poso. 

STARI KALUDJER (pogleda žarkim očima kaludjera — ponosito). 
Šta je težko Mehmeđ-caru, kaži? 

Ništa, kad on hoće! — to si pamti. (Stanka.) 
Što se tiče bosanske gospode, 

To su, znam ja, na glasu junaci; 

AP šta ’e hasne, nesložni su uviek 
Medju sobom, a kralj njihov Tomo 
Slab je čovjek, ne zna kraljevati, 

A narodu jako se zamjeri, 

Bogumile odkako progoni, 

Pa on s toga posvuda imade 
Dosta javnih, a još više tajnih 
Nepriatelja. 

DRUGI KALUDJER. Ti si, gospodaru, 

Kako vidim, sve to izpipao. 

STARI KALUDJER. 

To baš nije tako mučan poso 
Bio, jerbo podlih izdajica 
Ima svuda, dakle i u Bosni, 

A ja sam se njimi koristio. 

Vojska turska jur pripravna stoji 
Na granici tog kraljevstva, samo 
Valja jošte da uhodim s vama, 

Preobražen tako, položaje 
Boljih tvrdja, pa je poso gotov, 

I sva Bosna za ko’e vrieme moja. 

PRIZOR TREĆI. 

Prijašnji. — GOJAK lupi glasno rukom o ruku, zatim sa KUBRE- 
TIĆEM i oboružanimi momci skoči iz šume. Dva mladja kaludjera 
prepanu se živo. 

STARI KALUDJER (dignuv se hitro sa panja, stupi odvažno pred 

Gojaka). 

Šta će to reć’, more? 

GOJAK. To će reći: 

Da si posve sad u mojoj vlasti. 

STARI KALUDJER (ponosno i krepko). 

Bre ne luduj, ja u vlasti nisam 

Baš ničijoj do u svojoj. (Pošto se nečemu dosjeti, 
nastavi umjerenije.) 

Ili 

Pravo rekav: Božjoj; hodočastim, 

Kako vidiš, sa ova dva vjerna 
Druga moja. — Pusti nas u miru. 

KUBRETIĆ. Zaludu je i pomislit na to. 

STARI KALUDJER (porugljivo). 

Ja zaista do sad nisam znao, 

Da bosanski velikaši mirne 
Ljude putem napastuju, tfprav 
K6 hajduci gorski. Kad je, molim, 

Ovo ušlo u običaj kod vas? 

GOJAK (isto tako porugljivo). 

Baš od kako čari k6 uhode 
Obilaze Bosnu . . . (Ozbiljno.) 

Dosta ’e rieči, 

Moj si sužanj, sa mnom ići moraš! 

STARI KALUDJER (vidjevši to, baci sa sebe siedu bradu — po¬ 
nosito i rek bi veličanstveno). 

Kad znaš, tko sam, a ti strepi sada, 

Znaj: car Mehmed da pred tobom stoji! 

GOJAK (posve hladnokrvno — zatim ponosito). 

To sam znao i prije, a pred tobom 
Strepio ne bih, da se sukobimo 
Gdje mu drago, najradje u boju 
Žestokome, a kamo li ovdje. 

Umiri se, sad drugčije nije, 

Pa me sliedi mirno i poslušno 
U obližnju Sutisku pred kralja 
Tomu, da ti sudi. (Na znak Gojakov okruži oboru¬ 
žana momčad sva tri kaludjera.) 

MEHMED (živo plane, zatim Gojaku i Kubretiću gnjevno). 

Ej Gojače, 

I Kubretić, vojvodo Zvornički, 

Vi me znate, a i ja vas znadem! — 

Ala kerim! doći će na skoro 
Dan osvete, dan sunašca moga, 

• Vratit ću vam žao za sramotu, 

Pamtit ćete, kad ste Mehmed-cara 
Uhvatili! 

)JAK (porugljivo, dočim se sprema da odlazi s ostalimi). 

Prodj’ se sada prietnje, 

Gdje si u naših ruku, u ostalom 
Neka bude što mu drago. — Hajdmo! (Svi 
krenu prama Sutiskoj.) 

PRIZOR ČETVRTI. 

' •i« 

Soba u kraljevskom gradu Sutiskom. — STJEPAN sdm. 

’JEPAN (unilazi zamišljen, noseći razpečaćeno pismo u ruci). 

Po drugiput evo jur mi piše 
Kralj ugarski, te potiče pismom 
Sve to više strastne neke želje, 

Tajne nade, što mi obuzimlju 
Jur od neko doba grudi moje . . . 

Rieč mu ’e svaka nalik živoj iskri, 

Što ju sipa na njetilo skrovno. (Razgledapismo.) 

Namama je i zasjeda težka 

Ovo pismo, jer ko glas sirena 

Čini mi se, kojeg bi trebalo 

Da se čuvam, aP me zato ipak 

Nešto nuka, da ga s nova čitam, (čita:) 

«Oj Stjepane, zar baš ništ’ ne haješ 
Za vlastitu čast i slavu svoju? — 

A zar, bolan, ne vidiš pogibli, 

Koja prieti domovini tvojoj 
1 kršćanstvu s jadnoga nehajstva 
Slabog kralja Tome, koj’ sve više 
Klete Turke napušta u Bosnu? — 

Osviesti se, pa predsuda raznih 
Jaram stresi, ustani na noge, 

Osvietlaj si lice pred svijetom, 

Budi, što ti otac bit ne more, 

Budi dika Bosne ponosite, 

A tebe će tajno podupirat 

Vazda vjerni tvoj prijatelj — Matjaš.» (Stanka.) 

Oj Matjašu, zar te je sam pako 
Najmio za svoga zastupnika, 

Da ugledaš priliku najbolju 
I zavedeš, što se zavest dade? — 

Zmijo jedna, što mi se primičeš 
Sa jabukom zlatnom? — Zaniet ćeš mi 
Sasvim dušu! — Pazi der, što radiš, 

Nemoj mamit, izmamit ćeš lako 
Na pol puta, što te jur susreta, 

Nemoj zovnut, dozvati ćeš lako, 

I bez tebe što se jur odziva . . . 

Naopako! ... A kako to reče? — (Opet poviri 
u pismo i čita:) 

«Budi, što ti otac bit ne more ...» 

Rieč mamljiva, ko najsladji otrov 
Tako sladka . . . Dakle ja da budem 
Kralj umjesto otca svoga? (Gnjevno.) 

Otca! . . . 

Ha, kakvoga otca? — Zar me nije 
Uprav taj moj otac žigosao 
Kletim žigom kopileta? — Da, da, 

To me peče, to mu oprostiti 
Nikad ne ću . . . Svetog onog prava, 

Što pripada drugom u kolievci, 

Za me nema, jao, na tom svietu . . . 

Jadan stvor je kopile svakako, 

Ruga mu se svatko, prezire ga 
Ak’ ne javno, a to tajno svatko 
Za sigurno, premda on kriv nije, 

Što ’e na svietu; ništa dakle njemu 
Ne ostaje do uzdat se u se, 

Te vlastitom snagom postić ono, 

Što predsude njemu ljudske brane. (Odvažno.) 

I ja hoću tako! — Kraj nek bude 
Borbi misli, što su mi do sada 
Dušu moju ciepale na dvoje, (čita opet:) 
«Osviesti se, pa predsuda raznih 
Jaram stresi, ustani na noge! 

Osvietlaj si lice!» — veli Matjaš. 

Pravo veli . . . Tako će i biti! 

Odlučio jesam! . . . S Bogom ostaj, 

Oj životu tihi i pitomi, 

Štono nikad omilio nisi 

Žarkoj duši mojoj — ostaj s Bogom! 

A budućnost puna ljutih borba, 
t Puna strasti raznih, da si zdravo! 

Samo tvoj sam od sad dušom, tielom, 

Ti se pako, ja se nadam, meni 
Iznevjerit ne ćeš i ne smiješ. (Na novo uzme 
pismo i čita:) 

«Budi dika Bosne ponosite.* (rzhićeno.) 

Bit ću i to, jer je cilj plemenit, 

Za kim težim. Ja sam pravi Bošnjak, 

Ljubim dom svoj mili, mrzim pako 
Na te Turke, što se evo sada 
Nam primiču, ko kurjaci gladni 
Kada stado njušeć obilaze, 

Pa bi rado i nas ugrabiti, 

Ko što Srbiju ugrabiše jadnu. (Strastno.) 

To bit ne smie! — Ja ću njima krepko 
Na put stati! — Samo jošte ne znam, 

Kako svrhu da dokučim svoju 
Glede krune, što ju steći želim. 

Nu mislit ću, ne bih li smislio 
Štogod dobra. — Pisat ću i kralju 
Matijašu i upitati ga, 

Šta on misli, da mi pravo kaže, 

A ja ću ga, kano prijatelja, 

Saslušati, dotle ću pak tajno, 

Kano do sad, motrit sve, što biva 
• Oko mene . . . (Zamisli se malo, zatim nastavi.) 
Velikaši mnogi, 

Što na kralja mrze, bit će meni, 

Znam, na ruku. — Što se pako tiče 
Radivoja strica, on će mene 
Nehotice podupirat vazda. 

On je ko na vjetru gibka trska, 

Njime kretat može volja moja, 

Bogović: Pjesnička cijela I. 

Kako hoće. Tašt je, lakouman, 

I nestašan, pa na Tomu mrzi 
S lakomosti. On me poče snubit 
Baš najprvi. — Moj je jur sasvime, 

Prije nego 1* i sam jošte pravo, 

Što da radim, u napredak znadem . . . 
Nu i to će zgodan čas odlučit. 
Nesmjelica nisam, već odvažan 
Čovjek, koj’ će cilju velikome 
Sve žrtvovat, ako bude treba. 

PRIZOR PETI. 

Prijašnji. — RADIVOJ stupi u sobu. 

RAD1VOJ. Zdravo, Stipo, ja te svuda tražim. 

STJEPAN (sakrije pismo Matijaševo). 

Evo mene, šta ćeš? 

RADIVOJ. Kaži der mi, 

Ako Boga znadeš, zašto nas je 
Amo sazvo brat moj Tomo? 

STJEPAN. Ne znam. 

RADIVOJ. Zbilja ne znaš! — Kako bi to bilo? 
Ta on tebi kazat običaje, 

Kada hoće štogod da odluči. 

STJEPAN. Meni, striče? — A zar ti to ne znaš, 
Da je njeg’vom srcu i priestolju 
Uviek bliži bio Vlad’mirović 
I vojvoda stari Grebljanović. 

Ja sam samo tako za nevolju 
Kadno kadšto njemu dobro došo, 

Kad se sjeća, da sam mu nekakav 
Sin tobožnji, pa mu se tad čini, 

Da je jako sgriešio pram meni, 

I da je moj dužnik do svog vieka, 

To je, što ga prijaznim i ljubkim 
Čini prama meni, ništa drugo. 



RADIVOJ. Imaš pravo, pa baš zato mislim, 

Da ne trebaš ni ti, da mu budeš 
Preko mjere vjeran. 

STJEPAN. Misliš? — 

RADIVOJ. a Dašto! 

Već kakono sam ti jurve kazo, 

Treba nas dva da se sjedinimo 
Proti — 

STJEPAN (lukavo). Proti komu? 

RADIVOJ (u smetnji). Id’, Boga ti, 

Ne šali se! — Ta znaš — prot’ Tomašu. 
Kad li jednom dokučimo svrhu, 

Mislim, da nam žao biti ne će, 

Jer će svakog zapast, što mu srce 
Želi. 

STJEPAN. Može biti — al* šta misliš, 

Kako ćemo? 

RADIVOJ. Za to me ne pitaj, 

Već ti smisli štogod, ja ću zatim, 

Kad mi kažeš, jur uz tebe pristat. 

STJEPAN. Hoćeš li za stalno? 

RADIVOJ (poda mu ruku). Hoću, Stipo! 

STJEPAN. Dobro. — A sad kaži, je li došlo 
Što gospode amo danas na sbor? 

RADIVOJ. Dosta! 

STJEPAN. Jesu r naši prijatelji 

Jur prispjeli? 

RADIVOJ. Uprav malo prije. 

STJEPAN. To mi je baš drago. — A sad idem, 

Da napišem jošte jednu silnu 
Knjigu prije, nego 1* se sakupi 
Sbor sazvani. (U odlazku.) 

Tam’ ćemo se sastat. (Ode.) 



^ i ii w bi 1 od dosavsih 

' TViVvlnita Jao štogod nova. (Hoće da otide, kad 
1: t $<*u stupi sluga njegov.) 

PRIZOR ŠESTI. 
r*rijaJnji. — VLATKO. 

v, ote *. Gospodaru — 

Y Šta je, Vlatko? 

V . J a sam 
da te pitam: hoćemo li 

opet krenut kući? 

n .. V( Zašto? 

£*r ti se tu u kraljevskom gradu 
Ne dopada ? 

V! ^tvv\ Ti zna *> gospodaru, 

Da ne lažem nikad, pa baš zato 
I sad kažem bez okolišanja, 

Da b’ volio u našemu bielom 
Gradu Jajcu u tavnici sjedit, 

Suh kruh jesti, samu vodu piti, 

Nego P ovdje u palači sjajnoj 
Hraniti se gospodskim jestivom, 

I pit’ samu slatku malvaziju. 

KAPIVOJ. Id’, ne buncaj, starče! — Kaži razlog, 

Zašt* obstanka ovdje nemaš? 

VLATKO. Ne znam 

Pravo kazat zašto, al’ sve mi je, 

Kano da me nešto goni odavle, 

Tiesno mi je sred prostranih soba 
Ove kule, ne znam kud ni kamo, 

Jer počinka nigdje nać’ ne mogu . . . 

Ta gospoda, pa i dvoranici, 

Što ih vidim ovdje sakupljenih, 

Čini mi se, k6 da svaki nosi 
Krinku izpred lica, te je snutra 



Posve drugi, nego 1* što se kaže 
Svana . . . Valjda nisu očarani, 

Bože prosti griehe! ... Ja sam starac, 
Svi^t taj poznam, barem tako mislim, 

AP takovih šarenijeh ljudi 
Još ne vidjeh u tolikom broju 
Sakupljenih na jednome mjestu, 

Kao što ih sada ovdje vidim . . . 

Sviet se mienja! — Ta i ja sam nekoć 
Kod Ostoje, pokojnoga kralja 
I tvog otca — sluga bio, aP tad 
Bjehu drugi — gospoda i sluge, 

Što si mislio, tad si smio reći, 

Hodao si, pa upravo gledo, 

Ali sada: jezik svoj za zube, 

Ako hoćeš da tu zdravo prodješ . . . 
Besjediti pravo nije smjeti, 

Veće lagat, šarat svakojako, 

Tragom zmije poći i krivudat, 

Lievo gledat, a na desno škiljit, 

To se sada hoće, ali ja se 
Toga niti mogu naučiti, 

Niti hoću — jur sam prestar za to. 

RADIVOJ. Šta ćeš, sada drugačije nije, 

Sviet ostaje ipak na mladjima. 

VLATKO. Na boljima, još bi ljepše bilo, 

Da se može reći, al se bojim, 

Da je uprav naopako. 

RADIVOJ. Prodj' se 

Toga svega, ako P drugo nije, 

Što te tišti, van to: da sve nije 
Po tvom starom kalupu na svietu 
Sadašnjemu, a ti spavaj mirno. 

VLATKO. Bolje b’ bilo, mili gospodaru, 

Da mi kažeš: bdij, bdij, stari Vlatko, 
Mjesto mene, da ja ne posrnem 
Kako — 

RADIVOJ (sam sa sobom). 

šta to reče? — (Glasno). 

Odmah kaži, 

Zar ti štogod znadeš? 

VLATKO. Ne znam ništa. (Brižljivo 

i strašivo.) 

A zar ipak što takova ima, 

Što bi mogo znati? — (Sklopi ruke — ganuto.) 

Gospodaru, 

Ti znaš, da te ljubim, da te služim 
Od djetinjstva tvoga do sad vjerno, 

Što se tiče tebe, dotiče se 
Baš i mene, ja te molim, pače 
Zaklinjem te živim Bogom, bjež’mo 
Od ovuda, tu čist poso nije, 

Tu se hoće neko zlo izleći. 

RADIVOJ. Id’, ne luduj, starče! — Šuti sada, 

Pa mi nemoj dulje dosadjivat 

Tvom djetinskom pustom pripoviedkom. (Ode.) 

VLATKO (zaostaje malko — žalostno). 

Sviet obično veli: istina je, 

Što ludjaci govore i djeca — 

Nu ja želim, da ne bude tako, 

Ko što sluti plaha duša moja. (Ode.) 

PRIZOR SEDMI. 

Dvorana kraljevskoga grada u Sutiskoj. — VLADIM1ROVIĆ i GREB- 
LJANOVIĆ unilaze. 

VLADIMIROVIĆ. 

Pobratime, ovdje smo na samu, 

Što mi kazat imaš, sad mi kaži, 

AT te molim, časa ne počasi, 

Jer će skoro kralj ovamo doći. 

GREBLJANOVIĆ. 

Prije svega, da te nešto pitam: — (Potiho i važno.) 
Ti si kano sudija vrhovni 
Uviek blizu kralja, komu jesi 

Viek privržen bio dušom, tielom — 

Kaži pravo, tako bio zdravo! 

Zar baš ništa opazio nisi, 

Da se snuje u potaji? 

VLADIMIROVIĆ (u čudu se nadje). Nisam 

Uprav ništa. — A što bi to bilo? 

Zar si ti što čuo ii* vidio? 

GREBLJANOVIĆ. 

Dosta za ’vo nekoliko dana, 

Što smo ovdje. — Ja ti kažem: pazi! 

Dobro biti ne će. 

VLADIMIROVIĆ (uplašen). Šta to veliš? 

GREBLJANOVIĆ. 

Baš istinu, ne dvoj, pobratime, 

U mene su sokolove oči, 

A tanane ko u krta uši, 

1 premda sam sjedoglavi starac, 

Podaleko vidim ja i čujem. (Utišanim glasom.) 
A znadeš li: da od neko doba 
Bogumili opet glave dižu, 

A njih ima, kako znadeš, jošte 
Dosta medju našim velikaši, 

A kamo li u narodu prostom. 

VLADIMIROVIĆ. 

To nij* ništa novo, zar je sve to, 

Druže, što mi kazat imaš? — 

GREBLJANOVIĆ. Čekaj, 

Brate, čekaj, doć’ će i krupnije. 

Nadalje sam opazio i to: 

Da imade izvan bogumila 
Još i drugih nezadovoljnika 
Medju višim a i nižim plemstvom, 

A to s toga ponajviše, što kralj 
Tomo s Turci prijateljstvo goji. 
VLADIMIROVIĆ. 

Zar nij’ bolje, da živimo s njima 
Sad u miru, plaćajuć im danak, 

Nego T da se opet zaratimo? 

GREBLJANOVIĆ. 

Istina je, tako mi mislimo, 

Al’ drugčije opet misle mnogi, 

Koji kralju i to upisuju 
U grieh, što je dobru svoju ženu 
Katarinu,* ćerku Kosačica, 

Odpravio s dječicom nedavno 
K tastu, samo da tim slobodnije 
Sa Vojačom, priložnicom svojom, 

I nadalje u razbludi mrzkoj 
Živjet može. — Ja Tomaša kralja 
Ljubim, štujem, i ja sam mu vazda 
Vjeran bio i ostat ću doviek, 

Ali to mu i ja za zlo primam, 

Jer nij’ pravo. 

VLADIMIROVIĆ. Nij’ doduše, pravo — 

I ja velim, ali šta ćeš, brate, 

Svaki čovjek svojih ima mana, 

I kralji su ljudi, te ni oni 

Baš bez ljudskih, vjeruj, mana nisu. 

Sreća i Bog, što u njega gorih 
Nema mana do jedino ove. 

U ostalom, brate, mi baš nismo, 

Ko njegovi podložnici, vlastni 
Sudit o tom. — Pust’mo to na stranu, 
Pa mi kaži, da li su to tvoje 
Važne viesti? — IP još štogod znadeš? 
GREBLJANOVIĆ. 

Znadem, i to hoću da ti kažem, 

Jerbo to je uprav najvažnije. 

Slušaj dakle: (sasvim tiho i otajstveno) 
Stjepan, sin Tomašev, 

I Radivoj brat mu — u potaji 
Nešto snuju. 

VLADIMIROVIĆ (prepane se). Stjepan i Radivoj? 
GREBLJANOVIĆ. 

Jeste — pače mi se i to čini, 

Da je uprav Stjepan kolovodja 
Te osnove. 

VLADIMIROVIĆ. Al’ za Boga, brate, 

Kaži jednom, u čemu sastoji 
Ta osnova? 

jREBLJANOVIĆ. To još pravo ne znam, 

Ali bih se glavom okladio, 

Da je proti kralju — to je dosta. 

VLADIMIROVIĆ' (umireno). 

Id*, Boga ti, nemoj djetinjiti, 

Tebi se je tako pričinilo. 

To bi bilo nešto nečuveno, 

Takva štogod grozno bi već bilo 
I pomislit, a kamo li da je 
U istinu tako. 

rREBLjANOVlĆ. Slušaj prije 

I tad sudi, a ja ću ti kazat 
Sve, što slutim i što znadem. — (Skrovito.) 

Ti znaš, 

Da je Stjepan slavohlepan čovjek, 

Znadeš i to, kako ga svedj peče, 

Što ga ljudi kopiletom zovu, 

Znaš nadalje, da je i ponosit, 

Pa pregoijet ne će i ne može, 

Što je Bosna nam podharačena 
Dušmaninu, na koga on mrzi, 

Što se pako tom zlu, ko uz prkos, 

S Turci ipak goji prijateljstvo, 

To je, što ga ponajviše proti 
Svom potiče otcu. 

^ADIMIROVIĆ. Ti se varaš . . . 

Nij* moguće, da otčinsku ljubav 
Sin naplati tako, pa još i brat 
Da pristane na izdajstvo ovo? 

To moguće nije! 

tEBLJANOVIĆ. Nije, veliš? — 

Žao mi te je, mili pobratime, 

Na godine što si jurve starac, 

A sviet ipak taj još ne poznaješ? 

Znadeš li ti, ne znali te ljudi! 

Da imade jedna grdna neman 
Na ovome svietu: nezahvalnost 
Njoj je ime, što svud obilazi, 

Zasitit je nikada ne možeš, 

Jer sve što ju ljubeznije gojiš, 

Sve to više nezasitnom biva. 

Dok najposlie otrovnom čeljusti 
Svojom tebe jadna ne proguta. 
VLADIM1ROV1Ć. 

Opet velim: da se varaš, brate; 

Ne znaš li ti, da Stjepanu do sad 
Prigovora ne bi ni odkuda? 

On je vazda bio čestit, iskren, 

A plemenit u držanju svome, 

Nešto burne ćudi, istina je, 

Bješe uviek, al’ mu vruća krvca 
Ponajviše s toga uzavrela, 

Kad je gdjegod na nepravdu kakvu 
Nagazio. 

GREBLJANOVIĆ. Pravo veliš, to je 

Stjepan bio prije, al’ sad nije 
Više isti, on se pretvorio 
U drugoga čovjeka sasvime, 

Toj njegovoj burnoj ćudi sada 
Nema traga više — ali zašto? 

Zato, što se dobro jur nauči 
Pretvarati, da ga ćut ne izda, 

Onaj pako, koj’ se pretvarati 
Mora, vjeruj, onomu je stalo 
Do tog, nešto da sakrije time 
Pred ljudima; što se pak sakriva, 

Ono nikad dobro bit ne može. (Stanka). 
Ja ti velim, Vladimiroviću: 

Sad Stjepana jedna zauzima 
Strast opasna: pohlepa za vladom — 
Bog zna, na što potaknut’ ga hoće, 
Ako mu se uzde ne pritegnu. 

Još ti kažem i to: kralj ugarski 

Matjaš, poznat neprijatelj stari 
Kralja Tome, u savezu nekom 
Sa Stjepanom stoji. Jur dvaputa, 

Odkako smo ovdje u Sutiskoj, 

Vidio sam ugarskog ulaka, 

Da dolazi k Stjepanu potajno. 

I to, brate, ne sluti na dobro. 

>IMIROVIĆ (brižljivo). 

Zar ti dakle zbilja misliš? 

SLJANOVIĆ. Pazi — 

Pazi samo dobro, što tu biva, 

Pa ćeš vidjet, ali ne oklievaj — 

I pošto se uvjerio budeš 

0 istini riečl, javi kralju. (Čuje se u prednjih sobah 
štropot.) 

)IM1R0VIĆ (prisluškuje malko). 

To je kralj naš, koji sa ostalom 
Sad dolazi gospodom ovamo. 

JLJANOVIĆ. 

A ti šuti i ne kazuj nikom, 

Sto sam tebi sada povjerio, 

Već odsele treba da pazimo 
Oba dobro, što oko nas biva. 

)1M1R0VIĆ. 

Da, da. — Evo našeg dobrog kralja! 
PRIZOR OSMI. 

nji. — Kralj TOMAŠ stupi u dvoranu u svečanoj odjeći, za 
unilaze redom: brat njegov RADIVOJ, sin STJEPAN, ban TO- 
)VIĆ, zatim vojvode: STANIĆ, KOVAČIĆ, VUKIĆ, BRANKOVIĆ, 
:LIĆ i RADAK. — Svi se liepo poredaju oko kralja, koji sjedne 
višeno mjesto; samo Stjepan i Radivoj udalje se ponešto od 
drugih. 

J (pošto opazi Vladimirovića i Grebljanovića, mahne im pri- 
• rukom za znak pozdrava, zatim iza male stanke ozbiljno). 

U posljednjem saboru državnom, 

Sto bijaše prij.e više ljeta 



U Konjicu, gradu na Neretvi, 
Zaključeno sedam bi točaka. 

Ove točke, kako sami znate, 
Većom stranom bjehu održane 
Sve do sada. 0 tom dakle nema 
Razgovora; ali druge stvari 
Meni ljute zadavaju brige, 

Te bih rado, da saslušam vaše 
Mnienje sada, vitežka gospodo! . . . 

VLADIMIROVIĆ. 

Svietla kruno, da bilo što bilo, 

Ti nam kaži, a mi ćemo tebi 
Kao vjerni podložnici tvoji, 

Što mislimo, kazati očito. 

KRALJ. Ja ne dvojim o tom, pa baš zato 
Vas u dvore evo moje sazvah 
Na dogovor samo prijateljski, 
Jerbo dok se skupi i razpiše 
Sabor, mnogo prošlo bi vremena, 
A tu brzo odlučiti treba. (Stanka.) 
Ja ne dvojim, bit će vam poznato, 
Kako mene kralj ugarski Matjaš, 
Zatim Stjepan, herceg svetog Save, 
Kod rimskoga pape Pija Drugog 
Obtužiše za to, što sam pređo 
Mehmed-caru tvrdju Ćiotinu — 
Time, vele, da napuštam Turke 
U tu zemlju. Papa ih sasluša, 

Te mi šalje sada poklisara 
Svoga, Tomu biskupa hvarskoga, 
Da razvidi, šta je i kako je. — 
To je jedno, što vam kazat imam. 

TOMANOVIĆ. 

Lako ’e zato, svietla kruno, ja bih 
Poklisara toga na vrat na nos 
Pošlo tamo, odkuda je došo, 

Da ga mine želja opet doći. 

Nama gosti takovih ne treba. 

KOVAČIĆ. Pravo veliš, od Osora bane, 

I ja tako mislim, neka ide 

Taj poklisar papin s milim Bogom. 

NEKOJI VELIKAŠI. 

Da, da, neka ide, ne treba ga! 

KRALJ (potiho Vladimiroviću, koji stoji do njega najbliži). 

Evo vidiš, još imade tajnih 
Bogumila, to svjedoči ovaj 
Odpor proti poklisaru Rima. 

VLADIMIROVIĆ (potvrdjuje tiho, što mu kralj reče, zatim glasno). 
A ja mislim, čestita gospodo, 

Da bi dobro bilo ne uvriedit 
Rimskog papu u sadašnje doba, 

Već se može stvar ta sravnat tako 
Da se niti njemu, a ni časti 
Kralja našeg uštrb ne nanese. 

TOMANOVIĆ. 

Vuk sit, koza ciela bit ne može. (Nekoji veli¬ 
kaši smijući se to potvrdjuju.) 

VLADIMIROVIĆ (ozbiljno). 

Tu bit može i jedno i drugo. 

U ostalom pako, što se tiče 
Matijaša, kralja ugarskoga, 

Njemu ćemo poručiti liepo, 

Da se brine za se, a ne za nas. 

A hercega Stjepan-Kosačića — 

Premda tast je kraljev — ništa za to! — 
Neka kralj naš pred svoj sud dozove, 

Da ga kazni u smislu zaključka 
Konjičkoga, točke uprav pete, 

Kano svoga nepokornog slugu. 

GREBLJANOVIĆ. 

Pravo ima sudija vrhovni, 

Tako će se riešit stvar ta dobro. 

NEKOJI VELIKAŠI. 

Da, da, tako! — Dobro će bit tako! 

KRALJ. Dobro dakle, tako neka bude. 

RADIVOJ (Stjepanu potiho). 

Ala ludo rade ovi ljudi, 

Tim na veću što potiču mržnju 
Razjarena i onako kralja 
Ugarskoga i herceg-Stjepana. 

STJEPAN (isto tako potiho odgovara Radivoju). 

Po se ludo rade, po nas dobro. 
Vidjeti ćeš, kakovim će plodom 
To urodit za nekoje vrieme. 

KRALJ. Sad još dvoje imam, da vam kažem, 
Dvoje jošte, al’ je puno važno, 

Prvo jeste: što nam udrit valja — 

Al čim prije — na Vukmana, bana 
Hrvatskoga, što je tvrdih naših 
Nekoliko na Uni gradova 
Silovito ’nomad osvojio. 

GREBLJANOVIĆ. 

A kad misliš, svietla kruno, kaži, 

Da je sva nam na okupu vojska 
Za vremena. 

KRALJ. Mislim krenut s vojskom 

Put Bilaja naš na Gjurgjev danak. 

GREBLJANOVIĆ. 

Dobro, a mi ćemo s našim četam’ 
Doć’ onamo. 

NEKOJI VELIKAŠI. I mi ćemo doći! 

KRALJ. Čujte dalje, što vam kazat imam; 

Zli su mene glasi dopanuli, 

Da na medji naše pokrajine 
Mehmed Drugi silnu vojsku kupi, 

Još se ne zna za što, al se ipak 
Bojat treba i pripravit dobro 
Za taj slučaj, ako iznenada 
Turčin udri na nas. 

VLADIMIROVIĆ. Valjda ne će 

Navaliti na nas, svietla kruno, 

Kad mu uviek točno plaćaš danak. 

Ja bih rek6, to spremanje vojske 
Da drugamo smjera. 

ANOVIĆ. Ej moj kneže, 

Bog i duša, sudija si dobar, 

Znadeš zakon, al* Turčina ne znaš, 

U kojega vjeresije nema! — 

Ne znaš li ti, da je Mehmed Drugi 
Već odavna giban na tu Bosnu? (U taj čas čuje 
se na dvoru velika vika i buka.) 

KRALJ. Šta će reći ova vika i graja? 

•AK (stupi k prozoru, da vidi, šta je). 

Silni narod prati baš ovamo — 

Čini mi se ... da ... tri kaludjera. 

SI VELIKAŠI (čudeći se). 

Kaludjera? ... Je li to moguće? 

IGI VELIKAŠI (znalično). 

Čudnovato ! . . . Šta li će to biti ? (Buka se za 
»ga približila dvorani. — Kralj i svi ostali upiru oči u vrata.) 

lDIMIROVIĆ. 

Čuti ćemo odmah . . . Jur dolaze. 

PRIZOR DEVETI. 

ašnji. — Vrata dvorane otvore se širom, te unilaze GOJAK i 
BRETIĆ naklonivši se duboko pred kraljem, a za njima TRI 
LUDJERA pod stražom. Prosti narod doturao se ća do otvorenih 
širom vrata, da vidi i čuje, šta će biti. 

GOJAK. Slava tebi, slava, svietla kruno ! (Pokazuje prstom 
na Mehmeda.) 

Dovodim ti dušmanina našeg 
Mehmed-cara — sada roba tvoga! 

fEPAN (skoči napried — strastno i gnjevno). 

Ha, prokleti Turčin ! (Hoće da trgne sablju, ali se 
u isti par opet umiri — sam sa sobom.) 

Stani, Stipo, 

Obuzdaj se, sad ne valja tako, 

Na cilj misli, potrpi se malko. (Stanka obćega 



r»vwv.fc sastane. Mnogi sad upoznadu Mehmeđa, na što s velikoga 
;*tuu crnu se pojedini uzklici, dočim Mehmed, ponosito glava u vis 
a sredini mirno stoji, te u kralja tvrdo upire oči.) 

VKUJ i$av još u čudu — ustane sa svoje stolice). 

Je I* moguće! — Ti, Mehmede, ovdje? . . . 

MEHMED. Što me pitaš, kad me evo vidiš! 

Nb'KOJl VELIKAŠI (povuku sablje — gnjevno). 

Dolje s njime! Dolje s dušmaninom 

Svete vjere naše! (Mehmed one, koji mu smrća 

priete, redom pogleda mirno i ponosito). 

KRALJ (veličanstveno velikašem). 

Štujte mjesto, 

Gdje se kralj vaš u taj par nalazi, 

Koj’ si pravo sam prisvaja sudit 
Uhvaćenom, istina, dušmanu, 

Ali zato ipak svedj još caru! (Velikaši se ponešto 
umire.) 

Sad, Gojače, u kratko nam kaži, 

Gdje i zašto jesi uhvatio 
Cara? 

GOJAK. Jučer sam mu u trag uš6 

Baš slučajno onkraj gore. — Jutros 
Pako oko zore s Kubretićem 
Dočekah ga u zasjedi tamo 
Pokraj vrela, gdje iz razgovora 
Njegovoga sa dvojicom onom 
. Ja razumjeh, da mu svrha bješe 
U odori toj bez svake sumnje 
Uhoditi ležaj tvrdja naših, 

Pa tad s vojskom, što mu je na medji 
Našoj, udrit na nas. 

MNOGI VELIKAŠI (opet trgnu sablje). Dolje S njime! 

TOMANOVIĆ (trgne sablju i skoči napried, da Mehmeđa posieče 
4 v — žestoko). 

Makar i car — uhoda nek padne! 

KRALJ (u isti par naglo priskoči, uhvativ Tomanovića za ruka, 
dočim Mehmed svedj još mirno na svom mjestu stoji — odvažno i 

krepko). 

Posluh vašem zakonitom kralju! 

Znate li, sto sluge nepokorne 
I buntovne po zakonu čeka? (Velikaši se opet 
ponešto umire.) 

STJEPAN (potiho i porugljivo Radivoju). 

Gle, gle, starca! — A šta će sad biti ? 

RADIVOJ (isto tako porugljivo i potiho Stjepanu). 

Baš se žesti — bit će sijaseta! 

KRALJ (dočim muče i podvitih ruku jedan čas motri Mehmeda, pri¬ 
stupi k njemu i poda mu ruku — veličanstveno). 
Mehmed-care, slobodan si opet, 

Idi prosto, kuda tebi drago! (Velikaši se na novo 
uznemire i prenu od čuda, što ih s nenadanoga tog prizora snadje, 
dočim car Mehmed muče nu strastno stisne ruku kralja Tome. Oba 
se jedan časak ganuto gledaju.) 

MEHMED (držeć svedj još ruku kraljevu — ganuto i ozbiljno). 
Tako meni svetca Muhameda! 

Kralju . . . Tomo ... Ti si čestit čovjek! . . . 
Ako hoćeš, da se pobratimo! 

KRALJ (srdačno ogrli i poljubi Mehmeda). 

Brat mi bio pred Bogom i svietom! (Velikaši 
s čuda onieme.) 

STJEPAN (opet plane — ali se obuzda — potiho i gnjevno). 

To je odviš! . . . Tomo izdajica 
Roda svoga, to ćeš skupo platit! 

Tim si činom zadnju izmedju nas 
Raztrgao svezu. Sin ti nisam 
Nikad pravi bio, nu odsele 
Tvoj jedino bit ću — samo dušman. 

MEHMED. Sto je bilo, nek se zaboravi. 

A kažem ti, žao ti biti ne će, 

Što si steko nova pobratima 
U Mehmeda Drugog, turskog cara. 

KRALJ (uzneseno). 

Jedan velik Bog je nad svim nama^ 

Što je pravo, to je njemu drago, 

U ostalom, kak’ bilo da bilo 
Pred ljudima, je li tako? 

MEHMED. Jeste. 

Bogović: Pjesnička djela I. \A 

KRALJ (svojim dvoranom). 

A sad gostbu sjajnu pripravite, 

Gostbu sjajnu, razumiete li me! — 

Ko što carskom dolikuje gostu, 

Koga ćemo zatim odpratiti 
Do njegove susjedne države. (Pošto opazi ostala 
dva kaludjera — njima prijazno.) 

Zbilja — i vas puštam na slobodu, 

Ić’ možete, kuda vas je volja. (Kaludjeri, tronuti 
od radosti, poklone se do zemlje.) 

ME1IMED (izvadi punu kesu dukata, te ju baci kaludjerom). 

Hajte kući, evo vama troška 
Na put, da se budete sjećali, 

S Mehmed-carem kad ste putovali. (Kralj zatim 
uzme Mehmeda za ruku, te s njim ode iz dvorane. Nekoji velikaši 
4 ih prate.) 


PRIZOR DESETI. 

U dvorani zaostaju STJEPAN, RADIVOJ, zatim TOMANOVIĆ, KO- 
VAČIĆ, VUKIĆ, KUBRETIĆ i GOJAK. 

TOMANOVIĆ (gnjevno). 

Pravo ne znam, tako mi mog zdravlja! 

Da li bdijem ili sanjam. 

KOVAČIĆ. Ni ja . . . 

Šta to bješe? —Je li to moguće, 

Kralj naš Tomo tako da postupa? 

VUKIĆ. Pobrati se sa najvećim našim 
Dušmaninom, zlo i naopako! 

GOJAK (zlovoljno). 

Da sam znao, da će tako biti, 

Ja bih bio baš na svoju ruku 
Pogubio tog Mehmeda kletog. 

KUBRETIĆ. Kamo sreća, mili pobratime, 

Da smo odmah to i učinili, 

Dok je bio još u naših ruku, 

Sad nam ne bi trebalo gledati 
Takvo ruglo, komu pametara 

Možd* U svietu nema. (Radivoju i Stjepanu.) 

Oj gospodo 

Plemenita, a šta vi mislite 
0 toj stvari? 

STJEPAN. . I ja mislim, braćo, 

Da to nikad dobro bit ne može, 

Jerbo kad se kršćan, k tomu Bošnjak, 

Sa Turčinom druži, čini mi se 
Kano da se druži i bratimi 
Tavna noćca sa bijelim danom, 

Živi oganj sa studenom vodom, 

Sa sokolom sivim crni gavran, 

A s jelenom gorskim mrki kurjak. — 

Kralj mi ’e otac, ali ga ja zato 
Branit ne ću, on je sagriešio 
Proti časti svojoj i naroda 
Svoga, što se evo pobratio 
S poganinom i dušmanom našim. 

RADIVOJ. Ja ne dvojim, da će se on s toga, 

Ako Bog da — skoro gorko kajat. 
TOMANOVIĆ (strastno). 

Koj* sagrieši — pravo ’e, da se kaje. (Odvažno.) 
Pošten čovjek, kom* je štogod stalo 
Do vlastite časti, toga mirno 
Podnipošto gledati ne može, 

Što tu biva, jerbo — hoćeš, ne ćeš, 

Krv mu mora uzavreti gnjevom. 

AP što ’e hasne zaman trošit rieči — 

Ja sad idem kući. — S Bogom, braćo! . 

KOVAČIĆ. I ja idem, jerbo ovdje mira 
Ni obstanka nemam više. 

VUKIĆ. I ja 

Hoću tako — pa na čast im gostba! 
KUBRETIĆ (Gojaku). 

• Hajdmo i mi, tu nam mjesta nema. 

STJEPAN. I ja hoću da sad idem s vami, 

AP vas molim, počekajte malko 



V avliji dolje, dok sa stricem 
JoJ prosborim nekoliko rieči. 

v v ! C i COMANOVIĆ. 

Dobro, dobro, mi ćemo pričekat. (Tomanović, 
Kovačić, Vukić i Kubretić odu.) 

PRIZOR JEDANAESTI. 

STJEPAN i RADIVOJ ostanu sami u dvorani. 

STJEPAN. Striče Rade, zar i sad još dvojiš 
0 budućih boljih sjajnih danih, 

Koji će nam iz meteža toga 
Danas sutra morat’ osvanuti? — 

RADIVOJ. Ali kad će svanut, moj Stjepane? 

STJEPAN. Kad će!? — To ja ne znam još za sada. 
Možda prije, možda malo kašnje, 

AF će svanut, striče, svakojako. 

Sve od sgodnih visi okolnosti, 

Kako ćeš ih upotrebit znati 
K svrsi našoj. — Nemoj klonut duhom! 

Znaš li, Rade, da najsladje voće 
Polagano raste i dozrieva, 

AP dozrije ipak. — Mi ne treba 
Medjusobno da si zatajamo, 

Što nas tišti i za čim težimo, 

U čas dobar baš se sukobismo, 

Na srodnijeh težnja stazi, treba 
Uzajamno da smo si u pomoć, 

Želimo li dokučiti svrhu. (Pouzdano potiho i lukavo.) 
Znam ja dobro, zašto ti na kralja 
Već odavna mrziš . . . Uzrok jeste: 

Što je on kralj — a ne ti, moj striče, 
Akoprem si, kao i on što je, 

Sin Ostoje, prijašnjega kralja . . . 

Striče Rade, je li da je tako? 

RADIVOJ (strastno). 

Sam Bog znade, da je uprav tako. (Zatim po¬ 
gleda čvrsto Stjepana, potiho i lukavo.) 

Nu i ja znam dobro uzrok, zašto 
Ti na kralja, premda otca svoga, 

U potaji mrziš. 

STJEPAN (s lukavim posmiehom). 

Nuder kaži! 

Vidjet ćemo, hoćeš li ti moći 
Tako dobro ko ja pogoditi. 

RADIVOJ. Ti na Tomu mrziš, oj Stjepane, 

Što te zovu njeg’vim kopiletom — (Stjepan se 
uzbuni, gnjevom uzavri, ali se skoro opet umiri.) 

A majku ti, Vojaču, njegovom 
Priložnicom. — Zatim što se Tomo 
Sprijatelji na novo s Turčinom, 

Pače s njime i pobrati, to je, 

Što te peče, što te silno nuka 
Na osvetu — kaži, nije 1* tako? 

STJEPAN (sam sa sobom). 

Nešto gadja, al’ sve — ne pogodi. (Dosjeti se 
nečemu, za tim pretvarajuć se, glasno.) 

Pravo imaš, striče Radivoje, 

Osveta je, što me neprestano 
Nuka, proti kralju da ustanem, 

I s njim jurve jedanput uredim 

Račun, makar stalo mene glave. (Skrovno.) 

Ako li mi sreća baš priskoči, 

Gledat hoću i ja, da naravnim 
Pravom sebi štogod još prisvojim 
Od svog otca u ime baštine . . . 

U ostalom kud puklo da puklo. 

RADIVOJ (poda Stjepanu ruku). 

Evo mene, Stipo! Nas baš srodna 
Skapča težnja i sudbina jedna, 

Ja ću s tobom, kuda tebi drago, 

Ost6 ili prop6! 

STJEPAN (držeć Radivoja za ruku). 

Tako valja, 

Ja sam sve jur dobro razmislio, 

Mi ne smiemo još udarit za sad 
Glavnim drumom glede našeg cilja, 

Veće tiesnim stazam’ napoprieko, 

Preskačući klade i kamenje, 

Da ne bude odkuda zasjeda, 

Dok se cilju prikučili nismo. 

Tako, striče, postupat moramo, 

A k tom’ treba da upotrebimo 
Svako sredstvo, koje godier vodi 
K svrsi našoj — ali valja pomno! 

Ako 1* tada sgodni čas prispije, 

Budne će nas zateći i spremne. (Stanka.) 
Mnogo nam je, istina, jur do sad 
Dobro došlo bez našega truda: 

Razpra naime s kraljem Matijašem, 

S Kosačićem, sa Vukmanom banom, 

S papom novo nesporazumljenje, 

Zatim tajna mržnja bogumila, 

Što ko vatra tinja pod pepelom, 

Prieteć kralju, svom progonitelju; 

A najposlie evo sada ovo 
Pobratimstvo sa Mehmedom carem, 

Koje će još bolje razdražiti 
Papu, kralja Matijaša, naše 
Velikaše — kao što vidjesmo — 

A i narod prosti, kad to čuje. — 

Sve to, striče, nama stazu krči 
K cilju našem, samo pomno napried! 

RADiVOJ. Pravo imaš, Stipo, tako ćemo. (čuje se zvuk tru- 
balja, što znači, da se počinje gostba.) 

STJEPAN. A ti idi sada k ovoj gostbi, 

Da se štogod o nama ne sumnja. (Hoće da ide.) 

RADIVOJ (sustavi Stjepana — potiho). 

A gdje ćemo, kaži, oj Stjepane, 

Kada li se sastati opeta 
Na dogovor daljni? 

STJEPAN. Doć’ će vrieme! (Odu oba, 

ali svaki na drugu stranu.) 



CIN DRUGI. 


PRIZOR PRVI. 

Bilajsko polje, straga vidi se tvrdi grad Bilaj pod Grmečom pla¬ 
ninom, a sprieda glavni šator kraljev, zatim ostali šatori vojske 
kralievsko-bosanske, što su razapeti na tom polju. — Večernje doba. 
— KRALJ i VLADIMIROVIĆ, a za njima odmah GREBLJANOVIĆ. 

KRALJ (izlazi iz šatora svoga, i budući bolestan, podupire ga Vla- 
dimirović. — Dvoranin donosi naslonjač, te ga metne pred šator na 
sgodno mjesto — kralj uzdiše, zatim slabim glasom). 

Tako valja, hvala vama, hvala! 

Tu ĆU sjesti — (Sjedne.) 

Hoću da se užijem 
Vedra blaga zraka proljetnoga 
I vidika liepa usred polja, 

Ne bi li me za čas bar minula 
Bolest ljuta, a još ljuće brige . . . 

Još bi bolest, ali brige ne će! . . . (Zamisli se 
malko, zatim zlovoljno.) 

Evo šest smo dana od uranka 
Pa do mraka ovdje, čekajući 
Još nekoje bane i vojvode 
S njihovimi bojnimi četami, 

Da ukupnom silom, i što prije 

Grad taj Bilaj uzmemo, al* zalud 

Sve čekanje, nema ih te nema. (Stanka.) 

Šta je tomu uzrok? — Zar im volja 
I zapovied kralja nije sveta? 

VLADIMIROVIĆ. 

Svietla kruno, potrpi se jošte, 

Doć* će valjda skoro. — Možd* još danas, 

Da će gdjekoj’ s vojskom svojom doći. 

KRALJ (nestrpljivo). 

Doć* će, doć’ će! — A1 to nije dosta, 

Gdje bi ovdje jur imali biti. — (Kaže prstom 
na Bilaj-grad.) 

Gle, kako se ponosito koči 

Pod visokom Grmečom planinom 

Grad taj, suncem zapadnim obasjan, 

A u njemu mi se valjda ruga 
Sada Vukman, moj dušmanin kleti, 

Komu moram da se sad odužim! (Gnjevnp.) 
Čekaj samo jošte kratko vrieme, 

Oj Vukmane, od Hrvata bane, 

Pa ću ti na konak u grad doći, 

A pred gradom baijak udariti. (Stanka.) 

Ja sam božju vjeru založio, 

Da ću prie, neg’ triput sunce žarko 
Put svoj svrši, Bilaj zauzeti. (Odvažno.) 

Sutra dakle, došli ii* ne došli 
Dotle naši bani i vojvode, 

Jurišat će grad taj vojska moja, 

Dulje ne ću da uzalud čekam. (Nestrpljivo.) 
Prosti Bože i bijela crkvo, 

Sve mi je već sada dodijalo, 

Sve nekako ide naopako, 

Još pomoćna vojska sva ne prispje, 

K tomu sam se evo razbolio 
Iznenada s groznice nemile, 

A od jada boli me sad glava, 

Od čemera i srce i glava . . . 

Ali bilo što mu drago, moram 
Svakojako, da čim prije svršim 
Tu zadaću svoju — tad ću tekar, 

Ako Bog da, moći ozdraviti. (Zamisli se nešto 
— zatim poluglasno kao sam sa sobom.) 

Baš za čudo mi je, da ni Stipe, 

Sina moga, a ni Radivoja 

Brata s vojskom takodjer još nema. 

GREBLJANOVIC. 

To ti neka znade sdm Bog, da li 
Doći hoće uprav ta dvojica . . . 

Ja doduše vrlo dvojim o tom, 

Pače i to mislim, da će prije 
Svi ostali doći nego oni. 

KRALJ. Šta to veliš? da od Boga nadješ! 

Ja rad nisam, da tko na mog sina 
Bi brata Radivoja sumnja. 

VLADIMIROVIĆ. 

Ne čudi se, svietla kruno, tomu, 

Jerbo i ja isto tako mislim 
Kano drug moj, vojvoda od Livna. 

KRALJ (Vladimiroviću). 

Je I’ moguće! I ti tako misliš? 

To je odviš! — Zar ste sišli s uma? 

Kaži razlog, Vladimiroviću, 

Zašto sumnjaš o vjernosti bana? 

iTLADIMIROVIĆ. 

Oj Tomašu, našoj zemlji glavo, 

Ja bi uz’o rado govoriti, 

Ar ne mogu usta otvoriti, 

Sred jezika zapinje mi riečca 
Od žalosti, što mi srcem vlada. 

KRALJ. Nemoj dugo okolišat sada, 

Već mi kaži, pa bilo što bilo. 
/LADIMIROVIĆ. 

Kazo ne bih, tako mi mog zdravlja, 

Niti rieči, da s’ ne tiče tebe, 

Svietla kruno, i kraljevstva našeg. (Uzdišući 

nastavi.) 

Zlo je, pa i težko bezzakonje, 

Gdje ne štuje mladji starijega, 

I podložnik svoga gospodara, 

A kamo li veće zlo, gdje otca 
Sin vlastiti, brat rodjenog brata — 

A k tom’ jošte kralja — izdat misli, 

Tamo mora da se dotamani 

Vjera, zakon, red i sve na svietu. (Kralj čvrsto 
upre oči u Vladimirovića.) 

Da, da, svietla kruno, tako jeste! 

Ja sam čuo, a i opazio, 

Da od neko doba sin tvoj Stjepan, 

Baš paklenu neku brazdu brazdi, 

I na mlin svoj mutnu svraća -vodu. (Kralj se 
nešto uznemiri.) 

Tako jeste! A ja baš sim nisam, 

Koj’ opazih, da se nešto kuje 
Tajno proti tebi, svietla kruno, 

Grebljanović evo isto vidje. 

GREBLJANOVIĆ. 

Žalibože, i ja to opazih, 

Te bih reko — a krivo bit ne će — 

Da ti Stjepan i Radivoj tajno 
0 nevjeri i izdajstvu rade. (Kralj se prene.) 

Pa baš zato scienim, da je naša 
Sveta dužnost tebe, svietla kruno, 

Izviestiti o tom, što je za sad 
Crnim mrakom osnove paklene 
Još zastrto, aP što danas sutra 
Bjelodanim činom postat može, 

Za vremena ak’ se ne preprieči. 

KRALJ (koji se iza toga posve razabrao — umireno). 

To sve nije ništa nego sumnja, 

Sumnja pako baš ne važi mnogo 
Bez dokaza. — Znate 1* što potanje 
0 izdajstvu sina mog i brata? 
VLADIMIROVIĆ. 

Mi se oba baš trudismo mnogo, 

Da udjemo u trag tom’ kovarstvu, 

AP moguće ne bi! Oba jesu 
Ko ugori gladki, jer kad misliš 
Da ih ščepaš, eto izmaknu se. — 

Sad, doduše, još dokaza nema, 

AP se bojim, biti će i toga, 

Da ne bude samo tad prekasno. 

KRALJ. Dat nemojte umije za bezumlje! 

Sin prot otcu, a brat proti bratu 
Da ustanu u namjeri zlobnoj?! — 

Takva štogod samo pomisliti, 

Vjerujte mi, bilo bi baš ludo, 

Toga nije sviet vidio nikad, 

Odkako je gavran pocrnio . . . 

Ja vas molim, prodjite se toga, 

Al’ vam uz to ipak za taj dokaz 
Podanosti i vjernosti hvalim. (Rukuje se s njima.) 
Oba jeste baš pošteni starci, 

Ja ne dvojim o tom ni najmanje. — (Smiejeci se.) 
Ali starost odviš je sumnjiva, 

Pače kadšto vidi sasvim krivo. 

GREBLJANOVIĆ. 

Istina je, starost je sumnjiva, 

Ali zašto? — Ja bih reko: zato, 

Što poznaje ovaj sviet varavi, 

Te nikome ne vjeruje odmah, 

Do onome, koga pozna dobro . . . 

Izkustvo ju sumnjivom učini. 

VLADIMIROVIĆ. 

Bog bi dao, da smo nas obadva 
Sad proroci krivi, a ti, kralju, 

Da ne gojiš u njedrima zmije. 

KRALJ (prene se opet). 

Kakve zmije?! . . . (Zamisli se, zatim potiho iz- 
pred sebe.) 

Bi 1* moguće bilo?! — 
Moguće je svašta na tom svietu . . . (Stanka — 
žalostno i raztreseno.) 

Vidjet ćemo! . . . Zmije dakle? . . . Neka! 
Ako I’ jesu zmije, od srca su. (Čuje se zvuk tru- 
balja — kralj se uzbuni.) 

Šta to znači? — 

GREBLJANOVIĆ. Bit će ban koj* valjda, 

IP vojvoda, što sa vojskom prispje. 

PRIZOR DRUGI. 

Prijašnji. — STJEPAN i RADIVOJ stupe pod šator. 

STJEPAN (pošto se zajedno sa Radivojem pokloni pred kraljem). 
Čestit bio, svietli kralju i otče! 

Oprosti nam, što smo zatrajali, 

Zli su puti krivi, a mi nismo. 

KRALJ (motri kratko vrieme sina i brata strogo — zatim ozbiljno). 
Ne znam pravo, kako da odzdravim, 

Bih li reko: zdravo, mili sine! 

I rodjeni mili brate, zdravo! 

Ili pako zdravo, izdajice?! (Vidi se, kako Stje¬ 
pana i Radivoja dirnu ove rieči.) 

STJEPAN (razabere se najprije — potiho sam sa sobom). 

Gle, on sumnja! — Moram, da se odmah 
Sad pretvaram, što najbolje mogu. (Glasno.) 

Šta će reći ove kobne rieči?! 

Je 1* moguće, da ih izustio 

Kralj i otac moj ljubljeni! — Ne, ne! 

Nij’ moguće, da se vjernost moja 
Prama kralju, ljubav prama otcu 
Kakogodier dovodi u sumnju, 

To je klete plod zavisti samo, 

Koja truje u potaji čuvstva 
Najsvetija. 

RADIVOJ (potiho Stjepanu). 

Tako valja, Stipo, 

Osladi mu otrov, što ga njemu 
Usred srca usu neki djavo. 

STJEPAN. Kaži, otče, ja te liepo molim, 

Nije li te možda bolest tvoja 
Zasjenila, te na mene sumnjaš — 

Ili te je tkogod navrkao? (Gnjevno.) 

Ala da znam tog dušmana moga, 

Volio bih se udesiti s njime, 

Neg’ carevo blago zadobiti. 

KRALJ. Sviet o tebi tako baš govori, 

I o tebi, brate Radivoje. 

RADIVOJ. Naopako! — i o meni dakle ? — 

Lele mene do Boga jednoga, 

Gdje ti možeš takva šta pomislit! — 

Sviet to veli — kažeš — al’ te molim, 

Tko je mog6, ili tko će moći 
Svietu ikad usta zatisnuti, 

Da ne laže, čim otvori usta, 

Da ne crni ono, što je bielo, 

I ne truje ono, što je čisto. (Ponosito.) 

I pas laje, kada vidi noću, 

Kako iznad njega sjaje mjesec, 

‘ Ali svjetlost tim mu ne ocrni, 

Mjesec zato ipak sjajni mjesec 
U visini — a pas — pas ostaje. 

STJEPAN. Proklet bio pred Bogom i svietom, 

Pa od vieka do suda božjega, 

Tko zavadi otca s sinom svojim, 

A i brata sa rodjenim bratom! — (ćutljivo i 
strastno.) 

Trnje bode, a kopriva žari, 

I nemilo oštar nož obrani, 

Al’ takova sumnja s usta tvojih 
Deset puta više srce moje 
Bode, žari i obrani ljuto. — 

Znaj, prije će put svoj izgubiti 
Jasno sunce, prije dan u noćcu, 

A noć tavna pretvorit se u dan, 

Prije voda biesna ustanuti 
I pram vrelu svom poteći natrag, 

Prije će se naše divne gore 
I planine strovalit u bezdno, 

A s ravnina i poljana naših 
Nove gore podići se u vis — 

Sve to, vjeruj, prije biti hoće, 

Nego P ja što krenem vjerom svojom, 

Kojom sam se zavjerio tebi. 

RADIVOJ. I ja sam ti, svietla kruno, vjeran 
Do sad bio, bit ću i odsele! 

Tvrda vjera! izdati te ne ću! — 

I sunce je vjerom prevrnulo, 

Ne grijući zimi ko i ljeti, 

Nu ja vjerom prevrnuti ne ću, 

Tako meni svete uspomene 
Pokojnijeh roditelja naših! — 

KRALJ (radostno ganut — potiho obližnjemu Vladimiroviću i Greb- 
ljanoviću). 

Čujete li? . . . A što ćete sada! 

Zar to nije vjernost dokazana? 

VLADIMIROVIĆ. 

Pravo imaš, svietla kruno — (Potiho Grebljano- 
viću.) 

Ja sad 

Drugčie mislim nego malo prije. 

GREBLJANOVIĆ (koji je dosad mirno slušao — osieče se sada 
zlovoljno nu potiho na Vladimirovića). 

Ja ostajem pako pri tom, što sam 
Tvrdio prije. — Ej moj stari druže, 

Teb’ je lako oči zamazati, 

A zar ne znaš, da najsladje rieči 
Skoro uviek otrov kriju, ne znaš 
Da se čuvat valja pandža mačke, 

Kad se ona najvećma lisiči. 

KRALJ (poda sinu Stjepanu i bratu Radivoju ruku). 

Dobro, dobro! . . . Zakletve ne treba! 

Vašoj rieči ja vjerujem čisto, 

Jer uzroka ne znam, zašto da vi 
Ustanete proti meni. — Vi ste 
Oba srcu i priestolju mome 
Viek najbliži bili — nije 1* tako? 
VLADIMIROVIĆ. 

Uprav tako jeste, svietla kruno, 

Što je godier Bosne na sve strane, 

Stjepan boljeg otca, a Radivoj 
Boljeg brata ne će nać’ do tebe. 

GREBLJANOVIĆ (sam sa sobom). 

To je uprav ono, što ne valja, 

Odviš dobar ili pako odviš 
Zao domaćin često se pokaje; 



Već ko nož u kući treba da je 
Ni preoštar a ni tup, kad treba 
Zarezati, pa će dobro proći. 

KRALJ. Dosta o tom! — Pust’mo to na stranu 
Sad mi kaž’te, Stipo i Radivoje, 

Koliko je došlo s vami vojske? 

Jeda li još dodjoše gdjekoji 
S vami bani ili vojevode? 

STJEPAN. U mene je hiljada momaka, 

Sve brzaca i ljutih vojnika, 

Tvrdji jesu od kamena tvrda, 

Što se pako ratnih patnja tiče, 

Znadu trpjet žedju a i gladju, 

Svaki nosi biljeg od Turčina. 

RADIVOJ. A ja vodim šest stotin’ junaka 

Pod barjakom svojim, pravo reći: 

Sve krvnika i bezkućanika, 

Koji hoće udarit na vraga, 

Smrtno ranit, kad se valja branit, 

Prije pasti, nego se prepasti. 

Još nas sliedi Tomanović hrabri, 

Ban Osorski, sa pet sto momaka, 

On ti vodi takove junake, 

Gdje jaukne, svi će jauknuti, 

Gdje pogine, svi će poginuti. 

STJEPAN. I Kovačić, vojvoda Povnožki, 

Sa četiri stotine vojnika, 

1 to sami momci brzolovi; 

Svakom’ od njih, ak’ treba, dostaje 
Kruščić kruha za nedjelju dana, 

Ne imadu ni otca ni majke, 

A za vjernu ljubu ni ne znadu. 

KRALJ (radostno). 

Tako valja! — Sutra dakle, sutra 
Uzet ćemo Bilaj. Ala Bože, N 
Daj do sutra, da se oporavim 
Od bolesti, koja me pritište, 

Odkako sam ovdje pred Bilajem, 

Rad bih glavom, da predvodim vojsku 
I Vukmanu banu zajam vratim. 

STJEPAN (sam sa sobom — porugljivo). 

Do sutra se svašta promieniti 
Može. (Sluga Stjepanov dolazi, te mu šapćuđ nešto 
kaže, na što se Stjepan očevidno uzraduje — zatim potiho Radivoju.) 
Evo nama dobre kobi, 

Te baš u čas dobar!— 

RADIVOJ (potiho). Šta je, kaži? 

STJEPAN (potiho). 

Došo ’e ulak od Matjaša kralja, 

Te me čeka sa tajnim knjigami, 

Bit će nešto važno svakojako. 

Jedva čekam, da saznadem, šta je — 

Zato idem. (Hoće da ide.) 

KRALJ. A kamo ćeš, sinko? 

STJEPAN. Idem, svietla kruno, jerbo moram, 

Da pregledam vojsku svoju. 

RADIVOJ (hoće takodjer da ide sa Stjepanom). 

1 l a 

Moram ići sad, da vidim četu, 

Je li mi se jur utaborila. 

KRALJ (prijazno). 

S Bogom pošli! 

STJEPAN. S Bogom, mili otče! (Stjepan 

i Radivoj odu, pošto se prije smireno poklone kralju.) 

PRIZOR TREĆI. 

Prijašnji — bez STJEPANA i RADIVOJ A. 

KRALJ (Grebljanoviću). 

A što si se tako zamislio, 

Siede brke nizko objesio, 

Vjerni starče? 

GREBLjANOVić. Ništa, svietla kruno, 

Već ja mislim na Kosovo polje, 

Gdje svog tasta, srbskog car-Lazara, 
Vuk Branković dušmanu izdade. 

KRALJ. Kud to opet šibaš? — Zar i sad još 
Na mog sina sumnjaš i na brata? 
GREBLJANOVIĆ. 

Amanet ti tvoja kraljevina, 

Ta čestita Bosna ponosita, 

Ali ja se bojim svejednako, 

Da će tebe vjera tva zanieti, 

Te ćeš se još gorko s nje pokajat. 

KRALJ. Ja te molim, moj Grebljanoviću, 
Dohvati se jednom jur pameti! 

A zar nisi čuo, kako se je 
Sin moj Stjepan a i brat Radivoj 
Zaklinjao, vjeru založio 
Malo prije? — 

GREBLJANOVIĆ Jesam, svietla kruno, 

Čuo sve to, ali prosti Bože, 

I sam djavo, kad ga sila stegne, 
Vietati će od nevolje kumstvo, 

Pa kad treba, još i pobratimstvo. 

VLADIMIROVIĆ. 

Mili Vuče, prodj’ se jednom toga, 
Zašt’ zabadaš trn u zdravu nogu, 

Gdje baš nije potreba nikakva? 

KRALJ (Vladimiroviću o Grebljanoviću). 

On je kano tica zloglasnica, 

Uviek samo grakće i zlo sluti. 
GREBLJANOVIĆ. 

Bog bi dao, te Vuk sada slagd! — 

KRALJ (opazi sad mjesec, kako izhodi — svečano). 

Gle mjeseca, kako sad izhodi, 

Te predvodi po nebesih zviezde, 

Kano pastir stado zlatoruno . . . 

Gle sjajnošću svojom srebrolikom 
Kako eno divno baš obsipa 
Strmu onu Grmeču planinu, 

Bogović: Pjesnička djela I. 


12 

Okićenu i ledom i sniegom, 

Usred zime kano usred ljeta. (Stanka. — Kralja 
očevidno gane noćni taj prizor, te on nastavi zatim poluglasno — 
kao sam sa sobom.) 

Oj liepa si, liepa, Bosno moja! 

Ti kolievko bana i kraljeva 
Različitih, dobrih kano i zlih. 

Sjećam ih se redom, — medju njima 
1 mojijeh bješe pradjedova 
Iz plemena Kristić-Ostojića. (žalostno — tužnim 
glasom.) 

Svi ti biše — aP ih nema više, 

Vinuše se dobri preko zemlje. 

Kano jasne zviezde preko neba, 

A zli kano crne oblačine, 

Zastirući slavu prijašnjijeh, 

Dok nestane i jednih i drugih . . . (Opet stanka 
— svečano i ganuto.) 

Evo to je obći udes ljudski, 

Bio slavan kralj, iP rob neznani, 

Bio ko duša dobar, ili pako 
Zao ko djavo, mudar ili ludjak, 

Bio bogat, iP siromah jadan, 

Najposlie se ipak sve to stječe 
I dovrši — u grudici zemlje . . . 

Poć’ ću i ja, kud su drugi pošli 
Prije mene, jer i ja sam čovjek 
Samo umrli . . . 

VLADIMIROVIĆ (otare si dlanom suzne oči — tad utješljivo). 

Ja te molim liepo, 

Okani se, svietla kruno, sada 
Takvih misli. 

KRALJ (umiljato i prijatno). 

Zašto, dobri starče? . . . 

Bog godio, a Bog dogodio, 

Pa i to će jednom morat biti, 

Prije ili poslie, to ’e svejedno! — 

Uspomena kletih kakvih djela 
Ne kori me, biti će mi dakle 
Laka zemlja, u Boga se nadam. 

OREBLJANOVIĆ (ganuto — sam sa sobom). 

Žao mi ga je — baš boluje jako. 

KRALJ (nešto se uznemiri). 

Ne znam, što je. te mi dušu tišti 
Osobita neka težka slutnja . . . 

Bolestan sam, braćo, jako, jako, 

Duh sve hoće da poleti kril’ma 
U čarobne one jasne kraje, 

Gdje slobodna mašta kolo vodi, 

A1 mu tielo poletjeti ne da, 

Već ga k zemlji sve većma privlači. 

OREBLJANOVIĆ. 

To ne valja, svietli kralju, treba 
Da u oči dana, gdje na svoga 
Dušmanina udariti kaniš, 

Bistro oko sebe gledaš, kano 
Sivi soko s vrletne visine, 

Kad razgleda, kako će najbolje 
Razagnati jato crnih vrana. 

KRALJ. Imaš pravo, moj Grebljanoviću, 

Zato hoću odmah da odlučim 

Neke stvari, što su mi na srcu. (Grebljanoviću.j 

Ti ćeš dakle sutra prije zore 

U grad Konjic poći, gdjeno sada 

Kod svog otca boravi kraljica, 

S kojom sam se, žalbog, razdružio . . . 

Reci njojzi: da sam se pokajo 
S toga . . . Neka dodje s mojom djecom 
Opet k meni — pa nek mi oprosti . . . 

OREBLJANOVIĆ (radostno). 

Tako valja, to je plemenito! 

VLADIMIROVIĆ (ganuto). 

Bog ti dao zdravlje i sva dobra 
Toga svieta, mili kralju Tomo! 

KRALJ (Vladimiroviću). 

A ti, vjerni starče, ti ćeš sutra 
Isto tako rano na put krenut 
Do Matjaša, kralja ugarskoga, 

Koj’ na mene mrzi, osobito 

% 



180 


Radi moga prijateljstva s Turci, (izvadi iz džepa 
list i preda ga Vladimiroviću.) 

Tu mu predaj knjigu, pa mi nastoj, 

Da ga kako opeta pomiriš. 

GREBLJANOVIĆ. 

Još mi kaži, svietla kruno, tko će — 

Ako bolest ne mine te sutra — 

Tko će našu predvoditi vojsku? 

KRALJ. Ako ne ću ja, a to će Stjepan, 

Sin moj. 

GREBLJANOVIĆ (zlovoljno mrmljajuć). 

Stjepan — i opeta Stjepan. 

KRALJ. A sad s Bogom, vjerni moji starci, 

Na putu vam dobra sreća bila, 

Na zavratu bolje povraćenje. (Vladimiroviću i 
Grebljanoviću, koji mu se poklone, poda ruku kod oproštaja, zatim 
se potežko digne sa svoje stolice.) 

A ja ću sad opet leći — malko 
Da prospavam . . . Umoran sam jako! . . . 
(Pošto Grebljanović i Vladimirović jur odmakoše — obazre se još 
jedan put na cielu okolicu, zatim uzdahne i unidje polako pod šator.) 

PRIZOR ČETVRTI. 

Gluho doba noći. — Samotni brežuljak podalje od šatora vojske. 
Mjesec se jur nagiblje k zapadu. 

STJEPAN (ogrnut kabanicom dolazi polagano, te pod jednim starim 
osamljenim dubom stane — zatim poluglasno — sam sa sobom). 
Evo mene — al* još njega nema ... 

Kazo sam mu, da ovamo dodje, 

Kada bude mjesec na zahodu; 

Sigurno je uprav ovo mjesto, 

Od tabora buduć podaleko, 

Tu nas nitko čut’ ni vidjet ne će. (Razgleda se 
i prisluškuje, ne bi li koga opazio ili čuo — zatim opet nastavi.) 
Ta doći će — ja ne dvojim o tom, 

Jer u takvom poslu kad obreče 
Jednom štogod, toga ne poreče. (Stanka.) 

Ja doduše stricu Radivoju 
Ne vjerujem mnogo, jerbo znadem, 

Kakove je ćudi, ali zato 

Valja njega pod izlikom kakvom 
Upotrebit kano sredstvo k cilju 
Tako, da on toga ne opazi, 

A kad bude s pomoću njegovom 
Cilj postignut — tad ne treba sredstva. 
(Porugljivo.) 

Bacit ću ga ko kominu groždja 
Ili limun iztišteni na gnoj! — 

Nu sad mora da mi je saveznik, 

Ako ne ću da protivnik bude. (Mjesec zahodi, u 
taj par nešto u granah duba zašušti. — Stjepan se ponešto prene, 
povuče nož iza pojasa, zatim glasno i odvažno.) 

Tko je jošte izvan mene ovdje? (Na glas Stjepanov 
prhne noćna ptica s granja, dva triput okruži Stjepana, pa tad tiho i la¬ 
gano odleti. — Stjepan se rozgotom nasmije, zatim opet nastavi.) 
Gle, gle, sovo, noćna zatočnice, 

Kamo letiš? — Zar se i ti bojiš 

Bit svjedokom krvnog našeg vieća ? (Mala stanka.) 

Da, da, krvno jeste, pa i grozno! 

Tijem više, što se tiče glave 

Moga otca. — Lakše bi doduše 

Meni bilo, da je tkogod drugi 

Mjesto njega . . . Grozno je svakako! — 

(Blagom rieči.) 

Oj Marijo, mila ženo moja, 

Da si ti sad ovdje, ti bi hudu 
Strast tu blagom rieči utišala, 

Ti bi ruku moju sustavila, 

Ali tebe nije . . . (Strastno i odvažno.) 

Pravo ’e tako! 

Ni ne treba — jerbo sada ne smie, 

Da malakša duša moja, veće 
Čvrsta treba i tvrdja da bude, 

No pećina usred biesna mora, 

Sto ju zalud jurišaju vali . . . 

Prodj’te me se, krotke misli, ne ću, 

Da što drugo znadem do svog cilja; 

Otca pravog i onako nemam, 

A Tomo je kleta izdajica 
Domovine, neka dakle pane! (Nebo se oblači, 
prama ?apadu kadšto munja sine s one strane, na što se i grmlja¬ 
vina s daleka čuje.) 

Mjesec zadje, nebo se oblači, 

Noć je tavna, bit će možd’ i bure, 

A njega još nema svejednako, (čuju se koraci 
— sam sa sobom.) 

Je li on to? ... A tko bi to bio, 

Tko li drugi amo dolazio 
U to doba? — On će bit* za stalno. 

PRIZOR PETI. 

Prijašnji — zatim RADIVOJ. 

STJEPAN (pošto opazi, da je zbilja Radivoj, poviče): 

Radivoje! 

RADIVOJ. Stipo! 

STJEPAN. Kob ti dobra! 

RADIVOJ. Bog bi dao, te bi dobra bila! 

STJEPAN (porugljivo). 

Nema, striče, žalostna ti majka, 

U tom poslu, kog se mi latismo, 

0 pomoći božjoj razgovora! (Ozbiljno.) 

U vlastitu snagu uzdajmo se, 

Želimo li dokučiti svrhu, 

Za kojom smo pošli — bit će bolje! 

Jer Bog ljude sluša i ne sluša, 

Udes pako, taj nebeski kavaz, 

Sam po sebi uprav ništa nije, 

Do pomisli, koju um izleže 
Bojažljivih pa i lienih ljudi, 

Štono vole s podvitim rukama 
Izgledati, što će njima nebo 
Uzkratiti ili podieliti, 

Nego 1’ radit samostalnom voljom; 

Ali čovjek čvrste, krepke volje 
I značaja, stalnom voljom svojom 
Jurišat će nebo ili pakd, 

Da si uzme, što mu se god rači, 

Kad li stigne, za čim je težio, 

Uz njeg’ mahom svjetina pristaje, 

Diveć mu se i klanjajuć smjerno . . . 



183 


Pravo ima narod naš, gdje veli: 

Čiji su množi, onog su i Bozi. 

RADIVOJ. AT baš to je mučan poso, Stipo, 

Gdje su oni množi, o kojima 
Sboriš? 

STJEPAN. Striče, slabe li si vjere! 

Nu vidjet ćeš, da se nada moja 
Na temelju dobrom baš osniva, 

I da mene prevariti ne će; 

Al* najprije čuj u kratko sada, 

Što mi piše Matjaš, kralj ugarski, 

Što i tebi po njegovoj želji 
Priobćiti moram. (Nebo se jur sasvim naoblačilo. 
Manje i grmljavina približuju se, uz to vjetar jako duva. Jur padaju 
pojedine kapi kiše.) 

RADIVOJ. Da, da, zbilja, 

Šta ti piše Matjaš? 

STJEPAN. On zahtieva, 

Da ja i ti odpadnika Tomu — 

Koj* je vjeru častnu pogazio, 

1 Turčinu podo prsten s ruke 
Za zalogu svojega bratimstva, 

Na sramotu čitavog kršćanstva, 

Toga dakle odpadnika Tomu 
Da — (muklo) 

smaknemo. (Sad žarka munja sine i grom 
' zaori. Bura zabuči i kiša sve to jače pada.) 

RADIVOJ (prepane se — drhtavim glasom). 

Šta! . . . Tomaša, kralja ? 
Moga brata i tvog otca ? . . . Stipo ! 

Zar ne vidiš, da se ista narav 
Nad osnovom ovom evo sgrozi, 

A kamo li da se čin izvede? 

STJEPAN (porugljivo). 

Naopako, striče, kad se plašiš 
Bure, kiše, munje i grmljavine . . . 

To je ništa! — Al* ja, žalbog, vidim, 

Da u tebe nije odvažnosti. (Stanka.) 

Šta ti drago! Ti znaš, šta te čeka: 

Zlatna kruna i kraljevski priestol, 
Prijateljstvo kralja Matijaša, 

Pape Pija Drugog — ii’ nadalje 
Kano do sad da ostaneš jadan 
Ban od Jajca grada... Pazi dobro, 
Izaberi, što ti je na volju, 

I odluči: jedao ili drugo, 

Tu ne valja oklievati dugo. 

RADIVOJ. Ne znam, što je, al’ me evo sada, 
Gdje čin ovaj proizvesti treba, 
Obustavlja nešto, te zatežem, 

Premda, kako znadeš, već odavna 
Željno sgodnu priliku izgledah, 

Da se njome koristiti mogu. 

STJEPAN. Evo sada sgodna časa, za kim 

Baš čeznusmo oba, valja nam ga 
. Upotrebit samo, pa je dobro, 

Jer se nada naša tada puni. 

RADIVOJ (zabunjen). 

Da, da, pravo imaš ... Ali kako ? — 
Kako ćemo? — 

STJEPAN (uzme Radivoja za ruku — muklo). 

Sada ili nikad 
Prilika je tomu. Kralj je bolan, 
Grebljanović i Vladimirović 
Jur odoše svaki svojim putem, 

Straže kralja ja podkupih zlatom, 

Te ih nema pred šatorom sada, 

K tomu burna i tavna ta noćca 
U ortakluk baš pristaje s nama. 

RADIVOJ (još oklieva). 

Čekaj jošte — nešto da te pitam. 

STJEPAN (osieče se nestrpljivo). 

Brzo reci, šta je? . . . 

RADIVOJ (sumnjivo motreć Stjepana). Kaži der mi, 
Zar ti ništa ne pomisli na se 
I nagradu svoju? — Oj Stjepane, 

Nije 1* možda kruna ili priestol, 

Što i tebe mami? 

STJEPAN (sam sa sobom). . Gle ti njega, 

Pa on mene još i pita za to! — (Glasno.) 

Nij* zaista! — Ta znaš i sam dobro, 

Što me nuka na ubojstvo Tome, 

Da nij* ništa drugo do osveta; 

Samo ti ćeš koristit se njome, 

Jer ćeš u toj Bosni kraljevati, 

A ja ću ti biti do koljena, 

Ako li me baš nagradit želiš, 

Podat ćeš mi zahumsko kneževstvo, 

Kojim sada herceg Stjepan vlada. 

RADIVOJ (poda ruku Stjepanu — radostno). 

Dat ću ti to, Stipo, drage volje, 

Ali šta će velikaši naši 
I plemići reći, kad začuju, 

Da je smaknut Tomo? 

STJEPAN. Oni ne će 

Ni znat’ za to — to je moja briga; 

Znam ja dobro, što ću odmah sutra 
Razglasiti po taboru cielom. 

U ostalom pako, što se tiče 
Tih bosanskih velikaša, svi su — 

Do njih jedva nekoliko — kraljem, 

Kako znamo, baš nezadovoljni. (Sa lukavim po 
smiehom.) 

A lako je sa nezadovoljnim, 

Ti ukloni, što mu je na putu, 

Pa će odmah pristati uz tebe. (Pouzdano.) 
Mislio sam jurve na to, te sam 
Izpod ruke jur radio — (potiho) 

za se. (Uzme opet Ra- 
divoja za ruku — glasno.) 

A sad hajdmo! — Kiša pljuskom pada, 

Bura buči, da ne može bolje, 

Tavnoj noći tu svjedoka nema, 

Sad je sgoda ili nikad — 


RADIVOJ. 


Hajdmo! (Odu.) 



PRIZOR ŠESTI. 

Blizu šatora kraljeva. Burno vrieme bjesni neprestano. 

LATICO (dolazi polagano sve pipajuć tik šatora kraljeva — tu 
stane i prisluškuje — poluglasno sam sa sobom). 

Mili Bože, takve strašne noći 
Ja ne pamtim, odkako se rodih, 

Guste tmine već su preklopile 
Sve naoko, ništa se ne vidi, 

Kiša lieva, ko da se je nebo 
Prelomilo, a obližnja Una 
Sumom šumi, prevaljuje brieg svoj, 

Te odnosi drvlje i kamenje, 

Bura dolom strahovito duje, 

Dolom duje, gorom poljuljuje, 

Da se kule iz temelja tresu . . . (Munja sine, 
grom zaori — a on se strese.) 

Jao meni, zašt’ sam jadan pošd 
U toj strašnoj noći iz šatora, 

Da potražim gospodara svoga 
Radivoja, što ga nigdje nema. (Pip» oko sebe i 
dopipa se nekako do šatora kraljeva.) 

Evo to je Šator — (Spozna, da je šator kraljev.) 

Šator kraljev . . .(Uplašiše.) 
Čudnovato! — A stražari gdje su? 

Tu ih nema . . . (Umiri se.) 

E pa šta je zato, 

Valjda su se od te silne bure 
Zaklonili gdjegod ovdje blizu. (Za koji časak — 
brižljivo.) 

Da li sada stari Tomo spava? (Sklopi ruke.) 
Daj mu, Bože, u bolesti sanka, 

Da ne čuje ovu strašnu buku. (Nepogoda oko 
njega sve većma buci.) 

Sva se — rek bi — narav uzbunila: 

Vrane grakću, mrki vuci viju, 

A psi laju i sokoli pište, 

Svetoga mi Vlatka! mislio bi, 

Da nastaje evo sudnji danak. (Stanka.) 

Blago onom, koj’ sad mirno spava, 

Ako može. — A ja idem sada, 

Dulje tražit ne ću gospodara, 

Znam, da se je gdjegod namjestio, 

Te ga zalud tražim. — Idem natrag 
Pod naš šator, pa bilo što bilo. (čuje nekoga, 
gdje dolazi i šapće iza njega — prene se i uzdršće — potiho.) 

Šta ’e to opet ? . . . Bože! .. . Jao! (Stane se kr¬ 
stiti.) 

U ime 

Otca, sina i svetoga duha! — 

Prodj’te me se! . . . (šapće dršćući.) 

Jamačno su 

Kleti dusi ili vukodlaci, 

Koji u to doba tu dolaze, 

Da pakleno svoje kolo vode, 

Pomozi mi, Bože! . . . Sakrit ću se. (Sakrije se 
za šatorom kraljevim.) 


PRIZOR SEDMI. 

Prijašnji. — STJEPAN i RADIVOJ. 

1TJEPAN (muklo). 

Žurno, striče! — A šta još zatežeš 
Kano baba? . . . Napried hodi sa mnom, 

Nikog nema, koj’ bi svjedočio, 

Prilika je sgodna, ne oklievaj! — 

RADIVOJ (strašivo i potiho). 

Al’ pomisli! — Zagazit ćeš sa mnom 
U pretiesne klance jadikovce. 

STJEPAN. Ako ćemo zagaziti, striče, 

A mi ćemo opet izgaziti . . . 

Hajde žurno, okani se jurve 
Promišljanja svakog, ako ne ćeš 
Da ti se zlatna sad izmakne kruna 
Za uvieke. 

RADIVOJ (žestoko). Hajdmo! 

STJEPAN (zlorado smiešeći se — poluglasno). 

Znao sam ja to ! (Glasnije.) 


4 



188 


Tako valja, Radivoje, tako! (Oba sad unidju pod 
šator kraljev. — Vlatko sav blied i dršćuć opet iza šatora stupi 

napried.) 

VLATKO. Ne uvedi nas u napast, Bože! — 

Ta to bješe goso moj i Stjepan, 

Ako mene pako ne obsjeni. (Za neko vrieme čuje 
se iz šatora glas kraljev.) 

»Jao, Stjepane . . . Radivoje . . . Jao! . . .« 
(Munja sine i grom strašno zaori, a u isti čas začuje se nekakav 
štropot iz šatora, zatim sve umukne. Vlatko se sav okameni — 
zatim potiho i drhtavim glasom.) 

Smiluj mi se, Isus i Marijo! (Spopane si glavu 
objema rukama.) 

Na mene se strašan sanak sbio! (Tare si oči.) 
Nij’ to sanak — već istina grozna... (Stanka.) 
Sad znam, zašto se je ciela narav 
Uzbunila, evo sada znadem, 

Al’ premalo bješe još — premalo! 

Jer da nebo žarku kišu sipa, 

Munje sievat, a grom silni grmjet 
Ne prestaje, pa da uz to silna 
Na bregove voda poustane, 

Grozna bura zemljom da zaniha 
Kano morem, prevaljujuć gore, 

Te zasipljuć razvalinom žive, 

A iz grobova izbacujuć mrtve, 

Zaista bi sve to strašno bilo, 

Ali ne znam, bi li te strahote 
Neba, zemlje i paklenih sila 
Kadre bile nadmašiti čin taj: 

Ubojica otca — brata svoga! (Sav se sgrozi.) 
Bih li vikd pomoć? ... Ah ne mogu! 

Bih li bjego? . . . Jao, ni to ne mogu! 

Vuku mi se za nogama vrpce 
Od samoga straha, a od groze 
Groznica me hvata, sieda mi se 
Kosa ježi, šklocaju mi zubi, 

Izprebijen sam na tielu i duši. (Plačno.) 

Vlatko, Vlatko, šta si doživio!? 

Do sad mislih, da sam uprav starac, 



189 


Koj* je toga jur vidio dosta 
Na himbenom svietu: — zla svakaka, 

AF sad tekar vidim, da sam diete, 

Koje ništa još o svietu ne zna, 

Te mu se na novo učit treba. (U šatoru kra¬ 
ljevu sad opet nešto zašušti.) 

Idu — idu ubojice! — (Odvažno.) 

Idem 

I ja, makar sa štapom u ruci, 

Idem u sviet, sam, nemoćan starac, 

Al’ svejedno, tako mora biti! 

Radivojev sluga nisam više, 

Niti hoću za vas sviet da budem, 

Nek me prati kiša, grom i bura, 

Ne bojim se, dok je savjest čista, 

A Bog možnom svojom rukom svigdje 
Dobrog štiti, a zloga progoni 
I dostiže, prije ili poslie. (Ode.) 


PRIZOR OSMI. 

atora kraljeva sad stupi STJEPAN sa plamenim očima, za njim 
DIVOJ, blied, s naježenom kosom, te sav dršćuć. — Prijašnje 
bure i oluje za toga prizora pomalo nestaje. 

EPAN (duboko uzdiše). 

Gotovi smo! — 

DIVOJ (muklim glasom). I prokleti oba! (Upre izbuljene 
oči u Stjepana.) 

Jao, Stjepane, skupa i preskupa 
Kruna ti je za takovu cienu! 

Da sam znao i ćutio prije, 

Što sad ćutim i znam, sve paklene 
Sile ne bi mene navrkale 
Na čin toli grdan i strahovit. 

JEPAN (razabere se). 

Prekasno je, striče, kajati se 
Za to, što je prošlo. Sad nam drugo 
Ne ostaje, do poć’ napried k cilju 
Još dva iP tri koračaj a. 

RAD1VOJ (pomgljivo). J e H?* 

Stazom ovom, što si ju ubojstvom 
Jur stadosmo krčit? 

STJEPAN. A zašto ne? — 

Kad je treba, mora i to biti; 

A zar misliš, da se kruna sjajna 
Uviek čistom samo rukom daje 
I uzima? fStrastno — sa divljim posmiehom.) 

S krvi se ona crpit 

Mora mnokrat! . . . Napried gledaj, Rade, 

A ne natrag, nemoj sustat sada 
Na pol puta, veće hrabar budi, 

Ugledaj se u me! 

RADIVOJ. Oj čovječe, 

Strašan li si! — A nuder mi kaži, 

Jesi li ti čovjek i stvor božji, 

U koga je ljudsko srce i duša? — 

Zar te zbilja ženska glava rodi 
I odgoji, a ne zvier u gori? — 

Zar pod Bogom za ništa ne haješ? 

STJEPAN (sam sa sobom). 

Da sve i hajem, sad ne mogu drugčie! (Glasno.) 
Prodj’ se jednom mudrovanja toga, 

Nij* vremena tomu, već pomisli: 

Da te kruna čeka, pa učini, 

Što ću ti sad kazat, ako ne ćeš 
Da je sav nam poso naš uzalud. 

RADIVOJ. Neka bude tako, pravo imaš! — 

Šta je hasne opirat se paklu, 

On jedanput što uhvati kliešti, 

Ne popušta nikad. Ja sam njegov 
Sad zatočnik — ali neka! — Zato 
Mene kruna čeka — je li, Stipo? 

STJEPAN. Da, da, pa baš zato slušaj mene: 

Idi odmah do Bobovca grada, 

Tamo čeka jur vojvoda Radak 
Znamenitom vojskom na viest našu, 

Da ovamo krene. 



RADIVOJ. A zašto to? 

STJEPAN. Ne uvidjaš li to? — Zato, striče, 

Da njegovom a i našom vojskom, 

Ako bude od potrebe kakve, 

Ukrotimo one, koji bi se 
Protivili našim namjerama. 

RADIVOJ. Dobro! Neka bude i to, Stipo, 

A ja hoću na putu bit prije 
Nego li se biel dan zapoznade. (Rukuje se sa Stje¬ 
panom i ode.) 


PRIZOR DEVETI. 

STJEPAN zaostaje s£m — smijući se gleda za Radivojem — po- 

rugljivo. 

Idi samo, striče Radivoje, 

Na čast tebi tvoje kraljevanje, 

Ja se bojim, ostat će ti pusto! (Nasmije se 
rozgotom.) 

Idi samo, jur te čeka Radak, 

Štono sam ga podmitio dobro, 

Te on znade, da ćeš doći danas, 

Pa će tebe liepo dočekati, 

I pridržat za nekoje vrieme 
U svom tvrdom gradu — dok ja naime 
Ne izvedem, što izvesti kanim, 

Poslie pako, striče, ko sukrivac 
Tog ubojstva, morati ćeš šutjet; 

Ako 1’ budeš radio proti meni 
I taj zločin možda odkrio svietu, 

Bit će ti sve zalud, uprav kano 
I kraljici, udovici sada; 

Nauditi ne ćete mi moći, 

Jer vlast bit će tad u mojih ruku, 

I na mojoj glavi kruna Bosne. 



CIN TREĆI. 


PRIZOR PRVI. 

Grad Konjic. — Večernje doba. — KATARINA i KOSAČIĆ. 

KATARINA (sjedi tik prozora, pa veze nekakovo vezivo, dočim 
joj otac po sobi šeće — žalostno). 

Mili otče, zaludu me tješiš, 

Znam ja dobro, da za mene sreće 
Na tom svietu nema, sva me nada 
Jurve minu, radost i utjeha. (Stanka.) 

Nekoć — nekoć! — U proljeće moga 
Ah života drugačije bješe! — 

Tada mi je uz Tomaša kralja, 

Vojna moga — koga toli ljubih, 

A i sad još ljubim neprestano — 

Mog života sreća osvanula 
I sunčanom povila se zrakom, 

Ali to je prošlo — ko san prošlo, 

Što ga s jutra čovjek često sniva, 

Prošlo ’e, rek bi, kano pozlaćeni 
Pramen magle, kad zahodi sunce. 

KOSAČIĆ. Utješi se, mila ćerko moja, 

Znaš li: poslie noći tavne opet 
Dan izhodi, poslie kiše, gr&da, 

I oluje — nebo vedro biva, 

Poslie stroge zime, poslie sniega, 

Gora se opet listom preodieva. 

KATARINA. Ja znam sve to, al’ badava, otče, 

Oko mene ti se sve to više 

Jur mrak hvata, pa ja slutim, da mi 
Dugi crni baš nastaju dani, 

Gdje će biti bure svakojake 
Dosta, gdje će sipit neprestano 
Kiša suzi s oč’ju mojih ... Vjeruj, 

Sreća mi se sasvim iznevjeri 

Već odavna, te mi ledja krenu . . . (Pokaže 

prstom na suho jedno drvo pod gradom.) 

A prie će se tamo ono suvo 
Dafinovo drvo pomladiti, 

I zelenim ulistati listom, 

No ja što ću opet sretna biti. 

KOSAČIĆ. Svašta na tom svietu biti može, 

Pa i tebe može opet sunce 
Blage sreće ogrijati, ako 
Ne će drugčie, to će po ljubavi 
Djece tvoje: Šiška i Katice 
Procvast tebi u buduće sreća; 

To promisli, ćerko, pa se utješi. 

KATARINA. Dragi otče, hoću, pravo imaš, 

Premda mene uprav ova djeca 
Preljubljena, čim ih samo ugledam, 

Na plač gorki viek nukaju s nova. 

KOSAČIĆ. I ja ćutim, ćerko, što će reći 

Žalost tvoja, jerbo sam ti otac — 

Otac, koj’ te ljubi, (žestoko.) 

Naopako! 

Svemu tomu kriv je jadni Tomo, 

Crn mu obraz pred Bogom i svietom! 

Što Vojaču, kletu priložnicu, 

I svog sina kopile Stjepana — 

Voli, nego tebe, vjernu svoju 
Zakonitu ženu i dječicu, 

On je time ogriešio dušu, 

Izjest će ga ukor i sramota 
Sve to više, pa će se još gorko 
Kajat s toga, danas sutra, vjeruj! (Polugla**> 
— sam sa sobom.) 

Bogović: Pjesnička djela I. 13 

A ja sam ga jur tužio papi 

Rad njegovog prijateljstva s Turci. (Gnjevno.) 

A doć’ će mu toga još u račun, 

Ako Bog da! više, — hoću mu se 
Barem time osvetiti za to, 

Što sagrieši glede moje kćeri. (Stanka.) 

On na mene mrzi, Bog i duša, 

Radi ove tužbe, te me zovnu 
Pred sud — ali ja ne hajem za to; 

Herceg Stjepan tako čvrsto stoji, 

Da s’ ni kralja Tome baš ne boji. 

PRIZOR DRUGI. 

Prijašnji. — GREBLJANOVIĆ i VLATKO. 

GREBLJANOVIĆ (nakloniv se pred Katarinom). 

Čestita nam bila, o kraljice 
Naša mila! (Kosačiću.) 

Pomoz Bog, herceže! 

KOSAČIĆ (rukuje se sa Grebljanovićem). 

Bog pomogd! — A odkud ti ovdje? 

KATARINA. Zdravo, zdravo! — Koje dobro? 

GREBLJANOVIĆ. Rad bih, 

0 kraljice, dobre kazat glase, 

Al’ ne mogu, veće kakono je. 

KATARINA. Šta za Boga, ta ti baš dolaziš, 

Kako mi se čini, od Tomaša, 

Vojna moga, nije 1* tako, kaži? 

GREBLJANOVIĆ. 

Tako jeste, da, da, on me posla 
Vrlo bolan sa bilajskog polja, 

Da te k njemu što prije dopratim, 

Jer je željan bio vidjet dobru 
Ženu svoju i dječicu milu. 

KATARINA. Željan bio? — Šta veliš, vojvodo? 

Zar je opet od namjere svoje 
Odustao ? 

GREBLJANOVIĆ. Ne pitaj me za to. 

0 kraljice, jer mi srce vriedja, 

Jao, grdilo, što ti kazat imam. (Kraljica se uplaši, 
a herceg Stjepan se uznemiri.) 

Čini mi se uprav ko da ’e pako 
Srde izašlo svoje, da unište 
Tvoje nade uprav u čas takav. 

Gdje ih poče obasjavat s nova 
Sunce bolje sreće. 

KATARINA. Oj vojvodo, 

Ako Boga znadeš, kaži, šta jer! — 

Nemoj mene dat’ na muke, što ih 
Neizvjestnost radja; ta bolje je, 

Da me u srce odmah nožem udriš, 

Nego iglom da me svu izraniš, 

Bolje, da mi odmah čašu priku 
Podaš, da ju spraznim makar do dna, 

Nego kap za kaplju da s nje pijem; 

Kaži dakle odmah, što je s kraljem? 

GREBLJANOVIĆ. 

Prie tri dana — noću — 

KATARINA. Šta, čovječe? . . . 

KOSAČIĆ. Kaži, šta je, da od Boga nadješ! . . . 

GREBLJANOVIĆ (sav tronut — muklo). 

Ubijen bi Tomo, kralj bosanski. 

KATARINA (proplače). 

Jao mene! . . . Jao, djeco moja! . .. (Onesviesti 
se i malo da se ne sruši na tle, nu herceg Stjepan i Grebljanović 
u dobar čas priskoče, te ju opet namjeste na stolicu.) 

KOSAČIĆ. A tako ti vjere, kaži jednom, 

Tko je kraljev ubojica? 

GREBLJANOVIĆ. To je, 

Oj herceže — baš to najstrašnije, 

Što ne mogu da izustim, jerbo 
Čini mi se ko kakova kletva 
Bogumrska. — Ubojice kralja 
Tome bjehu — 

* 

KOSAČlć. Tko za Boga? kaži! — 

IIRKBIJANOVIĆ. 

Stjepan, njegov sin, i brat Radivoj. 

KOSAtTO (prepune se živo). 

Je 1’ moguće? — Svemogući Bože, 

Stjepan dakle i Radivoj? 

liRKMJANOVIĆ. Jeste. 

KATARINA (osviesti se, čuvši zadnje rieči, te plaho oko sebe 
gleda, zatim kroz plač govori). 

Oj vojvodo, nemoj! — Nij* moguće, 

Ti se hoćeš s ženom i onako 
Razcviljenom grdno prošaliti, 

Reci, da si slago — oporeci 
Samo, što si reko, a ja ću ti 
Oprostiti rado laž i šalu. 

GRKBLJANOVIĆ. 

Nije meni, vjeruj, o kraljice, 

Sad do laži ili šale stalo, 

Već kakono rekoh, tako jeste; 

Ta ja ne bih vriedio pod Bogom, 

Da me sunce grije, zemlja nosi, 

Kad bih mogo takve sbijat šale. 

KATARINA (sprva kao raztresena poluglasno sama sa sobom — 
zatim sve glasnije i strastnije). 

Sin i brat mu?! . . . To je nečuveno! 

Pa zar Bog to zna i vidi? — Ne, ne! 

Jer da zna i vidi čin taj strašan, 

Morao bi krivce žarkim gromom 
Iz vedroga neba ošinuti, 

II’ bi moro razdrpiti zemlju, 

Da proguta klete ubojice, 

Mor6 bi se — prosti Bože! — zatim 
Stidjet prvog stvora svog — čovjeka. (Veoma 
strastno — svomu otcu.) 

Gdje ’e tu pravda božja, o kojoj se 
Bunca uviek, gdje je, otče, kaži? (Grebljanoviću.) 
Zar ti misliš, da na svietu jošte 
Kakve pravde ima ... Ah nema je, 

Nema pravde nigdje, niti ovkraj, 

Pa se bojim, da ’e ni onkraj nema. (Gorko za¬ 
plače.) 

KOSAČIĆ (pristupi k njoj — ljubezno). 

Umiri se, ma nesretna ćerko! 

VLATKO (koji je do sad straga mirno stajao, stupi pred kraljicu 
— ozbiljno). 

Ne vrijedjaj, o kraljice, Boga 
Takvim rieč’ma, već se u njeg* uzdaj, 

Nek njegova bude volja! — Mi smo 
Kratkovidi samo i biedni ljudi, 

Te ne znamo, što iza zastora 
Budućnosti tavne koga čeka, 

Al’ to ipak znamo, da imade 
Pravde vječne, koja uviek bdije; 

Bog baš svake subote ne plaća, 

Al* u svoje vrieme ipak svakom, 

Što zasluži, izplati sigurno, 

Doć’ će vrieme, gdje će ubojicam 
Kralja Tome isto tako zapast 
Plata krvnog čina — doć’ će vrieme! 

Jer krv otca ujedno i brata 
Strašnu s neba baš osvetu viče. 

KATARINA (upre oči u Vlatka, zatim ponosito Grebljanoviću). 

Tko je ovaj čovjek? — Odkud njemu 
Kakvo pravo, te se usudjuje 
Žalost moju težku i pravednu 
Svom prodikom obuzdati smjelo. 

VLATKO. Tko sam, da sam. to ne smeta mnogo, 
Starost moja, o kraljice svietla, 

Podaje mi neko pravo, zatim 
I izkustvo. — Vjeruj, i mene je 
Sva na svietu nada ostavila, 

Al' u Boga pouzdanje nije. 

GREBLJANOVIĆ. 

To je pošten starac, o kraljice, 

Znaj, to ti je sluga Radivojev, 

Koj’ bijaše nehotice tajni 



Svjedok kletog onoga zločina, 

Pa je zato gospodara svoga 
Ostavio sasvim i za uviek, 

On je mene putem sustigao, 

Te mi kaza, što priobćih vama. 

iClć (Vlatku). 

Ti si dakle sluga Radivojev? 

a TKO. To sam bio do sad, al’ odsele 

Nisam više. (Sa suznim očima i drhtavim glasom.) 

Bio sam mu sluga! — 

Zibo sam ga nekoć u kolievci, 

I ljuljao na mojih koljenih; 

Ja ga učih jašit dobra konja, 

Sabljom mahat, nišaniti puškom, 

Ja ga pratih u boj njegov prvi, 

Pod upravom mojom je odraso, 

Ljubio sam ga i štovao jako, 

Nije imo na čitavom svietu 
Vjernjeg slugu, ii’ iskrenijega 
Prijatelja do svojega Vlatka, 

Al od neko doba ja opazih — 

Odkako se naime sa Stjepanom 
Sve to više sdruži — da ga minu 
Dobra savjest, pa da nešto snuje, 

Riečju: da na pravom putu nije, 

Dok najposlie svog ne ubi — (Srdito i žestoko.) 

Ne, ne! 

Ne ću o njem da govorim više, 

Volim starac stradat svakojako, 

Vuć’ se jadan od jele do jele, 

Trpjet žedju, glad, i studen — sve zlo 
Na tom svietu još ovo nekol’ko 
Dana jadna žica mog, no služit 
Dulje kletog bratoubojicu. 

\RINA (prijazno Vlatku). 

Oprosti mi, dobri starče, što sam 
Tebe prije u mom gorkom jadu 
Uvriedila. — (Stanka.) 

Hoćeš li odsele, 

Da me isto tako vjerno služiš, 

Ko svog gosu što si služio do sad, 

Kaži — hoćeš? 

VLATKO (radostno). Hoću, drage volje! — 

PRIZOR TREĆI. 

Prijašnji. — Djeca kraljičina ŠIŠMAN i mala KATICA stupe u sobu, 
te polete k majci svojoj. 

KATARINA (ogrli strastno obadvoje djece — kroz plač). 

Djeco moja . . . Djeco! 

KATICA. Što je tebi, 

Mila majko, kaži, zašto plačeš? 

ŠIŠMAN. 0 majčice sladka, nemoj plakat, 

Šišman bit će dobar i poslušan 
Vazda, bit će — kako veliš često — 

Radost tvoja, samo nemoj plakat, 

Jer me srce boli, kad ti plačeš. 

KATICA. Ne plač’, majko, i ja ću proplakat 
Odmah. 

KATARINA. Kako da ne plačem jadna, 

Kad na srcu mene peku rane, 

Rane, koje nisu od prebola. 

ŠIŠMAN. Rane na tvom srcu? — Zar te zbilja 
Bole ove rane, majko? 

KATARINA. Sinko, 

Da ne bole, ne b’ se rane zvale. 

KOSAČIĆ. Tužan je to prizor. 

VLATKO. Jao žalosti! 

S kamena bi suza udarila 
Gledajući to i slušajući. 

GREBLJANOVIĆ (poluglasno — sam sa sobom). 

Svega toga jada ne bi bilo, 

Da su mene ljudi saslušali, 

Dok vremena bješe, da se sluša. 

KATARINA (opet strastno o?rli djecu). 

Siročadi, znaj: otac ti umrie! 

KATICA (kroz plač). 

Šta, naš otac? 

ŠIŠMAN. Nije I’, mila majko? 

To bi Tomo, kralj bosanski, što nas 
Amo posla k našem djedu, je li? 

Ta rekla si većkrat, mila majko, 

Da nas nema rado taj naš otac, 

Zašto dakle plačeš? 

KATARINA. Diete, diete, 

Ne govori tako, veće vazda 
Štuj i ljubi roditelje svoje; 

Jao djetetu, kad ne čini tako. 

ŠIŠMAN (ogrli i cjeluje majku). 

Slušat ću te, samo nemoj plakat. 

KATICA. Ja i Šišman molit ćemo, majko, 

Molitvicu liepu za našega 
Otca, je li? 

KATARINA (poljubi kćer). 

Tako valja! da, da, 

Krotka dušo, moli. — I ti, Šiško, 

Moli s tvojom sekom ... I za. mene 
Mol’te djeco . . . (Potiho.) 

Jerbo ja ne mogu. (Djeca hoće da 
idu.) 

Idi, Vlatko, s njima, pa im budi, 

Što si nekoć Radivoju bio. (Vlatko poljubi kra¬ 
ljicu u ruku, zatim ode s djecom.) 

PRIZOR ČETVRTI. 

Prijašnji — bez VLATKA i djece. 

KOSAČIĆ. Ja doduše nisam u najboljem 
Prijateljstvu živio s Tomašem, 



Odkako se opet sa Vojačom 
Sdruži, s mojom ćerkom pak razdruži, 
Al* sad ipak žalim smrt njegovu 
Baš iskreno, proklinjuć njegove 
Ubojice. 

STARINA (do sad nešto zamišljena — žestoko). 

Jad ih moj ubio! 

Bog im dao, što su zaslužili: 

Da im tuga ne imade druga, 

Kud hodili, tud jadikovali, 

Sad na njima svilena košulja, 

Do godine bijela astara! — 

KOSAČIĆ. Bog je čuo, ćerko, i zapiso. 

REBLJANOVIĆ. 

Oprosti mi, o kraljice svietla, 

Al’ sad nije hasne tugovati, 

Već pomislit treba odmah sada 
U početku, kako da se svojski 
Osvetimo tijem bezdušnikom, 

I njihovim težnjam kako na put 
Da stanemo, dok prekasno nije, 

I dok Bosnu ne ugrabe, koja — 

Ako ima pravde na tom svietu — 

Tebi i djeci tvojoj pripast mora. 

KOSAČIĆ. Pravo veliš, Grebljanović Vuče, 

Al’ sad kaži najprie, što ti misliš, 

Da se čini. 

REBLJANOVIĆ. Kazat ću, što mislim: 

Nema dvojbe, da kopile Stjepan 
I Radivoj medju velikaši 
Ne b’ imali svojih prijatelja, 

Što ih sliede; ja bih pače reko, 

Da je« veća strana vojevoda, 

Što ih dodje na bilajsko polje 
Sa svojimi bojnimi četami, 

Dobro došlo sredstvo tom Stjepanu, 

Da ih u svu svrhu upotrebi, 

Premda znadem, da i takvih ima, 

Koji su baš vjerni bili kralju, 

A sigurno bit će i kraljici 
Udovici, a i zakonitoj 
Djeci njenoj vjerni. — Moći se je 
Osloniti na njih svakojako, 

Da će ustat na noge junačke 
Sveto pravo štiteć prot’ nasilju. 

KOSAČIĆ. Da, ti tako misliš, oj vojvodo, 

Jer u tebe, znam, i u tvojega 
• Pobratima Vladimirovića 

Vjernost, pravda, a i zakon više 
No ostalo na tom svietu važi; 

Ali nisu nit’ na ruci prsti 
Svi jednaki, kamo 1* velikaši 
I plemići naši, kojino su — 

Što se tiče nesloge — na glasu, 

Te baš zato rado sliede onog, 

Koj* njihovim strastima ugadja, 

Bilo mitom ili obećanjem 
Novih časti, ili liepim rieč’ma, 
Licumjerstvom — ako li uztreba — 

Kadšto grožnjom baš i silom strogom . . . 
Koj’ to znade sve u svoje vrieme 
Upotrebit dobro, tog će oni 
Rado sliedit; da će pako Stjepan 
I Radivoj sve to sada redom 
Pokušati, o tom ja ne dvojim, (čuje se, gdje 
netko žurno dolazi.) 

Tko to opet žurno sad dolazi? 

GREBLJANOVIĆ. 

Valjda novi gosti, koji nama, 

Ja se bojim, opet nove glase 
Sad donose. 


KOSAČIĆ. v Može biti — neka! 

Što ’e najgore, to sad jurve znamo, 
A slutimo, što ne znamo jošte. 

PRIZOR PETI. 

Prijašnji. — VESELIĆ, STANIĆ i BR ANKOVIĆ stupe u sobu, te 

opazivši kraljicu, duboko se poklone. Kosačić i Grebljanović rukuju 

se s njima. 

KOSAČIĆ. Da ste zdravo, o gospodo častna! 

Odkuda vi? 

VESELIĆ. Iz bilajskog polja 

Dolazimo i zle, žalbog, glase 
Donosimo. 

KATARINA (poluglasno — sama sa sobom). 

Zar opet zle glase!? — 

Tako, tako! . . . Dakle još nij’ dosta? 

Sipaj, sipaj, oj pravedno nebo, 

Sve nevolje svoje na me jadnu 
I na moju ubogu siročad, 

Ne bi li nas, ni krive ni dužne, 

Što prie s jadna svieta tog nestalo. 

STANIĆ (kraljici). 

Mi dodjosmo, da se poklonimo 
Tebi kao udovici našeg 
Kralja Tome, komu vjerni bismo 
Do njegove smrti. 

BRANKOVIĆ. A odsele 

Tebi i djeci tvojoj biti ćemo 
Dušom, tielom vjerni — tako nama 
Bog pomogd! 

KATARINA. Nemojte se krivo 

Zaklinjati! — Znate li: na svietu 
Malo vjere ima, pa i ono, 

Što je ima, često baš malakše, 

Osobito kad nesreća stane 
Gonit onog, kome se zavjeri. 

VESELIĆ. U nas toga ne će biti nikad, 

0 kraljice, ne boj se ti toga; 

Već mi — ovdje što dodjosmo sada, 

I još drugi naši prijatelji — 

Baš hoćemo da se sjedinimo 

K jednoj svrsi, a ta svrha jeste: 
Branit tebe i tvo’e sveto pravo 
Prot’ Stjepanu nadri-kralju. 

KATARINA. Kralju! 

Dakle već je kraljem on izabran? 

BRANKOVIČ. 

Žalibože, jeste — prie dva dana. 

KOSAČIĆ. A Radivoj? 

VESELIĆ. 0 njem nema sada 

Ni spomena. 

GREBLJANOVIČ. Kako bi to bilo? 

VESELIĆ. Liepo — jerbo Stjepan ga prevari. 

KOSAČIĆ. Oj Boga ti, Veselić vojvodo, 

Kaži der nam sad u kratko, što se 
Poslie smrti kralja dogodilo? 

VESELIĆ. Poslie smrti milog našeg kralja 

Stjepan odmah s jutra svud razglasi 
Da je Tomo, bivši već odprije, 

Kako znate, bolan — iznenada 
Te od kapi umro noću. 

GREBLJANOVIČ (gnjevno). Da, da, 

Iznenada! — Kazat ćemo vama 
Kašnje, kako umrie. 

VESELIĆ (u čudu se nadje). Šta to veliš? 

GREBLJANOVIČ. 

Pripovjedi dalje o Stjepanu, 

Našem tobož novom kralju sada, 

Zar ne vidiš, kako svi čeznemo, 

Da čujemo štogod više o njemu. 

VESELIĆ. Stjepan brzo sazva sve vojvode, 

Što nas godier pred Bilajem bješe, 
Da viećamo o tom, što najprije 
Radit treba, da se poslie smrti 
Kralja obći metež ne porodi, 

Na što mnogi nazočni vojvode — 

Odprie valjda na to potaknuti — 

Ne hoteći ništa više slušat, 

Kraljem Bosne Stjepana proglase. (Vidi se, kako 
kraljicu, Kosačica, a i Grebljanovića ova viest dirne.) 
Sakupljena mnogobrojna vojska 
Odazva se radostno i klikom 
Jednoglasnim tom izboru. Stjepan 
Zatim, uvjet mira udarivši 
Sa Vukmanom banom, digne tabor, 

Te sprovodi otca svoga tielo 
S mnogobrojnom vojskom u Sutisku, 

Da ga tamo svečano sahrani 
I zauzme prazan priestol njegov. 

REBLJANOVIĆ. 

A Radivoj? 

RANKOVIĆ. 0 njemu se glasa: 

Da ga ’e prije lukav Stjepan nekud 
Odpravio, da mu ništ’ ne smeta 
Kod osnove, što ju je izveo. 

REBLJANOVIĆ. 

Zlotvor dakle zlotvora prevari. 

Oj gospodo, kad je dakle tako, 

A to sada ne smiemo oklievat, 

No odlučit i izvesti, štogod 

Treba, odmah, dok još većma Stjepan 

Ne ojača. 

VESELIĆ. Ali kako, brate? 

U nas sada tol’ke sile nema, 

Da bi kadri bili tom Stjepanu 
Oprieti se. 

STaNIĆ. Svu nam skoro vojsku 

Taj prokleti čovjek mitom tajno 
Premamio. 

RANKOVIĆ. A bez vojske, bogme, 

Tu pomoći nema, gdje se mora 
Krepkom silom, složno i odvažno 
Radit odmah. 

KOSAČIĆ. Zbilja, šta mislite! 

Ne bi P možda kralj Matijaš kako 
Sklonio se, da u pomoć nama 
Bude proti buntovnikom ovim? 

VESELIĆ. Ne znam, hoće V kralj Matijaš htjeti 
Ili moći, jerbo, kako znamo, 

On drugamo sada vojsku sprema 
Za rat silni. 

(iRKBLjANOVič. Uzdat se nemojte 

U Matjaša, jer je on, da znate, 

Sa Stjepanom u sporazumljenju 
Tajnom. 

KOSAČIĆ. Kaž’te dakle, šta za Boga 

Da činimo, ak’ ne ćemo mirno 
Da gledamo ruglo i sramotu. 

KATARINA (prene se na posljednje rieči otca svoga iz dugoga 
razmišljanja.) 

Zar ne znate zbilja kud ni kamo 
Iz tjesnaca toga? — Ja ću dakle 
Kano slaba žena vama kazat, 

Kojim putem valja udariti. 

A zar vam je napalo na oči 
U nevolji, te se ne sjećate, 

Da je Tomo u Mehmedu caru 
Pobratima vjerna steko? — Ja ću 
Caru odmah sada pisat knjigu, 

Zaklinjuć ga u ime pokojnog 
Pobratima, da njegovoj djeci 
I udovi zaštitnikom bude 
Prot Stjepanu, koj’ ugrabi silom, 

Što je naše pred Bogom i svietom. (Vidi se u 
svih velikaša, da im je taj priedlog sasvim po dudi.) 

GREBLJANOVIĆ. 

Bog i duša, to je dobar priedlog. 

VESELIĆ. Jest, zaista! 

BRANKOVIĆ. Boljeg ne znam ni ja 

Do ovoga, ma si razbijao 
Sve do sutra glavu razmišljanjem. 

KOSAČIĆ. Vrlo dobro jesi izumjela 
Sredstvo, ćerko, k cilju. 

ATARINA. Jedino je, 

Dakle mislim i najbolje sada. (Grebljanoviću i 
Veselicu.) 

Vas dvojicu kano poklisare 
Svoje šaljem k Mehmedu silnomu. 

Sutra odmah treba da odavle 

Jur krenete s knjigom mojom k njemu, 

Još mu sami kaž’te sve, što znate, 

Samo da ga privolite na to, 

Da ijdari što prie na Stjepana 
1 umiri našu domovinu. 

KOSAćić. Tako valja! 

TANIĆ i BRANKOV 1 Ć. Živjela kraljica! 

REBLJANOVIĆ (Kosačicu potiho o kraljici). 

Sve izumje dobro, baš je mudra 
Ko kraljica nekoč Saba zvana. 

OSAČIC (potiho mu odgovara). 

Nema dvojbe, hitre je pameti. 

:.4TARINA. Kad već nije drugdje na tom svietu 
Nade kakve ni pomoći za nas, 

A to ćemo pokušati sada, 

Ne bi T bila vjera u Turčina. (Ode — i za njom 
ostali velikaši redom.) 

PRIZOR ŠESTI. 

Soba kraljevskoga grada u Sutiskoj. 

iTJEPAN (stupi u sobu naglo). 

Što sam htio, to sam evo steko, 

Tudjom snagom, ali ponajviše 
Ipak mudrom glavom svojom . . . Tako 
Postah kraljem Bosne. — A sad hoću 
Isto tako i nadalje svoju 
Održati vlast i učvrstiti; 

Počeo sam dobro, a dočet ću 
Možebiti bolje. — Papi Piju 
Poslao sam svoje poklisare, 

Da mi krunu pošalje što prije. (Stanka.) 

Tako valja, oj Stjepane, tako! 

Napried gledaj — osvrtat se nemoj! (Dosjeti 
se nečemu — strašivo i muklo.) 

Puštaj mrtve, nek spavaju mirno! (Stanka.) 

Zar on zbilja spava? . . . Da, da, tamo . . . 
Ali kadšto ipak uzkršnjuje, 

Te zakuca silno ovdje — u grudih, 

Ko da su mu groba poklopnice, 

Što ih hoće starac da provali . . . 

Nu i ovdje morati će usnut — (Žestoko i gnjevno.) 
Da, morat Će! (Nasmije se rozgotom.) 

Stani, oj Stjepane, 

Nisi diete, da se plašiš mrtvih; 

A živih se isto tako ne boj 
Protivnika, škodit ti ne mogu, 

Jerbo sile u njih nema više, 

Mržnja pako bez ikakve sile 
Ili moći — rug je po gotovu. (Čuje se netko, 
gdje sa štropotom dolazi, zatim se čuju rieči.) 

«Gdje je? . . . Moram k njemu* (Stjepan spozna 
glas — porugljivo.) 

Poznam tiču 

Po njezinom glasu, to je stric moj, 

Što dolazi sada iz Bobovca, 

Da me pita za svu kraljevinu. — 

Bit će sada, znam ja, grmljavine 
Strašne, ali iz nje tresnut ne će; 

Ako li bi .ipak? — e ne marim, 

Bit ću gotov i za takav slučaj. — (Uzme sa 
stiene pištolj, nategne ga i sakrije pod odjećom.) 

PRIZOR SEDMI. 

Prijašnji — zatim RADIVOJ, koji sav zaprašen i zasopljen u 
sobu nasrne. 

RADIVOJ (poviče glasno). 

Hvala Bogu, evo tebe! 

STJEPAN (sasvim hladnokrvno). Šta je? 

RADIVOJ (gnjevno). 

Šta je, pitaš, a zar ne znaš, šta je, 
Hoćeš da ti kažem: da si jadan 
Čovjek, koj’ me nemilo zasliepi. 
STJEPAN (porugljivo). 

Zašto si se dao zasliepiti? 

Ta imo si oči za gledanje 
Kako i ja, zašto nisi gledo 
I progledo? — 

RADIVOJ. Zar je tako, Stipo ? 

Nije dosta, što me ti prevari, 

Već se i rugaš? — Nuder kaži sada, 
Gdje je moja kruna, priestol, grimiz? 

STJEPAN (porugljivo). 

Traži si ih! 

RADIVOJ (plane). To i hoću! — Zato 

Evo dodjoh . . . Ala proklet bio 
I usaho jezik tvoj, što mene 
Toli gladkom a i sladkom rieči 
Pomamio golim obećanjem, 

Te učini, da sad pako nosim 
U mom srcu! 

STJEPAN (sam sa sobom). Valjda misliš, da ja 
Nebo nosim?! — 

RADIVOJ. Sva me sreća minu 

I sav pokoj, odkako postadoh ‘ 
Ubojicom dobrog brata svoga. 

STJEPAN. Šuti dakle, kad si ubojica. 

RADIVOJ. A ti, vražji bezdušniče, šta si? 

STJEPAN (ponosito). 

Ja sam evo kralj bosanski sada! — 

Što sam prije bio ii* činio — 

Bilo što mu drago — zato sebi 
Odgovoran jesam, to ne spada 

Bogović: Pjesnička djela I. 


U 

Amo, ali ti si svejednako 
Ono, što si prije bio, i to 
Treba da si dobro pamtiš, striče. 

Nemoj mene silom natjerati, 

Da ti budem, umjesto nećaka, 

Kralj i strogi sudac. 

RADIVOJ. Šta! Zar moj kralj? . . . 

To je odviš! — prosti Božel — Na to 
Sablja moja neka odgovori. (Povuče sablju i hoće. 
da nasrne na Stjepana, nu Stjepan izpod haljine izvuče pištolj i 
naperi na strica. Radivoj, vidjevši to, ukoči se malko.) 

STJEPAN (strogo). 

Ni za korak da se ne primakneš, 

Ako ne ćeš da te tu ubijem 
Kć psa biesnog. 

RADIVOJ (jedan časak grozno motri Stjepana, zatim muklim i od 
gnjeva drhtavim glasom). 

Tako li je? 

STJEPAN. Tako ! 

RADIVOJ (opet se sav uzpali — u bjesnilu). 

Ne bojim se te kubure tvoje 
Baš ni malo — al ti ipak kažem: 

Metni na stran potajno oružje, 

Pa potrzi sablju od bedrice, 

Da se, kako valja, ogledamo, 

Ako baba nisi, ako ne ćeš 

Da .ti rečem: kopile Stjepane! — 

STJEPAN (sad plane i baci kuburu na zemlju, te povuče sablju — 

gnjevno). 

Hajde dakle, da se ogledamo! (jedan na dru¬ 
goga sad navali biesno — kratak čas se biju, te Stjepan rani Ra- 

divoja.) 

Evo tebi! . . . Ranjen si — odustaj! 

RADIVOJ (u bjesnilu). 

Do djavola! — Odustati ne ću, 

Dok mahati mogu . . . Udri dalje! (Biju se 
na novo.) 



PRIZOR OSMI. 

Prijašnji. — VOJAČA dotrči, te razstavi borce. 

VOJAČA. Bože, stan’te! . . . Stipo! — Radivoje 
Što radite, zar ste sišli s uma? 

STJEPAN. Nije, majko, veće stricu mome 
Od bjesnila uzavrela krvca, 

Pa me moli, da mu pustim žilu. 

RADIVOJ. Ne vriedjaj me na novo, Stjepane, 

Jer tako mi jedinoga Boga! 

Ako udarim još jedanput na te, 

, Ni sam djavo razstavit nas ne će, 

Dok ne pane mrtav jedan od nas. 

VOJAČA. Okan’te se svadje; ta ružno je, 

Gdje rodjaci u neslozi živu, 

Kamo V ružn’je, gdje si o glavi rade. 

RADIVOJ. Tko je tomu uzrok? — Pitaj evo 
Sina svoga, nek ti kaže . . . Nisam 
Ta kriv, već on svojim licumjerstvom, 
Svojom laži i nevjerom kletom.. . . 

Oj Vojačo, bolje bi ti bilo, 

Da si kamen no njega rodila, 

Nemaš sina do njega jednoga, 

A on ti je vražjim tragom pošo. 

STJEPAN. Ala šteta, što svećenik nisi, 

Znao bi baš liepo prodikovat 
0 blaženstvu, štono dobre ljude 
I krepostne onkraj groba čeka, 

AP se prodji toga, ako ne ćeš 
Ruglom biti svietu. — Ti se sjećaj 
Ortakluka našeg — pa tad šuti! 

RADIVOJ. Dobro, Stipo, ali to si pamti: 

Ja osvetu hoću da odgodim 
Za sad — ali još ćemo se nas dva 
Sastat, gdjegod bilo! 


. STJEPAN. 


Pazi samo, 

Da te luda ne prevari glava: 

Proti kralju svomu ako štogod 
Radio budeš. 

RADIVOJ. Ha, prot’ kralju! Proti 

Kralju mome? — Opet to mi reče! . . 
Ej pusto ti bilo kralj evanje, 

Oko glave mjesto krune sjajne 
Vila ti se zmija, a u ruci, 

Mjesto žezla, držo glogovinu, 

Okuženi grimiz ogrnuo, 

A pod tobom priestol izgorio, 

Proklet bio na obadva svieta! (Ode hitro 

PRIZOR DEVET.I. 

Prijašnji — bez RADIVOJ A. 

- VOJAČA. Strašno li te, sinko moj, prokleo! 

STJEPAN. Neka kune, koliko mu drago, 

Pače mi je draže, kad tko kune 
Ili psuje, nego li kad šuti, 

Te ne kaže ni crno ni bielo, 

Već razmišlja muče sve načine, 

Kako da se dušmanu osveti, 

Dok napokon i ne smisli štogod. 

VOJAČA. Pravo imaš, Stipo, pas, koj’ laje, 

Ne će ujest, van onaj, koj’ šuti. 

STJEPAN. Tako jeste, zato mi je malo 
Do osvete Radivoja stalo; 

Mislio je, da će se na mojih 
Ledjih popet do priestola Bosne, 

Pa da će mi tad ko najmeniku 
Svom podielit koju otražbinu 
Iz milosti . . . Aja, striče Rade! 

Lud bih bio, da sam uzeo smjerno 
Porad muke i truda svojega 
Mjesto Bosne zemlju Hercegovu; 

Baš bi bilo, ko da uzmem parče 

Ondje, gdje me cielo može zapast, 

Kada hoću. 

VOJAČA. I pravo je tako, 

Koji ore, treba i da žanje. 

Sad još nešto, sinko, da ti kažem: 

Ti si sada steko kraljevinu, 

Za kojom si čeznuo toliko — 

Kako?! — Ne ću da znam, nit mi treba 
Znati — dosta: steko si je krepkim 
I odvažnim činom, sve si dobro 
Uredio do sad, samo jedno 
Nije pravo. 

STJEPAN. A što bi to bilo? 

VOJAČA. Ti imadeš protivnika, je li? 

STJEPAN. Imam, ali ja ih se ne bojim, 

Prezirem ih, šta mi mogu jadni? 

VOJAČA. To je baš zlo — uprav to ne valja! — 
Nitko tako čvrsto baš ne stoji, 

Da past’ ne bi mogo — to si pamti. 

Nas izkustvo uči, pa i mudrost, 

Da dušmana uvažavat treba, 

Bio dušman tko mu drago, jerbo 
Škodit može svaki. Mnogi s toga 
Postradaše, što dušmane svoje 
Preziraše. 

STJEPAN. Šta da radim dakle ? 

VOJAČA. Nema dvojbe, da će taj Radivoj 
I udova kralja Tome sada 
Sve moguće pokušati proti 
Tebi, da te kako strmoglave; 

Zato radi, oduška im ne daj, 

Nastoj, da ih lukavo pretečeš, 

Gdje ti godier na put stati kane. (Stanka.) 
Bit će dobro, ako pošlješ odmah 
Poklisare svoje k Mehmed-caru, 

Nudeći mu veći danak — rec’mo: 

Dvaest i pet hiljada dukata 

Na godinu. — Time će se, mislim, 

U Mehmeda želja utišati 
Za osvetom svoga pobratima; 

U Turčina više novac važi, 

Nego li ma kakvo pobratimstvo. 

STJEPAN. Sve ću, majko, rado učiniti, 

Što mi veliš, ali toga ne ću, 

Ja na kletog tog Mehmeda mrzim 
Više no na vraga najcrnjega, 

Pa da mu još veći danak nudim, 

No bi dosad od Tomaša plaćen? 
Podnipošto! pače kunem ti se 
Živim Bogom, da mu ja odsele 
Baš nikakva danka plaćat ne ću, 

Već ću gledat, da taj kleti zulum 
Za sve vieke skinem s Bosne moje. 

VOJAČA. To je, sinko, plemenito, ali 

Mudro nije; promisli der dobro 
Posljedice toga čina. — Znaš li, 
Promišljena da je bolja, nego 
Učinjena? — Mehmed će se s tobom 
Zaratiti. 

STJEPAN. Nek pokuša samo ! 

A ja ću ga liepo dočekati 
S bridkom sabljom i junačkim srcem. 

VOJAČA. Šta znaš, radi, samo dobro pazi, 

Da ti žao biti ne će. 

STJEPAN. To je 

Moja briga, majko. 

VOJAČA. Dobro, sinko, 

Kad je tako — sad još jedno da ti 
Kažem. (Otajstveno.) 

Šalji neke pouzdane 
Ljude svoje, vojvode, plemiće, 

Na sve strane kraljevine Bosne, 

Da po zemlji blage sbore rieči, 

Da ne štede, ako treba, novca, 

Ne bi P tako zemlju umirili, 

I podsjekli korien svakoj mržnji, 

Gdje se proti tebi uvriežila. 

STJEPAN. Pravo imaš, učinit ću tako, 

To si dobro izumjela, majko, 

Na savjetu hvala! 

VOJAČA. Moj Stjepane, 

Vladar treba uviek da sasluša, 

Um što veli, a ne burno srce, 

Pa će dobro proći, k svrsi doći, 

A bolje je nikad ne početi 
Nego, kako valja, ne dočeti. 

PRIZOR DESETI. 

Prijašnji. — MARIJA. 

STJEPAN. Ha, Marijo ! (Sam sa sobom.) 

Nehotice mene 
Oko srca sada viek zazebe, 

Kada mi se taj angjeo bliži. (Primi Mariju za 
ruku — glasno i prijazno.) 

Mila ženo, šta te vodi k meni? 

MARIJA. Jesam li ti zbilja jošte mila, 

Oj Stjepane? 

STJEPAN. Šta me pitaš za to, 

0 Marijo, ta znaš, da te ljubim. 

MARIJA. Tim se tješim i ja kadno kadšto, 

Ali često mi se ipak čini, 

Ko da tvoja Marija ti nije 
Više ono, što bijaše prije, 

To jest: tvoja Marija je svedjer 
Ona ista, ali Stjepan nije. 

VOJAČA. Kako bi to bilo, snaho? 

STJEPAN. v Kaži, 

Šta ćeš reći time? 

MARIJA. Moj Stjepane, 

Čelo* tvoje prije jasno, vedro, 

Zamagli se u novije doba 
Sasvim, lice tvoje, prie rumeno, 

Sad je bliedo, suho i propalo, 

Oči tvoje, prije ponosite 

Jasne zviezde, sad priliče bludnom 

Divljem ognju, štono — kako vele — 

Nad grobovi amo tamo prsi. (Stjepan protrne.) 
To je tielo — pa neka bi bilo, 

Da je samo tielo, Stipo, ali 
Duša tvoja takodjer boluje. 

STJEPAN (sumnjivo pogleda Mariju). 

Kaž’, Marijo, odkud ti to slutiš? 

MARIJA. Znam za stalno — jer u ljubavi su 
Bistre oči. Ti doduše znadeš 
Danju dobro baš zaklanjat čuvstva 
Svoja, jer se nadvladati umieš, 

Da ne vidi sviet, što misliš, ćutiš, 

Ali noću, jao! izdaju te 
U snu čuvstva, tad uzdišeš težko, 

Stenješ, šapćeš — valjda nešto grozno — 

Jer se trzaš, zatim skočiš, i tad 
Opet legneš, ali — mira nemaš, 

To svjedoči, da je neka tajna 
Dušu tvoju, prije k6 jezero 
Gorsko čistu, sad prikrila gustom 
Crnom maglom. 

STJEPAN. Prodj* se, o Marijo, 

Takvih misli. 

MARIJA (umiljato). Mili moj Stjepane, 

Ti si kazo malo prije: da me 
Ljubiš, da sam mila žena tvoja, 

Kad je tako, zašto mi ne kažeš, 

Što te tišti, a ja hoću rado 
S tobom nosit težko breme tvoje. (Ogrli ga — 
ljubko.) 

Olakšaj si grudi, pa mi kaži, 

Da znam, šta je! — 

)jača. Ne valja sve znati! 

Znavanje je, komu treba, dobro, 

Zlo veliko onom, kom ne treba. 

Pitaš, snaho, što Stjepana tare, 

Kazat ću ti: nije ništa drugo 
Do vladara različite skrbi, 

Koj’ se brinut mora za tolike 
Podanike svoje, za čast svoju 
I kraljevstva svoga, za sigurnost, 
Blagostanje, sreću sviju skupa 
Danju noću, bio gdjegod bio, 

Evo to je, što mog sina tišti, 

Drugo ništa; je li, Stipo? 

J AN (uzdišuć). To je — 

To jedino, vjeruj meni! 

arija. Moram 

Da vjerujem, kad mi veliš, premda 
Nešto slutim, ko da nije tako, 

A1 svejedno, pa da baš i jeste, 

A to ipak mislim, da bi bolje 
Bilo za nas, da si i dan danas 
Ban ko prije, a ne kralj u Bosni. 

*AN (potiho sam sa sobom). 

I meni se kadšto tako čini. 

arija. Oj Stjepane, tko se na visoko 
Penje, taj si često ruke penjuć 
Okrvavi trnjem i kamenom, 

A kad se je popeo na vrhunac, 

Riedko kada nadje ono isto, 

Što mu se je pričinilo s nizka. 

Sviet, doduše, divi mu se i klanja, 
Veličinu pače mu zavidi, 

A1 ne vidi, niti vidjet može, 

Što pobliže onog okružava, 

Koj’ se pope tamo do vrhunca, 

Gdje se munja s gromom poigrava, 

Gdje samoća pusta, studen vlada, 

I vjetrovi biesno se natječu, 

Gdje mu steže grudi zrak pretanjen, 

Da dihati jedva može. 

STJEPAN. Da, da, 

Jest ponešto tako, al je zato 
Ipak liepo nad nizinom tmastom 
Uzviti se, doticat se smjelo 
Samog neba, gdje se liepi vidik 
Na daleko divno baš prostire. — 

Pravo orla carskom ticom zovu, 

Što nadmašiv visoke oblake 
K suncu teži, a nizine bježi. 

MARIJA. Ali kaži, da V se s sivim orlom 

Druge tiče druže? — Svaka mu se 
Baš uklanja plaho iz daleka, 

Jer se oštrih njeg’vih pandža boji, 

On sim samcat sa visoke hridi 
Bistrim okom gleda, ne bi 1* gdjegod 
Ugledao pliena: krv i grabež, 

To je težnja, to je život njegov. 

Nema, druže, u visini sreće, 

Nema ’e tamo! . . . Sreća ’e plaha tica, 
Te se voli u kolibi prostoj 
No u sjajnih i visokih kulah 
Nastaniti. A ja bih da mogu 
Svu tu sjajnost, što me okružava, 
Odbacila ko okove zlatne, 

Al okove ipak, jer mi stežu 
I sapinju zadovoljnost srca, 

Rado bi ih riešiti se jednom, 

Pa pobjeći s tobom u naš tihi 
I prijatni grad na srbskoj medji, 

Da zajedno viek naš vjekujemo, 

Da živimo opet bezazleno, 

Kao što smo živjeli prie toga. 

STJEPAN. To ne može sada više biti. 

MARIJA. 

STJEPAN. 

MARIJA. 

STJEPAN. 

MARIJA. 


Ne! — A zašto? — Nije P zadovoljnost 
Prvo blago na tom svietu, kaži. 

A nije li bolje i s pol puta 
Vratiti se, nego 1* poći napried 
Krivim putem ili pogibeljnim? 

Tko ti kaže, da je ova staza, 

Kom sam pošo, pogibeljna za me? 

To mi srce kaže i ne laže. — 

Ti si mene prije većkrat zvao 
Tvojim dobrim angjelom čuvarem, 

Kad sam tebe kako odvratila 
Od kakova silovita čina, 

Gdje te burna tvoja ćud navrka; 

I sada me slušaj! 

Prekasno je! (S4m sa sobom.) 
Da j’ uz mene na bilajskom polju 
Bila, ne bih ja zaista bio 
Slušo, što mi po Matjašu kralju 
Tad prišapnu djavo. 

Nij’ prekasno 
Nikad, da se što popravi, dok je 
Samo volje i života u nas. (Stanka.) 

Evo ima tri godine dana, 

Odkako sam pošla jur za tebe, 

A1 si svagda iskreniji bio 
Prama meni, nego P što si evo 
Jur od neko doba! — Oj Stjepane, 

Nemoj, da se i sada potužim, 

Već mi budi, što si prije bio, 

Pa će opet mlada naša sreća 
Razviti se i procvast na novo . . . (Ljubkoisve 
većma ganuto.) 

Sjećaš li se, mili druže, jošte 
Prvog našeg sastanka u dvoru 
Otca moga tamo u Srbiji? 

Kako nama odmah u čas prvi, 

Čim se oba uočismo, tajna 
Žarka iskra kroz oči u srce 

Kradomice udje, dok tu skoro 
Silnim plamom ljubavi ne buknu! 
Sjećaš li se prvijeh cjelova? 

Gdje se savih oko tebe, kao 
Ruža što se oko bora vije, 

II ko svila oko kite smilja! 

0 blaženi mog života čaši! . . . 
Sjećaš li se, oj Stjepane mili, 

Kako si me zatim izprosio 
U pokojnih roditelja mojih? 

Kako r oba tada pokleknusmo 
Pred njih, moleć: da nas blagoslove, 
Pa kako nam mila moja majka 
I moj stari sliepi otac reče: 

«Djeco draga, Bog vas blagoslovi, 
Sretni bili!» — Stipo, sjećaš li se? 

STJEPAN (uzdiše duboko — ganut i uzbunjen). 

Ah, sjećam se — ali to je prošlo! 

MARIJA. Da, da, prošlo! — Ali tebe ipak 
Uspomena, kako vidim, dimu . . . 

A tako ti ove uspomene 
Prošle sreće naše! Nemoj dalje 
Prama meni i ostalom svietu 
Srce svoje ledom oklopiti, 

Već daj suze da ga mo’e raztope; 
Razvedri se, budi opet veseo. 

Ako li ti kruna tvoja smeta 
U tom, a ti budi veledušan, 

Pa daj ovo sjajno, težko breme 
Onim — kojim, kako mislim, prije 
S pravom nekim no tebi pripada. 

VOJAČA (potiho i zlovoljno).. 

Ne mogu se čudu dočuditi, 

Kako sbori. (Glasno.) 

Osviesti se, snaho! 

MARIJA (ne sluša, što Vojača kaže, već nastavi). 

Daj ju, Stipo, udovici kralja 
Katarini ii’ svojemu stricu 
Radi. 



STJEPAN (razljuti se — strastno). 

Šuti! — Pa ni rieči više! 

Dosta mi je tvoga govorenja . . . 

Idi sada! 

4ARIJA (kroz plač). Dakle sve uzalud! 

Jao meni! . . . Idem, Stipo, idem. 

Vojača. Ja ću s tobom, snaho, da te malko 
Razgovorim, pa da te uputim, 

Kako ima sviet taj dva vidika, 

Jedan, gdje nas vruće srce vodi 
Poljem cvjetnim različitih čuvstvd, 

Drugi opet, gdje um hladni svoje 
Zatočnike i ljubimce raznim, 

Mnokrat strmim ili vijugastim, 

A1 sigurnim ipak putem vodi, 

Dok ih k cilju sobstvene koristi 
Ne dovede, gdje ih za sve patnje, 

Što su možda pretrpjeli putem, 

Liepim zlatnim voćem tad dariva. (Stjepanu) 

A ti, sinko, što ti prije rekoh, 

Sve promisli još jedanput dobro, 

I učini, što za bolje nadješ. 

STJEPAN. To i hoću, nemaj brige za to. (Vojača i Marija 
du. Stjepan gleda za njima i već hoće da ih sliedi, ali ipak stane, 
te nešto razmišlja — zatim odvažno.) 

Mila si mi, ženo, al* ja ne ću 
Teb’ za volju da se lišim krune, 

Koja mi je jako omiljela, 

Ne ću, bogme! — Pa me i stajalo 
Sve ostale sreće mog života . . . 

To bi bilo odviš veledušno, 

Dušu najprie, pa sad još i krunu ! 

Ta sam pako bi mi se narugo 
S punim pravom, jer bi bilo ludo. (žestoko.) 
Ne dam, ne dam krune ni kraljevstva, 

Al bez rane, al bez mrtve glave! (Ode.) 



CIN ČETVRTI. 


PRIZOR PRVI. 

Dvorana gradska u Drinopolju. — MUHAMED-paša i OMER-paša, 

veziri. 

OMER (otajstveno). 

Muhamede, znadeš li ti, zašto 
Nas sad zovnu k sebi možni sultan? 

MUHAMED. Slutim nešto: bit će radi Bosne, 

Gdje je sada zavladao razdor 
Iza smrti kralja Tome, što ga 
Brat rodjeni a i sin ubiše. 

OMER. To se dakle zbilja dogodilo? 

MUHAMED. Jeste, brate, nema dvojbe; tu viest 
Poklisari udove kraljice, 

Što dodjoše jučer k našem caru, 

Potvrdjuju, jer potanko znadu, 

Kako ’e bilo. 

OMER. A šta misliš, brate, 

Hoće 1’ car naš smrt Tomaša kralja, 
Pobratima svoga, osvetiti? 

MUHAMED. Tko to može kazati za stalno, 

Što car Mehmed hoće, što li ne će, 

To se samo tako gatat može; 

Ta znaš i sdm, on sasluša kadšto 
Mnienje drugih, ali zato ipak 
Viek po svojoj samo glavi radi. 

OMER. Pravo ima, da ne sluša svakog, 

I da radi, što za bolje nadje, 



Jerbo do sad, štogodier započe, 
Sve mu podje baš za rukom dobro; 
A ja ne znam, bi li tako bilo, 

Da je slušo, što mu drugi kažu. 
Slavan je i čestit Mehmed Drugi, 
On će narod velikog proroka 
Proslaviti, te će gospodovat 
Prokletimi nad kauri skoro . . . 

Ala da nas hoće predvoditi 
Opet skoro! — Željan sam ti boja, 
Ruka mi je desna zasilila, 

Sablja bridka krvi zaželjela, 

A tako mi dina i imana! 

Najvolij bih da sad udarimo 
Na tu Bosnu. 


JHAMED. To bi vjeruj, i ja 

Najvolio . . . Ala liepa blaga 
Ima u njoj, plodne su joj zemlje, 
Rieke pune riba, brda i polja 
Puna liepih različitih krda, 

Ljudi pako krepki su i čili — 

Kud ćeš za nas ljepše vezirluke, 
Kud li bolje na tom svietu roblje, 
Nego 1* što ga ima ova Bosna?! 
Sam Bog nam je dade komšinicom, 
Veleć time: evo, Ture, uzmi! 

OMER. Imaš razlog, i ja tako mislim, 

A ti jadni kraljevi bosanski, 

Što plaćaju harač našem caru, 
Priznajući gospodstvo njegovo, 

Što su drugo no veziri carski? 

Te ih svrgnut može car, kad hoće, 
I vezirluk oteti im. 

HAMED (upade mu u rieč). Podat 

Vjernijima slugam svojim — je lj? 

OMER. E dakako. — 0 Stjepanu kralju' 
Sadašnjemu kažu i onako: 

Da je ohol i naprasit čovjek, 

Koj’ na Turke mrzi. 

MUHAMED. Neka, neka! 

Ta oholost njega prie vremena 
Lišit može kraljevstva i krune, 
Koje će se, kako slutim, Mehmed 
Tada latit, da si je prisvoji 
U čast svoju i proroka slavu. 

OMER. Ala brate, to bi divno bilo! . . . 


PRIZOR DRUGI. 

Prijašnji. — MEHMED, za njim HODŽA i četiri gorostasna arapina 
kao tjelesna straža careva unilaze. Muhamed i Omer poklone se, 
podvivši ruke, duboko pred carem. % 

MEHMED (opaziv vezire — prijazno). 

Gle, veziri moji! (Muhamedu.) 

Da si zdravo, 

Muhamede, diko na divanu! (Omeru.) 

I ti, bridka sabljo na mejdanu, 

Da si zdravo! 

MUHAMED. Čestit vazda bio, 

Sultan-care ; ogrijano sunce! 

OMER. Slavan k tomu, dok je svieta i vieka! 
Dušmani ti pod nogama bili 
Ko tvom konju klinci pod kopitom. 

HODŽA. Bog je velik! — Tako će i biti! 

OMER (caru — pokloniv se opet pred njim). 

Ti si nama doć’ zapovjedio — 

MEHMED. Jesam, čuti ćete poslie zašto. (Muhamedu.) 

Jesu li jur krenuli put Bosne 
Poslanici kraljice bosanske? 

MUHAMED. Jesu, čestit care, prie dva sata. 

MEHMED. Žao mi je kralja Tome, moga 

Pobratima. . . Bio je dobar čovjek, 

Ali šta ću — probuditi mrtve 

Lje ne može ni car, a smrt kralja 
Osvetiti — to za cielo hoću 
Za ko’e vrieme. — Doć’ će hora tomu! . . . 
(Sam sa sobom.) 

Ja na svoju svrhu pazit moram, 

Ne na tudju, kamo 1* na kaursku, 

Vrieme žetve moje u toj Bosni 
Već je blizu. (Glasno.) 

U ostalom pako 
Moj odgovor, udovi kraljici 
Poslan, ima i melema nešto. (Mehmedu.) 

Zbilja, kaži, što je tomu uzrok, 

Te još Ali-bega nema ovdje? 

fHAMED. Ja sam pošlo brza Tatarina, 

Da mu kaže, tu da ima doći 
Odmah, ne znam, što zateže do sad. (Vidi, gdje 
dolazi Ali-beg.) 

Al’ što rekoh, evo ga jur ovdje. 


PRIZOR TREĆI. 

Prijašnji. — ALI-BEG. 

BEG (pokloni se duboko pred carem). 

Čestit care, evo vjerne sluge, 

Zapoviedaj! — 

:ehmed. Znam ja, da si vjeran, 

A još k tomu mudar i odvažan, 

Zato tebe kao poslanika 
Svoga šaljem sa ta dva fermana — (Preda mu 
dvie listine.) 

Najprie k Izak-paši, što je u Skoplju 
Zapovjednik — njemu kaži: odmah 
Da sakupi svoju četu, te s njom 
U susjednu Bosnu da navali 
Pod izlikom, kan’ da će priteći 
Udovici kralja Tome u pomoć 
Prot Stjepanu. (Stanka.) 

Zatim od Izaka 


Bogović: Pjesnička djela I. 

Žurno kreni k tom Stjepanu kralju 
Bosanskomu, te zahtievaj strogo: 

Da mi odmah dužan harač plati, 

Pače isti više, nego li što 
Bi plaćeno do sad. 

MUHAMED. Kamo sreće, 

Da taj Stjepan plati dobrovoljno, 

Što mu otac plaćati morade. 

MEHMED. Šta govoriš, jesi 1* sišo s uma! 

A zar volja moja ništ’ ne važi? 

MUHAMED. Sve zaista, čestit care, u nas, 

Ali ne znam, da li u Stjepana, 

0 kom znadem — 

OMER (upane Muhamedu u rieč). Da na Turke mrzi. 
MUHAMED. Da je vruće krvi, te ponosit. 

OMER. A još k tomu kažu, da je hrabar. 
MEHMED (uzplamti). 

A ja što sam? — Jadni, zar ne znate, 
Da preda mnom svaki izčezava 
Ponos, vruća krv preda mnom mora 
Da ohladni ii oledi sasvim, 

Ono pako, što se na mom putu 
Ne pregiblje, prelomim na dvoje. 

Ja sam Mehmed Drugi, to je dosta, 
Mehmed, kog će spominjat potomstvo: 
Da mu ravna ne bi u svem vieku. 

HODŽA. Istina je, na vojsci si vazda 
Sretan bio, pobjeda bi sjajna 
Svaki tvoj boj, zato s punim pravom 
Nazvasmo te slavnim dobitnikom. 

MEHMED. Kad je dakle tako, kažite mi, 

Šta je jadni Stjepan proti meni 
Sa ponosom i hrabrošću svojom? 

Iz milosti moje on kraljuje 
Još nekoje vrieme u toj Bosni, 

Jer da hoću, priestol mu se ruši 

Sutra — zato neka ne prkosi, 

Već pokoran treba da mi bude 

Kao svome dobrom gospodaru. (Ali-begu.) 

Ako li bi ipak — što ne mislim — 

Zaniekao harač, a to znadeš 
Bez naputka, što mu kazat imaš 
U mo’e ime, jer mi znaš načela, 

Kojim vjeran ja ostati hoću, 

Dokle sunce svoj put ne izgubi. (Rukom mahne, 
na što Ali-beg, pokloniv se duboko, ode.) 

PRIZOR ČETVRTI. 

Prijašnji — bez ALI-BEG A. 

HODŽA. Je li testir, da te štogod pitam, 

Čestit care ? 

MEHMED. Testir, hodžo — pitaj! 

HODŽA. Zašt’ zatežeš s tvojim odlukama? 

Što bit mora, neka jednom bude! 

Alah ti je sjajnu poklonio 
Krunu, al u njojzi jošte fali 
Jedan dragi kamen — to je Bosna. 

MEHMED. Gle, gle, hodžo, što si izumio ! 

Mudar jesi, al besjediš ludo, 

A zar misliš, da je ova Bosna 
Cilj jedini, za kojim ja težim? 

Ti se varaš! — Alah mi je dvije 
Baš najveće ovog svieta krune 
, Namienio, s njima i upravu 

\ Nad iztočnim i zapadnim carstvom 

/ Rimskim . . . Prvu jur osvojih s gradom 

Konstantina, divnim Carigradom, 

Silom moga pobjednog oružja ; 

A tako mi svetca Muhameda! 

I druga me isto tako mora 
Zapast! . . . Prije mirovati ne ću, 

Dok se meni stari ponositi 

* 

Rim sa svojih sedam brda liepo 
Ne pokloni, dok iz Vatikana 
Ne dačinim moj zapadni šaraj, 

A džamiju iz Petrove crkve, 

Ko što je iz Sofije načinih, 

S nje oboriv kleti krst kaurski, 

Te namjestiv polumjesec sjajni. 

OMER. Slava tvoja, čestit gospodaru, 

Jur sad svietom plovi, al kad svršiš 
Ovo djelo, nadkrilit ćeš slavne 
Pradjedove, što ih godier bješe, 

Ko što sunce žarko, kada sine 
Iza gore, svjetlošću zastire 
Sjajnost sviju zviezda i mjeseca. 

MUHAMED. Ja ne dvojim, čestit care, ti ćeš 
Proslaviti sebe i naš narod, 

Pa će se još jedit nasljednici 
Tvoji, što si njima preoteo 
Cielu slavu, tako da im ništa 
Iza tebe ne ostade više, 

Čim bi mogli sebe proslaviti. 

• HODŽA. Uztraj samo na tom slavnom putu, 

Pa ćeš vidjet, da će tebe k cilju 
Ožudjenom sretno dovest ruka 
Velikoga svetca Muhameda, 

Jer jamačno 4ebe on izabra,’ 

Da njegove pravovjerne vodiš 
Svietlom stazom slave i pobjede. 

MEHMED (uzhićeno upane). 

I sve bliže našemu poslanstvu, 

Štono jeste: gospodstvo nad svietom! (Stanka.) 
To je. ono, za čim uviek teži 
Srce moje u snu i na javi, 

U toj misli sva mi se ostala 
Stječu čuvstva. (Hodži.) 

Zato ne pitajte, 

Zašto ovo, zašto ono radim 
II' ne radim — prodjite se toga! 

Već u moju uzdajte se pamet, 

Koja mene do sad ne prevari, 

I u čvrstu volju moju, koja 
Izvest znade, što izumi pamet . . . 

Što se pako ove Bosne tiče, 

Paz’te dobro, što vam kažem sada: 

Ta će biti skoro moja, jerbo 
Klicu nosi trulosti u sebi, 

S koje propast hoće. — 

MUHAMED. Prije mnogo 

Još godina, tko bi bio reko. 

Da će tako ova Bosna proći! — 

Tad još bješe slavna, ponosita, 

A1 od svega toga sad joj jedva 
Ime osta. 

MEHMED (ozbiljno). Tako ti je uviek 

Na tom svietu bilo, te će biti, 

Vjeruj meni, i unapried tako. 

Vrieme gradi ponosite kule, 

A1 ih vrieme opet razgradjuje; 

Carstva niču, rastu i dorastu, 

A kad jednom stignu i prevale 
Svog razvitka stepen baš najviši, 

Trkimice često pram propasti 
K nezasitnom bezdnu lete, gdje ih 
Izpred vida nestaje ljudskoga. 

OMER. I naše će dakle jednom carstvo, 

Kad je tako, propast. 

MEHMED (prene se — žestoko). Ha, Omere ! 

Šta si reko? — To moguće nije! 

Silno carstvo tursko propast ne će 
I ne smije — nikad, podnipošto! 

Već će rinut narode ostale 
I njihova carstva u grob tavni 
I zaborav vječnu, te njihovom 
Pomladjeno baštinom do vieka 
Rasti, cvasti, nikad ne docvasti. (Dosjeti se 
nečemu.) 



230 


A1 dosta je toga govorenja, 

Nismo ovdje došli na dangubu, 

II* na pusti divan, već na poso. (Muhamedu.) 
Koliko je ovdje na okupu 
Evropejske vojske? 

MUHAMED. A Bit će svega, 

Sto pješaka, a što konjaniki, 

Do šestdeset hiljad’. 

MEHMED (Omeru). A koliko 

Ima tudier vojske iz Azije? 

OMER. Preko dvaest hiljad’. 

MEHMED. Uzmi dakle 

Ovih dvaest. hiljad’, pa put Bosne 
Odmah s njima kreni, te na ušću 
Rieke Bosne u Savu sagradi — 

Ali to čim prije — tvrdju jednu, 

Kojoj neka ime bude Šamac, 

Biti će nam skoro od potrebe . . . 

U toj tvrdji ostavi posadu 
Jaku — deset od prilike hiljad’ — 

Pa s ostalom vojnom četom kreni 
Prama Skoplju, tamo čekaj, dok ti 
Glas od mene dodje. (Muhamedu.) 

A ti gledaj, 

Da još više vojske tu sakupiš 
U najkraće vrieme, trebat će mi! — 

Hajte sada, pa ne odgadjajte, 

Već što rekoh, svršite mi točno! (Veziri se po¬ 
klone muče i odu, a u isti par unidje dvoranin.) 

DVORANIN. Čestit care, neki vojevoda 
Po imenu Radak — 

MEHMED (upane mu u rieč). Neka dodje ! (Dvoranin ode 

— a car prama hodži nastavi.) 

To je moja najbolja uhoda, 

Što je imam u toj jadnoj Bosni, 

Sve mi javlja, što se tam’ dogadja, 

Gadan čovjek, bez značaja svakog, 

Te se uprav k6 voda prelieva 
Na svakoju stranu; on će prodat 
I za novce izdat sve na svietu, 

Boga, kralja svoga, majku, otca, 

Ženu, diete, dušu i tielo svoje, 

Samo ako sve mu dobro platiš; 

Sama ga je narav nakazila, 

Te na lievu nogu nahramuje, 

A na desno oko nahiljuje; 

Prezirem ga ko šugavo pseto, 

Ali šta ću, za sad još ga trebam. 

PRIZOR PETI. 

Prijašnji. — RADAK. 

DAK (pokloniv se pred carem — smjerno). 

Evo mene, moj čestiti care, 

Želio si, da se sastanemo 
Glavom, da me pitaš za nekoje 
Stvari. 

KEHMED. Tako jeste. Kaži najprie, 

Ima li što novo sada kod vas? 

radak. Dosta, bogme! — Bosna nij’ još bila 
Tako plodna, što se kralja tiče, 

Kao što je sada, ta gotovo 

Iza svakog grma kralj joj niče. (Nasmjehne se.) 

Barem hoće gdjekoj’ da postane, 

Što još nije. — Sva se zemlja naša 
Sad razvrgla na protivne stranke, 

Jedni kralja sadašnjeg Stjepana 
Sliede, drugi udovicu Tome, 

Treći opet vole Radivoja 
Neg oboje prije spomenutih. 

1HMED (smiešeć se). 

Kaži der mi, koga ti najvoliš. 

RADAK. Baš nikoga, da ti pravo kažem, 

Od tih sviju. 

MEHMED. Ali, more, kaži, 

Kako je to? Ta bio si prije 
Za Stjepana, da on kraljem bude. 

RADAK. To je bilo, al je opet prošlo, 

Nada me je moja prevarila, 

Ali ništa zato, to ću drugdje 
Nadoknadit opet, ako Bog da; 

Ta najbolji račundžija kadšto 
Fali, ali treba da popravi. 

Sa Stjepanom ne ću da pazarim, 

On je meni natrunuo oko, 

Ja sam njemu, kako valja, bio 
Baš u pomoć proti Radivoju, 

A on — 

MEHMED. Tebe valjda nagradio 

Nije? 

RADAK. Jeste, ali baš kukavno, 

I ne tako, ko što sam se nado. 

MEHMED. A zar ne znaš, da je ljudska nada 
Varalica, koja rado vara. 

RADAK (upane caru naglo u rieč). 

Hoće li me možda i u tebe 
Prevariti ? 

MEHMED (pogleda ga plamenim očima, ali se odmah umiri — 
hladnokrvno). 

Ne će, vojevodo! 

Vidjeti ćeš odmah, što sam za te 
Pripravio jurve. (Udari dlanom o dlan, na koji znak 
dvoranin unidje; zatim dvoraninu.) 

Id’, donesi, 

Za vojvodu što je pripravljeno. (Dvoranin žurno 
ode — a Mehmed nastavi.) 

A sad kaži, koja od tih stranka, 

Štono si ih spomenuo prije, 

Ima najveć prijatelja? 

RADAK. Nema 

Dvojbe, stranka Stjepanova. 

MED. Zašto ? 

U)AK. Prvo zato: što mu je u ruku 

Vlast kraljevska, a tkogodier steče 
Vlast kakovu, taj i prijatelji 
Odmah steče; drugo zato: što je 
Stjepan hrabar, lukav i odvažan, 

I što mrzi — 

MED. Što zatežeš, more? 

C (nastavi). 

Što na Turke mrzi. 

)DŽA. Dakle jako 

Na nas mrze tvi bosanska braća? 

.DAK. Veća strana plemstva i naroda 
Tako, hodžo, da ne može bolje. 

[MED. A ti, more? 

DAK. Kazat ću ti pravo — (Lukavo.) 

Čestit care, ja si uviek mislim: 

Mrzost na stran, a korist preda se! 

ED (nasmjehne se). 

Aferim bre, imaš pravo, zato 
Baš i ne će biti po te krivo, 

Vidim, da si mudra glava. 

DAK. Šta ću, 

Nužda, kako vele, zakon gradi, 

A nužda ga opet izmjenjuje, 

Ako uztreba, meni je svejedno, 

Turski klanjo ii* molio vlaški, 

Bog je zato ipak jedan. (Mehmed car hodžu sa 
strane pogleda.) 

l (sav razjaren hoće nešto na glas da reče, ali se obuzda 
— potiho sam sa sobom). 

Jeste 

Jedan i to velik Bog nad nami, 

Ali ti si grdinja najveća, 

Što je u mom vieku čuh ii vidjeh: 

Gdje pohuli na naš častan zakon 

I vlastiti svoj, u jedan časak. (Pljune, kako mu 
se ogadi.) 

MEHMED (Radaku). 

Dobro, dobro, ali sad mi kaži, 

Šta ti misliš, šta bi — kad bi čuo, 

Da mu vojska moja sad udari 
Na krajinu iznenada, kaži, 

Šta bi činio Stjepan? 

RADAK. Ti znaš, care, 

Da se vatra sa slamom ne gasi, 

On bi planuv skočio na noge, 

A njegova bi se uzžestila 
Svakolika vojska, koja nije 
Baš velika brojem, al je zato, 

Vjeruj meni, hrabra, izabrana, 

Te gotova smrt podnieti za njeg’; 

Ne dvoj dakle, da bi odmah usto 
Stjepan proti tebi. 

MEHMED (gnjevno). Proti meni? (Umjerenije.) 

A šta misliš, hoće 1* platit Stjepan 
Dobrovoljno dužan meni harač? 

RADAK. Evo tebi ruse glave moje, 

Ako ti ga dobrovoljno plati! (Izvjestno.) 

On to, bogme, ne će nikad. 

MEHMED (plane — strastno). Ne Će ? 

Nek se čuva! Skupo stat ga može 
Taj jogunluk, jer za šalu ne zna 
Mehmed Drugi. (Stanka. Mehmed se umiri, zatim 
znalično.) 

A zar je on takav? 

Poznaješ li njega tako dobro? 

RADAK. Ko samoga sebe. 

MEHMED (uzraduje se nešto — ponosito). 

Dobro dakle, 

Kad je tako, te se sviju mnienja 
U tom slažu. To mi je baš drago, 

Barem hoću susresti junaka 
S bridkim mačem, a ne babu kakvu 
Sa preslicom. — Oj Stjepane, drž’ se! 

Skoro će se pobit ord turski, 

Što doleti onkraj crnog mora, 

Sa sokolom s planina bosanskih! (Dvoranin do¬ 
lazi sa dvie težke kese.) 

LDAK (škilji radostno na kese — lukavo). 

Čestit care, ti znaš, da je prva 
I najjača tvrdja ciele Bosne 
Grad Bobovac, a on da je sada 
U mojijeh ruku, to je dosta, 

Ti me valjda razumiješ? — 

DHMED (uzme kesu iz ruku dvoraninu). Posve! 

Evo uzmi za znak zadovoljstva 
Moga . . . Uzmi! (Poda Radaku kesu.) 

Ako li se možda 
Skoro u Bosni opet sastanemo, 

Carski ću te, da znaš, darivati. (Mahne Radaku 
rukom za znak, da može sad otići.) 

LDAK (nakloniv se duboko). 

Hvala, hvala, čestit gospodaru. (Ode.) 


PRIZOR ŠESTI. 

Prijašnji — bez RADAKA. 

2HMED (šaljivo). 

Kaži, hodžo, što si umuknuo, 

Zar ti nije Radak moj po ćudi? 

HODŽA. Čestit care, toga se ti kletog 
Kaurina čuvaj, da ne izda 
Tebe, kao što je izdo svoga 
Kralja sada. 

MEHMED. Nemaj brige, hodžo, 

I njega će luda prevariti 
Glava, sam će sebe izdat kao 
Izdajica svaka na posljedku. 

HODŽA (gnjevno). 

Ja bih redom, imana mi moga! 

Nevjernike sve, da mogu, šatro 
Kano što se satiru robovi, 

A1 Radaka toga bih na muke 
Izabrane dao, da ih muči; 

Sablja, kolac, ličina bila bi 
Odviš liepa smrt za takvu hulju. 

MEHMED. Ne ljuti se, hodžo, već pomisli: 

Što zasluži, da i steče svaki, 

Nikog plaća za djela ne mine. 

HODŽA (svedj još u srčbi). 

A1 zašt’ stvori Bog čovjeka takva? 

MEHMED. A zar ne znaš — on i zmiju stvori, 

Premda kazat nije moći zašto, 

Ali, vjeruj, bez razloga nije. 

HODŽA. Pravo imaš, oj Mehmede mudri, 

Bog je velik! 

MEHMED (ozbiljno). I pravedan, hodžo! (Odu.) 

PRIZOR SEDMI. 

Dvorana u gradu Sutiskom. — STJEPAN, TOMANOVIĆ, KOVAČIĆ 
i GOJAK unilaze. 

STJEPAN (Kovačiću). 

Dakle dvojbe nema nikakove, 

Da je tako? 

KOVAČIĆ. Nema ni najmanje, 

Svietla kruno, gdje umjesto rieči 
čin svjedoči. . . Mojim oč’ma vidjeh 
Trag krvavi divljega bjesnila 
U požaru opuštenih sela 
Na krajini liepe naše zemlje, 

Vidjeh, Izak-paša što počini — 

Krvni sluga krvnog gospodara. 

iK (porugljivo). 

A to sve u ime Katarine, 

Udovice blage, krotke, koja 
Pomoć moleć Turkom se uteče. 

iVAČIĆ. Zaista je zazor i sramota, 

Gdje kršćani mole, da im bude 
Zaštitnikom dušmanin najveći. 

A.NOVIĆ. 

Pravo veliš, mili pobratime, 

Zapali se obraz od obraza, 

A zastidi junak od junaka, 

Kada čovjek tako ruglo čuje. 

Naopako! gdje se tako radi, 

Tu ljubavi nema domovine 
Ni naroda, već izdajstvo kleto 
Širom vrata dušmanu otvara, 

Pa mu ljubi skute i koljena 
Robskim duhom, ne hajući za to, 

Ako gorko narod sav proplače 
Pod udarci nemila tudjina, 

Uzvanoga u zo čas, da miri, 

Što se ne da miriti — van krvlju, (žalostno 
i uzdišući duboko.) 

Tužna Bosno, duboko si pala! 

:PAN (ozbiljno). 

Istina je, pala je duboko, 

A1 se hoće podići opeta, 

Ja se ufam, jer mirovat ne ću, 

Dokle Bosnu našu ne osvetim, 

Ili pako ne poginem . . . Meni 
I onako dosadjuje mirni 
Dosadašnji život, bez napora, 

Borbe silne i bez truda svakog. 

Dosta mi je veće te dangube, 

Što krv samo truje u žilama . . . 

A1 će doći sgodno vrieme skoro, 

Za kojim sam tajno već odavna 
Uzdisao, doć’ će skoro slavni 

Taj dan, gdje ću kleti dug odbiti, 

Što ga Bosna duguje Turčinu. 

TOMANOVIĆ. 

Tako valja, čestit gospodaru, 

Baš to i mi jedva izgledamo. 

GOJAK (Stjepanu). 

Tvoja želja posve je i naša. 

Dosta nam je, pače i odviše 

Tog gospodstva turskog, što se nama 

Prikučuje sve to bliže i bliže, 

Baš ko kurjak gladan, kada stane 
Obilazit dvore i obore, 

Gdje obnjuši pliena i grabeži. 

KOVAČIĆ. Šta ćeš više? Ta već i navali 

Na nas — kako pripovjedih prije — 
Zato hajdmo za njim u potjeru! 

TOMANOVIĆ. 

Zbilja, svietla kruno, zašto dulje 
Oklievamo, kad vidimo, kako 
Turčin oko toga svejednako 
Radi, kavgu da ogradi ? Toga 
Podnositi mirno ne smijemo! 

KOVAČIĆ. Nema hasne, početi se mora, 

STJEPAN. Oj vojvode, vas nijedan tako 

Bit ne može željan boja s Turci 
K6 ja, to znam, ali znam nadalje 
I to, da je vojska, što je imam, 
Hrabra, meni sasvim privržena, 

Pa i blaga imam, da i više 
Još pokupim vojske, al to sve nij’ 
Dosta prema onolikoj sili, 

Kakova je u Mehmeda cara. 

Istina je, dobar vodja treba 
Da je hrabar, al mudar još više; 

Zato jošte počekajte malko, 

Dok mi stigne pomoć obećana 
Od hrvatskog bana Pavla Tara, 



I Jakšića, velikog župana 
Neretvanskog, koji obrekoše 
Pomoć meni, ako udrem na Turke; 

Ja ću pisat toj dvojici knjigu, 

Neka šalju, što su obećali. 

KOVAČIĆ. Kamo sreća, da učine tako, 

A1 se bojim, da ta obećanja 
Nisu posve nalik onom slovu, 

Što se na led piše, kad jug duva. 

STJEPAN. Vidjet ćemo. — Zatim ću poslati 
Poklisare svoje odmah danas 
Matijašu, kralju ugarskomu, 

Mletčanima, Juri Kastriotiću, 

Da mi štogod i oni pomognu 
U tom ratu. 

GOJAK. To bi mogli, pače 

I morali, jer se, bogme, tiče 
I njihove kože, ako našom 
Mi platimo. 

STJEPAN. Još ću poklisara 

Dva poslati k papi. 

TOMANOVIČ. K papir — Zašto? 

KOVAČIĆ. Scienim, da to od koristi ne će 
Nikakove biti za nas. 

STJEPAN. A ja 

Mislim, da će biti, jer njegova 
Rieč baš mnogo važi kod ostalih 
Vladalaca, zato ću mu sada 
Poručiti: neka izposluje, 

Da se meni vojska krstonosna 
Proti Turkom u pomoć pošalje — 

A1 što prije; jer tu odgadjanja 
Nema, gdje su jur gotovi Turci 
Na boj . . . Bosna klisura je čvrsta, 

Bog i duša, te će o njoj prije, 

Nego li se sruši, na tisuće 

Razbiti se turskijeh lubanja, 

A1 najposlie, sama bez pomoći 
Druge, ne znam, hoće 1* moći biesnom 
Nasrtanju ogromnijeh sila 
Odoljeti . . . Ta i Termopila — 

Kako znamo — pade u dušmana 
Ruke, pošto s hrabrom četom svojom 
Leonida slavni tu poginu . . . 

Ako T ipak — što da Bog sačuva! — 
Ta predstraža kršćanskih država, 

Bosna naime i Hercegovina, 

Jednom pade, prost će biti ulaz 
U ostale države Turčinu; 

Tad nek strepe Ugri i Mletčani, 

Sa ostalom Talijanskom cielom, 

S Rimom starim — neka strepe tada, 
Jer će iza provaljenih naših 
Tih bedema turska poplavica 
Sve njihove zemlje poplaviti . . . 

To ću papi poručiti, to nek 
Na um uzme, zatim ću ga molit, 

Da mi krunu jednom pošlje. 

TOMANOVIĆ. Kada 

Nije ti je pošlo onomadne, 

Ne će ni sad; a pomoći kakvoj 
Od te strane ne nadaj se čisto, 

Ja ti kažem. 

KOVAČIĆ (Stjepanu). Istinite tvoje 

Rieči, molbe i savjete dobre 
Ne će, vjeruj, saslušati tamo, 

Već će liepo sve to mimoići. 

TOMANOVIĆ. 

S Rima samo uviek obilato 
Sladke rieči i blagoslov šalju, 

A1 pomoći krepke odtud nema, 

Nit je bilo ikad. 


KOVAČIĆ. 


Nit će biti. 

GOJAK. Ta tvoj otac predkaz6 je papi 
Isto tako propast iztočnoga 
Rimskog carstva, ali — sve zaludu. 

STJEPAN. Sve se ipak mora pokušati, 

Kad se radi o velikoj stvari. 


PRIZOR OSMI. 

Prijašnji. — KUBRETIĆ ranjen silno nahrupi u dvoranu. 
TOMANOVIĆ. 

Što je tebi, brate? 

GOJAK. Naopako! 

Šta je? 

STJEPAN. Kaži, gdje si dopanuo 

Ovih rana. 

KUBRETIĆ. A za Boga, kralju, 

Zar još ne znaš? — 

STJEPAN. Šta bih znao? — Reci! 

A1 u kratko, jerbo ti si ranjen 
I umoran, a ja imam posla 
Jošte silnog — kaži dakle, šta je? 

KUBRETIĆ (podbočiv se na svoju sablju). 

Nema tomu ni nedjelja dana, 

Što zapovied tvoju slušajući 
Sa vojenom jednom četom krenuh 
Uzduž naših medja, da razvidim, 

Ima 1’ gdjegod traga nepriatelju, 

Kad li eno, baš na ušću Bosne 
Rieke u Savu, imam šta vidjeti — 

GOJAK. Šta, za Boga? 

TOMANOVIĆ. Šta ćemo to čuti! 

STJEPAN. Kaži jednom, šta si vidio tamo? 

KUBRETIĆ. Tvrdju novu na zemljištu našem, 

Nevidjenu prije. (Svi se začude.) 

Bogović: Pjesnička djela I. 


16 

STJEPAN. Kakvu tvrdju, 

Da od Boga nadješ? A zar buncaš 
Bolan ? 

TOMANOVIĆ. Tvrdju! — Tamo? — Nij* moguće! 

Tamo nikad tvrdje nije bilo. 

KOVAČIĆ. Valjda nije pronikla iz zemlje 
Iznenada. 

KUBRETić. To sam mislio i ja, 

Pa baš zato brže bolje tamo 
I ja krenuh, da to čudo vidim, 

Ali po se u sto zlijeh časa 
I po svoje, jer k6 divlji vepar, 

Kad mu u gori nagaziš na ležaj, 

Tako Turci iz te klete tvrdje, 

Kojoj ime nadjenuše: Šamac, 

Kano biesni na nas nasrnuše — (Svi skoče, te 
se uzbune.) 

STJEPAN (škrine zubmi — gnjevno i strastno). 

Opet Turci!? — Oj prokleti rode, 

Čekaj, Čekaj ! — (Zatim umjerenije Kubretiću.) 

Pripovjedi dalje! 

KUBRETIĆ. Ne znam drugo kazat, do jedino: 

U Turaka da je triput više 
Nego I’ u nas tamo vojske bilo. 

Mi se s njima zato ipak hrabro 
Potukosmo, ali sve zaludu, 

Turska sila našu nadvalila 
I razbila posve. 

GOJAK. Naopako! 

Jedva čusmo viest o Izak-paši, 

Kad li evo opet na nju nalik 
Druge viesti! 

KOVAČIĆ. Sad bar znamo, ako 

Kratkovidi nismo ili sliepi, 

Što nas čeka od tijeh Turaka, 

Koji sada na nas nasiliše, 

Te mirovat ne će, dok im hrabro 

Ne stanemo na put, da se malko 
Opamete i svoja zločinstva 
Da ostave. 

[ANOVIĆ. To još nije dosta. 

Turcima se tako ne dolazi 
Na kraj sada više, već tu treba 
Odlučiti brzo, pa tad udrit 
I borit se, te ne sustat prije, 

Dok se Turci ili ne odklone 
Sasvim sili našoj, te za uviek, 

U* — ako je Božja volja tako — 

Mi njihovoj. 

ŠPAN (spopane Tomanovića za ruku — oduševljeno). 

Tako, tako, hrabri 
Moj Momčilo! Iz dna duše moje 
Proiztječu sada rieči tvoje, 

I ja tako mislim, pa će valjda 
Skoro biti tako; oklievati 
Ne možemo, pala kocka sreće 
Kud joj godier drago! 

»RANIN (unilazi). Svietla kruno, 

Cara turskog poslanik je došo, 

Te ti nosi glase od svojega 
Gospodara. 

EPAN (plane). Neka dodje, neka! (Dvoranin odlazi.) 

Dobro će mi uprav sada doći, 

Nije mogo u sgodnije doba 
Udesiti mene. 

[ANOVIĆ. To baš ide 

Redom. — 

'JEPAN. Tako valja, bar se hoće 

Stvar ta riešit prije — bridkom sabljom. 

PRIZOR DEVETI. 

Prijašnji. — ALI-BEG. 

•BEG (pokloni se pred Stjepanom). 

Mehmed Drugi, turski car čestiti, 



244 


Samodržac nepobjediv, silni, 

Pred kojim se trese — 

STJEPAN (upane u rieč — ponosito). Ti i tebi 

Slični možda — drugi nitko! . . . Kaži 
Bez šaranja svakog, šta gospodar 
• Tvoj od mene ište ? 

ALi-BEG. Da mu platiš 

Bez odvlake svake dužan harač, 

A još k tomu u ime zavjere, 

Kao svome caru gospodinu, 

Dvie hiljade zlatnijeh dukata 
Da mu pošlješ. 

STJEPAN (kroz srčbu i gnjev jedva progovara). 

Gle, gle! — Ništa drugo? 

ALI-BEG. Ništa za sad, zato mislim, da će 
Dobro biti po te i po Bosnu, 

Ako platiš, što platiti imaš. 

STJEPAN. A polako, neznana delijo! — 

Nuder kaži, što će biti, ako 
Baš ne platim ništa? 

ALI-BEG. Nemoj tako, 

Mogo bi se lako pokajati, 

Jer tako mi svetca Muhameda! 

Ako uvriediš čestitoga cara, 

A to, vjeruj, da će skoro doći 
I do zlića i krvoprolića. 

STJEPAN (gnjevno). 

A zar nije do toga jur došlo? 

Ne znaš li ti, što su počinili 
Na krajini našoj blizu Skoplja, 

Zatim oko Šamca vaši ljudi? 

Zar ti toga zbilja ne znaš, Ture? 

Hoćeš, da ti kažem? 

ALI-BEG. Šta je mene 

Briga za to. — Ja sam došd ovdje, 

Da mom caru dužni harač platiš. 

TJEPAN (priskoči gvozdenim vratima obližnje blagajne, otvori ju 
— žestoko). 

Evo vidiš, koliko imadem 
Ovdje blaga u srebru i zlatu! . . . 

Nu da znadeš: tvomu Mehmed-caru 
Ni mrvice od tog blaga ne dam, 

Već ću time vojsku si umnožat, 

A što zatim s vojskom ovom hoću, 

To baš lasno možeš pogoditi. 

ALI-BEG. Oj Stjepane, kralju, ti promisli, 

Šta besjediš, šta li radiš sada, 

A ja tebi opet kažem: po te 
Bit će bolje, ako harač platiš. 

Sliedeć tako primjer pokojnoga 
Otca svoga Tome. 

JEPAN (uzžesti se). 

Šta je meni 

Do mojega otca u tom stalo . . . 

Ako on bješe sluga padišaha, 

A to ne ću ja da rob mu budem, 

Već ću radit, što je meni drago. 

ALI-BEG. Znaš li, kralju, da u moga cara 
Ima silna na okupu vojska, 

Te bi lakše zviezde po nebesih 
Prebrojiti, nego 1* sve junake 
Redom. Znam ja, i u tebe ima 
Hrabra vojska, pa ti možeš novcem 
Jošte više vojske sakupiti, 

Ali sve to mora izčeznuti 
Napram volji cara čestitoga 
I njegovih ordija bez broja. 

MANOVIĆ (oduševljeno i žestoko). 

Boj ne bije svijetlo oružje, 

Nit množina kakvih najmenika, 

Već boj bije srce u junaka, 

Što za dom svoj i narod vojuju. 

ALI-BEG. Promislite, što radite, dobro; 

Jer ako se s nami zaratite, 

Mehmed vazda u boju batlija, 
Tjerat će vas ko oblake pieska, 
Kad ih vjetar po pustari goni. 

TOMANOVIĆ. 

Samo neka pazi, da se njemu 
Ne nažene piesak taj u oči, 

I da s toga jadan ne osliepi. 

ALI-BEG. Ostati će mnogo pustih kapa, 

I udova u crno zavitih 
U toj Bosni, ako silna naša 
Vojska s vašom stane ljut boj biti. 

TOMANOVIĆ. 

Ako Bog da, ostat će još više 
Pustih čalma, pa i bula turskih 
U haremih bez svog gospodara, 
Ak’ se male ali hrabre čete 
Naše uzžeste, te u svima srce, 
Kako valja, junački razigra. 

ALI-BEG. To bit može, ali će napokon 
Naša sila ipak prevagnuti, 

A vi ćete redom poginuti. 

TOMANOVIĆ (oduševljeno). 

Neka bude i to, barem ćemo 
Nakon sebe spomen ostaviti. 

STJEPAN. Pravo imaš, moj Tomanoviću, 

Bit će tako; jer mi ćemo znati 
II’ pobjedu ko junaci steći, 

Ili umriet — da živimo viekom! — 
Jedno ili drugo, samo prije 
Da se Turkom osvetimo. 

ALI-BEG. Vidim, 

Od koristi nije, da se s tobom, 
Kralju Stipo, a i s vojvodami 
Tu prepirem dulje, već vam evo 
Dajem ferman cara čestitoga, 
Slušajte ga, ne bi li se opet 
Tijem kako pameti dozvali, 

Pa i njega starijega znali. (Izvuče iz haljine li- 
te pokloniv se, dotakne se njom usta i čela, zatim ju poda 
v Stjepanu.) 

Čitaj, kralju, što ti zapovieda 
Naš gospodar. 

PAN (trgne Ali-begu žestoko ferman iz ruku, razdere ga i baci 
rane komade Ali-begu pred noge, Ali-beg se prepane. — Stjepan 
ra prezirno jedan čas motri, zatim s gnjevnim ponosom.) 

Evo ti fermana 

Cara tvoga! ... Pa si jednom pamti, 

Kleti robe, da on tvoj gospodar 
Biti može, ali moj nipošto! — 

Kaži caru : da će njemu skoro 
Harač platit — (udari rukom o svoju sablju) 
ova sablja moja 

Na bojištu . . . (Mahne rukom Ali-begu.) 

A ti idi sada! (Ali-beg sav tronut po¬ 
kloni se i ode.) 


PRIZOR DESETI. 

Prijašnji — bez ALI-BEGA. 

JEPAN. Ala kako mi je odlanulo, 

Odkako nam drugo ne ostaje, 

No udarit na te zulumćare, 

Što nam priete robstvom ili smrću. 

ANOVIĆ. 

Volim, da mi iznad groba moga 
Prie vremena kuka kukavica, 

Da me ljuba sirota spominje, 

No da živim kao rob bezčastno, 

1 da vidim milu moju Bosnu, 

Kako stenje pod krvnika jarmom, 
Pod kopitom njihovijeh hata, 

I pod težkom trostrukom kandžijom. 

)VAČIĆ. Borimo se dakle, dok je nama 
Na ramenih živa glava, za čast 
I slobodu našu. 

GOJAK i KUBRETIĆ. To hoćemo, 

Dokle sabljom mahat uzmognemo! 

STJEPAN. Tako treba, hrabri vojevode, 

Vjerujte mi, tko se za stvar svetu 
Bori, toga uviek slava, mnokrat 
I pobjeda čeka, zato čujte, 

Što sam sada učiniti voljan. (Odvažno.) 

S ovom četom, što je imam ovdje 
U Sutiskoj, krenut ću još danas 
Prama Šamcu, da razorim ovo 
Gniezdo tursko, te pod razvalinom 
Tvrdje ove, gazde joj sahranim. (Kovačiću.) 
Iza toga ti sazovi našu 
Svu ostalu vojsku, što je ima 
Pomještene gdjegdje izvan tvrdja, 

Pa s njom kreni prama gradu Ključu, 

A kad budeš tamo, meterizi 

Grad i vojsku, pa me tu dočekaj. (Tomanoviću.) 

A ti budi moja kupivojska 

Dotle. Beri vojsku, štogod više 

Možeš; zovi, što je godier za boj, 

Pod barjake, nemoj štedjet novca, 

Uzmi tamo, koliko ti treba! (Pokazuje mu prstom 
na blagajnu.) 

Meni nije žao toga blaga 
U takovu plemenitu svrhu . .. 

Kad li dosta sakupiš vojnika, 

Odvedi ih uprav u Bobovac, 

Te u tvrdom onom gradu daljne 
Zapoviedi moje ti izgledaj. 

TOMANOVIĆ. 

Bit će tako, ko što zapoviedaš. 

S JKPAN (Gojaku i Kubretiću). 

A vi ćete mene pratit prama 
Šamcu oba — je li? 

GOJAK. Drage volje. 

KUBRETIĆ. Bar ti hoću kalauzom biti! 

TJEPAN. Još ću prije, nego li otidem, 

Hitro pisat knjige, te razposlat 
Poklisare svoje na sve strane, 

Da vladare prije spomenute 
Sklonim na to, da mi pošlju pomoć, 

Koja će nam, vjerujte mi, vrlo 
Dobro doći, kad se jednom digne 
S cielom svojom vojskom Mehmed na nas. 
■1ANOVIĆ. 

Neka dodje! . . . Jedva ti ga čekam, 

Jer sam sablji božju riječ dao: 

Koga godier od tijeh Turaka 
U susreći sretnem, da je hoću 
Crne turske krvce napojiti, 

I njihova mesa nahraniti. 

TJEPAN. Uztrpi se, sivi moj sokole, 

Jošte malo, biti će naskoro, 

Što izgledaš i čemu se nadaš . . . 

I ja jedva čekam, da se s njima 
Ogledamo. (Sam sa sobom.) 

Tim ću se najprije 

Ostajati moći — grieha svoga . . . (Opet glasno.) 
Sada valja svietu dokazati, 

Što malena naša Bosna može, 

Ako njojzi do nevolje dodje . . . 

A mi, znam ja, miloj domovini 
Našoj obraz ne ćemo ovranit 
No osvjetlat, u Boga se nadam! (žestoko i 
oduševljeno.) 

Koga P rodi i odgoji majka 
U toj Bosni, te sad s nama ne će 
Prot nevjeri vjeru uhvatiti, 

Da za dom svoj krvcu prolijeva, 

Ono vam je kleti izdajica, 

Deset puta gori od Turčina, 

Njegova se ne užegla svieća 
Na ovome ni na onom svietu, 

Ubio ga Bog i božja vjera! (Odu redom svi.) 



C1N PETI. 


PRIZOR PRVI. 

Soba u gradu Ključu. — Večernje doba. — KOVAČIĆ i GOJAK. 

KOVAČIĆ. Ne znam, što je, al mi je za čudo, 

Što i danas Kubretića nema, 

Iz Bobovca da donese glase . . . 

Ne znam, bogme, šta da mislim o tom 
Zatezanju. — Ta on znade dobro, 

Koliko je kralju, a i nama, 

Do sigurnih daljnih viesti stalo 
0 napredku našijeh dušmana. 

GOJAK. Nemoj krivo da o njemu sudiš, 

Valjda njega nešto uzdržava, 

Te ne može, kako bi baš rado, 

A k tom znadeš i to, da se sada 
Svuda prosto baš ne može proći 
Od zasjeda turskih, na koje se 
Lako gdjegod nagaziti može. 

KOVAČIĆ (gnjevno). 

Trista jada, šta smo dočekali! — 

Ta još nema pet nedjelja dana, 

Što je hrabri kralj naš Stjepan ono 
Gniezdo tursko Šamac razorio, 

I posadu od deset hiljada 
Što posjekč, a što zarobio, 

Pa gle, već se s nova opet diže 
Kleto Ture s novom silom na nas. 

PRIZOR DRUGI. 

Prijašnji i STJEPAN, koji čuvši posljednje rieči stupi u sobu. 
STJEPAN (odvažno). 

Što je zato, nek se samo diže, 

A mi ćemo njega opet s nova, 

Kako treba, dočekati! — Znam ja, 

Sada više šale biti ne će; 

Jer je Mehmed silnu vojsku digo, 

Sto petdeset hiljad’ od prilike, 

Te prevaliv s njome rieke naše, 

Drinu i Bosnu, k nam se prikučuje 
Sve to više. (Porugljivo.) 

Ali neka, neka! 

Zato ipak učiniti ne će, 

Da junačka srca nama klonu; 

Neka dodje, ako ga je volja . . . 

On doć’ može, al će grdno proći. (Dosjeti se 
nečemu.) 

Zbilja, što je, te još Kubretića 
Nema ovdje? — 

KOVAČIĆ. Ne znam, svietla kruno, 

Što je uzrok, da ga jošte nema, 

Premda bi jur prema dogovoru 
Ovdje biti mogd još za dana, 

A sada se mrak jur hvatat poče, 

Njega pako nema svejednako. 

STJEPAN (zamisli se nešto — sam sa sobom). 

Viesti, što ih donijeti ima, 

Odlučive jesu u sadašnjem 
Stanju našem — mnogo o njih visi! (čuje se 
u taj par, gdje netko dolazi.) 

Sad dolazi netko . . . 

KOVAČIĆ. Ne bi 1’ bio 

Naš Kubretić, koga izgledamo! 

GOJAK (priskoči k vratima). 

Jest, jest, on je! — Znam ga po koraku. 

PRIZOR TREĆI. 

Prijašnji. — KUBRETIĆ sav zaprašen, ranjen i tronut dolazi. 

KUBRETIĆ (nakloni se pred kraljem). 

Svietla kruno, evo mene! 

STJEPAN. Zdravo! 

Čekamo te ko ozebli sunca. 

Šta ‘mi nosiš, vojevodo, kaži. (Kubretić kralju 
muče predaje nekoliko listova, a kralj tom prilikom opazi, da je 

ranjen.) 

Ti si ranjen, a šta će to reći? 

GOJAK (priskoči i primi Kubretića za ruku). 

Kaži nama, odkuda ti rane? 

KOVAČIĆ (pristupi takodjer Kubretiću). 

Što se y sbilo, da od Boga nadješ? 

KUBRETIĆ (tronuto). 

Nemojte me za mo’e rane pitat, 

Jerbo one jesu od viđanja, 

Pa ću ih ja moći preboljeti, 

Ali ima rana na mom srcu, 

Što ih jedva preboljeti mogu. 

GOJAK. Šta za Boga! 

STJEPAN (drži svedj još zapečaćene listove u ruku — uzbunjen, 
kao da sluti nešto). 

Ne govori tako! 

KUBRETIĆ (kralju). 

Čitaj prije, što ti ove knjige 
Pišu, svietla kruno, zatim pako 
Mene slušaj. 

KOVAČIĆ (Gojaku potiho). 

Nešto zlo ja slutim. 

GOJAK. I ja, brate. 

STJEPAN. Da vidim, Što pišu. (Otvori redom sva 

pisma i čitajuć ih, višeputa gorko se nasmjehne, zatim, pošto ih 
pročita, sva pisma stisne u klupko, lupi nogom o zemlju — strastno 
i gnjevno.) 

Ha prokleto vjerolomstvo ljudsko! (Stanka — 
zamisli se duboko.) 

AK (Kubretiću — potiho). 

Odkud knjige, ognjem izgorjele, 

Što su tako smrtne i nenadne? 

OVAČIĆ. Da, da, kaži — odkuda te knjige ? 

5RETIĆ (potiho odgovara Gojaku i Kovačiću). 

Zar vi zbilja ne slutite, odkud? 

Ta to su vam sami bezuspješni 
Odgovori od onijeh sviju, 

Sto ih bješe kralj naš oprosio, 

Da mu budu u pomoć prot Turkom. (Gojak i 
Kovačić prenu se.) 

EPAN (porugljivo i gnjevno sam sa sobom). 

Tako li je? To su dakle vjerni 
Prijatelji?! — Da, da, dok čovjeka 
Obasjava sreća kao sunce, 

Dotle ima dosta prijatelja, 

Ali kada nužda ii’ nesreća 
Hoće da to sunce zaogrne 
Plaštom svojim — nesta prijatelja . . 

Liepe rieči, pusti izgovori, 

Sažaljenja, ii’ savjeti plitki, 

Tim će svakog obilno darivat, 

A1 pomoći krepko — bogme, ne će! (Kovačiću 
i Gojaku — glasno.) 

Znajte dakle, vjerni druzi moji, 

Da nam se baš od nijedne strane 
Nadat nije žudjenoj pomoći. (Vojvode žalostno 
obore glave.) 

Papa iz Rima, Mletčani, ban Pavo, 

Zatim Jakšić, Juro Kastriotić, 

Dapače i kralj ugarski Matjaš, 

Svi mi pišu — ko u dogovoru — 

Da mi, koje sbog kratkog vremena, 

Koje Bog zna s česa, uprav sada 
Baš ne mogu u pomoć priteći. 

OVAČIĆ. Ne čudim se papi ni Mletčanom, 

To su znane stare varalice, 

No se čudim drugim, osobito 
Ugarskomu kralju. 

STJEPAN. I ja. (Sam sa sobom.) 

To je 

Zmija ona, koja me je zlatnom 
Sv6m jabukom na čin namamila, 

Što me je iz rajskog perivoja 
Čiste sviesti posve iztisnuo, . 

A sad ipak taj savjetnik kleti 
Na cjedilu ostavlja svog druga. (Ohrabri se — 
glasno.) 

Ništa zato! — (Baci u klupko stisnute listove, što 
ih je sve dosad u ruci držao, daleko od sebe.) 

Nek ih voda nosi! 

Bit će bolje na vlastitu snagu 
Oslanjat se, nego li na pomoć 
Rdjavijeh druga. 

GOJAK. Uprav tako 

I ja mislim. 

KOVAČIĆ. Sad drugčije nije. 

STJEPAN. Nije meni ni najmanje stalo 

Do tih ljudi, nit me boli glava, 

Što je Mehmed jur sa vojskom svojom 
Unišao u tu Bosnu, dok su 
Svi gradovi i sve glavne tvrdje 
Još u mojih ruku — tu si hoće 
Za sigurno, ako nigdje drugdje, 

Polumjesec skršiti rogove. 

KUBRETIĆ (uzdiše duboko). 

Bog bi dao, te bi tako bilo, 

Kako veliš, svietla kruno. 

STJEPAN. Šta je, 

Zar još ima kobnijeh glasova? 

KUBRETIĆ. Oprosti mi, što sam sve do sada 
Zatezao. 

GOJAK. Naopako ! 

KOVAČIĆ. Šta to 


Može biti?! — 

STJEPAN. Da bilo, što bilo, 

Kaži redom, što je, ta mi nismo 
Babe, da nas smute kobne viesti, 

Već muževi, koji znamo čvrsto 

I odvažno stojeć dočekati 

Zlu kob svaku ... A ti sad govori! 

KUBRETIĆ. Cuj me dakle, svietla kruno, ja sam 
U Bobovac došo prie šest dana, 

I tamo sam dočeko telala, 

Što mi ove klete knjige donie. (Pokazuje prstom 
na klupko listova, što no na zemlji leži.) 

Jur sam htio, da se na put dadem, 

A1 eto ti s vojskom svojom silnom 
Pred Bobovac tvrdi Mehmed-cara, 

Pa on stane strašno grad taj biti 
I jurišat sa četiri strane: 

S jedne ga je iz topova bio, 

S druge opet jurišem bez kraja, 

S treće, silni podkapajuć lagum, 

A s četvrte i najtvrdje strane, 

Paleći ga žarkim kumbarama, 

Zlo ga ’e bio, da ga Bog ubio! 

STJEPAN. Liepo li ga dočeko naš hrabri 
Tomanović? 

KUBRETIĆ. Jest, boga mi, divno! 

A1 badava — (Zateže nešto.) 

STJEPAN. Šta! . . . Badava ? 

KUBRETIĆ. ' Jeste, 

Jer grad pade Mehmedu u ruke 
Po izdajstvu vojvode Radaka. (Svi izim Kubre- 
tića, skoče kao pomamni.) 

STJEPAN (žestoko). 

Šta si rek6? . . . Grad Bobovac pade 
U dušmana ruke? ... Ha prokleti 
Izdajica? — 

KOVAČIĆ. Gadno ovo pseto 

- Iz lakomstva to učini — znam ga. 


i 

GOJAK. Taj je čovjek gori od Turčina. 

STJEPAN (hvatajuć za svoju sablju). 

Bog da moje ne minuo ruke ! 

KUBRETIĆ. Nij’ po njega krivo, vjeruj meni, 
Stigla ga je vriedna plaća jurve, 

Jer car Mehmed, pošto grad zauze, 
Dade njemu odrubiti glavu. 

GOJAK. Djavoli mu ponijeli dušu! 

KOVAČIC. A zemlja mu kosti izmetala! 

STJEPAN. Tako bilo svakom izdajici! (Kubretiću.) 
Kaži dalje: a što bi s posadnom 
Vojskom, što li sa Tomanovićem 
Hrabrim ? 

KUBRETIĆ (žalostno). Pošto dakle turska vojska 
Po izdaji u grad udje, stane 
Na bedemih pa i usred grada 
Takva bitka, kakove ni stari 
Ne spominju ljudi — bitka strašna! 
Hrabro naši boriše se s Turci, 

Dokle im se sablje polomiše 
Do kršnica i ruka desnica . . . 

Da je komu čuti bilo s bliza 
I vidjeti boj taj strahoviti, 

Rekao bi, da se zemlja trese, 

Pa da ječeć nebu odgovara, 

Da odliežu brda udarcima, 

Da naoko polje muklo tutnji, 

A obližnje da se uzpljuskuju 
Plahe vode — to bi bio reko; 

A1 napokon, šta će šaka ljudi 
Prot tolikoj sili? — Tu junačtvo 
Ne pomaže samo, a čudesa 
Ne bijaše, te tako posadu 
Skoro cielu turska sablja izsječe. 

GOJAK. Što bi pako sa Tomanovićem? 

KOVAČIĆ. Da, da, kaži jurve, što bi s njime? 

:UBRETIĆ. Ja ga vidjeh mojijem očima, 

Kako pade, pošto prie sagradi 
Oko sebe divni baš spomenik, 

To gomilu turskijeh tjelesa . . . 

'JEPAN (kao i ostali — duboko ganut — zatim oduševljeno). 
Junak takav, kao što on bješe, 

Ne može no junački umrieti. 

GOJAK. Slava njemu ! 

KOVAČIĆ. I vječna mu pamet! 

JBRETIC (nastavlja), 

U metežu obćem i u borbi, 

Riedki biše, ki se proturaše 
Izranjeni kroz neprijateljske 
Silne čete . . . Izmedju njih jedan 
Ja sam, što sam samo sbog poslanstva 
Svoga štedio život. 

STJEPAN. To je i pravo. 

A da li još koje glase nosiš? 

LUBRETIĆ. Ne znam drugo osim to: da Mehmed 
Na Bobovac još učini nalet, 

Te obori u prah taj grad silni, 

Zatim čuo sam putem, da je stric tvoj — 

TJEPAN (upane mu u rieč — žestoko). 

Ha, Radivoj! — Šta je s njime? 

:ubretić Turci 

Baš na njega i njegovu četu, 

Štono ga je pratila posvuda, 

Blizu Jajca iz bus’je navališe, 

Zarobiše bana i ostalu 

Svu gospodu od njegove pratnje, 

Te ih pred svog cara odvedoše, 

Mehmed pako, ne znajuć za šalu, 

Dade najprie Radivoja, zatim 
Sve ostale redom pogubiti. 

TJEPAN (sgrozi se). 

Strašno! 


Bogović: Pjesnička djela I. 


17 

KOVAČIĆ. Grozan slučaj! 

STJEPAN (sam sa sobom). Nije, nije 

Ovo slučaj. Ja bih reko, da je 
Ruka božja, koja evo jednog 
Iz krvavog našeg ortakluka — 

I to najprie bratoubojicu — 

Ovkraj jurve ščepa i uništi . . . 

Sad bi imd skoro i na mene 
Red doć\ — (Odvažno.) 

Neka, evo mene! A ja 

Uteć ne ću, već ću uztrajati! — (Dvoranin naglo 
npane, te Gojaku, koji k njemu pristupi, nešto na tiho javi, zatim 
ode. — U Gojaka opaža se, da se nešto malo prepao. — Gojaku.) 

Šta je opet? 

GOJAK. Dvoranin mi javi, 

Da je došd sada uprav glasnik, 

Javljajući: da je Muhameda, 

Svog vezira, car za tobom pošlo 
U potjeru, vezir pako da je 
Jur grad tvrdi Jajce zauzeo, 

1 posadu u njem namjestio 
Svoju, dok car prispije s ostalom 
Vojskom tamo; a vezir je dotle 
S četom svojom odtisnuo za tobom, 

Te on može jur do sutra prispjet 
Amo . . . 

STJEPAN (skoči — odvažno i žestoko). 

Dobro . . . Neka samo dodje! 

Ja ću njemu ovdje pripraviti 
Gostoljubni doček ! (Zamisli se malko — zatim 
sam sa sobom.) 

Tako li jer — 

Istina je dakle, što sviet veli: 

Da nevolja, kad se gdje prijavi 
Jednom, da se rado udomaći, 

Te uztraje tamo baš do kraja . . . 

E ne marim, neka ide redom! 

Zato ipak duhom klonut ne ću, 

Premda slutim, k6 da se i meni 

Jur primiče rješiteljni udes 
Mog života sve to više . . . Jedno, 

Samo jedno mene jošte smeta 
U odluci — a to je Marija. (Zamisli se opet* 
zatim kao da se nečemu dosjeti.) 

Da, da, to će bit najbolje! — (Glasna — 
Kubretiću.) 

Idi 

Odmah tamo u sobu gospoja, 

Pa kraljicu a i moju majku 
U moje ime moli: neka dodju 
Odmah amo — baš je nešto silno. (Kubretić 
se pokloni i ode.) 


PRIZOR ČETVRTI. 

Prijašnji — bez KURRETIĆA. 

STJEPAN (Gojaku). 

A koliko ima ovdje vojske 
U posadi? 

GOJAK. Ima, svietla kruno, 

Dvie hiljade, ništa više. 

STJEPAN. Dobro; 

A jesu li momci pouzdani? 

GOJAK. Junaci su, svi pravi Bošnjaci, 

Sve birani sivi sokolovi, 

Vikli boju i tegobam bojnim, 

Znadu sjeći i pobjedu steći, 

Moći se je u njih pouzdati. 

.STJEPAN. Tako valja! (Čuje se, gdje gospoje dolaze, Stjepan 
još nastavi prama Gojaku.) 

Kašnje čut ćeš daljne 
Zapoviedi moje . . . Sad dolaze 
Gospe . . . (Sam sa sobom.) 

Bože, sad mi podaj snage, 

Koje treba da je čovjek ima 
U takovom času, gdje odluku 

Ili dužnost svetu — ljubav hoće 
Da juriša tajnom silom svojom. (Gospoje, što 
ih prati Kubretić, unilaze — svi se poklone.) 


PRIZOR PETI. 

Prijašnji. — MARIJA, VOJAĆA i KUBRETIĆ. — Budući da jur noć 
nastaje, dvoranin donese svieće, zatim ode. 

MARIJA (ogrli Stjepana — nježno). 

Moj Stjepane! — 

VOJAĆA. Šta to može biti, 

Mili sine, što nam kazat imaš 
U to noćno neobično doba? 

STJEPAN (nešto uzbunjen). 

Ti znaš, majko, a i ti, Marijo, 

Da je meni vazda sreća vaša 
I sigurnost — 

VOJAĆA (upane mu u rieč). Nemoj okolišat 
Bez potrebe, već u kratko nama 
Reci, šta je ... Ja sam majka tvoja, 

Koja tebe rodi i odgoji, 

Mene dakle poznaš — a Marija, 

Što se diči i ponosi tobom, 

Ako treba, znat će dokazati, 

Da je vriedna biti ženom tvojom . . . 

Kaži dakle, što nam kazat imaš. 

MARIJA (strašivo). 

Mili Bože, moje srce sluti 
Svašta, pa se zato i svačesa 
Boji sada. (Vojaci.) 

Majko, oprosti mi, 

Što u mene nema one snage, 

I muževne, rek bi, moći, koja 
Tebe resi, ali šta ću jadna. 

Sve se moje misli i sva čuvstva 
U ljubavi prama mom Stjepanu 
Stječu; ljubav pako sve se boji, 

' \ što ljubi, kako ne izgubi. 

STJEPAN (sara sa sobom — ganuto). 

Krotka dušo! 

VOJAČA. Što oklievaš, Stipo? — 

Ili možda čekaš, ne bi 1’ majka 
Tvoja sama pogodila, što je? . . . 

Ako uzmem na um sve, što biva 
U novije vrieme oko mene, 

Slutim svašta, pa zato ne mislim, 

Da ću krivo reći, ako velim: 

Da nas radi pogibelji neke, 

Što nam prieti, udaljiti hoćeš . . . 

Nije 1’ tako? — Kaži! 

MARIJA (uplašena). Je 1*, da nije? — 

Reci, Stipo, a što šutiš! ? — Je li 
Zbilja tako, ko što majka reče? 

STJEPAN (uzdiše žalostno). 

Jest, Marijo, tako! 

MARIJA (sva uzdršće, probliedi i rukom se hvata za srce). 

Jao, Bože, 

Jao meni jadnoj! (Svi su ganuti.) 

STJEPAN (pristupi k Mariji, te ju ogrli — Ijubeznim glasom). 

Dušo moja! 

Utješi se, al to biti mora! 

MARIJA (suznim očima i drhtavim glasom). 

Nemoj, Stipo, ako Boga znadeš! 

STJEPAN (ohrabri se i razabere). 

Mora biti! — Tu drugoga nema 
Sredstva... Glase pouzdane dobih, 

Da se Turci približuju amo; 

Za te dakle — to uvidjet moraš — 

Mjesta ovdje nema, gdje se hoće 
Možebiti sutra jur razliegat 
Bojni štropot. To bi pogibeljno 
Za te bilo. 

MARIJA. Ne bi, Stipo, ne bi 

Uza tebe ! (Milotužnim glasom.) 

Pa baš zato sada 

Tebe molim, ko što Bog se moli." 

Pusti mene ovdje! — Jerbo dieleć 
Pogibelji s tobom, meni ništa 
Ne će biti težko, da podnosim; 

A1 bez tebe bit će mi dvostruko, 

Jerbo ti si vazda bio i bit ćeš 
Bolji dio mojega života. (Sklopi ruke.) 

Ostavi me ovdje! 

STJEPAN (duboko ganut i zabunjen — sam sa sobom). 

Šta ću s njome? 

Svaka, njena rieč mi srce kida .. . 

VOJAČA (ozbiljno). 

Šta si dakle odlučio, sinko? 

STJEPAN (na glas materin razabere se — odlučno). 

Što sam reko prije, ne poričem. (Mariji — utje- 
sivo.) 

Osviesti se, jer što bit ne može, 

To ne može biti . . . Zašto da se 
Više rieči troši? Ti ćeš poći — 

I to odmah — uzev sobom naše 
Svekoliko blago, te ćeš otić 
K majci svojoj u Ugarsku zemlju, 

I tamo ćeš daljne pričekati 
Glase od mene; moja pako majka 
Pratit će te donle. (Vojaci.) 

Je li, majko? 

VOJAČA. Drage volje. 

STJEPAN (opet Mariji). Još ću ti pridružit 

Pratioca vjernog . . . (Pokazuje na^Kubretića.)’ 

Tog vojvodu 

Sa odjelom jednim pouzdanih 
Iz posade grada tog momaka. 

MARIJA (kroz plač). 

Nije dakle drugčie, to bit mora? (Proplače.) 

VOJAČA. Nemoj, ćerko, sebi i Stjepanu 

Plačem svojim nuždni taj razstanak 
Da otežčaš. 

STJEPAN. Pravo imaš, majko. (Mariji.) 

Nemoj plakat . . . (Poluglasno izpred sebe.) 

Svaka njena suza 
Ko žeravka na srce mi pada, 

Te me peče. (Glasno.) 

Ohrabri se, dušo! 

MARIJA (grli Stjepana, te svedj još plačući progovara). 

Moj Stjepane, kaži, šta će biti — 

Šta će biti iz mene sirote, 

Ako se nas dvoje možebiti 
Za uvieke sada razstajemo ? 

STJEPAN (prene se — sam sa sobom). 

I to može biti . . . (Glasno.) 

Mila ženo, 

Šta to buncaš, mi ćemo se vidjet 
Skoro, vjeruj meni. 

MARIJA. Bog bi dao, 

Te bi tako bilo ! 

STJEPAN (ohrabri se — odlučno). 

S Bogom dakle, 

Dušo moja! (Hoće da ogrli Mariju.) 

MARIJA. Moj Stjepane mili, 

Smiluj mi se! — Vidiš, srce moje 
Od žalosti hoće da mi pukne, 

Ali sve to nije ništa — je li? 

Zato ipak moram ići jadna, 

Jao meni! 

STJEPAN. I meni je žao, 

Ni ja nemam srce od kamena, 

A1 što mora biti, neka bude. 

Marija. Samo malko, malko još zategni . . . 

Znaš li, Stipo, da i sunce žarko; 

Prije nego 1* za goricu zadje, 

Malko stane, pa tad tek zahodi. (Grleći Stje¬ 
pana.) 

Sunce moje, stani jošte malo, 

Nemoj mi još zaći! . . . Smrknut će se, 

Jao, bez tebe vedro nebo moje, 

1 možebit sasvim potavnjeti . . . 

VOJAČA. Sunce zadje, ali opet svane. 

MARIJA. Da P će moje tako — ne znam; ali 
Sve se nešto bojim, da lje ne će. 

VOJAČA. Hajdmo, ćerko, spremat nam se na put. 

STJEPAN (osviestiv se — priskoči k Mariji). 

Pravo imaš, majko, razstat nam se ! 

MARIJA (jecajući). 

Oj Stjepane, vidim jurve sada, 

Da drugčije nije . . . S Bogom dakle ! (Grle se 
i cjeluju.) 

STJEPAN (pristupi sada k majci i ogrli ju) 

Majko moja, ostaj i ti s Bogom! 

VOJAČA (potiho — držeći Stjepana za ruku) 

Stipo, ja sve mislim, da će skoro 

Kocke pasti . . . Kako? ... To ja ne znam, 

To Bog samo znade — on jedino! 

A1 svejedno, bilo što mu drago. (Ganuto, ali 
ipak ponosito.) 

To se ipak nadam od svog sina, 

Osto ili propo — da će hrabro 
I do kraja podnosit svoj udes. 

STJEPAN (svečano i odvažno). 

Što se, majko, toga tiče, ti znaš 
Sina svoga, uzdaj se u njega. 

VOJAČA (ganuto). 

Tako valja! — S Bogom dakle, sinko 
Moj jedini ! (Ogrli Stjepana strastno i poljubi ga u 
čelo.) 

STJEPAN (jako tronut, pokazuje majci prstom Mariju, koja ponešto 
sa strane stoji blieda, zaplakana i duboko zamišljena — zatim po¬ 
tiho majci svojoj). 

Tješi mi ju, majko, 

Ako bih ja — možda — (Rieč mu zapinje.) 
VOJAČA (stisne ruku Stjepanu — potiho). 

Razumijem, 

Mili sine . . . Nemaj brige zato, 

Tješit ću je. 

STJEPAN (rukuje se s Kubretićem). 

A ti, vojevodo, 

Po razstanku tome sudit možeš, 

Da ti blago neizmjerno drago 
Evo sada u ruke predajem, 

Čuvaj vjerno, što ti povjeravam. 

KUBRETIĆ. Hoću, tako meni Bog pomogo! 

MARIJA (opet priskoči k Stjepanu, te ga strastno ogrli). 

Moj Stjepane! 

STJEPAN (duboko ganut). Srce moje, s Bogom! (Vojača 
zatim uzme Mariju za ruku, te obazrevši se s njome kod vrat^ još 
jedanput, obje mahnu rukama Stjepanu, zatim praćene Kubretićem 

— odu.) 

PRIZOR ŠESTI. 

Prijašnji — bez MARIJE, VOJAČE i KUBRETIĆA. 

STJEPAN (zamišljen šeta gore i dolje po sobi — poluglasno izpred 

sebe). 

Jedva mogoh, bolan, prebaviti 
Taj razstanak težki i pretežki, 

Sva me skoro snaga moja minu, 

Jedva suzam mogoh odoljeti. (Opazi Gojaka i 
Kovačića.) 

A vi ovdje, hrabri vojevode ? 

Do sad nisam vas ni opazio. 

GOJAK. Mi stajasmo tu sa strane, oba 
Šuteć, ali preduboko ćuteć, 

Što će reći: kada se razstaje 
Milo i drago. 

KOVAČIĆ. Bog i duša, dosta 

Vidio sam razstajat se ljudi 
U mom vieku, ali tako mene 
Još nijedan razstanak ne dirnu 
Ko što sada ovaj. 

GOJAK. Takve žene, 

Kao što je kraljica Marija — 

Što bi svoga vojna tako vjerno 
I ujedno tak’ nježno ljubila — 

Takve nema možd’ u cieloj Bosni.^ 

STJEPAN (uzdiše). 

Istina je, i ja to priznajem, 

Ona ’e kruna ženskijeh kreposti! (Otare čelo, 
kao da time hoće misli, što mu smetaju, raztjerati — zatim polu¬ 
glasno izpred sebe.) 

Na stran, nježne misli! Vama više 
Mjesta nema ovdje. (Glasno i odvažno.) 

Šada mene 

Zvanje moje strogim glasom zove, 

Njega moram da odsele slušam. (Gojaku i Ko- 
vačiću.) 

Sada treba da prijašnji govor, 

Započeti o obrani grada — 

Štono smo ga sbog razstanka bivšeg 
Prekinuli — opet nastavimo, 

Jer nipošto ne smijemo naše 
Nepriatelje da zaboravimo, 

Koji sada, znam, da misle na nas, 

Pa baš zato treba i mi sada 
Da se prije, nego li čujemo 
Talambase turske — osviestimo . . . 

GOJAK. Momčad našu, što je ovdje ima, 

Dobro poznam, ona ’e, ko što rekoh, 

Vikla patnjam i junačkom boju, 

Te gotova na znamenje prvo 
Dočekati Turke, kako valja. 

STJEPAN. S tijem bolje, ali zato ipak 

Treba da se po bedemih grada 
Porazdiele i umnože straže, 

Zatim da se kod argata svuda 
Ponamjeste strielci, a ostali 
Neka stoje pod oružjem spremni. 

Gledajte mi, da se to izvrši. 

GOJAK. Gledat ćemo. 

OVAČIĆ. Bit će, nemaj brige. 

TJEPAN. Ako li bi prednje straže grada 
Opazile ili čule štogod, 

Treba odmah da znamenje dadu. 

Istina bog, grad taj tvrd je jako, 

K tomu ga još hitra i duboka 
Rieka Sana i planina Šiša 
Od navale brane, ali zato 
Ipak treba na oprezu biti . . . 

A vi hajte sada, učinite, 

Što sam reko, ja ću ovdje malko 
Odpočinut — (sam sa sobom) 

ako budem mogo. (Opet glasno.) 
Ako li se važno što pridesi, 

Javite mi. 

:0VAČIĆ. Hoćemo za stalno. 

GOJAK. Vjerni tvoji bdit će, svietla kruno, 

A ti dotle posve mirno spavaj! (Vojvode se po¬ 
klone i odu.) 

PRIZOR SEDMI. 

EPAN (sam — nasmjehne se porugljivo). 

Mirno spavaj! . . . Ala liepe želje! 

Zar ne znate — od Boga vam prosto! 

Da ne može spavat onaj, koga 
Brige crne taru, ili onaj, 

Komu ljuti crv otrovne sviesti 
Srce grize . . . (Uzdiše duboko.) 

Da, da, ja bih rado 
Spavao tvrdo — tvrdo kano kamen, 

Samo da me minu sanci grozni, 

Što ih snijem u snu i na javi; 

Ali često ni oka ne stisnem, 

Već kad tavni plašt svoj svud razvije 
Mrka noćca, kada sve naoko 
Spava i šuti, ja sam budan bludim 
Kojekuda, motrim jasne zviezde, 

Sad vlašiće, sad danicu pazeć, 

Kad će klete jednom potonuti 
Od zornoga mraka preotete . . . 

Čaši noćni, to su strašni čaši, 

Svaki čas je dan llinski za me, 

A sat svaki baš godina ciela, 

Svud se vrtim, pusta mira nemam, 

Obrćem se s desna na lijevo, 

Sada legnem, sad opet ustanem, 

A san mene svedjer bježi, dočim 
Misli mene spopanu očajne, 

Rekao bi — da me tko tad vidi — 

Da bolujem baš s groznice ljute; 

Kad li ipak usnem na posljedku j 

Sav umoran, jao tad dvostruke 
Muke mučim, sapet mi je duh moj 
Verigami uzavrele krvi, 

Te se kreće ponajviše samo , 

Oko slike krvave — (muklo) i 

mog otca . . . (Opet duboki 
uzdiše.) >1 

Tad se prenem i na noge skočim, j 

Težka glava hoće da mi pukne, 

Srce kuca, studen me probija 
Znoj, uzdišem, ječim, al badava, 

Strašna misao ne će da me mine . . . (Stanki 
— sjedne tronut na obližnju stolicu.) 

Da, da, kruna, štono tjeme resi 
Izabranih, kako vele, ljudi, ] 

Težko ’e breme svagda, al još teže, ' 

Kad je krvlju čijom okaljana. 

Tada obruč njezin strašno tišti, 

A kamenje drago, što ju resi, 

Mniš, žeravku da t’ na glavu sipa . . . (Tareii 
rukom čelo, kao da hoće nešto da otare, zatim se zamisli dl* 
boko, tad se nešto sjeti, pa opet ustane.) 

Pravo meni Marija je rekla 
Višeputa: da je zadovoljnost 
Veće blago no išta na svietu . . . (Nježno i g* 
nuto.) 

Zašt’ mi ode moja golubica 

Uprav sada, gdje bi mi najviše 

Od potrebe bila, da me tješi 

Blagom rieči . . . Ah, zašto mi ode?! (Odvažno.) 

Moralo je biti — pa je pravo! 

Zašto čisti angjeo da propane 

Uz nečista duha, ako ’e njemu 

Možd* sudjena propast? . . . (Duboko ganut.) 

0 Marijo, 

Ljubav tva je ipak najjasnija 
U životu mome zviezda bila! 

Sve je drugo manje ili više 
Potavnjelo, al tva svjetlost osta 
Vazda ista . . . (žaiostno.) 

Domovinu moju, 

Što joj tako rekav sve žrtvovah, 

Te ju usrećit i podići divno 
Namjera bi moja, sada vidim, 

Kako mi ju udes prem gvozdeni 
Jur u crno zavijati poče, 

A ja, biedan, kao što bih rado, 

U pomoć joj priteći ne mogu, 

Jer me skoro sve iznevjerilo, 

U što sam se u nevrieme uzdo: 

Nade moje, a i prijatelji . . . 

To me peče, to mi je na srcu 
Ljuta rana. (Prene se.) 

Nije 1’ to možd’ kletva, 

Koja ne da, da krvavih ruku 

Djelo ikad dobro se dovrši! ? . . . (Stanka.) 

Na zločinstva sklizkoj stazi jedan — 

Često prvi — korak odlučuje, 

Dok još misao ne postane činom; 

Ako I’ tada čovjek snage nema, 

Da se vrati natrag — propao je! 

Jer ga tjera neka tajna sila 
Sve bez stanka i prestanka napried, 

Pa sve dalje Što odmiče, jadan, 

Od kreposti, to sve više rajska 

Ona slika njemu izčezava, 

Dočim dalje svedj ga mami pako 
Ljubkim glasom i varavom rieči 
U propasti nezasitno ždrielo, 

A zatim se s porugom djavolskom 
I on smije svome zatočniku, 

Čim ga klieštmi očaja spopane .. . (Razabere se.y 
Ali šta je hasne mudrovati, 

Sad drugčije nije, veće treba 
Susretati hrabro i muževno, 

Što se ne da mimoići. To sam 1 

Odlučio, pa će i bit tako! (Stanka.) 

Odavna je jurve provalilo 
Polak noći . . . Nešto sam umoran, 

A1 na duši više, no na tielu . . . (Odloži oru žje 
i gornju haljinu, pa podje prama divan-stolici.) 

Idem malko leći, ne bi li se 
Za čas barem prikrao mirni sanak, 

Da mi sklopi mutne oči moje, 

Te koprenom svojom da obastre 
Plahe slike, što preda mnom trepte. .. (Sjedne i 
hoće da legne, ali u taj par slučajno pogleda u obližnje zrcalo — 
groznim glasom ) 

Ha! . . . Tomašu! . . . Otče! ... (Na to skoči* 
kao pomaman, obližnji se stol potrese, sviećnjaci se prevale, svieće 
utrnu, a gusta tmina zavlada u sobi. Stjepan s naježenom kosom, 
izbuljenim očima, tielom napried sagnutim i preda se pruženim ru¬ 
kama ukočen stoji neki čas — zatim očajnim glasom:) 

Prodji me se! 

(Muklo.) 

Zar iz groba uskrsavaju mrtvi!? — (Groznu 
stanka. — Stjepan se pomalo razabere i stupi napried — smiono 

i glasno.) 

To moguće nije! (Poviče.) 

Dvoranine!. . . 

Svieću! . . . (Dvoranin odmah dodje sa sviećom,tej 
namjesti opet stol i zapali svieće u sviećnjacih, zatim na znak Stje-1 
panov, što mu ga poda rukom, opet odlazi. Stjepan zatim uzfflefg 
svieću, te stupi pred zrcalo i grozno se nasmjehne, pošto se ogleda|| 

u zrcalu.) 

Evo klete čarobije! 

Ta to ja sam glavom, a ne Tomo... 


i 

Ja sam!... Ali, Bog i duša, pravo 
Vele, koji kažu, da sam posve 
Nalik Tomi. . .Jesam, to sad vidim, 

Pa to me je prije zasjenilo, 

Ništa drugo ... Ne znam, kako me to 
Uznemiri ?! — (Utišanim i rek bi kobnim glasom.) 

Tomo mirno spava 
U Sutiskoj, niti ga je sada 
Briga za me . . . (Metne sviećnjak opet na stol — 
odvažnim glasom.) 

Oj Stjepane, borme, 

Na zlo sluti, kada se vlastite 
Svoje sjene uplašiti možeš! . . . 

Osviesti se, ne’š li da ti Mehmed 
Amo pošlje drugu i preslicu, 

Pa da ti se svjetina tad ruga, 

A bogalji da uz javor-gusle 
Po vašarih o tebi pjevaju: 

Da si bio jadna strašivica. . . (Ponosito i strastno.) 
Ne će, bogme! — Još sam kralj bosanski 
Stjepan, ime svoje pohuliti 
Ne ću, makar mene glave stalo; 

Ovu pako zmiju — što ju zovu 
Zlom savjesti, i što se ovija 
Oko srca moga — ugušit ću 
II’ utišat kako, samo da mi 
Ne otruje um i srce sada, 

Gdje mi treba u čas odlučivi 

Sve duševne i tjelesne sile . . . (Umireno.) 

Sad o sanku nema razgovora 
Više . (Pogleda na prozor.) 

Eno na iztoku jurve 

Zora rudjet poče; dan se radja... (Nešto malo 
se zamisli.) 

Tko zna, šta mi nosi, šta 1* ne nosi 
U svom tajnom skutu?! — (Utrne svieću; zatim 
se čuje u prednjih sobah štropot ljudi, koji hitro dolaze.) 

Šta to znači? 

Netko žurno k meni sad dolazi. (Gojak i Ko- 
vačić stupe u sobu.) 

PRIZOR OSMI. 

Prijašnji. — GOJAK i KOVAČIĆ. 

GOJAK. Eto na nas našijeh đušmana! 

KOVAČIĆ (priskoči k prozoru, otvori ga i pokazuje prstom niz 

grad). 

Ded pogledaj, svietla kruno, tamo, 

Pa ćeš vidjet — zora bo jur sviće — 

Kako ’e onkraj Sane svu poljanu 
Pritisnula vojska. 

GOJAK. Vrvi kleto, 

Kao da će sudnji danak biti. 

STJEPAN (koji je sve do sad mirno i hladnokrvno stajao — po¬ 
nešto porugljivo). 

Šta je vama, hrabri vojevode, 

Te se tako uzžestiste oba? 

To ste mogli znati, i znali ste, 

Da će doći, a valjda se niste, 

Prosti Bože, možd’ prepali s toga? — 
Naopako, kad bi tako bilo ! 

GOJAK (ponešto uvriedjen). 

0 junačtvu našem, svietla kruno, 

Ti dvojiti nemoj, mi smo vazda 
Dokazali, da strašivi nismo, 

Gdje je treba s Turkom boj dieliti. 

KOVAČIĆ. Ako Bog da, ne ćemo ni sada 
Ovraniti čisti do sad obraz, 

Ni čast slavnog bosanskog imena. 

STJEPAN (poda obojici ruku). 

Tako valja! tomu se i nadam 
Vazda U vas. (Sad i on pogleda na prozor.) 

A to vam je vezir, 

Štono ga je svom ordijom posld 
U potjeru Mehmed car za nami. 

GOJAK. Nema sumnje — on je. 

KOVAČIĆ. Da tko drugi! 

PRIZOR DEVETI. 

Dvorana u gradu Jajcu. — MEHMED, OMER i HODŽA unilaze 

redom. 

MEHMED. Evo dakle nas u Jajcu, što ga 
Naš Muhamed hrabri predobio 
Ovih dana! (Smiešeći se.) 

Tako valja, samo 
Da mi tvrdi grad Ključ još osvoji, 

A Stjepana, što tamo boravi, 

Da uhvati živa! — Dina mi mog! 

To bi za me carska baš jabuka 
Bila. 

HODŽA. Bog je velik, čestit care, 

Pa i to bit može. 

OMER. Tad ne dvojim, 

Da će.redom i ostale tvrdje 

I gradovi predati se odmah, 

Kao što se do sad njih dovoljni 
Broj jur pređo. 

MEHMED. Morat će svakako! 

Jer što mi se dobrim ne predade, 

To ću silom oružja osvojit, 

Pa tad ne ću štedjet baš nikoga, 

Makar ciela Bosna zaplakala. 

OMER. Bit će ipak, mislim, u početku 
Nešto težko s ovimi Bošnjaci — 

Tvrde su to glave. 

MEHMED. Smekšat će ih 

Ili smrvit posve ruka moja, 

Ako mi se sliepo ne pokore . . . 

Bit ne može više glave uho, 

Van u sama grdna magareta . . . 

Gdje ja vladam, tamo nema drugih 
Gospodari nikad. Ja sam glava, 

A drugo su poslušna mi uda, 

Koja — ako glave slušat ne će — 

Ja odsiečem. (Ponešto razdraženo.) 

Znam ja te Bošnjake, 

Slike možda nemaju na svietu, 

Što su htjeli, moglo im je biti 
Pod kraljevi, što vladahu njimi, 

II’ da bolje rečem: skupa s njima ; 

A1 to uprav nesreća bi ciele 
Ove zemlje, koja se razvrže 
Na različne stranke, s tog zavlada 
Medj gospodom bosanskom nesloga, 

Ovo sjeme, iz kojeg proniče — 

Nakon blizu osamdeset godin’ 

Kraljevanja i slobode — sada 
Propast zemlje, robstvo sviju skupa . . , 
Vjerujte mi, zlo i naopako, 

Gdje svak svojoj zapovieda glavi, 

Ili gdje uz jednu — makar mudru 
Glavu — mnogo jezika imade. 

Bog je jedan, a jedno na nebu 
Žarko sunce, isto tako treba 
I na zemlji jedan car da bude. 

Je li tako, hodžo? 

HODŽA. Tako jeste! 

MEHMED (Omeru). 

Zbilja, jesi 1* u trag ušd jurve, 

Ili saznao štogod o udovi 
Pokojnoga Tome — Katarini, 

I njezinoj malodobnoj djeci? 

OMER. U koliko moguće mi bješe, 

Ja izvrših tvoje zapoviedi. 

Pouzdanim mojim ljudma naime — 

Štono sam ih izaslao tamo 

Pram Konjicu — baš za rukom podje. 

Te nekako zarobe oboje 

Djece, dočim nekog starog slugu, 

Po imenu Vlatka — štono djecu 
Branit htjede — ubiše na mjestu; 

A1 udova kraljica jur odprie 



Preko Stona u Dubrovnik najprie, 
A odanle skoro u Rim ode. 

Tamo, čujem, posta koludricom, 
Kajeći se ponajviše s toga, 

Što je Bosna, ponešto i njenom 
Krivnjom, došla u taj tiesni klanac. 


MEHMED 


(rozgotom se nasmije). 

Nek se kaje, pravo ima! (Opet Omeru.) 

Gdje su 

Djeca njena? 


OMER. Pošlo sam oboje, 

Da nam ovdje kako ne smetaju, 

U Carigrad. 

MEHMED. Dobro . . . Oboje ću 

Poturčiti, čim se tamo vratim. 

Ja ću skrbit za volju Tomaša, 
Pobratima moga, za tu djecu . . . 
Djevojka će, čijem ponaraste, 

U moj šaraj, dječak pako može, 
Ako valjan bude, danas sutra 
I vezirom mojim lako postat. 

A ostali njegovi zemljaci, 

Pošto prije sve poturčim redom, 
Bit će hrabri moji janjičari, 

Jer hrabrosti, imena mi moga! 

U njih ima, to sam dušman mora 
Da priznade. 


OMER. Istina je živa! 

To vidjesmo svagdje, gdje se godier 
Do sad s njima sastasmo u boju. 


PRIZOR DESETI. 

Prijašnji. — ALI-BEG. 

AL1-BEG (pošto se duboko pokloni). 

Mene šalje, čestit care, vezir 
Tvoj Muhamed ko predteču svoga. 

MEHMED (nestrpljivo). 

Kaži brzo, što mi javit imaš? 

ALI-BEG. Tvrdi grad Ključ — 

MEHMED (zakrči mu rieč). Je 1* u naših ruku? 

ALI-BEG. Jeste. 

MEHMED. Dobro. — A kralj Stjepan gdje je? 

ALI-BEG. U naših je ruku i on — ali — 

MEHMED. Šta zatežeš? 

ALI-BEG. Skupo nas je stala 

Naša dobit, jer je naših mnogo 
Pod sabljami i pod buzdovani 
Tih Bošnjaka vražjih poginulo. 

MEHMED. Pravo im je, zašt’ se ne braniše, 

Kako treba. 

ALI-BEG. Turci hrabri bjehu, 

A1 Bošnjaci bjehu uprav biesni. .. 

Kod Bobovca, čestit care, znadeš 
I sam dobro, kako ’e bilo, ali 
Ono samo šala bi pram boju 
Na bedemih tog prokletog Ključa . . . 

To ne bješe samo boj junački, 

Veće biesno i krvavo klanje, 

Gdje se iznad gomile mrtvaca 
Spopadoše borci kao vuci, 

Kad se gladni nadju kod strvine; 

Tu je mnogi svome protivniku — 

Baciv prije na stranu oružje — 

K6 vukodlak grlo sapinjao, 

A pod grlo zubom dohvaćao, 

Dokle tako jedan ili drugi 
Ne izdahne zaklan; a Bošnjaci, 

Vjeruj meni, kolovodje bjehu 
U tom klanju . . . 

MEHMED (zlobno se nasmjehne). 

Hoće oni, hoće! . . . (Stanka.) 
Ali to je naravno sasvime, 

Znadu oni dobro, da se njima 
Sad o koži radi, pa se brane; 

Ta i crv se vije pod nogama, 

Kada hoćeš da ga baš pogaziš, 

Kamo 1’ ne bi jedovite zmije. (Znalično.) 

A je li se hrabro branio Stjepan? 

ALI-BEG. Jest, valaha! — Ako 1’, čestit care, 

K6 što pravo veliš, drugi zmije 
Ljute biše, a to bi kralj Stjepan 
Zmaj ognjevit, a bridka mu ćorda 
Žarka munja, kom je neprestano 
Na sve strane treskao strahovito, 

Tako, da su pred njim glave turske 

Polietale ko jabuke, truplja 

Pako redom padala ko snoplje. (Stanka.) 

U toj borbi, boreći se slavno 
Uz ostalu skoro svu gospodu, 

Pade Gojak i Kovačić hrabri, 

Oba divna bosanska sokola, 

Ali Stjepan osta nepomično 
Na svom mjestu, premda i on rana 
Dopanuo dosta težkih. 

OMER. Ala 

To je ipak silan, kako vidim, 

Junak! 

MEHMED (razdraženo). 

Sada nije, nego rob moj! (čuje se štropot 
iz vana.) 

Kakova to graja? (Hodži.) 

Idi, gledaj! (Hodža hoće da vidi, 
šta je, kad li eto na vratih se ukažu Muhamed i Stjepan sa neko¬ 
liko odličnih vojnika turskih, što ih prate.) 

PRIZOR JEDANAESTI. 

Prijašnji. — MUHAMED i STJEPAN, s ovitom ranom na glavi i 
na desnoj ruci, stupe u dvoranu. 

MEHMED (čim uoči Stjepana — poluglasno i strastno). 

Ha, evo ga! (Muhamedu — prijazn<j>.) 

Zdravo, moj vezire! 

MUHAMED (pokloni se smjerno i svečano). 

Čestit care, žarko sunce naše, 

Slava tebi i oružju tvome! 

MEHMED. Već sam čuo, što je i kako je, 

Sve potanko . . . Ali-beg mi javi 
Malo prije . . . A1 znaj, hrabrost tvoju, 

Tvrda vjera! nadarit ću carski. 

MUHAMED (pokloni se opet). 

Ja ne dvojim, jer znam, da se carska 
Ne poriče. 

MEHMED (motri Stjepana — sam sa sobom). 

Kako ponosito 

Glavu nosi! — Ko da mu je jošte 
Kruna na njoj . . . (Muhamedu — čineći se, kao 
da ne poznaje Stjepana.) 

A koga to vodiš? — (Poka¬ 
zuje prstom na Stjepana.) 

Tko je ova neznana delija? 

STJEPAN (porugljivo). 

Zar me Mehmed ne poznaje više? 

Nije čudo, ta on zaboravlja 
Rado stare svoje prijatelje, 

Kamo I* ne bi nepriatelje. 

MEHMED (osieče se na Stjepana). Šuti ! 

Tko si, da si, ja ne pitam tebe, 

Već vezira svoga. 

MUHAMED. To je Stjepan, 

Kralj bosanski. 

MEHMED (porugljivo). Gle, gle . . . Kralj bosanski 1 

A što buncaš, kakav kralj bosanski? 

Ja za kralja sad u Bosni ne znam. (Ponosito.) 
A zar ne znaš, da nestaje kralja, 

Gdje car Mehmed na vidjelo stupi, 

Baš ko sitnih što nestaje zviezda, 

Kad pomalja sunce svoje lice. 

STJEPAN (sam sa sobom — gnjevno). 

Hvastavice kleta: pa to moram 



281 


Sad da mirno slušam . . . Bože, to je 
Težka kazna za me! 

MUHAMED (hoće da popravi, što je prije rekao). 

To je dakle bivši kralj bosanski 
Stjepan, što ga k tebi sad dopratih, 

Da potvrdiš ove ugovore, 

Što sam s njime sklopio u Ključu. (Pokaže Meh- 
medu nekakove listine.) 

MEHMED (pretvara se, te se čudi). 

Ugovore?! — Jesi 1* s uma sišd? 

Pa u moje ime? 

MUHAMED. Da, u tvoje, 

Nadajuć se, da ćeš ih potvrdit. 

MEHMED (plane). 

Ne ću nikad, tako mi proroka! (Pristupi kMuha¬ 
medu, trgne mu iz ruku hartije — zatim gnjevno Stjepanu). 

Ti si ferman carski onomadne 
Razderao — vraćam ti sad zajam! .. . (Raz¬ 
dere i pred Stjepana baci hartije.) 

Evo to su naši ugovori! 

STJEPAN (plane). 

Tako li je? . . . (Nešto umirenije, ali ipak poru- 
gljivo i prezirno.) 

Ali šta se tomu 
Čudim, to mi bješe znati prije: 

Da ne valja s Turčinom pazarit, 

U kog vjere nema. 

MEHMED (strogo). Šuti, more ! 

A zar ima možd’ u tebe veće 
Vjere, kleti otcoubojice? 

STJEPAN (strese se — sam sa sobom). 

Ha, ljuto li ujede me zmija! (Glasno Mehmedu.) 
Pa ti meni to da spočitavaš ?! . . . 

Sjećaj der se, kako si pomogo 
Udovici Tome, koj’ se s tobom — 

A1 u zo čas — jadan, pobratio, 

Kako li si nagradio onog 
Tvog uhodu, vojvodu Radaka? 

HODŽA (stupi naprieđ — žestoko). 

A što slušaš, care gospodine, 

Rieči njeg’ve, puste, otrovane, 

Na zmijinu jedu okaljene, 

Već daj roba nataknut na kolac, 

Neka nišan bude strielam turskim... 

A ti pravo imaš, što poričeš 
Rieči tijem kaurom zadate, 

Ja ti prema šerijatu svomu 
Fetvu dajem, da to činit možeš. 

MEHMED. To znam, hodžo, i bez tebe zato 
Činim tako. (Stjepanu.) 

A ti kaži pravo, 

Priznaješ li sad gospodstvo moje, 

I strepiš li pred njim, ko što strepi 
Sad preda mnom ciela ta ponosna 
Bosna? 

STJEPAN (ponosito). Ja da strepim? — Ej Mehmede, 
Slabo li me ti poznaješ jošte! 

Ta to vidiš i sam, da li strepim 
Pred nadutom ohološću tvojom. 

Što se pako moje tužne Bosne 
Tiče, ona strepi, Bog i duša, 

Pred bjesnilom turskoga zuluma, 

Što predstoji jadnoj, jerbo sluti: 

Da će mnogo još vremena proći, 

Dok joj iza ove noći tavne 
Opet sunce svane. .. Al, Mehmede, 

Vjeruj meni: to će vrieme doći! 

Jer inače ne bi pravde bilo 

Na tom svietu, a pravde imade 

Ovkraj jurve . . . (Uzdiše — sam sa sobom.) 

To osjećam živo 

I ja! (Stupi napried, pogleda u vis, uzneseno i glasno). 

Pa se tijem i ti tješi, 

Mila tužna domovino moja, 

Koju ljubim više, no sve drugo 
Na tom svietu! — Doć’ će bolje doba 
Za te, no što dosadašnje bješe, 

Pa tad ne ćeš više bit žalostna, 

Bosno moja, već opet ponosna ... 

Tad će uzduž balkanskijeh gora 
Zaoriti glas tvoje slobode, 

Pa će tad i moje trule kosti 
Još u grobu divno zaigrati. (Mehmedu — po¬ 
nosito.) 

Tebi pako, što mi Bosnu moju 
Gaziš, velim: strepi ti pred sudom 
Onog, koji — premda nevidivo — 

Pravdu svima kroji, bilo robu 
Ili caru, krstu ii* turčinu, 

Bilo ovom ii* onom narodu . . . 

Strepi pred njim, jer će doć’ za stalno 
Hora, gdje će pasti carstvo tvoje. 

MEHMED (nešto se ustraši — zatim razjareno). 

Stani, kleti robe! 

HODŽA. Daj laživom 

Tom proroku izčupati jezik! . . . 

MUHAMED (s udivljenjem). 

Drzovitost takvu još ne vidjeh 
Moga vieka ... To je nečuveno! 

OMER (spopane sablju). 

Posjeć* ću te, ii ušuti, robe! 

STJEPAN (veličanstveno — čim pred Omera stupi). 

Sieci, čo’eče !... A zašto ne siečeš?... (Omer 
se uzbuni.) 

Vidiš li sad! — Ti si rob strašivi, 

Ne ja; pa si jošte i to pamti: 

Da rob nije, već slobodan vazda, 

Koj*, kad treba, umrijeti znade. 

MEHMED (gorko). 

Dost’ je riečl! . . . (Stjepanu — zapovieđajući.) 

A sad klekni, robe! 
Oporeci, što si prije reko, 

I priznaj me, da sam tvoj gospodar. 

STJEPAN (porugljivo se nasmije). 

Ne rugaj se, ta ti znadeš dobro, 

Da ja toga učiniti ne ću, 

Dokle god je žive duše u meni... 

Ja, da kleknem, Mehmede, pred tobom, 

Koj* si sdm rob!? — (Mehmeđ protrne od gnjeva, 
a drugi se prepanu, dočim Stjepan odvažno nastavi.) 

Da, da, rob najveći 
Strasti svojih i svog slavohleplja, 

Koj’ si krvnik mile moje zemlje, 

I zulumćar kleti. (Mehmed sav gnjevom uzavri.) 

A šta ti je, 

Te se pjeniš, kao u potjeri 
Vepar biesni, kad ga dobra striela 
U zlo mjesto sgodi? —Jadan li si 
U toj srčbi! . . . (Stane smjelo pred Mehmeda.) 

Ja te se ne bojim, 

Prezirem te i prkosim tebi! . . . 

MEHMED (povuče grčevito sablju i navali na Stjepana). 

Pani dakle! . . . (Posieče Stjepana.) 

STJEPAN (pane). Proklet bio Mehmed! (Sve tiše.) 

S Bogom, Bosno . . . Mario . . . Prosti, otče! 
(Umire.) 

(Dulja stanka. Mehmed se utaži, te motri Stjepana mrtva, zatim 
rukom poda znak, na što dva vojnika odnesu mrtvaca.) 


PRIZOR DVANAESTI. 

Prijašnji — bez STJEPANA. 

MUHAMED. Strašan li bi sud taj! 

OMER. A1 pravedan. 

HODŽA. Ja bih bio, da ’e na mene bilo — 

MEHMED (zakrči hodži rieč — umjereno i dostojanstveno). 
Šuti hodžo, i tako je dobro ! — 

Kralj poginu od careve ruke . . . 

Pa kad nesta Bosne kraljevine, 

Pravo ’e, da joj i kralja nestane... 

To je tako bit moralo, jerbo 
Gdje se takva dva sastanu muža, 

Ko što nas dva što se sastadosmo, 

Tu se jedan ukloniti mora, 

Da ne bude obojici tiesno 
Na tom polju, gdje se lovor dieli . . . (Sve 
većma oduševljenim glasom.) 

A sad napried! — Bosna je jur moja, 

Bit će skoro i Hercegovina, 

I ostale liepe Banovine, 

Što ih tamo pram zapadu ima. 

Samo napried ! — Slava našeg svetca 
Muhameda neka svetom plovi, 

Mi gospoda, a drugi robovi, 

Tursko carstvo, veliko i jako 
Cvast će uviek! 

HODŽA (pokloni se i pogleda u vis — svečano). 

Sudjeno je tako. i 

